
PRATARMĖ 


Paulius Galaunė, projesionaliosios muziejininkystės puoselėtojas, 
dailininkas, dailėtyrininkas, pedagogas, į mūsų kultūrą atėjo XX a. 
pradžioje, po 1905 m. revoliucijos, kai pažangioji lietuvių kaip ir kitų 
prieš carizmą kylančių tautų inteligentija puoselėjo šviesesnio gyveni- 
mo viltis. Atėjo jis į mūsų visuomenę su tvirtu nusistatymuų visas įėgas 
ir žinias atiduoti savo tautos kultūros reikalams ir nepavargdamas tuo 
keliu ėjo visą savo ilgą, turiningą gyvenimą. 

Kūrybinga veikla plačiuose kultūrinio darbo baruose, kurių dau- 
gelyje jis buvo pionierius, P. Galaunė įrodė gilią meilę gimtajam kraš- 
tui. Jo gyvenimas ir darbai — tai ištisa mūsų kultūros epocha. P. Ga- 
launė dėjo pamatus, brėžė orientacines gaires nacionalinės dailės isto- 
rijai ir kritikai, paminklų apsaugai ir propagandai. Kaip muziejininkas 
profesionalas, organizatorius ir ilgametis M. K. Čiurlionio galerijos, 
vėliau Vytauto Didžiojo kultūros muziejaus vadovas, rengdamas eks- 
pozicijas ir parodas įvairiose Europos šalyse, leisdamas mokslinius ka- 
talogus, jis išvedė Lietuvos muziejininkystę iš mėgėjiško lygio ir siau- 
ro provincialumo, padėjo jai tvirtus teorinius ir metodinius pagrindus. 
Ne veltui jis vadinamas muziejininkystės ir menotyros patriarchu. 

P. Galaunė vienas pirmųjų lietuvių menotyroje pradėjo tyrinėti 
XVI—XIX a. Lietuvos dailės reiškinius, praplėtė jos chronologines ri- 
bas ir paneigė teiginį, kad lietuvių nacionalinės dailės užuomazgos sie- 
jasi tik su XX a. pradžios lietuvių parodomis. 

Šalia J. Vienožinskio P. Galaunė užima reikšmingą vietą trečio- 
jo — ketvirtojo dešimtmečių dailės kritikoje. Savo straipsniuose jis drą- 
siai ir ryžtingai pasisakė prieš sustabarėjimą mene, skatino jaunosios 
“dailininkų kartos kūrybinius ieškojimus, propagavo lietuvių dailę ir 
liaudies meną užsienyje. 

Labai reikšmingas P. Galaunės darbas kaupiant, kataloguojant 
ir tyrinėjant kūrybinį genialiojo dailininko M. K. Čiurlionio palikimą. 
P. Galaunė buvo ir aistringas liaudies dailės — šio praeities kultūros 
fenomeno — tyrinėtojas, saugotojas, propaguotojas. Savo gausiais 
straipsniais, prieškario ir pokario metais parengtomis studijomis, mo- 
numentaliais albumais jis parodė tautodailės, kaip neišsemiamo kūry- 
bos šaltinio, reikšmę. Už parengtus šešis „Lietuvių liaudies meno“ 
albumus 1970 m. P. Galaunė apdovanotas LTSR valstybine premija.“ 

Jam yra suteikti LTSR nusipelniusio meno veikėjo (1250) ir LTSR 
liaudies dailininko (1970) vardai. 

P. Galaunė pasireiškė ir kaip dailininkas. Dar siidijuodamės Pe- 
terburge, su savo grajikos darbais 1911—1914 m. jis dalyvavo pirmo- 
siose lietuvių dailės parodose. 1919—1930 m. kaip knygos "grafikas jis 
kūrė viršelius, ekslibrisus — buvo šio primiršto žanro atgaivintojas ir 
propaguotojas. Kaip aistringas bibliofilas, P. Galaunė'buvo vienas iš 
iniciatorių steigiant XXVII knygos mėgėjų draugiją, rūpinantis lietu- 
viškos knygos estetinės išvaizdos ugdymu. 

Per dvidešimt penkerius pedagoginio darbo metus, dėstydamas 
Lietuvos aukštosiose mokyklose meno istorijos disciplinas, muziejinin- 
kystės pagrindus, jis išugdė menotyrininkų, etnografų, archeologų, ku- 
rie dabar dirba įvairiose mokslo įstaigose, muziejuose. 

Kokia ryški asmenybė mūsų nacionalinės kultūros gyvenime buvo 
P. Galaunė, liudija labai gausi prieškario ir mūsų laikmečio straipsnių 
apie jį bibliografija. Plačiausiai apie P. Galaunę yra rašęs Aleksand- 
ras Žirgulys, paskelbęs 1975 m. apybraižą „Kultūros dirvonuose“ » Dau- 
giausia remdamasis gyvu P. Galaunės pasakojimu, autorius nušvietė 
svarbiausius jo gyvenimo etapus, atskleidė plačios, principingos asme- 
nybės bruožus, iškėlė jo įvairiapusės kultūrinės veiklos reikšmę. 

Svarbi pozicija P. Galaunei, kaip dailės gyvenimo organizatoriui, 
dailėtyrininkui, dailininkui, skirta „XX a. lietuvių dailės istorijoje“ 
(1982—1983), kaip liaudies meno puoselėtojui — I. Korsakaitės kny- 
goje „Gyvybinga grafikos tradicija“ (1970), kaip literatūros ir meno 
gyvenimo organizatoriui — L. Gudaičio knygose „Platėjantys akira- 
čiai“, „Laiko balsai“, „Permainų vėjai“. 

Prieškario laikotarpio periodikoje buvo recenzuojamos P. Galau- 
nės išleistos knygos, aptariamos jo publikacijos lietuvių ir užsienio 
spaudoje, analizuojamos sukurtos ekspozicijos, apžvelgiamas jo mu- 
ziejinis darbas. 

1934 m. spaudoje buvo pažymėtas P. Galaunės muziejinio darbo 
ir M. K. Čiurlionio galerijos gyvavimo dešimtmetis. Apie talentingą 
muziejininką rašė A. Tamošaitis, V. Vizgirda, A. Valeška, F. Kirša ir kt. 

Tarybiniais metais P. Galaunės įvairiapusio kultūros darbo 
reikšmę savo publikacijose nušvietė K. Čerbulėnas, J. Umbrasas, 
V. Rimkus, P. Kulikauskas, V. Vaitekūnas, V. Kisarauskas, M. Malcie- 
nė, A. Stravinskienė, E. Pranckūnas, šios knygos autorė ir kiti. 

Spaudoje plataus atgarsio susilaukė P. Galaunės „Muziejininko 
novelės“ (1967), straipsnių rinkinys „Dailės ir kultūros baruose“ 
(1970), jo parengti šeši „Lietuvių liaudies meno“ albumai (1958— 
1968). 

Siambesnius ir mažesnius Ss įvairiomis progomis apie 
tė, J. Minkevičius, Č. "Kontrimas, A Kancedikas, R. Samulevičius, 
P. Valaika, A. Nezabitauskas, I. Andrulytė-Aleksienė ir kt. 

P. Galaunės jubiliejinės sukaktys, jo darbai buvo pažymėti ir iš- 
eivijos lietuvių spaudoje. (Rašė J. Gimbutas, J. Puzinas, M. Vaitkus). 

Šioje knygoje pirmą kartą bandoma plačiau apžvelgti P. Galau- 
nės įvairias darbo sritis, surinkti svarbiausius jo kūrybinio gyvenimo 
Jaktus ir įvairiais aspektais nušviesti universalios asmenybės veiklą. 

Esu giliai dėkinga Gerbiamam profesoriui Pauliui Galaunei, ma- 
loniai leidusiam naudotis jo biblioteka, archyvu — atsiminimų rank- 
raščiais, mokslo, meno, kultūros žmonių jam rašytais laiškais, doku- 
mentais, daug įvykių nušvietusiam gyvu žodžiu, patikslinusiam dau- 
gelį savo gyvenimo ir veiklos faktų. 

Širdingai dėkoju Kazimierai Galaunienei, kuri visokeriopai sten- 
gėsi man palengvinti darbą, versdama reikiamą medžiagą iš prancū- 
zų, vokiečių, lenkų, rusų kalbų, leisdama naudotis jos užrašytais P. Ga- 
launės atsiminimais. 

Rengiant knygą, medžiaga taip pat buvo rinkta Vilniaus univer- 
siteto bibliotekos rankraščių skyriuje, kur saugomas P. Galaunės Jon- 
das — dalis jo korespondencijos ir dokumentų; LTSR MA bibliotekoje 
kur yra XXVII knygos mėgėjų draugijos archyvas; LTSR valstybinia- 
me literatūros ir meno archyve peržiūrėtas M. K. Čiurlionio galerijos 
fondas, Kauno valstybiniame M. K. Čiurlionio dailės muziejuje — 
M. K. Čiurlionio galerijos komisijos ir Kultūros muziejaus tarybos pro- 
tokolų knygos, P. Galaunės ekslibrisų kolekcija, Kultūros ministerijo- 
je — Valstybės archeologijos komisijos dokumentai. 

Įvairias P. Galaunės veiklos sritis padėjo nušviesti buvę jo mo- 
kiniai, bendradarbiai, bičiuliai. Už išsamius atsiminimus apie P. Ga- 
launę, pedagogą ir muziejininką, esu dėkinga istorijos mokslų dakta- 
rei, profesorei R. Kulikauskienei, istorijos mokslų daktarei R. Riman- 
tienei, istorijos mokslų kandidatui P. Kulikauskui, muziejininkei A. Mi- 
kėnaitei, dailėtyrininkams T. Adomoniui, S. Pinkui. Dėkoju prof. 
V. Žukui, leidusiam susipažinti su savo rankraščiu apie XXVII knygos 
mėgėjų draugijos veiklą, istorikui E. Rimšai už suteiktus “archyvinius 
duomenis apie P. Galaunės giminės genealogiją. 

Svarbius P. Galaunės veiklos momentus savo laiškuose autorei 
nušvietė dailininkai V. K. Jonynas, A. Tamošaitis, V. Vizgirda, pilnus 
pagarbos ir šilumos žodžius P. Galaunės asmeniui radau jam rašytame 
proj. A. Gudaičio laiške. Įdomius atsiminimus parašė istorijos mokslų 
daktaras K. Čerbulėnas, buvęs XXVII knygos mėgėjų draugijos narys 

bibliofilas P. Jakštas, muziejininkas V. Vaitekūnas, pedagogas ir kraš- | 


totyrininkas J. Vaina. 
Už vertingas pastabas rašanti darbą tariu ačiū menotyros kandi- 


datei I. Korsakaitei, istorikei G. Gustaitei, filologui B. Kurkuliui, re- 
cenzentams filologijos mokslų kandidatei I. Kostkevičiūtei ir dailėty- 
rininkui V. Liutkui ir visiems kitiems, kurie siekė, kad knyga būtų vi- 
sokeriopai vertingesnė. 


ZITA ZEMAITYTĖ 


„ILGO KELIO PRADŽIA 


Vaikystės dienos 


„„Aš labai dažnai prisimenu 
Pageležius. Visgi vaikystės dienos, 
nepaisant skurdo, vargo, buvo pačios 
šviesiausios... 


PAULIUS GALAUNĖ 


Pageležių kaimas, kuriame 1890 m. sausio 25 d. gimė Paulius 
Galaunė, buvo išsidėstęs lygumose prie Kauno—Zarasų plento, susi- 
yžiavusio su vieškeliu iš Veprių į Siesikus. Toliau buvo pasėtos Pa- 
noterių, Bareišių, Pupkulių, Markutiškių, Ilgabradų kaimų trobos. Pa- 
geležius nuo pietų vėjų užstojo tankus miškas. Sodrią miško augmeni- 
ją gaivino Šventosios intakas Geležė. Todėl vasarą ir rudenį miškas 
plačiai atverdavo savo dosnų glėbį uogautojams, grybautojams. Į piet- 
ryčius nuo Pageležių liulėjo pelkė, auginanti samanas, vaistažoles, su- 
vešėję viksvynai slėpė laukinių ančių lizdus, čia ramiai šildėsi prieš 
saulę gluodenai, gyvatės, įmirkęs durpžemis liumpsėdavo po aplinkinių 
kaimų moterų ir vaikų kojomis spanguoliaujant. 

Pageležiai buvo netipiškas to meto kaimas. Tai buvo lyg ir mažas 
administracinis centras. Čia stovėjo caro Aleksandro I laikais statytas 
paštas su priekinį mūrinį fasadą remiančiomis klasikinėmis kolonomis, 
prie plento, vedančio į Siesikus, stūksojo medinis pereinamasis kalėji- 
mas, aptvertas aukšta statmenų rąstų tvora. Prie to paties plento bu- 
vo pristavo trobos: didelis gyvenamasis namas ir kanceliarija, namelis 
„šimtininkams“ — „sotskiams“, arklidės, didelis svirnas. Tą ansamblį 
papildė karčiama, kartu atliekanti ir viešbučio funkciją — viename jos 
gale buvo „šinkarnė“, kitame keli kambariai svečiams ir keliaunin- 
kams!. 

Gausi pašto kalvio Konstantino Galaunės (Holovnios) šeima gy- 
veno buvusiame mediniame kalėjimo pastate, stovėjusiame išilginiu 
fašadu prie vieškelio į Siesikus. Netekusį savo pirminės paskirties pas- 
tatą nupirko Veprių dvaro savininkas A. Broel-Pliateris ir išnuomoda- 
vo įį vadinamiesiems kampininkams. Buvusį kalėjimą primindavo rom- 
binės išpjovos duryse ir grotuoti langai. Vis dėlto čia buvo daugiau 
vietos negu dūminėje pirkioje, stūksojusioje kaimo gale, kur šeima 
anksčiau gyveno. Kitoje kelio pusėje stovėjo tėvo kalvė, šalia telkšojo 


! Galaunė P. Muziejininko novelės— Naugarduko žemės teismo raštininko 15 
V., 1967.— P. 12. urėdui (LM, kn. 65, 1. 294); 

2 Kojatowmicz-Wijuk W. Herbarz 1595 m. kovo 1 d. Zigmantas Vaza 
rycerstwa W. KS. Litewskiego, tzw. = Naugarduko vėliavininko urėdą 

Compendium [..].— Krakėw, 1877— suteikė Josifui Holovniai (LM, kn. 

P. 71. 76, 1. 492—492“); tą pačią dieną tokį 

3 Lietuvos Metrikoje minimas Jonas pat urėdą gavo ir Mikalojus Holovnia, 
Holcovnia 1580 m. gavo karaliaus Naugarduko žemės teismo teisėjaitis 


Stepono Batoro privilegiją (LM, kn. 78, 1. 300—301). 


niekad neišdžiūstanti kūdra, į kurią sroveno netoli trykštantis šalti- 
nėlis. Ka 4 
“ Tėvas kaustė arklius, taisė tarantasus, meniškais metalo orna- 
mentais apkaustydavo kraitines skrynias. Kalvėje ant aprūkusios rąstų 
sienos balta kreida užsirašydavo ūkininkų skolas. Nors ir sunkiai dirbo, 
vis „trūko algelės“, kuri buvo 5 rubliai per mėnesį. Metinę 10 rublių 
nuomą už butą K. Galaunė nešdavo į Veprjus graiui Pliateriui. 

Seimoje vienas po kito gimė dešimt vaikų. Pirmieji du mirė — 
Konstancija, švelniai šeimoje vadinta Kase,— paauglystėje džiova, 
Marcelijus — vaikystėje. Užaugo penkios dukterys ir trys sūnūs: Ste- 
ianija, Marija, Kamilė, Stasė, Elena, Jonas, Mykolas ir Povilas. 

Konstantinas Galaunė buvo ainis kadaise garsios bajorų giminės, 
gavusios karalių privilegijas ir turėjusios herbą — lotynišką baltą rai- 
dę „T“ raudoname fone. Pirmą kartą Galaunių giminę ir jos herbą 
XVII a. aprašė V. Kojelavičius-Vijūkas?. Istorikas E. Rimša rado 
XVI a. archyvinius šaltinius, kuriuose minimi Naugarduko ir Lydos 
pavietuose gyvenusios Galaunių giminės atstovai, gavę Stepono Batoro, 
Zigmanto Vazos privilegijasš. P. Galaunė iš tėvo paveldėjo dokumen- 
tą, 1825 m. pasirašytą vieno iš prosenelių — unitų vyskupo Adrijano 
Holovnios (1750.04.09—1331.02.01), apie kurį rašė V. Charkevičius*. 

Skambi senos giminės praeitis nešildė vieno paskutiniųjų šios 
šakos palikuonių. Vos išmaitinantis šeimą kalvis net vaikams nesigy- 
rė savo kilme, bet stojant jiems į mokyklą, kiekvienas buvo užrašo- 
mas kaip „syn potomstvenovo dvarianina“. Nors buvo nusigyvenę plik- 
bajoriai, tačiau giminės senumas teikė kažkokio vidinio svarumo. 

„Mano tėvai net nežinau, iš kur kilę — mes paaugliai išskridom 
iš lizdo. Tėvelis gimė 1830 m. kažkur Trakų ar Kaišiadorių apskrity, 
lyg minėdavo Kazokiškį. Buvo iš nubiednėjusių šlėktų. Senelių neatsi- 
menu, žinau tik, kad senelis iš tėvo pusės buvo vardu Juozas... Iš ma- 
žens mes visi kalbėjom lenkišku žargonu, šiaip taip lietuviškai ir ru- 
siškai“5, 

Artimiausi kaimynai Jaskūnai, Palaimos, Zaleskiai Galaunius va- 
dindavo „Alauniais“. 

Jaunystėje K. Galaunė tiesė Liepojos—Romno geležinkelį 
(1871—1873), statė tiltą per Nerį ties Jonava. Gausėjant šeimai, vi- 
sam laikui apsigyveno Pageležiuose, tapo pašto kalviu. Paštas — vals- 
tybinė įstaiga, bet susisiekimo priemones — arklius, tarantasus, vežė- 
jus — „jamščikus“ išlaikydavo dvarininkai. Jie būdavo atsakingi ir už 
tam tikrą kelio ruožą. Plentas iš Zarasų į Kauną (gal ir toliau) pri- 
klausė dvarininkui Pac-Pomarnackiui. Kartais, tikrindamas savo val- 
das, jis pravažiuodavo karieta ir per Pageležius. Įstrigo Pauliui toli- 


16 Apie Galaunių gimines kalbama ir Naugarduko žemės teismo pateisėjis 
kituose XVI a. dokumentuose: 1589— (VVU BR, f. 5, b. 3—563; CVIA, 
1605 m. dokumentuose minimas f. 716, ap. 1, b. 2445, L. 20). 1596— 
Lydos pavieto bajoras Aleksandras 1599 m. Jonas Holovnia buvo 
Holovnia (CVIA, f. 1276, ap. 1. Naugarduko žemės teismo 
b. 1286, I. 107; f. 598, ap. 1, b. 380, raštininkas (VVU BR, i. 4—28502, 
1 67, 8*; b. 381, 1. 2Y). Josifas (A—758); CVIA, f. 1276, ap. 1, b. 821, 
Holovnia 1571—1572 m. buvo 1. 7). 


* Holovnios Adrijano, Oršos vyskupo, 


moje vaikystėje matytas vaizdas, „kaip nuolankiai nusiėmęs kepurę 
"tėvelis siekia pabučiuoti grafo ranką, o šis skubiai ją atitraukia“... Tė- 
vas P. Galaunės atsiminimuose išliko kaip labai geras, švelnaus ir nuo- 
laidaus būdo, nekalbus, lyg ir prislėgtas, nemokėjęs ginti savo reika- 
lų, „toks negyvenimiškas“... Kalvėje niekuomet neturėjo jokio padėjė- 
jo. „Vienas traukdavo geležinį lanką ant rato, o tai sunkus darbas... 
Arba, žiūrėk, daro kokią įmantrią spyną. O juk iš to naudos jokios. Tik 
savo vidinį norą patenkindavo...“9 Pats sunkiai paskaitydamas, aistrin- 
gai mylėjo knygas. Ypatingo, vazonėlių gėlėmis išdažyto stalo stal- 
čiuje ir prie lovos kampe pritaisytoje trikampėje lentynėlėje turėjo sa- 
vo „biblioteką“. Buvo toje bibliotekoje „Piligrimas iš Dobromilo“, „Ži- 
vatai šventųjų“, ,,Kaip būrai kovoja dėl savo laisvės“, „Aladino lempa“ 
ir kitokių knygelių. ,„Nuvykęs reikalais į Ukmergę, dažniausiai parsi- 
veždavo kokią nors knygą, užmiršęs nupirkti viską, kas reikalinga pra- 
gyvenimui“?., Mėgdavęs žiemos vakarais klausytis dukters Elenos, va- 
dinamos Helenka, skaitymo, kol motina sudrausdavo, priminusi, kad 
laikas jau vėlyvas. „Neprisimenu, kad tėvelis kada nors būtų snūdu- 
riavęs. Jis virsdavo viena klausa, veidas būdavo nušvitęs. Toksai man 
labai patikdavo. Ir šiandien matau vaizduotėje jo veidą tokį ramų, 
gražų...“š 

Konstantinas Galaunė buvo ir kolekcionierius. Vargingą, bet šir- 
džiai brangią kolekciją sudarė arbatžolių ir tabako įpakavimo popierė- 
liai su laivų, kupranugarių vilkstinių, spalvotų palmių piešiniais, rū- 
pestingai sudėti kartoninėse dėžutėse nuo gilzių papirosams. Rinko ir 
senas monetas „skarbonkėje“. Po daugelio metų tai prisiminęs P. Ga- 
launė rašys: „Ėmes bręsti, pradėjau rinkti knygas, rinkti senas mone- 
tas, domėtis lietuvių liaudies menu ir visokiais kitais muziejiniais da- 
lykais. [..] Ne kartą pagalvodavau: ar tik čia nebus lėmęs ir tėvelio 
būdas?..“? 

Turėdama tokį nepraktišką gyvenimo draugą, motina, Emilija 
Galaunienė, turėjo pasiimti šeimos rūpesčių naštą ant savo pečių. O 
buvo liesutė, mažutė, vis skųsdavosi akimis, vėliau nešiojo juodus aki- 
nius, kankino ją skorbutas, vis gydėsi mėlynuoju akmenėliu... Šeimoje 
viešpatavęs „imatriarchatas“. Motina žiemą verpdavo, pavasarį aus- 
davo visokius raštuotus audinius, pati dažydavo siūlus, uždarbiauda- 
vo pas ūkininkus, pjaudama su pjautuvu rugius, buvo kviečiama kaip 
pribuvėja. Buvo gera šeimininkė, mokėjo paruošti mėsas, rūkyti kum- 
pius, dešras. Žmonės kviesdavo krikštynoms, vestuvėms paruošti sta- 
14. Nemokėjo nei skaityti, nei rašyti, bet turėjo labai gerą atmintį. La- 
bai ilgėjosi šviesesnio gyvenimo. Mokėjo daug pasakų iš „Tūkstančio 
ir vienos nakties“. 

2. P. Galaunė 


Vėlyvo rudens vakarais į Galaunių trobą ateidavo dvi trys kai- 
mynės su verpimo rateliais pavakaroti. Degant žibalinei lempai — kai- 
mynai pasišviesdavo tik mažutėmis spihgsulėmįs — Emilija Galaunie- 
nė sekdavo „Aladino lempą“, pasakodavo visokius atsitikimus; kuriuos 
gal buvo girdėjusi jaunystėje, tarnaudama dvaruose. Kaip ir visos kai- 
mo moterys, ji buvo labai religinga, du kartus per metus pėsčia eida- 
vo iš Pageležių į Vilniaus Kalvarijas, namuose vakarais giedodavo 
„gadzinkas“. 

XIX a. pabaigoje dar retas reiškinys buvo, kad valstietis leistų 
mokytis dukteris. Ir Galaunių visos penkios merginos liko beraštės, 
nors visos spausdintą žodį lenkiškai mokėjo paskaityti. Bet visos, kaip 
ir tėvai, suprato mokslo reikšmę ir buvo pasiryžusios padėti prasimuš- 
ti į šviesesnį gyvenimą broliams. 

Vyriausioji sesuo Stefanija (1868—1948), išmokusi iš motinos 
virti, išvažiavo į Peterburgą, liko nesukūrusi šeimos. Ilgus metus dir- 
bo svetimiems, padėjo broliams eiti mokslus. Jaunystėje Peterburge 
gyveno ir ten ištekėjo seserys Kamilė (1870—1948) ir Marija (1875— 
1945). Tik po Spalio revoliucijos abidvi, jau našlės, grįžo su vaikais 
į Lietuvą. Sesuo Stasė (?—1940), taip pat anksti išskridusi iš gimtojo 
lizdo, tarnavo Vilniuje pas Labdarybės draugijos senelių prieglaudos 
kapelioną S. Račkauską. Jis buvęs neturtingo jaunimo, lankančio dva- 
sinę seminariją, mecenatas, šelpęs Vincą Krėvę, šiam mokantis kuni- 
gų seminarijoje, paskiau rėmęs ir Pauliaus brolį Joną. Senatvėje se- 
suo Stasė, kaip ir Stefanija, rado prieglobstį pas brolį Joną Jiezne. 
Ten ir palaidotos abidvi greta savo tėvo Konstantino Galaunės. Se- 
suo Elena (?—1959) ištekėjo už ūkininko Skridlausko, netoli Pagele- 
žių. Gyveno skurdžiai, bet pretendavo į šlėktą, jos šeimoje kalbėta 
lenkiškai. Tačiau sūnus išaugo tikras lietuvis. Vyriausias Pauliaus 
brolis Jonas (1876—1946), baigęs 1900 m. Vilniaus kunigų seminariją, 
strazdeliškai neramios dvasios, nesilankstantis prieš aukštesnį rangą, 
dėl savo išdidaus charakterio nemėgstamas lenkuojančios dvasinės vy- 
resnybės ir davatkų, buvo kilnojamas iš vietos į vietą; ilgai vikaravo 
Baltarusijoje — Lydos, Volkovisko, Sokolnikų dekanatuose, nuo 1910 m. 
iki mirties su trumpomis pertraukomis gyveno Jiezne, ten ir palai- 
dotas. Dar prieš Pirmąjį pasaulinį karą kartu su mokytoju Daugirdu 
jis įsteigė valstiečių kooperatyvą, padėdavo kaimo žmonėms, gyveno 
kukliai. Visi broliai ir seserys su savo bėdomis į jį kaip į vyriausią 
kreipdavosi, ne vieną vasarą Paulius pas jį Jiezne yra atostogavęs. Jo- 
nas rūpinosi ir globojo jauniausią brolį, su kuriuo jį siejo artimi dva- 
siniai ryšiai visą gyvenimą. Tai liudija Jono laiškai, kuriuose atsisklei- 
džia panašūs brolių būdo bruožai — gilus demokratiškumas, nepraktiš- 

kumas buityje, veiklos, prasmingo darbo kitų labui pomėgis. „„..Aš esu 
papratęs judėti, krutėti, dirbti, veikti, o čia reikia pūti. Sios apylinkės 
inteligentai prasčiokėliais nesirūpina. To negaliu pakęsti...“!0— rašė 
Pauliui iš Inturkės. Per darbus ir rūpesčius nebuvo kada vienas kitam 
širdies atverti. Tik baigdamas šeštą dešimtį, Jonas kreipėsi į įauniau- 
siąjį brolį atviriau: „Bratenka, [...] norėčiau nors vieną kartą pasi- 
šnekėti su tavim „po duše“. Mes kits kito verti. Vienų tėvų vaikai, ir 
būdo vienodo, todėl viens kitam duodam patarimus. [...] Kiekvienas 
mus išnaudoja, o išnaudojęs pasakys, kad jie asilai...*!! 

Iš tiesų Jonas Galaunė turto nesusikrovė, testamente prašėsi pa- 
laidojamas su „seniausiu arnotu“, namelį Jiezne paliko parapijiečiams 
(dabar jame vaikų darželis). 

Dešimčia metų už Paulių vyresnis brolis Mykolas (1880—1948) 
baigė 1913 m. Maskvos universiteto farmacijos fakultetą. Pirmojo pa- 
saulinio karo audringų įvykių nublokštas liko gyventi Lenkijoje ir mi- 
rė Varšuvoje. Jo vaikai ir anūkai lietuviškai jau nebekalba. „„Mano 
šaka nukirsta“, — po daugelio metų sakys su liūdesiu P. Galaunė. 

„„Kai Paulius pradėjo sąmoningai pažinti save ir aplinkinį pa- 
saulį, vyresnieji broliai ir seserys jau buvo išskridę iš gimtosios gūž- 
tos. Namuose, prie tėvų tebuvo tik keleriais metais už Paulių vyresnė 
sesuo Elena. Ji padėjo motinai šeimininkauti, stengėsi pagražinti savo 
vargingą būstą. „Stancijoje“, kur miegojo motina su dukteria, medinės 
grindys būdavo ištiestos skuduriniais takeliais, čia stovėjo komoda su 
Elenos įrengtu altorėliu, senas sekreteras, prie stalo kortų stalelis. Gry- 
čia, kur miegojo tėvas su Pauliumi, buvo paprastesnė: daug vietos už- 
ėmė vąrstotas, girnos, didelė duonkepė krosnis. Čia vyko kasdieninis 
gyvenimas: „Mano mamytė buvo labai tvarkinga. Nežinančiam viso 
mūsų skurdo atrodė, kad mes pasiturimai gyvenam“. 

P. Galaunės atmintyje gyvi vaikystės įspūdžiai... Vieškeliu at- 
žvangėdavo sukaustytų kalinių, varomų etapu iš Ukmergės į Kauną 
ar Jonavą, grandinės. Jei nebūdavo sugautų arkliavagių, kurių cent- 
ras buvo „Novaja derevnia“ prie senojo kelio iš Jonavos į Veprius, 
kalėjimas būdavo tuščias. Atgydavo jis per etapus. Tarp kalinių, be 
abejo, būdavo ir politinių, nes tai buvo lietuviškos spaudos draudimo 
laikas, žmonių nuotaikas audrino artėjančios revoliucijos nuojauta. 
Paulius su kitais kaimo berniukais per tvoros plyšius paduodavo ka- 
liniams maisto, paimdavo įmesti į pašto dėžutę jų laiškus... O- plentu 
judėjimas didelis — pašto arkliais, tarantasais, karietomis keleiviai 
bildėdavo iš Ukmergės ir toliau į Jonavos geležinkelio stotį. Iš ten ati- 
dardėdavo į Pageležius pašto karieta, kinkyta ketvertu, valdoma Kons- 
tantino Galaunės draugo, uniformuoto vežėjo Izoto. Nuolat maišyda- 

vosi žmonių pašte — atvažiuodavo atsiimti korespondencijos dvarų pa- 
reigūnai; pakeleiviai, apsistoję „svečių kambary“, laukdami tarantaso, 
gerdavo arbatą, pilstomą čia šeimininkaujančio Nikolajaus I laikų ka- 
reivio. Pro karčiamos langus, kur degtinę gorčiais ir pusgorčiais „šin- 
kavo“ Jankelis, dažnai sklisdavo besivaišinančių dainos... Valandas 
rodė saulės laikrodis, įrengtas prieš paštą. Kaime pasirodydavo ir vėl, 
lyg vėjo nupūsti, pradingdavo keisti žmonės — „vengrai“. Įeidavo tro- 
bon, pasidėdavo dėželę ir pradėdavo traukti iš jos prekes. Užsukdavo 
klajojančių muzikantų, vadinamųjų „čekų“, kurie smuiku ir klarnetu 
grodavo negirdėtas melodijas. Vasarą Pageležių neaplenkdavo ir či- 
gonai. Apsirengę nematytais mėlynais drabužiais, eidami per kaimą, 
vyrai šaukdavo „Činitl“ ,„Luditl“— jie taisydavo kiaurus puodus, o 
moterys burdavo laimę kortomis. O kur dar elgetos, varstę trobų du- 
ris, prašydami pavalgyti ar nakvynės... 

Vasarą Paulius su broliu Mykolu eidavo miegoti į Veprių Pliate- 
rio dvaro prižiūrėtojo Hrinevičiaus daržinę ant šieno. Mėnulio šviesoj 
tyliai skraidydavo šikšnosparniai, atplaukdavo diližano varpelio skam- 
bėjimas. Visa tai sukeldavo berniukui svajones apie tolimas keliones 
į nežinomą kraštą, kuris turėjęs būti už Pageležių, kur susilieja miš- 
kas su dangumi. „Kas buvo už to miško, mano vaizduotė nesugebėjo 
spėlioti. Žinojau tik, kad ten buvo geležinkelis, vedęs į Liepoją, — jį 
buvau matęs važiuodamas su mama į Jonavą. O už Liepojos jūra ir 
laivai... Ot kad taip į Liepoją, į laivą... Galvodavau, kokie tie laimin- 
gi, kas gali kur nori važiuoti... O kai pamačiau pasaulį — ilgėjausi Pa- 
geležių...“!12 

Raistinguose Pliaterio miškuose visi broliai iš eilės, apsiavę vy- 
žomis, su botagais rankose, yra ganę kaimo bandą. Pauliui ganyti tę- 
ko mažiausiai; draugaudamas su piemenukais, išmoko lietuviškai. Pri- 
simena: „Manęs visur buvo pilna. I medžius baisiai mėgau laipioti. 
Prie plento augo aukštas išsišakojęs beržas, tai aš į pačią viršūnę įsi- 
kardavau, mėgau stebėti paukščius, sukančius lizdus kadugyne prie 
ežeriuko, maudytis, gaudyti kilbukus Geležos upelyje“. Žiemą motina 
slėpdavo paties pasidarytas pačiūžas, tai išbėgdavo pačiužinėti basas. 
Ypač buvo prisirišęs prie tėvo. „Būdavo, mama dar miega, Helenka 
miega, o tėvelis atsikelia ir eina į kalvę. Aš girdėdavau ir vien su marš- 
kiniais bėgdavau paskui“!?, 

Pageležių ir kitų aplinkinių kaimų ūkininkai sodus išnuomodavo 
žydams. Šie sunokusius vaisius veždavo į Jonavą išklotuose šiaudais 
vežimuose, ten pakraudavo į vagonus, gabendavo į Peterburgą ar ki- 
tus didelius miestus. Kol vaisiai sunokdavo, nuomininkai samdydavo 
sargus. „Aš mielai to darbo imdavausi, nors naktį ir baugu būdavo, 

ti būdoje“. Paulius buvo įtrauktas į kasdieninius darbus: kapodavo žie- 
mai žagarus, padėdavo kasti bulves, su Elena maldavo girnomis grū- 
dus. Aštuonerių metų pradėjo talkinti tėvui kalvėje: įveržęs į varstotą, 
nudilindavo naujai nukaltų pasagų nelygumus, padėdavo ant medinių 
ratų užtraukti ratlankius. Laisvu laiku iš storos vielos darydavo me- 
talinius smeigtukus linų ar vilnų kuodeliui prie verpstės prismeigti. 
Juos už kelias kapeikas noriai pirkdavo kaimo moterys. „Žmonės, ma- 
tydami, kad aš dirbu su tėveliu, sakydavo: „Šis tai jau paveldės tėvo 
varstotą“!4, 


Pirmieji mokytojai 


Pirmoji Pauliaus mokytoja buvo vyresnioji sesuo Elena. Rašyti 
ji nemokėjo, todėl savo jauniausią brolį galėjo išmokyti tik skaityti, 
ir tai lenkiškai. Vaikas vedžiodavo su „discipulka“— žąsies plunksnos 
koteliu po lenkišką elementorių, pradėjo „slebizavoti“: ,,bė-a-bė“— 
„baba“ ir t. t. Šis mokymo metodas berniukui nepatikęs, jis paprašęs, 
kad sesuo mokytų „žmoniškai“. Tada, gavęs į rankas maldaknygę, 
greit pramoko skaityti lenkiškai. 

Vepriuose buvo pradžios mokykla su dėstomąja rusų kalba. Kai- 
mo vaikams, nesuprantantiems nei žodžio rusiškai, iš pradžių būdavo 
labai sunku, nes mokytojai paprastai nemokėdavo lietuviškai. Paulius, 
žaisdamas su vaikais, tarp kurių maišydavosi ir pristavo sūnus, buvo 
šiek tiek pramokęs rusiškai. Be to, ir tėvas pasirūpino, kad sūnus būtų 
parengtas mokyklai, todėl skaityti ir rašyti rusiškai, taip pat aritmeti- 
kos keturis veiksmus išmokė Pauliaus krikštatėvis, Pageležių paštinin- 
kas Simonavičius, gana apsišvietęs žmogus, skaitydavęs laikraščius, 
mėgdavęs ir kitiems papasakoti, kas darosi pasaulyje. 

Mokslas Veprių liaudies mokykloje prasidėdavo vėlyvą rudenį, 
pasibaigus ganymo sezonui — mokykla turėjo taikytis prie aplinkybių, 
nes ją lankė valstiečių vaikai. 

Nuo Pageležių iki Veprių — keturi varstai. Veprių miestelis išsi- 
dėstęs šiauriniame Veprių ežero krante. Artėjant prieš akis iškildavo 
miestelio siluetas — piliakalnis, senos medinės XVII a. bažnyčios bokš- 
tai, atokiau stovinti koplyčia, statyta 1772 m. Baro konfederacijos at- 

minimui. Pro miestelį tekančios Riešės vanduo suko malūną. Virš me- 
dinių namelių, susigūžusių aplink aikštę, kilo mūriniai dvaro rūmai. 

Veprių mokykla stovėjo tarp bažnyčios ir klebonijos. Tai buvo me- 
dinis pastatas, kurį priemenė dalijo į du galus. Viename gale buvo įsi- 
kūrusi Veprių valsčiaus raštinė, kitame — mokykla ir mokytojo kam- 
barys. Visi trys skyriai mokėsi vienoje patalpoje. Mokykloje buvo mo- 
koma rusiškai skaityti ir rašyti, aritmetikos, istorijos, geografijos, dai- 
lyraščio. Piešimo nebuvo. 

Paulius, kaip ir jo vyresnieji broliai, mokėsi pas tą patį ir vienin- 
telį mokytoją ir mokyklos vedėją Risovą. Tai buvęs geras ir švelnus 
pedagogas, mylėjęs mokinius, mokėjęs sudominti dėstomu dalyku. Mo- 
kytojas įvertinęs Pauliaus išmoktą iš Simonavičiaus kaligrafišką ra- 
šyseną: jam buvo pavesta perrašyti lotynišką „maldą prieš pamokas“, 
kurią kas rytą mokiniai turėdavę atsistoję perskaityti. 

Risovui išėjus į pensiją, jį pakeitė jaunas, elegantiškas mokytojas 
Šutenka. Su pensne auksiniuose rėmeliuose, balta krakmolyta marški- 
nių krūtine ir rankogaliais, dvelkiąs „geru muilu“, jis darė mokiniams 
įspūdį, bet jau nebuvo taip mėgstamas kaip Risovas; buvo piktas, už 
mažiausią išdaigą mušdavęs su liniuote vaikus per ištiestą delną, o 
mokydamas dainuoti falšuojančiam su siničiumi duodavęs per galvą. 
Mokė giedoti „Bože, caria chrani“, dainuoti „Vo polia berioza stojala“, 
įvedė gimnastikos pamokas. Po gimnastikos mokiniai kartais pražygiuo- 
davo su daina per miestelio aikštę. Kaimo vaikai dažnai nesuprasda- 
vo dainos žodžių, bet iškaldavo juos iškraipydami atmintinai. 

1902 m. Paulius baigė Veprių liaudies mokyklą, trejų metų pro- 
gramą išėjęs per dvejus metus. Laikyti baigiamųjų egzaminų Veprių 
ir kitų aplinkinių mokyklų mokiniai buvo nuvežti arkliais į Deltuvą, 
tuomet Novokonstantinovą. Paulius džiaugėsi gavęs „atestatą“, bet ne- 
trukus užpuolusi ir užsitęsusi liga sukliudė toliau mokytis: mat išsi- 
gandęs girininko vilkinio šuns, Paulius, išpiltas votimis, prasikamavo 
metus, negalėdamas vaikščioti. Tėvas labai nusiminęs, kad „paskutinis 
berniukas liks be kojų“, pėsčias ėjo dvidešimt varstų pas garsų žiniuo- 
nį parnešti sūnui „užkalbėto“ sviesto, bet vaistas nepadėjo. Išgydė te- 
palu iš kepto svogūno ir Žukovo firmos muilo labai mylėjusi mažiausią 
brolį vyriausioji sesuo Stefanija, atvažiavusi iš Peterburgo. 

Vyriausias brolis Jonas, 1900 m. baigęs Vilniaus kunigų semi- 
nariją, jau vikaravo Baltarusijoje, Mykolas tarnavo Peterburge kariuo- 
menėje, atėjo eilė ir jauniausiajam. Gretimo Ratautų kaimo gimnazis- 
tas Medardas Ratautas, vėliau žymus geodezininkas, atostogaudamas 
mokė Paulių rusų kalbos ir aritmetikos — rengė į realinės mokyklos 
pirmą klasę. 

1902 m. berniukas pirmą kartą pamatė didesnį miestą. Paūgėju- 
".sį sūnų tėvas nusivežė į Ukmergę, anuomet vadintą Vilkmerge, kuri 
tysojo mediniais ir dviaukščiais mūriniais abipus Šventosios. XX a. 
pradžioje mieste gyveno apie 15 tūkstančių gyventojų. Centrinėje aikš- 
tėje vykdavo turgūs; iš toli žmonės plaukdavo į prekymečius ir į šv. 
Petro ir Povilo atlaidus, nes į Ukmergę vedė keliai nuo Molėtų ir Pa- 
nevėžio,: Utenos ir Kėdainių. Jau prekymečio išvakarėse plente į Uk- 
mergę būdavo didelis pagyvėjimas, tai jausdavo ir Pageležiai: ūkinin- 
kai sustodavo prie kalvės pasikaustyti arklių. Kol ta procedūra vykda- 
vo, moterys užeidavo pas kalvienę užkąsti. 

Atsidūrusį mieste berniuką stulbino žmonių gausybė, grįstos ak- 
menimis gatvės, kuriomis kaukšėjo arklių pasagos, o svarbiausia — su- 
žavėjo knygynas. „Lipte prilipau prie lango. Tada tėvelis nusivedė 
mane į vidų ir nupirko knygą, iš kurios išmokau pirmą savo gyvenime 
eilėraštį. [...] Man Ukmergė, pastatyta mūsų gatvinio kaimo principu, 
padarė didesnį įspūdį už Vilnių... Paskui jau nei Vilnius, nei Peterbur- 
gas nenustebino“ !š, 

1903 m. rudenį motina jauniausią sūnų atvežė į Vilnių. „Pirmą 
kartą sėdau į vagoną ir išvažiavau į Vilnių, kad į Pageležius jau nie- 
kuomet negrįžčiau. Tik kartais pabuvodavau juose sapne, o dažniausiai 
vaikystės metų prisiminimuose“!7, 

Taip baigėsi vaikystės dienos Pageležiuose, kurias visą gyveni- 
mą su ilgesiu mini Paulius Galaunė. 


„Tarp Vilniaus žalių bromų““ 


Kokį Vilnių pamatė smalsios paauglio akys? XX amžiaus pradžio- 
je visas miesto gyvenimas koncentravosi dabartiniame senamiestyje: 
čia buvo ir muziejai, ir bibliotekos, ir teatrai, ir parkai. Nuo Katedros 
aikštės tiesus kaip strėlė šovė naujasis Jurgio (dabar Lenino) pros- 
pektas, jungęs senamiestį su Žvėrynu, kuris tik 1901 m. miesto dūmos 
nutarimu buvo įjungtas į miesto ribas. Katedros aikštėje stovėjo 
M. Antokolskio darbo Jekaterinos II paminklas, turėjęs „simbolizuoti 
caro patvaldystės triumią“!š, prie generalgubernatoriaus (dabar Me- 
no darbuotojų) rūmų, panaikinus ten buvusį fontaną, 1898 m. buvo 
pastatytas generalgubernatoriaus Muravjovo, liaudies vadinamo „ko- 
riku“, paminklas. Jau netekęs mokslinės reikšmės, kadaise garsus uni- 


16 Ten pat. 18 Jurginis J., Merkys V., Tautavičius A. 23 

versiteto botanikos (dabar Jaunimo) sodas buvo paverstas poilsio par- 
ku: jame veikė vasaros teatras, kuriame būdavo statorios "operetės; 
vasarą sode kasdien grodavo gaisrininkų dūdų orkęstras, žiemą būdavo 
įrengiama čiuožykla. Vilniečiai mėgo ir Bernardinų sodą priešais ber- 
nardinių vienuolyną. Čia vykdavo labdaringi renginiai, mugės. „Svei- 
carų“ sodas prie Subačiaus gatvės traukė savo tapybiška panorama!?, 

Kaimo berniukui Vilniuje buvo į ką pasižiūrėti: „Ko tik aš ten 
nemačiau! Kareivių muštras, kariškas orkestras, valandomis stovėjimas 
prie krautuvės „Liubaja viešč 20 kopejek“ lango, o dar kur „Muziej 
drevnostej“ (Senienų muziejus) “20, 

Tėvai apgyvendino sūnų pas gimines, gausioje Vilniaus karinės 
apygardos artilerijos valdybos buhalterio Vladislovo Haidukevičiaus 
šeimoje. Haidukevičiaus žmona, E. Galaunienės giminaitė, buvo kilusi 
iš lietuvių Noreikų šeimos, laikiusios save bajorais nuo Satkūnų. Vai- 
kai — Vladislovas, Mečislovas ir Vytautas mokėsi Vilniaus realinėje 
mokykloje, duktė Helena — mergaičių gimnazijoje. Vyriausias pusbro- 
lis šeštaklasis Vladislovas per žiemą turėjo Paulių parengti į antrą 
realinės mokyklos klasę. ž 

Palyginti su gimtaisiais namais, kurių skurdą dangstė rūpestin- 
gos motinos ir sesers Elenos rankos, Paulius atsidūrė įam neįprastoje, 
„aristokratiškoje“ pasiturinčio miestiečio aplinkoje. Erdvus Haiduke- 
vičių, gyvenusių šv. Kazimiero (dabar J. Vito) skersgatvyje, salonas 
buvo ištiestas kilimais, papuoštas paveikslais, kampe stovėjo juodas 
žvilgantis Iortepijonas, kuriuo skambindavo namų šeimininkas ir jo 
dukra. Triukšmingi, išprusę gimnazistai šaipydavosi iš nedrąsaus sa- 
vo giminaičio, išjuokdavo Veprių liaudies mokyklos baigimo „atestatą“, 
kuriuo jis taip didžiavosi. Įskaudintas ir įžeistas Paulius ne kartą apsi- 
verkdavo, įsikniaubęs į tamsų rūbinės kampą, ilgėdamasis namų. Su- 
drausdavo išdykėlius brolius ir paguosdavo apimtą namų nostalgijos 
berniuką Helena. Trylikamečio širdis jautė dėkingumą ir nedrąsų su- 
sižavėjimą savo gražuole giminaite, Paulius buvo jos savotiškas „pa- 
žas“: nunešdavo į mergaičių gimnaziją gaidas, nes po pamokų ji im- 
davo privačias muzikos pamokas, ir parnešdavo knygas, klausydavosi 
jos niūniuojamų gimnazisčių mėgstamų romansų. 

Po daugelio metų, užplūdus anų dienų atsiminimams, išsprūs 
žodžiai, kurių nebūtų drįsęs ištarti anuomet, dar vaiko lūpomis: aš ją 
mylėjau... Gražuolė Helena liko neištekėjusi ir kartu su tėvu ilsisi Ra- 
sų kapinėse, netoli koplyčios?!. 

Turėjo Paulius ir pareigų; 1904 m. sausio 28 (vasario 10) d. pra- 
sidėjus Rusijos—Japonijos karui, kasdien bėgdavo į miestą nupirkti 
dėdei ekstra telegramų apie karo eigą. Nulėkdavo jis į vadinamąjį Ba- 

Kai lietuvių senovė, savo žygiais 
garsėjus, 
Jau nuo amžių pajuodus, griuvėsiuos 
dūlėja, 


sokų turgelį dabartinių Lazdynų Pelėdos ir Arklių gatvių sankryžoje, 
"Pavadinimas kilo nuo ten stovėjusios ir po 1863 m. sukilimo nugriau- 
tos Basųjų karmeličių bažnytėlės. Ten berniukas prisižiūrėdavo spal- 
votų paveikslėlių („lubki“) rusų— japonų karo temomis. 

Ypač Paulių viliojo Senienų muziejus. „Kažin ar Pageležiuose 
buvau girdėjęs žodį „muziejus“, ar žinojau jo prasmę. Tad į Senienų 
muziejų patekau ne kaip į muziejų, o kaip į vietą, kur galima praleisti 
valandą kitą“2?. 

1856 m. įsteigtas Senienų muziejus veikė uždaryto Vilniaus uni- 
versiteto rūmuose, užėmė P. Smuglevičiaus ir kitas dvi sales. Tai buvo 
pirmas viešas muziejus Vilniuje; iš pradžių jį buvo manyta pavadinti 
Lietuvių muziejumi, Jį suorganizavusi Archeologijos komisija XIX a. 
antroje pusėje buvo vienintelė mokslinė draugija Lietuvoje, tyrusi kraš- 
to istoriją ir kultūrą. Ekspozicijos pagrindą sudarė muziejaus iniciato- 
riaus archeologo Eustachijaus Tiškevičiaus dovanotos turtingos ko- 
lekcijos ir publičisto, leidėjo, archeologo Adomo Honorio Kirkoro, isto- 
riko Teodoro Narbuto dovanoti rinkiniai. Paukščių iškamšų kolekciją 
muziejui padovanojo vienas iš Tyzenhauzų. Dalį eksponatų sudarė 
daiktai, priklausę po 1831 m. sukilimo uždarytam Vilniaus universite- 
tui. Muziejuje buvo eksponuojami Lietuvos didžiųjų kunigaikščių ir žy- 
mių etmonų portretai, insignijos, amatininkų cechų ir manufaktūrų 
meno dirbiniai. Iškilmingas muziejaus atidarymas, eksponatai, kalban- 
tys apie Lietuvos istoriją, kurios lopšys buvo Vilnius, įkvėpė poetą 
Liudviką Kondratavičių sukurti eilėraštį: „Atidarant Vilniaus senienų 
muziejų“2*. 

Muziejuje Paulių viliojo numizmatika, negalėdavo praeiti pro 
didelius gaublius ir astronomijos instrumentus. Bet užvis labiau jam 
patikdavo „didžiųjų žmonių“ portretai ir senojo Vilniaus vaizdai. Pas- 
taraisiais dažnai dar gėrėdavosi prie mažo Kinkulkino knygynėlio lan- 
go, prieš šv. Jono bažnyčios varpinę. To mažo knygynėlio lange būda- 
vo išstatoma po dvi tris Vilniaus vaizdų spalvotas litografijas. Bent 
kiek vėliau iš dėdės pažįstamo kariškio Venckūno, senienų rinkėjo, 
kartais į berniuką prabylančio „pagoniška“ lietuvių kalba ir davusio 
jam pasiskaityti J. I. Kraševskio „Vilniaus istoriją“, Paulius sužinojo, 
kad Kinkulkino knygynėlyje rodomos Vilniaus vaizdų spalvotos lito- 
graiijos yra iš J. K. Vilčinskio „Vilniaus albumo“. 

Gyvendamas Vilniuje, Paulius „atrado“ dar vieną muziejų. Tai 
buvo vadinamasis „„Karo muziejus“, įkurtas karininkų klube, veikusia- 
me buvusioje šv. Ignoto bažnyčioje. Klube būdavo rengiamos kariškių 
vaikams kalėdų eglutės; į vieną tokią eglutę Paulių ir nusivedė dėdės 
šeima. Klaidžiodamas antro aukšto galerijomis, berniukas atsidūrė 


Kai nuo laiko nugriūva suirusios 


Šitoj Lietuvos salėj**, ką mokslais 25 
sienos 


garsėjo, 


Ir kai užmirštos žemėn jau grimzta 
senienos, 
Vytauto ir Mindaugaičių skeptrą jis* 
turi, 
Į tą šalį atkreipęs akis meiliai žiūri, 

Tai jis prisakė saugot tą brangią 
senovę, 

Jogailos mieste atvėręs senienų 

šventovę. 


Praeities atminimo pašventint suėjom. 
(Vertė M. Martinaitis) 


* Jis — muziejaus kūrėjas Eustachijus 
Tiškevičius. 

** Vilniaus universiteto 

P. Smuglevičiaus salė. 


ekspozicijos salėje. „Pamačiau įvairių senų kariškų uniformų, daug 
kitų eksponatų“??. Paulių „užbūrė tie nuostabūs daiktai“, ir jis ilgai 
jais gėrėjosi. : 

Vilniuje niekas nevedžiojo už rankos, neatvėrė Vilniaus architek- 
tūros grožio, pro jį Paulius praeidavo gana abejingai, "ieškodamas 
„lango su paveikslėliais“. Jį labiau žavėjo nupiešti vaizdai negu na- 
tūra, į juos galėjo valandų valandas žiūrėti, „studijuoti“. Prisimena: 
„Didžiojoje gatvėje, netoli šv. Mikalojaus cerkvės, ant vieno namo var- 
tų buvo nutapyta katedra. Tai aš eidavau žiūrėti ne tikrosios, o tos 
nutapytos“. Didžiojoje gatvėje, einant nuo Rotušės į Katedros aikštę, 
buvo parduotuvė „Rio“, prekiavusi reikmenimis dailininkams. Viename 
lange būdavo reklamuojamos prekės tapytojams, antrame — išstatomi 
dailininkų kūriniai pardavimui. „Į tą langą dažnai žiūrėdavau, ir sun- 
ku buvo man nuo jo atsitraukti“?". Užsukdavo jis ir į antikvariatus, 
kurie buvo susibūrę siauroje Vokiečių (dabar Muziejaus) gatvėje. Anti- 
kvariatų savininkai būdavo išimtinai žydai. ,Dažniausia tai buvo labai 
kuklios patalpos su vienu langu prie durų. Kokios buvo jų iškabos, 
neprisimenu, bet aš tuos antikvariatus atpažindavau pagal lange iš- 
statytus daiktus daiktelius“2š, 

Nesistemingai pusbrolio ruoštas, Paulius egzaminų į Vilniaus 
realinės mokyklos antrąją klasę neišlaikė. „..Tačiau išeitis buvo rasta: 
nuspręsta mane išvežti į Peterburgą, kur gyveno trys vyriausiosios 
mano seserys — Steianija, Kamilė ir Marija ir karo tarnybą atliekąs 
brolis Mykolas. Išvykdamas iš Vilniaus į Peterburgą, pradėjau naują 
savo gyvenimo laikotarpį“29. 


Peterburgo realinėje mokykloje 
Vasara Jiezne 


1904 metų žiemą Stefanija išsivežė Paulių į Peterburgą, kuriame 
buvo lemta jam išgyventi su pertraukomis iki 1918 metų. 

Į Peterburgą Paulius pateko didelių revoliucinių įvykių išvakarė- 
se. Atmintyje gyvai išliko 1905 m. sausio devintoji — Kruvinasis sek- 
madienis. „Jau Vilniuje, gyvendamas pas dėdę, kartais išgirsdavau 
žodį revoliucija, bet ką jis reiškia, nesupratau. Jį suprasti pradėjau 
tiktai Peterburge, — rašė P. Galaunė vėliau atsiminimuose.— 1905 m. 
sausio 9 d. Nevos prospekte sekiau darbininkų eiseną prie caro Žiemos 


26 * Galaunė P. Atrandu Vilniuje kitų 2 Galaunė P. Šis tas iš mano žalios 

rūmų. Kai aikštėje prieš rūmus kareiviai pradėjo šaudyti į eiseną ir 
žmonės ėmė bėgti į visas puses, bėgau namo ir aš. Bėgau, taip ir ne- 
pamatęs žiaurios žmonių sušaudymo scenos“?0, 

Mieste buvo neramu, vyko demonstracijos, mitingai prieš caro 
patvaldystę. Kartą žandaro arklys Nevos prospekte prispaudė Paulių 
prie sienos. Berniukas norėjo visur būti, viską matyti, sesuo Stefanija 
turėjusi su juo daug vargo, labai imdavusi į širdį, bijodavusi, kad jau- 
niausias brolis kur „neįklimptų“. 

Stefanija svajojo matyti Paulių inžinieriumi, norėjo atiduoti jį 
mokytis į princo Oldenburgo gimnaziją Gatčine. Mat gimnazijos savo 
auklėtinius rengdavo universitetui, o realinės mokyklos — specialioms 
aukštosioms mokykloms. Tačiau gyvenimas pasuko kita kryptimi. 
(„Kodėl aš ten nelaikiau egzaminų — neprisimenu“). 

Giminaitis, karo medicinos akademijos studentas Kazimieras Ju- 
navičius paruošė Paulių į privačią I. Geldo mokyklą, turėjusią valsty- 
bines teises. 1905 m. rudenį P. Galaunė pradėjo lankyti iš karto ketvir- 
tą klasę, 1910 m. mokyklą baigė. Mokyklos kursas buvo išeinamas per 
šešerius metus, septintą klasę lankė besirengiantys stoti į aukštąsias 
mokyklas. Taigi jaunuoliai, baigę I. Geldo mokyklą, gaudavo du ates- 
tatus. Mokyklos direktorius buvo surusėjęs vokietis — visuomet pasi- 
ternpęs, mniiormuotas, mėlynu surdutu su dviem eilėm blizgančių sagų. 
Jis rūpinosi savo mokyklos prestižu, kvietė pedagogus gerus specia- 
listus. Kai kurie I. Geldo mokyklos mokytojai buvo išleidę savo spe- 
cialybės vadovėlius. Matematikos pradmenis iki septintos klasės dėstė 
Tichonovas, o septintojoje anglas Krogijus, baigęs mokslus Rusijoje. 
Dėstomą discipliną jis taip mėgęs, kad kalbėdavęs apie ją su dvasios 
pakilimu kaip apie poeziją ir tuo uždegdavęs mokinius. Vokiečių kalbos 
dėstytojas Vermanas su mokiniais per pamokas kalbėdavo tik vokiškai, 
tad šie, baigę mokyklą, galėjo laisvai kalbėti vokiškai ir naudotis Jite- 
ratūra. Prancūzų kalbos mokytojas mesjė Mersjė, iš profesijos inžinie- 
rius statybininkas, buvo lengvabūdiškas ir su mokiniais familiarus. Jo 
pamokos virsdavo laisvais pokalbiais. Piešimo mokytojas ukrainietis 
Novikovas užsiėmimus organizuodavo sekmadieniais — statydavo mo- 
delį, supažindino mokinius su perspektyva, šviesos ir šešėlių reikšme 
formai. Paulius sulaukdavo gero jo įvertinimo („Mokytojas sakydavo, 
kad gerai piešiu“). 

Peterburge pirmą kartą penkiolikmečiui jaunuoliui iškilo tautinio 
apsisprendimo klausimas. Per stojamuosius egzaminus į realinę mo- 
kyklą mokytojas egzaminų kortelėje ilgai negalėjo įskaityti P. Galaunės 
pavardės: 

— Golovnia? Chocho!l? — klausė abejodamas. 

— Litoviec,— atsakė Paulius. 

„Nustebo mokytojas ir apsidžiaugė, radęs mokinį iš jam pažįsta- 
mo krašto. Paklausė, kaip toks ir toks žodis bus lietuviškai. Kai tas 
pasakė, liepė linksniuoti. 

— Aš nei bė, nei ba nežinau. Gramatikos nemokėjau, ir žodynas 
mano dar buvo ne per didelis. Mokytojas ėmė stebėtis: koks iš manęs 
lietuvis, kad savo kalbos gerai nemoku? O toji kalba 'esanti tokia se- 
na, tokia graži. O žmonės kokie geri, kokie jie dainininkai. Išdrožė tik- 
rą panegiriką kraštui ir kalbai. Pasirodė, kad mokytojas ne iš knygų 
pažinęs lietuvius, bet kartkarčiais tiesiogiai su jais susidurdamas: at- 
važiuodavo vasaroti į Panevėžio apylinkes; mat jo brolis direktoriavo 
Panevėžio realinėje mokykloje. 

— Iš tikro, koks iš manęs lietuvis. Namie kalbėjau lenkiškai, 
dabar daug kur rusiškai kalbu, — skundėsi grįžęs iš egzaminų Kazimie- 
rui Junavičiui [...]. 

— Žinoma, kad lietuvis esi — Lietuvoje gimęs, tarp lietuvių au- 
gęs, tai kas, kad kalbos dar gerai nemoki“3!, 

K. Junavičius davė Pauliui Kazimiero Jauniaus lietuvių kalbos 
hektograiuotą gramatiką. „Iš Junavičiaus pirmiausia sužinojau ir apie 
Jurgį Baltrušaitį. Jis man davė paskaityti Baltrušaičio eilėraščių, pa- 
aiškino, kad Baltrušaitis taip pat yra lietuvis, nors rašo rusiškai. Nuo 
tada Baltrušaitis tapo mano mėgstamiausiu poetu“32, 

Visą gyvenimą P. Galaunė šviesiai prisimena savo mokytoją gy- 
dytoją K. Junavičių (1873—1919) — taurią asmenybę. K. Junavičius 
buvo kilęs iš nusigyvenusių bajorų (tėvas, turėjęs palivarką tarp Jo- 
navos ir Gelvonų, buvo tragiškai Žuvęs — skolintojai žiemą prigirdė jį 
eketėje). Jaunuolis į mokslą veržėsi pats, versdamasis pamokomis bai- 
gė Kauno gimnaziją, kurioje mokėsi kartu su poetu J. Baltrušaičiu, o 
Pauliui atvažiavus į Peterburgą, jau studijavo Karo medicinos akade- 
mijoje. Per 1905 m. revoliuciją akademija buvo uždaryta, ir K. Juna- 
vičius išvyko į Orenburgo guberniją, į Dejevką, kovoti su ten siautusia 
choleros epidemija, kurį laiką ten dirbo, jau turėdamas gydytojo dip- 
lomą. Pas jį į Dejevką buvo nuvažiavusi šeimininkauti Pauliaus vy- 
resnioji sesuo Stefanija. 

Dejevkoje, pas K. Junavičių, P. Galaunei paprašius, prieš Pirmą- 
jį pasaulinį karą gyveno ir kumisu gydėsi nuo gresiančios džiovos dai- 
lininkas A. Galdikas ir Petrogrado laikų Pauliaus bičiulė aktorė Unė 
Babickaitė. Kurį laiką taip pat prieš Pirmąjį pasaulinį karą K. Juna- 
vičius gydytojavo Gelvonuose (Ukmergės apskr.). Buvo geras žmo- 
nėms, neturtingus gydęs veltui. Vėliau dirbo vienoje Vilniaus labora- 
torijoje, mirė šiltine lenkų okupacijos metais, palaidotas Rasų kapinėse, 

P. Galaunė su didele pagarba mini jį kaip didelį humanistą, padėjusį 
jam, tada dar jaunam berniokui, suprasti save, mylėjusį gimtą kraštą. 
Išsaugojo K. Junavičiaus fotografiją, atsiųstą iš Dejevkos su eiliuotu 
užrašu, kurį, matyt, padiktavo jaunam gydytojui tėvynės nostalgija: 


Ar žinai tu, kaip yr' liūdna 
Sveturmi gyventi, 

Kaip man ilgu, kaip man liūdna — 
Pats savęs nebkenti. 

Gardesnė namie duonelė 

Norint beralienė 

Ne kaip ašaroms maišyta 

Dejevkoj kvietienė... 


Pasimokęs vienerius metus I. Geldo mokykloje, Paulius susirgo 
reumatu — pakenkė drėgnas Peterburgo klimatas. Brolis Jonas, tuo 
metu vikaravęs Kremenčine, perkėlė jį mokytis į Gardino sritį, į Sloni- 
mą, kur neseniai buvo atidaryta realinė mokykla; čia Paulius mokėsi 
vienerius metus. 

Po judraus didmiesčio, kurio aromatą jau buvo pajutęs šešiolika- 
metis jaunuolis, Slonimas, XX a. pradžioje teturėjęs 16 000 gyventojų, 
atrodė mažas, apsnūdęs provincijos miestelis, kur žiemą varganų krau- 
tuvėlių savininkės žydės, laukdamos pirkėjų, apsimuturiavusios, slėp- 
damos po plačiais sijonais žarijų puodus, gynėsi nuo žvarbaus šalčio. 
Tik ilgiau pagyvenus, atsiskleisdavo sena ir turtinga jo istorija. Mies- 
tas Ščiaros ir Isos upių santakoje minimas XIII a. istoriniuose šalti- 
niuose. Virš siaurų gatvelių tinklo kilo XVII a. architektūros statinių — 
bažnyčių, cerkvių stogai ir bokštai, pagyvinantys viduramžišką miesto 
siluetą. XVII a. čia vykdavo Lietuvos Didžiosios Kunigaikštystės bajorų 
seimeliai, XVIII a. Slonime pastatyta didžiojo etmono M. K. Oginskio 
rezidencija. 

Slonime P. Galaunė susidraugavo su dailininku Stanislovu Dom- 
brovskiu (1884 — apie 1942), dėsčiusiu mokykloje piešimą. Buvo tai 
lenkas, kilęs iš Naugarduko apylinkių, garsios Tyzenhauzų giminės iš 
motinos pusės ainis. Baigęs Kazanės dailės mokykloje architektūrą, 
kurį laiką mokytojavo, studijavo tapybą Krokuvoje, tobulinosi Paryžiu- 
je. Nuo 1926 m. buvo Varšuvos pramoninės grafikos mokyklos direkto- 
rius. Jo darbų yra Varšuvos teatro muziejuje?*. Mokytojas pastebėjo ir 
išskyrė iš kitų apsiskaičiusį, gabų piešimui jaunuolį. Slonime užsimez- 
gė bičiulystė, trukusi iki tragiškos dailininko mirties (Antrojo pasauli- 
nio karo metais fašistų sušaudytas). Išlikę laiškai rodo S. Dombrovs- 

kį buvus didelės inteligencijos, plačių interesų asmenybę. Jis domėjosi 
Lietuvos architektūros paminklais, liaudies menu, Paryžiuje gyvenda- 
mas, tapė lietuviška tematika, norėjo dalyvauti lietuvių parodose, ža- 
vėjosi M. K. Čiurlionio kūryba, savo jaunesniam drauguųį nuoširdžiai 
patardavo, kaip ir kokią rinkti medžiagą iš savo krašto kultūros, ska- 
tino mokytis. į 

Jaunuolio akiratį praplėtė ir kelionė į Varšuvą. Per vasaros atos- 
togas ten jį nusivežė brolio Jono draugas Romualdas Chodyka. ,„..Vaikš- 
čiojom po miestą, parkus. Neaplenkėm ir Menui skatinti draugijos mu- 
ziejaus. Čia pirmą kartą susipažinau su lenkų menu ne iš reprodukci- 
jų, bet iš originalų. Įspūdingiausias kūrinys čia buvo J. Mateikos 
„Žalgirio mūšis“. Tačiau man įdomiausia buvo Alchimavičiaus lietu- 
viška mitologinė tematika“3*, 

Kartą, pietaudamas pas brolio draugą, berniukas matė rašytoją 
Mariją Radzevičiūtę. „Rašytoja buvo gana aukšta, vyriškai apsirengu- 
si —su švarku, kaklaraiščiu, kelnėmis. Kadangi buvau skaitęs „Die- 
vaitį“, tai žiūrėjau su didele pagarba, nedrįsau į kalbą įsimaišyti...“35 

1907 m. Paulius grįžo į Peterburgą tęsti mokslo I. Geldo mokyk- 
loje, gyveno sesers Marijos šeimoje. Seserys, kiek galėdamos, savo 
jauniausią brolį rėmė, bet prisiėjo gyventi labai kukliai. Peterburge 
neturėjęs nei žieminio palto, nei žieminės kepurės. Sesuo Stefanija nu- 
pirkusi jam gobtuvą. Bet su juo eidavęs tik iki vartų, gėdydavęsis 
vaikščioti „apsikutalojęs“... 

Mokykloje galutinai subrendo P. Galaunės tautinė savimonė. Pe- 
terburge nuo seno gyveno daug įvairių luomų lietuvių — darbininkų, 
tarnaičių, studentų, veikė įvairios lietuvių draugijos, kurios po spaudos 
draudimo panaikinimo ir 1905 m. revoliucijos pradėjo daug laisviau 
reikštis. Jos materialiai rėmė savo narius ir rūpinosi kultūros reika- 
lais. P. Galaunė lankė jų organizuojamus vakarus („Ramstydavau 
sienas lietuviškuose vakaruose“), pradėjo domėtis Lietuvos istorija, 
architektūra, etnografija, folkloru, numizmatika. Ieškodamas medžia- 
gos tais klausimais, pasidarė uolus Peterburgo viešosios bibliotekos 
skaitytojas. Šioje bibliotekoje nuo 1869 m. dirbęs žymus lietuvių kul- 
tūros veikėjas, bibliografas, etnografas, publicistas ir vertėjas Silvestras 
Baltramaitis (1841—1918) pastebėjo jauną smalsų lietuvį, kuris, atė- 
jęs į biblioteką, domėjosi ne atsitiktine literatūra, bet žinojo, ko nori. 
S. Baltramaitis patardavo jam, padėdavo surasti istorinės lektūros. Už 
gimnazistiškas santaupas Paulius nusipirko ir S. Baltramaičio biblio- 
grafiją?“. Skaitė lietuvišką periodinę spaudą — „Lietuvos žinias“, „Lie- 
tuvos ūkininką“, 1907 m. J. Basanavičiaus įsteigtą Lietuvių mokslo 
draugijos žurnalą „Lietuvių tauta“. Jaunuolį intrigavo ir traukė len- 

kiška ir lietuviška J. A. Herbačiausko kūryba: „„Pasmerkimas“, ,„Lietu- 
"vos griuvėsių himnas“, „Erškėčių vainikas“ ir kt., persmelkta simboliz- 
mu, raginusi menininkus intuityviai išreikšti savo individualybę per 
„tautos sielą“, tokia skirtinga nuo aprašomojo pobūdžio realistinių 
vaizdelių, spausdinamų lietuviškoje periodikoje. „Man patikdavo jo gy- 
vas temperamentingas rašymo būdas, kuris tuomet buvo vertinamas 
kaip modernus [..]. Taip pat prenumeravau žurnalą „Rydvan“, kurio 
beveik kiekviename numeryje buvo J. A. Herbačiausko straipsnių. Ne 
visada susivokiau autoriaus pasaulėvaizdyje, bet jis mane savotiškai 
traukė. Pagalvodavau, kad taip rašantis turi būti įdomus žmogus“3?. 
Didelį įspūdį P. Galaunei darė Vydūno veikalai, kuriuose skelbiami tė- 
vynės meilės idealai, teigiama, kad pilnaverte asmenybe gali tapti tik 
žmogus, gyvais ryšiais susijęs su savo gimtuoju kraštu, jo kultūra, 
naudingas savo tėvynei. P. Galaunė net savo slapyvardžiu pasirinko 
Vydūno ,„Probočių šešėlių“ veikėjo Visuomio vardą. Už sutaupytas 
kapeikas pirko istorijos, dailės literatūrą. 

Gilesnė pažintis su Lietuvos istorija, literatūra, sąlytis su Peter- 
burgo lietuvių kultūrinę veikla žadino norą ir pačiam ką nors nuveik- 
ti „prislėgtos tėvynės“ labui. P. Galaunei kilo sumanymas išleisti lie- 
tuvišką moksleivių laikraštėlį. Mokykloje veikė įvairūs būreliai: litera- 
tūros, biologijos, politinės ekonomijos, ėjo net trys. moksleivių laikraš- 
tėliai, bet viskas vaikinui buvo „kažkaip svetima, nepatenkindavo jaus- 
mų, norėjau kažko saviško, lietuviško“?8. P. Galaunė priklausė literatų 
būreliui, bet įkurti lietuvių literatų kuopelę ar leisti laikraštėlį nebuvo 
sąlygų, nes be jo daugiau lietuvių Geldo mokykloje nesimokė. Vilda- 
masis pažįstamo lietuvio tarnautojo Simo Binkevičiaus pažadu suvesti 
su kitur besimokančiais lietuviais ir pradžiugintas, kad jo idėja gali 
būti įgyvendinta, P. Galaunė sudarė būsimo leidinio programą, parin- 
ko „Aušrelės“ vardą. „Laikraštėlis turėjo susimesti iš straipsnių apie 
lietuvių moksleivių reikalus ir jų tautiškas priedermes ir literatūrinės 
dalies... Medžiagą straipsniams turėjau paimti iš kitų laikraščių ir pats 
parašyti...“3? Be to, buvo numatęs prašyti savo draugų rusų, kad pa- 
rašytų apie nacionalinį klausimą (turėjo draugų, kurie buvo nusistatę 
prieš caro tautų engimo politiką, apie tai suėję pasikalbėdavo). Kai jau 
buvo parengęs beveik pusę medžiagos, iškilo dvi kliūtys. Viena jų — 
dar silpnokai mokama lietuvių kalba („Aš labai menkai mokėjau lie- 
tuviškai, o apie rašybą nebuvo ką ir kalbėti“). Šiai kliūčiai nugalėti 
S. Binkevičius pažadėjo jį suvesti su kalbininku Kazimieru Būga, tuo- 
met studijavusiu Peterburgo universitete Filologijos fakultete. Kaip 
tik 1908 m. K. Būga išleido veikalo „Aistiški studijai“ I dalį. Žymus 
lietuvių kalbininkas, tada dar studentas, buvo įsitraukęs į Peterburgo 

lietuvių veiklą, versdavo ir režisuodavo lietuviškuose vakaruose stato- 
mus veikalus, buvo geras sufleris. Į K. Būgą P. Galaunė ar iš kuklumo, 
ar dėl kitų priežasčių nesikreipė. Antra, kaip jam atrodė, nenugalima 
kliūtis leisti laikraštėlį buvo ta, kad nepasisekė rasti suinteresuotų mo- 
ksleivių kitose mokyklose. Gal ir būtų atsiradę tokių, kurie remtų ir 
palaikytų šią idėją, bet pats Paulius kitų mokyklų moksleivių nepaži- 
nojo, turėjo patikėti S. Binkevičiumi, kuris sakėsi "kalbėjęs su keliais, 
ir tie ne tik nepritarę Pauliaus sumanymui, bet net nenorėję programą 
pasiskaityti. „Tada atsivėrė mano akys, kad mano sumanymas utopiš- 
kas“4!.— rašė P. Galaunė. 

Dar būdamas realinės mokyklos paskutinės klasės mokinys, P. Ga- 
launė pradėjo lankyti Dailei skatinti draugijos mokyklos vakarinius 
piešimo kursus. Mokyklos direktorius tuo metu buvo N. Rerichas. „Lan- 
kytojų niekas nekontroliavo, kursus kiekvienas galėjo lankyti jam pa- 
tokiu laiku. Mokytojai dažnai keisdavosi. Kurį laiką ten dėstė peiza- 
žistas A. Rylovas, ir man truputį teko pas jį mokytis“*2, 

Jau tuo metu P. Galaunė pajunta ypatingą polinkį ne tiek į spal- 
vas, kiek į linijų kalbą, jam buvo artimesnė ne tapyba, bet grafika. 

„Įvairių mano pomėgių tarpe bene didžiausias buvo — gėrėtis 
dailininkų piešiniais ir grafikos darbais,— rašė vėliau jis.— Ypač ma- 
ne domino graviūros ar šiokia, ar tokia atlikimo technika būtų. Kar- 
tais nepaprastą įspūdį darydavo ir litografija, ypač imituojančioji pie- 
šinį pieštuku, 

Kada šis pomėgis manyje pabudo, šiandien negalėčiau tiksliai 
pasakyti. Manau, kad nuo 1904 m. rudens, kai pradėjau lankyti Ermi- 
tažą ir Rusų muziejų“*3, 

Ermitaže jį žavėjo Toma de Tomono švino, sidabro pieštūkais 
grakščiai nupiešti architektūriniai peizažai. Rusų muziejuje gėrėdavo- 
si O. Kiprenskio pieštais portretais, P. Fedotovo buitinėmis scenomis, 
A. Ivanovo akvarele. Ypač jį veikė A. Orlovskio drąsiais, plačiais ang- 
linio pieštuko štrichais sukurti lenkų bajorų ir jų tarnų šaržuoti pieši- 
niai. 

Dar būdamas mokyklos suole, P. Galaunė pradėjo kolekcionuoti 
graviūras. „Metų metais lankydamasis Ermitaže ir Rusų muziejuje, 
nepajutau, kaip man atsirado nauja kibirkštis, beveik virtusi aistra: 
pačiam pradėti rinkti graviūras“*4. 

Liteino prospekte buvo susibūrę nemaža antikvariatų, kurių vit- 
rinose buvo išstatytos senos knygos, graviūros. Antikvariatų savinin- 
kai dažnai ne tik prekiaudavo senienomis, bet ir kolekcionavo jas. Jie 
leisdavo laisvai raustis sandėliuose, vartyti, ieškoti, žiūrinėti graviūras, 
kad ir nieko neperkant. Paulius dažnai stovėdavęs prie Solovjovo anti- 

kvariato langų. Kartą įsidrąsinęs įėjo vidun ir už rublį įsigijo graviū- 
rų katalogą. Šis leidinukas ir buvo pirmas žinių šaltinis, reikalingas 
rinkėjui, padėjęs perprasti antikvariato turimas graviūras, jų siužetus, 
kainas. Jame būsimas kolekcionierius užtiko nemaža su Lietuva susi- 
jusių asmenų portretų. „Taip aš pradėjau domėtis graviūromis litua- 
nistine tematika“ *5, 

Meilė knygai, įžiebta tėvo, virto viso gyvenimo didžiąja aistra, 
ir lygiagrečiai su graviūromis P. Galaunė pradėjo kolekcionuoti kny- 
gas. Visam gyvenimui įsiminė knygynai, savininkų pavardės, kur bu- 
vo dažnai lankytasi. Štai „,„Gostinoje dvorec“ rajone buvo senas Volio 
knygynas, ten, mokydamasis realinėje mokykloje, P. Galaunė pirkda- 
vo vadovėlius, sąsiuvinius, aplenktus spalvotu blizgančiu popierium. 
Liteino prospekte, netoli Solovjovo antikvariato, buvo Mičiurnikovo 
knygynas, prekiavęs naujomis knygomis, moksline literatūra. Čia 
P. Galaunė gaudavo knygų kreditan. Prisimena, kad romanų mažai 
skaitydavęs, daugiau jį traukdavusi mokslinė, meno, filosofinė litera- 
tūra. Nuo pat vaikystės mėgęs poeziją. Visam gyvenimui įstrigę atmin- 
tin A. Puškino, M. Lermontovo, jo mėgstamiausio poeto J. Baltrušaičio 
posmai. Ę 

Būdamas šeštos klasės moksleivis, P. Galaunė pirmą kartą pa- 
matė M. K. Čiurlionio paveikslus S. Makovskio suorganizuotoje ,Sa- 
lono“ parodoje, veikusioje 1909 m. sausio—kovo mėn. Ten buvo ekspo- 
nuoti septyni M. K. Čiurlionio darbai, tarp jų diptikas „Preliudas ir 
iuga“, padaręs jaunuoliui didžiausią įspūdį. „Nors jis buvo pakabin- 
tas gana aukštai ir mažai apšviestoje vietoje, aš ilgai žiūrėdavau į šį 
kūrinį, norėdamas atspėti jame autoriaus idėją [...]; neįprasta kompo- 
zicija, kūrinio mintys vertė mane vis grįžti ir grįžti prie jo...“*6 Vėliau 
iš menkos reprodukcijos P. Galaunė pasidarė sau mažą kopiją sepijos 
ir mėlynų spalvų tonais. Tai papildė jo „čiurlionianos“ kolekciją, nes 
jau turėjo Lietuvių dailės draugijos išleistus atvirukus —,,Dieną“, 
„Žinią“, „Bičiulystę“ (du pastarieji tuomet vadinti „Garsu“ ir „Priete- 
lybe“). Atvirukai buvo nespalvoti, bet iš jų buvo galima spręsti apie 
kompoziciją ir spėlioti idėjos mįslę. 

1910 m. P. Galaunė baigė realinę mokyklą. Per išleidžiamuosius 
egzaminus iš kelių pasiūlytų temų pasirinko: „Bazarovas ir Raskolni- 
kovas kaip nihilizmo atstovai“. Tai, kad pasirinko nelengvą temą, rodė 
jo gerą literatūrinį pasiruošimą. Buvo apsiskaitęs, išsilavinęs, plataus 
akiračio jaunuolis. Jis jau sąmoningai suvokė carizmo pavergtų tau- 
tų padėtį, skaitė demokratinės krypties spaudą. Vienam rašiniui pasi- 
rinko tokį moto: „Liaudies dvasia nebijo nei Sibiro tremties, nei pan- 
čių geležinių...*47 

3. P. Galaunė 


Nors ir mokęsi sunkiais carinės reakcijos metais, jaunuoliai -užsi- 
krėtė revoliucijos įžiebta meile laisvei, mokyklos suolą paliko rimtai 
žiūrėdami į gyvenimą. P. Galaunė ir jo draugai buvo kupini roman- 
tikos, tauriausių siekimų, ryžto ir polėkio aukotis už aukštus idealus, 
dirbti tėvynės, žmonijos labui. Tą liudijo ir jų atminimo įrašai antroje 
pusėje grupinės fotograiijos, darytos pavasarį, baigiantis egzaminams. 
G. Biško P. Galaunei skiria ketureilį: 

Suolo draugas Vagneris lyg abejoja savo jėgom: 

Jakobsonas vingria rašysena sviedžia draugui revoliucionierių 
lozungą: „Tu savąją teisę apginsi kovoj!“ Minašas, matyti, įžvelgęs 
Pauliaus menininko talentą, dedikuoja: „Būsimajam Repinui.— Tu vie- 
nas būk, branginki laisvą kelią ir eiki juo tenai, kur šauks laisva min- 
tis!“ O patį maloniausią Pauliaus širdžiai linkėjimą įrašė taurusis bi- 
čiulis P. Zubkovas: „Stenkis tapti savosios tautos draugu...“ 

Baigęs mokyklą, neapsispręsdamas, kur toliau mokytis, P. Ga- 
launė vasaros atostogas praleido pas brolį Joną Jiezne. Parvažiavo ge- 
rokai subrendęs, tvirtai suvokdamas esąs lietuvis, pasiryžęs dirbti savo 
krašto kultūrai. Tik neaišku buvo, kokią profesiją pasirinkti. Traukė 
jį literatūra, dailė, neapleido mintis studijuoti architektūrą. S. Dom- 
brovskiui patarus, ruošėsi važiuoti į Kazanę, kur buvo vidurinės mo- 
kyklos lygio tapybos, skulptūros ir architektūros mokykla. 

„Buvau išsirūpinęs visus dokumentus, bet taip ir neišvažiavau, 
o kokios buvo išorinės ar vidinės kliūtys,— ištirpo iš atminties...“90 
Dailininkas S. Dombrovskis, dabar jau ne kaip mokytojas, bet kaip vy- 
resnis draugas, laiškuose iš Paryžiaus, Korsikos, Bretanės ragina Pau- 
lių ruoštis į aukštąją mokyklą: „Kiekvienu atveju ar nebūtų geriau 
praleisti žiemą Peterburge negu Jiezne — galėtumėt lankyti piešimą, 
namuose ruoštis iš matematikos, o vėliau laikyti egzaminus į Dailės 
akademiją ar Civilinės inžinerijos institutą“*!. Jį nuliūdino žinia, kad 

Paulius net nebandė stoti į Kazanės dailės mokyklą — S. Dombrovs- 
kis buvo parašęs į Kazanę rekomendacinį laišką savo kolegei dailinin- 
"kei, kad Paulių paglobotų. 

Kitame laiške S. Dombrovskis giria Pauliaus ketinimus rudenį 
vykti į Peterburgą ir ruoštis stoti į Dailės akademiją: „O kol tai įvyks, 
negaišdami laiko pieškite visur ir viską, kas tik pasitaiko po ranka, 
neniekindami net menkiausių daiktų. Tiktai nesistenkite gražiai nupieš- 
ti daiktą, tegul būna įums svarbiausia užčiuopti bendrą formą, bendrą 
to daikto charakterį, perteikti jį kartais keliom linijom“*2, Dailininkas 
domisi senąja Lietuvos architektūra, praneša, kad parašęs straipsnį 
apie Vilniaus šv. Mikalojaus bažnyčią ir nusiuntęs į „Kwartalnik Li- 
tewski“. 

Paulius siunčia savo piešinius S. Dombrovskiui į Paryžių. Min- 
tis apie architektūros studijas jo nepalieka. Dar realinėje mokykloje 
mokydamasis, jis rinko medžiagą apie Siesikų architektūros paminklus, 
Dabar fotografuoja 1643 metais Kristupo Paco statytą Jiezno bažny- 
čią, jos freskomis ištapytą interjerą, taip pat Žiežmarių XVIII a. baž- 
nyčią, apie kurią kalbama, kad bus nugriauta (taip ir įvyko 1924 me- 
tais), rausiasi senuose Jiezno bažnyčios archyvuose, renka duomenis 
apie Pacų giminę, bažnyčios pastogėje randa Pacų portretų kopijas, 
piešia ir fotografuoja Jiezno ir Nemaniūnų kapinių ornamentuotus kry- 
žius, jų nuotraukas ketina pateikti Lietuvių dailės draugijos organi- 
zuojamai parodai, keletą nuotraukų nusiunčia S. Dombrovskiui. Šis 
atsako jau iš Korsikos, džiaugiasi, kad „„...kryžiai nepaprastai origina- 
lūs ir gražūs [...]. Kiek dar rasite šios rūšies paminklų, būtinai foto- 
graiuokite, tai daugiau negu verta“53. Abudu tariasi kitą vasarą vykti 
į Stanislovo Moravskio dvarą Ustronėje, netoli Jiezno. Dabartinis jo 
savininkas Z. Moravskis gal dar tebeturįs A. Orlovskio piešinių ir ki- 
tokios meno bei kultūros medžiagos. Nors tos svajonės neišsipildė — 
S. Dombrovskis kitą vasarą pas savo jaunąjį draugą neatvyko, bet jo 
patarimai skatino P. Galaunę domėtis dailės paminklais. Liaudies me- 
no vertę jaunuolis jau suprato, apie lietuvių tautodailę buvo skaitęs 
ne tik lietuvių, bet ir rusų, lenkų spaudoje. Jam buvo žinomi V. Šuke- 
vičiaus““, M. Brenšteino“ darbai ta tema, M. K. Čiurlionio požiūris į 
liaudies meną. Tad dabar, dar paskatintas bičiulio, su užsidegimu fik- 
savo šios rūšies paminklus savo apylinkėse. Sutvarkė ir nusiuntė į 
„Aušrinę“ tėviškės apylinkėse užrašytų padavimų“. 

Viešėdamas pas brolį, P. Galaunė pradėjo rašinėti į spaudą. „Vil- 
ties“ redakcijai į Vilnių nusiuntė straipsnelį apie stilingus Nemaniūnų 
antkapius. „Su kokia tai baime ir paslėpta viltimi laukiau jo išspaus- 
dinant. Gavau redakcijos laišką, kuriame buvau prašomas, atvykus 

kada nors Vilniun, užeiti į redakciją pasikalbėti“*7. Redakcijoje P. Ga- 
launę sutiko J. Tumas, kuris jaunuoliui pasakė, kad rašinio. nespaus- 
dinsiąs, ir paaiškino priežastį: 

„Gražiai parašyta, daug jausmo, bet labai: šleiva kalba ir rašy- 
sena. "Reikalinga pramokti kalbos ir rašybos. Svarbu stilius. Tam rei- 
kalui neišsemiamas turtas — Krėvės „Šarūnas“. Greit išleisime jį at- 
skira knyga. Bus 2 tomai. Jo autorius irgi Rusijoje gyvena, Kaukaze, 
Bet kokia graži jo kalba, stilius. Atsigėrėti negalima. — Raudau, de- 
giau. Man buvo karšta ir malonu. Karšta, kad pirmomis, beformėmis 
mintimis išdrįsau kvaršinti redaktoriui galvą ir dar norėjau, kad „Vil- 
ties“ skaitytojai žinotų tas mano mintis. Jaunystės drąsa ir koks tai 
geras noras... Malonu buvo, nes kalbėjo ne mokytojas, o žmogus, kal- 
bėjo atvirai, nuoširdžiai. Į mane žiūrėjo geros akys. Jos šypsojosi ir 
spinduliavo...“58 

Taktiškas ir nuoširdus J. Tumo pamokymas skatino P. Galaunę 
mokytis lietuvių kalbą, kurios daugiausia ir mokėsi skaitydamas lietu- 
višką spaudą, rašinėdamas korespondencijas į „Lietuvos ūkininką“, 
„Lietuvos žinias“. Tuo metu pasirodė ir ilgesnių jo straipsnių kaimo 
švietimo, kultūros klausimais. Jis atsiliepė į straipsnio „Ar gerai daro“ 
autoriaus susirūpinimą kaimo jaunimu, kuris, norėdamas šviestis, bė- 
ga į miestą, o ten randa tik sunkų, alinantį darbą. Kaime esą trūksta 
mokyklų, knygų, šviesesnių žmonių“?. Ir P. Galaunė, pritardamas 
straipsnio autoriui, pats irgi primena inteligentams jų pareigą kaimui: 
„Atsiminkit, kiek dar yra Lietuvoje jaunimo, kuris gal labai norėtų 
šviesos, bet neturi iš kur imti. Argi tai ne mūsų, — apsišvietusio jauni- 
mo — pareiga paduoti jiems ranką...“90 Kituose straipsniuose jaunasis 
autorius kelia kitas kaimo gyvenimo negeroves, samprotauja, kaip ga- 
lima būtų jų išvengti. Straipsnyje ,„Sodžius ir sodiečiai“ rašo, kad ūki- 
ninkai apie Jiezną esą tamsūs, mažai skaito lietuviškų laikraščių, bet 
užtat miestelis turi degtinės monopolį ir 12 aludžių. P. Galaunė prita- 
ria brolio Jono puoselėtai idėjai įkurti Jiezne blaivybės draugiją*!. 
Kaimo atmintyje dar buvo gyvi atgarsiai XIX a. viduryje M. Valančiaus 
suorganizuoto ir 1864 m. Vilniaus generalgubernatoriaus Muravjovo 
koriko uždrausto plataus sąjūdžio prieš alkoholizmą. 1908 m. Kaune 
vėl buvo atkurta blaivybės draugija, laikraščiai gausiai spausdino ko- 
respondencijas apie kovos už blaivybę kuopelių veiklą nuošaliausiuose 
Lietuvos kampeliuose. Todėl ir P. Galaunės pasiūlymas atitiko esamą 
situaciją. Brolių Galaunių idėja buvo įgyvendinta. Jiezne įsteigiama 
blaivybės draugija. 

Po spaudos grąžinimo, o ypač po 1905—1907 m. revoliucijos vie- 
šumo pobūdį įgavo lietuviški vakarai. Tame pačiame straipsnyje ,So- 

„ džius ir sodiečiai“ P. Galaunė pritaria jiezniškiams, galvojantiems su- 
rengti tokį vakarą. „Gerai būtų, kad ta graži mintis galėtų įvykti, kad 
čionykščiai žmoneliai pamatytų tai, ką jų šviesesni broliai seniai jau 
mato“92, 

P. Galaunei rūpėjo dažnai tragiška besimokančio jaunimo padė- 
tis, kai, iškilus koniliktui, tėvai užtrenkdavo duris vaikams, atsisakan- 
tiems stoti į kunigų seminariją. Straipsnyje „Ar ilgai taip bus“ P. Ga- 
launė aprašė šiurpią tragediją jaunuolio, kuris, atsisakęs tapti dvasi- 
ninku ir todėl netekęs tėvų paramos, atvažiavo į Peterburgą studijuoti, 
bet, skurdo pakirstas, apsirgęs džiova ir nusižudęs. P. Galaunės straips- 
nis baigiamas kreipimusi į tėvus. Autorius ragina juos susiprasti ir ne- 
pasmerkti pražūčiai savo vaikų“?. 

Jiezne P. Galaunė išbando plunksną ir beletristikoje. „Lietuvos 
ūkininko“ redakcijai jis nusiunčia apsakymėlio „Jiems saulė nešviečia“ 
fragmentą. Redaktorius Albinas Rimka parašė jam atsakymą, kad ra- 
šinys spaudai tinka, bet „spausdinti galėsime pradėti tik tuomet, kuo- 
met turėsime visą““*. Tačiau autorius apsakymo taip ir nebaigė. 

Oficialus A. Rimkos ir P. Galaunės susirašinėjimas virto šiltu ir 
draugišku. „Rimka jau tada domėjosi ekonomikos klausimais, rašė dar- 
bą iš tos srities, ir aš jam padėjau medžiagą rinkti, nurašinėjau šalti- 
nius, dariau statistikos lenteles...“9“— vėliau prisimins P. Galaunė. Už 
straipsnius vietoj honoraro P. Galaunė gaudavo laikraščių, ir, kaip iš 
laiško matyti, ne po vieną egzempliorių. A. Rimka akivaizdžiai norėjo 
įtraukti jaunuolį į platesnę švietėjišką veiklą. Minėtame laiške jis ra- 
šo: „Lietuvos ūkininką“ ir dabar siunčiame Tamstai dovanai ir prašo- 
me ir toliau platinti jį tarp jiezniškių. Mums labai svarbu, kad Vilniaus 
gubernijos lietuviai paprastų prie laikraščio“. 

P. Galaunė ir be raginimo ne tik rašė, bet ir platino apylinkėje 
lietuvišką spaudą, kvietė prie to darbo prisidėti visą besimokantį jau- 
nimą. Norėdamas papildyti savo biblioteką lituanistinė literatūra, klau- 
sė A. Rimkos, kur galima gauti ir kiek kainuoja „visi šeši tomai V. Ku- 
dirkos raštų“. A. Rimka jam pranešė, kad Lietuvoje raštų įsigyti nega- 
lima, galima tik gauti Tilžėje pas O. Mauderodę: „Turiu Tamstą 
paakinti, kad II, III ir IV tomai cenzūros uždrausti ir Rusijon jų nepra- 
leis. Ar bus pardavinėjami likusieji 3 tomai atskirai ir kokia bus jiems 
kaina, nežinau...“ V. Kudirkos raštų P. Galaunė tada negavęs. A. Rim- 
ka minimame laiške dėkoja P. Galaunei už atsiųstą paveikslėlį, prane- 
ša, kad jis tiks ir žadama išspausdinti. Po daugelio metų P. Galaunė 
neprisimena, koks paveikslėlis galėjo būti: ar jo daryta Jiezno nuotrau- 
ka, o gal ir jo paties piešinėlis, nes 1911 m. pavasarį jis jau dalyvavo su 
savo darbais Penktojoje lietuvių dailės parodoje. Tais pačiais 1911 m. 

caro valdžia iškėlė A. Rimkai bylą už nelegalių jaunimo būrelių org'a- 
nizavimą; A. Rimka pabėgo į Vokietiją, studijavo ekonomiką, gyveno 
Šveicarijoje, Olandijoje, Amerikoje. P. Galaunės..pažintis su juo, jau 
kaip Kauno universiteto docentu, vėliau profesoriumi, įvairių žurnalų 
redaktoriumi, leidinių žemės ūkio ir ekonomikos klausimais autoriumi, 
atsinaujino tik Kaune trečiojo dešimtmečio viduryje, kaį ir pats P. Ga- 
launė dėstė universitete ir sukosi kultūrinio darbo verpetuose. 

Kuklūs pirmieji P. Galaunės rašinėliai rodė, kad jų autorius turi 
aiškų idealą — meilę gimtajam kraštui ir norą jam dirbti. 

Vėlyvą 1910 m. rudenį P. Galaunė išvažiavo į Peterburgą. 


"DIDELIŲ DARBŲ PRIEŠAUŠRIUOSE 


Studijos Peterburgo 
psichoneurologijos institute 
Draugai 


Į Peterburgą P. Galaunė atvažiavo, kai mokslas visose aukštosio- 
se mokyklose jau buvo prasidėjęs. Kad nepražūtų metai, pradėjo stu- 
dijuoti Psichoneurologijos institute, kuriame buvo trys fakultetai: Psi- 
choneurologijos, Teisių ir Humanitarinių mokslų. Kiekviename fakul- 
tete reikėjo išklausyti anatomijos ir fiziologijos kursą, atlikti praktiką 
prozektoriume. Tai buvo visiškai tolima jaunuoliui, linkusiam į dailę, 
svajojusiam tapti architektu. P. Galaunė studijavo Humanitarinių mo- 
kstų iakultete. Jį domino filosofijos, istorijos, estetikos, rusų litera- 
tūros disciplinos, kurias skaitė profesoriai Speranskis, Mitroianovas, 
S. Vengerovas, tuo metu populiarus poetas I. Anenskis. Kiti institute 
dėstomi dalykai jaunuolio netraukė, ir visą laisvą laiką jis skyrė dai- 
lės studijoms ir savišvietai: toliau lankė Dailei skatinti draugijos mo- 
kyklos vakarinius piešimo kursus ir privačią Goldblato studiją, tebe- 
vaikščiojo, kaip ir mokydamasis realinėje mokykloje, į lietuviškus 
vakarus, kur nuo 1911 m. pradžios sėkmingai režisavo K. Glinskis. Men- 
kai teremiamas artimųjų, visus studijų metus vertėsi pamokomis, mo- 
kydamas vidurinių mokyklų mokinius, kaip braižytojas dirbo Juodjū- 
riečių statybos draugijoje, darė brėžinius Kijevo pedagoginio instituto 
statyboms. 

Netrukus P. Galaunė susipažino su Peterburge gyvenusiais jau- 
nais lietuviais dailininkais. Tuo metu ten studijavo dailę ar ruošėsi 
studijoms septyni lietuviai. Juozas Zikaras buvo laisvas Dailės akade- 
mijos klausytojas; Adomas Galdikas, Vladas Didžiokas ir Leonardas 
Palavinskas mokėsi A. Štiglico techninio piešimo mokykloje. Vilius 
Jomantas irgi mokėsi Štiglico mokykloje ir kartu su P. Galaunė lankė 
Dailei skatinti draugijos mokyklos vakarines klases. 1909—1916 m. su 
pertraukomis Dailei skatinti draugijos mokykloje mokėsi ir Petras Rim- 
ša. Ypač draugiški ryšiai siejo P. Galaunę su J. Zikaru, P. Rimša ir 
V. Jomantu!. 

Ta draugystė, siejama meninių interesų, P. Galaunei buvo reikš- 
minga. Jo bičiuliai jau buvo žinomi dailininkai, pirmųjų lietuvių dailės 

parodų dalyviai. P. Rimšos drožiniai jau 1900 m. eksponuoti Pasauli- 
nėje parodoje, pats jis buvo studijavęs skulptūrą Varšuvoje, Paryžiuje, 
Krokuvoje, sukūręs savo garsiuosius darbus: „Lietuvos“ mokyklą“, tri- 
logiją „Artojas“, „Gana to jungo“, „Finalas“. Kartu su A. Žmuidzina- 
vičium ir A. Jaroševičium jis buvo Lietuvių dailės draugijos organiza- 
torius, veiklus, energingas, nenuorama, pilnas pokštų suvalkietis. 

Draugai įdomiai vienas kitą apibūdina. Ant atviruko, P. Rimšos 
atsiųsto P. Galaunei į Peterburgą, gavėjo ranka pieštuku lakoniškai 
užrašyta: „17.II.1911 m. susipažinau su P. Rimša. Žmogelis paprastas, 
panašus į Puškiną, ant kaklo vietoj galstuko — lietuviška juostelė“. 
Puškiną, matyt, priminė vešlios P. Rimšos garbanos... P. Rimša jau 
daug vėliau išsakė savo nuomonę apie P. Galaunę: „Bene labiausiai 
teko susidraugauti su būsimu grafiku, lietuvių meno istoriku ir muzie- 
jininku Paulium Galaune. [..] Susipažinau 1911 metų pradžioje. Bu- 
vo tai guvus vyrukas, šnekus, linksmas. Pasirodė daug žinąs ir išmin- 
tingas. [...] Jis tuomet dangstėsi Visuomiu ir dar kitaip, bet savo 
„paslaptis“ man pasisakydavo, ir aš draugo straipsnelius visuomet mie- 
lai perskaitydavau. P. Galaunė mėgo literatūrą, sekė periodinę spaudą. 
Su tokiu būdavo įdomu susitikinėti. Mudu jungė ir nepasiturima buitis. 
Mieste tai daug kas viliojo, jaunų žmonių troškimų ratas toks platus, 
o čia abiejų kišenės nuolat serga „džiova“3. 

P. Rimšos laiškai P. Galaunei 1911—1912 m. atskrisdavo iš Pil- 
viškių, Kauno, Marijampolės, Varšuvos, Liepojos, kupini užmojų, pla- 
nų, vilčių, o kartais keistų menininko vaizduotės vizijų ir fantazijų. 
Pavyzdžiui, iš Liepojos jis rašė: „(Gerbiamas ir mielas Drauge! Sėdžiu 
dabar miške palei Liepoją. Miestan sugrįžtu tik maisto nusipirkti. Ar 
žinai, drauge, tai ypatingas įspūdis. Save taip įerzinau, kad matau čia 
visokius stebuklus. Noriu, daleiskim, pamatyt velnią — jis yra, ir tai 
visokiom iormom. Kartą užsikūriau ugnį ir užsnūdau. Ugi raptum 
sustvėrė mane kokia tai juoda baisenybė, ir taip laiko, kad aš anė ruš. 
Galop išsiliuosavau [...]. Vakar užsigėriau ir nuėjau kapinėsna nakvot, 
bet nieko čion ypatingo [...]. Turiu progą nukeliauti Amerikon, bet tai 
biskį atsideda vėliaus. Tai mat tokios tokelės...“*+ Nepatenkintas studi- 
jomis Psichoneurologijos institute, P. Galaunė, matyt, Rimšai buvo už- 
siminęs apie užsienį, nes šis jam patarė: „„...Man rodos, kad Tamsta ge- 
riau padarytum pastojęs keramikos mokyklon (Odesoje, Kijeve visiš- 
kai panašios mokyklos yra). Užrubežin, man rodos, visai neverta bels- 
tis...“>. Iš P. Rimšos laiškų matyti, kad P. Galaunė teiraudavosi nuolat 
į Lietuvą važinėjantį draugą kultūrinių naujienų, žinių apie Lietuvių 
dailės draugijos veiklą, jos rengiamus leidinius. Jie keičiasi parodų ka- 

į 


talogais, P. Rimša siunčia P. Galaunei Lietuvių liaudies draugijos iš- 


„ leistus atvirukus“. 


1912 m. pavasarį užsukęs pas P. Rimšą, kuris ruošėsi vykti į Vil- 
nių, į Šeštosios lietuvių dailės parodos atidarymą, P. Galaunė susipa- 
žino su Juozu Zikaru,— brandaus amžiaus Peterburgo dailės akademi- 
jos studentu. J. Zikaras jau buvo mokęsis Vilniuje I. Trutnevo piešimo 
mokykloje, lankęs J. Montvilos piešimo klases, 1907—1910 m. studija- 
vęs Peterburgo Dailei skatinti draugijos mokykloje, sukūręs reljefinį 
A. Mickevičiaus portretą, tėvų biustus, dalyvavęs lietuvių dailės paro- 
dosę. 

P. Galaunė susibičiuliavo su J. Zikaru, lankydavosi jo dirbtuvėje, 
pozavo kuriant kompoziciją „Ugolinas apverkia mirštantį sūnų“, kai 
skulptorius „vargo prie pečių anatomijos“. Draugai eidavo pasivaikš- 
čioti Vasilijaus salos linijomis (taip buvo vadinamos to kvartalo gat- 
vės), dalydavosi matytų parodų įspūdžiais, kalbėdavo apie savo sun- 
kias gyvenimo sąlygas. „J. Zikarą tuomet slėgė du dalykai. Pirmiausia 
tai, kad neturėjo bendro išsilavinimo ir Akademiją galėjo lankyti tik 
kaip laisvas klausytojas, o antra — jo skaudžiai jaučiama socialinė 
nelygybė [...]. Abudu buvome vienodos nuomonės: toks gyvenimas ne- 
gali ilgai tęstis, vėl kils „revoliucija ir viskas pasikeis, įgaus naujas, 
tobulesnes formas“7. 

P. Galaunė tebepuoselėjo viltį įgyti architekto specialybę. Dar 
prieš metus, 1911 m. vasarą, jis nesėkmingai laikė egzaminus į Peter- 
burgo aukštąją dailės mokyklą, 1894 m. performuotą iš Dailės akade- 
mijos auklėjamosios mokyklos. Dabar vėl rengėsi stoti į tokio pat tipo 
aukštąją mokyklą Maskvoje. 1912 m. pavasarį jis apsigyveno pas 
Maskvos universitete farmaciją studijavusį brolį Mykolą ir visą vasa- 
rą lankė privačią dailininko Konstantino Juono studiją, daug laiko lei- 
do muziejuose, Tretjakovo galerijoje. Tačiau konkursas į Tapybos, 
skulptūros ir architektūros mokyklą buvo didelis, ir jaunuolį vėl ištiko 
nesėkmė („Pas Juoną mokiausi piešimo keturis mėnesius, kiti sėdėjo 
ir po dvejus metus“8). 

Maskvoje praleistas laikas praplėtė Pauliaus akiratį. Jis susipaži- 
no su Maskvos lietuviais studentais, kurie, kaip ir peterburgiškiai, tu- 
rėjo savo draugiją. Ypač aktyviai jos veikloje reiškėsi universiteto stu- 
dentas medikas J. Nemeikša, J. Žalnio slapyvardžiu rašęs prozos vaiz- 
delius, jau išleidęs rinkinėlį „Vakaro pasaka“, bendradarbiavęs ,„Auš- 
rinėje“. J. Nemeikša ir P. Galaunę ragino rašyti. Studentų draugijoje 
P. Galaunė pirmą kartą susitiko su Konstantinu Jablonskiu, kuris 
1909—1911 m. irgi studijavo Peterburgo psichoneurologijos institute, 
o nuo 1911 m. įstojo į Maskvos universiteto Teisių fakultetą. P. Galau- 

nės atmintyje išliko gana komiška to susitikimo situacija, kurioje abu- 
du atsidūrė per savo kuklumą. Maskvos lietuviai studentai rengdavę 
užmiestyje gegužines — šokdavę, dainuodavę, pasivaišindavę iš savo 
atsivežtų krepšelių, aptardavę organizacinius reikalus. Vienoje tokioje 
gegužinėje teko dalyvauti ir P. Galaunei. Prisimena, kad jau traukinyje 
nejaukiai pasijutęs dėl savo išsiskiriančios iš kitų aprangos. „Buvau 
su tolstojiškais iki kelių marškiniais, po kaklu raudonas kaspinas, ap- 
sijuosęs lietuviška juosta“?. Peterburge tai nieko nestebino. Imperijos 
sostinės jaunimas, įaudrintas revoliucinių nuotaikų, iš dalies užsikrė- 
tęs futurizmo dvasia, griovė senas elgesio normas, savo protestą prieš 
jas demonstruodamas ir keisčiausia, marga apranga. Margoje Peterbur- 
go minioje Paulius buvo „savo vietoj“, o nuosaikesnėje Maskvoje jo 
išvaizda akį rėžė, todėl, nuėjęs į miškelio pakraštį, atsigulė krūmuose 
ant žolės ir rūkydamas stebėjo, kaip kiti linksminasi. Netoliese atsira- 
dęs dar vienas toks drovuolis paprašė atmesti degtukus prisidegti pa- 
pirosui. Abu, netardami vienas kitam nė žodžio, sulaukė vakaro. Pasi- 
rodė, kad ten buvo K. Jablonskis, su kuriuo vėliau susitiko bendro 
kultūrinio darbo baruose. Maskvoje P. Galaunė susipažino ir su ten 
gyvenusiu bei dirbusiu Vienuoliu. P. Galaunė jau buvo skaitęs jo ap- 
sakymų „Vilniaus žiniose“, „Aušrinėje“. Pirmas susitikimas ryškesnių 
įspūdžių nepaliko. „Tik tiek, kad pasikalbėjome lietuviškai“!?, 
Praleidęs vasarą Maskvoje, rudenį P. Galaunė grįžo į Peterburgą, 
dar vienerius metus studijavo Psichoneurologijos institute, lygiagrečiai 
lankė Dailei skatinti draugijos vakarines piešimo klases, klausė paskai- 
tų Zubovo meno istorijos kursuose. Duoną užsidirbdavo kaip braižyto- 
jas privačioje krosnių ir kaminų specialisto inžinieriaus Ruzvurmo 
kontoroje; tuo pat metu braižė karo pabūklus leidiniui ,„Rusų artileri- 
jos istorija“. 1913 m., baigęs Psichoneurologijos instituto tris kursus, 
P. Galaunė institutą palieka — jaučiasi suklydęs čia stodamas. Nuo 
šiol atsideda dailėtyrininko, dailininko, kultūros darbininko veiklai. 


Pirmųjų lietuvių dailės 
parodų dalyvis 


Salia studijų ir darbo dėl duonos buvo ir kitas — dvasinių verty- 
bių pasaulis, visuomeninė veikla, kūrybinis darbas. P. Galaunę į savo 
verpetą įsuko intensyvus kultūrinis Peterburgo gyvenimas: muziejai, 
parodos, viešos paskaitos literatūros ir filosofijos klausimais, kurias jis 

uoliai lankė. Didelį įspūdį darė 1910 m. atsinaujinęs „„Meno pasaulio“ 
"dailininkų sąjūdis. Jaunuolio meninę sampratą veikė šios sąjungos dai- 
lininkų A. Benua, K. Somovo, L. Baksto, M. Dobužinskio kūryba ir 
ideologinė koncepcija, siekianti kovoti su besaikiu tapybos literatūriš- 
kumu, daug dėmesio skirianti menų sintezei, reminiscencijomis besi- 
remianti į XVIII a. meną, kartu priimanti XX a. gyvenimo realijas. Jis 
lankė „Meno pasaulio“ draugijos, Rusų dailininkų sąjungos rengiamas 
parodas, skaitė „Mir iskusstvo“, ,„Zolotoje runo“, „Apollon“, „Staryje 
gody“ žurnalus, kuriuose buvo apstu žinių ne tik apie rusų, bet ir apie 
Europos dailės ir kultūros paminklus. Tuo metu buvo leidžiami kapita- 
liniai veikalai: A. Benua „Visų laikų ir tautų tapybos istorija“ (1912— 
1917), I. Grabario redaguojama „Rusų meno istorija“ (1910—1916). 
Juos studijuodamas, P. Galaunė daug laiko praleisdavo bibliotekose. 

„Tuomet mes visi gyvai domėjomės lietuvių, rusų meno faktais, 
svajojome apie lietuvių meno ateitį, džiaugėmės rengiamų Vilniuje 
lietuvių dailės parodų atgarsiais. [...| Įvairūs to meto gyvenimo reiški- 
niai sužadindavo mums daug minčių, abejonių, sukeldavo ir aštrių 
ginčų. Dažnai diskutuodavome apie dailininkų grupę, pasivadinusią 
„Būgnų valetu“!!, bei futurizmo klausimais“!2,— prisimena P. Ga- 
launė. 

P. Rimša, sudomintas Vydūno, žavėjosi stilizuota, puošnia, de- 
koratyvia O. Berdslio linija, laiške P. Galaunei džiaugėsi įsigijęs šio 
dailininko darbų dvitomį („The early work of Aubrey Beardsley“) Iš, 
P. Galaunę traukė klasikinės, poetiškos, svajinga ramybe dvelkiančios 
A. Benua kompozicijos. Bet labiausiai juos visus veikė M. K. Čiurlio- 
nis. P. Galaunė, kaip ir jo draugai, tarsi gyveno „po Čiurlionio ženk- 
lu“— didžiojo menininko kūryba, jo mintys apie liaudies meną, for- 
mavo jų pasaulėjautą, stimuliavo kūrybinius užmojus, teikė pasididžia- 
vimą, kad ir juos išugdė ta pati žemė. 

P. Galaunė buvo matęs ir girdėjęs M. K. Čiurlionį, skambinantį 
1909 m. sausio 31 d. Peterburgo lietuvių draugijų bendrame vakare. 
To vakaro įspūdžiai giliai jį palietė ir jaudino, audringuose M. K. Čiur- 
lionio muzikos akorduose jis girdėjęs ir verksmą, ir varpų skambėjimą, 
„nuvargusios tėvynės gilų miegą ir pastangas iš jo pabusti“!*, 

Didelį įspūdį ir pasididžiavimo jausmą jauniesiems dailininkams 
kėlė M. K. Čiurlionio pripažinimas lietuvių spaudoje ir rusų meno pa- 
saulyje; jie gaudyte gaudė kiekvieną žinutę, straipsnį, kuriame buvo 
paminėtas M. K. Čiurlionis, ir aptarinėdavo savo tarpe. M. K. Čiurlio- 
nis „buvo ne vien tik genialus tapytojas, bet ir pirmas subrendęs lietu- 
vių grafikas. Negana to, savo nuoširdžiais grafikos darbais jis ne vie- 
nam senesnės kartos lietuvių dailininkų sužadino norą dirbti šioje me- 

kilęs nuo 1910 m. surengtos parodos. !* P. Rimšos laiškas P. Galaunei iš 

no šakoje. Taip buvo ir su šio straipsnio autorium, ir V. Jomantū, ir 
J. Zikaru, ir P. Rimša“!5,— rašė vėliau P. Galaunė. P. Galaunę ir jo 
draugus ypač žavėjo tai, kad M. K. Čiurlionis savo grafikos darbuo- 
se — knygų viršeliuose, vinjetėse, inicialuose vartojo stilizuotus Haudies 
ornamento motyvus. 

1911 m. į dailininkų gretas įsijungė ir P. Galaunė; jis dalyvavo 
Penktojoje, Septintojoje ir Aštuntojoje lietuvių dailės parodose. 

1911 m. pavasarį įvykusiai Penktajai parodai P. Galaunė pateikė 
savo piešinį mitologine tema „Perkūno šventinyčios griuvėsiai Kaune“. 
Paroda buvo atidaryta balandžio 1 d. „Liutnios“ būste (dabar Valst. 
akademinis dramos teatras). „Mėlyna vėliava, tulpės žiedais pažymėta, 
smagiai plevėsuodama šaukte šaukia aplankyti parodą“!9,— rašė Liu- 
das Gira. 

Ankstesnių lietuvių dailės parodų P. Galaunė nebuvo matęs, apie 
jas spręsdavo tik iš recenzijų, o Penktosios laukė su dideliu smalsumu 
ir važiavo iš Peterburgo specialiai pasižiūrėti. P. Galaunei įstrigo at- 
mintin Lietuvių dailės draugijos būstinėje, įsikūrusioje Pylimo (dabar 
Komjaunimo) gatvėje Nr. 15—11, matytas vaizdas, kaip S. Čiurlionis 
pieštuku rašytus M. K. Čiurlionio albumėlio užrašus apvedžiojo rašalu: 
„matyt, bijojo, kad, vartant albumėlio lapus, užrašai pieštuku gali pa- 
sidaryti sunkiai įskaitomi“!/. A. Žmuidzinavičiui paprašius, P. Galaunė 
ir V. Jomantas (jiedu čia ir susipažino) padėjo įrengti parodos ekspo- 
ziciją. Dirbę iki vėlyvos nakties, ten ir pernakvoję, todėl rytojaus dieną, 
susirinkus publikai į atidarymo iškilmes, nedrįsę pasirodyti, nes „atro- 
dę nekaip“, ir visas iškilmes stebėję tik „iš užkampių“. 

Kaip matyti iš P. Rimšos ornamentu papuošto parodos katalogo, 
parodoje buvo du skyriai: „tyrosios“ dailės ir liaudies. Kataloge nuro- 
dytos pirmojo skyriaus eksponentų pavardės, gyvenamoji vieta, išvar- 
dinti jų kūriniai. Pirmas pristatytas P. Rimša, antras — P. Kalpokas, 
po jo — M. K. Čiurlionis, pateikęs parodai 28 darbus, ketvirtas — 
P. Galaunė („Povilas Golovnia“), atsiuntęs iš Peterburgo minėtą pie- 
šinį!ė, 

Didelį įspūdį Penktojoje lietuvių dailės parodoje P. Galaunei pa- 
darė M. K. Čiurlionio fluorofortas „Auka“. Labai norėjo įsigyti jo re- 
produkciją. Tuo, matyt, rūpinosi, nes jau po metų rašytame laiške 
P. Rimša sakosi turįs „Aukos“ negatyvą ir žada atspausti P. Ga- 
launei reprodukciją!?. Po kelių mėnesių „Aukos“ kopiją P. Galaunė iš 
jo gavo ir tikriausiai teiravosi draugo, kaip atsilyginti, nes P. Rimša 
jam atsakė: „„..Tai iluorotortą turite. Jokio atlyginimo man už ją ne- 
reikia. Tarkit amžiną atilsį už Mikalojaus sielą, ir tiek. Pridariau jų 
pusėtinai, bet galop išmokau atspausti geriau, rodos, už patį Čiurlionį, 

bet tik gaila, kad klišė permušta...“20 P. Rimšos atspausta M. K. Čiur- 
"lionio „Aukos“ kopija ir dabar kabo P. Galaunės kabinete. 

„Dar tebevykstant parodai, 1911 m. balandžio 10 d. mirė 
M. K. Ciurlionis. Prie jo kapo Rasose kaip dzūkų rauda skambėjo Lie- 
tuvių dailės draugijos pirmininko A. Žmuidzinavičiaus gilaus skausmo 
kupini atsisveikinimo žodžiai: „Kas čia dedas? Ko mes čia suėjome ant 
Rasų aukšto kalno? Dėl ko mes visi pilni liūdesio ir nusiminimo? Lai- 
dojam mūsų tautos dvasios genijų, tą, kuris mūsų atgimimo rytmetį 
iškilo kaip žvaigždė nuostabi, apšvietus tėvynę ir svetimus kraštus... 
Nustelbti ir suglumę, kaip per sapną mes jaučiame tą savo begalinę 
nelaimę ir nuliūdimo bedugnę, kurioje atsiradome...*2! 

P. Galaunę ir jo draugus, kaip ir visą Lietuvos šviesuomenę, 
M. K. Čiurlionio mirtis skaudžiai sukrėtė. Jau po mėnesio randame jo: 
„Įspūdžių—atsiminimų apie a. a. M. K. Čiurlionį žiupsnelį“ „Lietuvos. 
žiniose“22, o rudenį P. Galaunė kreipėsi į A. Žmuidzinavičių, prašyda- 
mas duomenų M. K. Čiurlionio biografijai — mat rengiąs referatą Psi- 
choneurologijos instituto muzikos ir dailės kuopelei?š. A. Žmuidzinavi- 
čius, būdamas Peterburge, užėjo pas P. Galaunę, bet, neradęs jo namie,. 
paliko „Vilties“ numerį, „kuriame bent trumpai išdėstytas [M. K. Čiur- 
lionio] gyvenimas ir veikimas“, ir laiške, rašytame jau iš Vilniaus, la- 
bai apgailestavo nesusitikęs, nes norėjęs pasikalbėti apie M. K. Čiur- 
lionį ir „apskritai dailės dalykus“?*. Toliau laiške A. Žmuidzinavičius 
nurodo S. Makovskio straipsnį, išspausdintą 1911 m. „Apolone“ Nr. 5,. 
bei informuoja P. Galaunę, kad netrukus išeisianti S. Makovskio kny- 
ga apie M. K. Čiurlionį su spalvotomis iliustracijomis, kad knygelės. 
parengimu rūpinasi dailininkas M. Dobužinskis, kad Lietuvių dailės 
draugija tą knygelę žadanti išleisti lietuviškai. 

1912 m. sausio 23 d. Peterburge buvo atidaryta pomirtinė 
M. K. Čiurlionio kūrybos paroda. Instituto kuopelės ekskursiją vedė: 
„Meno pasaulio“ draugijos narys K. Petrovas-Vodkinas. P. Galaunei, 
jaunam studentui, didelį įspūdį paliko dailininko mintys: pabrėždamas. 
M. K. Čiurlionio genialumą, įžvelgęs „Rex'e“ kažką apokaliptiška, jis 
bandė pravesti paralelę tarp M. Vrubelio ir M. K. Čiurlionio gyvenimo. 
ir kūrybos. Įspūdžius iš parodos P. Galaunė aprašė naujoje publikaci-. 
joje „Lietuvos žiniose“3, 

P. Galaunės pavardė Penktosios parodos recenzentų neliko ne- 
pastebėta. Su debiutu jį pasveikino Liudas Gira, pažymėjęs, kad „dar- 
yra parodoje po vieną vaizdelį I kartą pasirodžiusiųjų jaunų mūsų dai- 
lininkų Golovnios Povilo iš Peterburgo ir Jokūbaičio Antano — Varšu- 
vos dailės mokyklos mokinio. [...] Malonu juk ir smagu matyti naujas 

pajėgas, pasirodžiusias kad ir nežymiais, bet neblogais dalykėliais. Te- | 
galima pasidžiaugti ir palinkėti jiedviem pasisekimo“, 

Paroda buvo išreklamuota ne tik lietuvių spaudoje. Vilniaus ad- 
vokatas Mykolas Remeris savo dienoraštyje rašė, kad paroda „iškart 
įgijo Vilniaus visuomenės simpatijas“, kad lenkų spaudoje daug vie- 
tos buvo skirta lietuvių menui??, 

Pirmosios XX a. lietuviškojo sąjūdžio parodos sudarė gana mar- 
gą vaizdą. Čia buvo ir XIX a. realizmo, ir impresionizmo, to meto se- 
cesijos atšvaitų, daugelis kūrėjų žengė pirmus savarankiškus žingsnius 
arba dar tebesimokė skirtingų tradicijų mokyklose. Jų kūryboje vyravo 
nedidelio formato peizažai, portretai, buitinės temos*8. S. Dombrovskis, 
keletą kartų aplankęs Penktąją parodą, rašė P. Galaunei: „Išskyrus 
Čiurlionį, kuris yra visiškai nauja ir didelė jėga, išstatyti tapybos dar- 
bai labai silpni“29. 

P. Galaunei parodoje matytų stilių įvairovė kėlė nerimą, ar tik 
lietuvių dailė neinanti kosmopolitizmo keliuš?. Savo nerimu jis pasida- 
lijo su A. Žmuidzinavičium. Šis jam atsakė: „Sutinku su Tamsta, kad 
dailė žengia kosmopolitizman. Vienok ant tiek, kiek visos tautos į 
kosmopolitizmą eina. Pakol gi bus tautos, iki tol įgimtas (tautai) dai- 
lės supratimas, paremtas tankiai tautos idealų meile ir savo gamtos 
ir žmonių numylėjimu ir supratimu, tvers tautišką dailę, kuri, ar šiaip, 
ar taip, skirsis nuo kitų tautų. Man rodos, kad toje visų tautų dailės 
mozaikoje ir yra žmonijos puikumas, jos genijaus apsireiškimas. Dai- 
lės tautiškume aš nematau politikos, nes tas tautiškumas vien tik iš 
meilės ir savotiško dailės supratimo paeina. O juk tik labai mylint ga- 
lima tverti...“2! 

Tame pačiame laiške P. Galaunė perdavė A. Žmuidzinavičiui 
S. Dombrovskio norą dalyvauti būsimoje Šeštojoje parodoje. Gimęs 
Lietuvoje, artimas jos kultūrai dailininkas žavėjosi lietuvių liaudies 
menu ir norėjo bendrauti su lietuviais, su kuriais jautė ryšį per P. Ga- 
launę. Bet A. Žmuidzinavičius P. Galaunei atsakė, kad šių parodų tiks- 
las — vienyti lietuvius dailininkus. Bendras parodas su lenkų, latvių 
ar kitų tautų dailininkais numatoma rengti ateityje, kai Lietuvių dailės 
draugija sustiprės3?. 

Seštojoje lietuvių dailės parodoje P. Galaunė nedalyvavo, bet do- 
mėjosi jos organizavimu ir gyveno, kaip ir jo draugai, tais pačiais kū- 
rybiniais rūpesčiais. 

Seštoji lietuvių dailės paroda Vilniuje buvo atidaryta 1912 m. 
gegužės 12 (26) d. Rūmų (dabar Universiteto) g. 11. P. Galaunė iš 
laikraščių sužinojo, kokį triukšmą sukėlė parodoje eksponuota jo bičiu- 
lio P. Rimšos kompozicija „Kova“, kurioje autorius pavaizdavo lietuvių 

ir lenkų tautinius prieštaravimus, išreiškęs juos valstybinių emblemų 
„ raitelio ir erelio susidūrimu. Spauda rašė, kad, įsiliepsnojus ginčams 
"tarp lietuvių ir lenkų, kai kurie dailininkai lietuviai reikalavo pašalinti 
„Kovą“ iš parodos. P. Rimša, tokio savųjų reikalavimo suerzintas, pa- 
čioje salėje sudaužė „Kovą“ ir dar dvi savo skulptūras: „„Bobutę“ ir 
„Maldą“*3. Vis dėlto, kaip atsiliepė lietuvių laikraščiai, paroda buvo 
brandesnė už ankstesniąsias. Dailininkas S. Dombrovskis rašė P. Ga- 
launei, kad, jo nuomone, paroda „pirmą kartą per daugelį metų pasie- 
kė reikiamą meninį lygį. Joje mačiau daug įdomių dalykų“3*. Toks 
įvertinimas P. Galaunei suteikė daug džiaugsmo. 

1913 m. gegužės—birželio mėn. įvykusioje Septintojoje lietuvių 
dailės parodoje P. Galaunė eksponavo vieną piešinį anglimi „Senelis“, 
kuris buvo darytas Maskvoje, K. Juono studijoje. Tai, paties P. Galau- 
nės nuomone, buvo akademiškas, didesnės meninės vertės neturintis 
kūrinėlis, kuriame šviesos ir šešėlių efektais siekta išryškinti Žmogaus 
kūno proporcijas ir anatomiją. Darbas mūsų laikų nepasiekė, matyti, 
paties autoriaus nelabai vertintas. 

1914 m. kovo mėnesį surengtoje Aštuntojoje lietuvių dailės pa- 
rodoje P. Galaunė grafikos skyriuje išstatė kelis piešinius („Prie Mil- 
dos aukuro griuvėsių“, „Amžina pasaka“, „Pasakos žinynas“), kelias 
atsklandas „Vairui“ ir M. K. Čiurlionio antkapinio paminklo projektą, 
kurio Ibuvo sukūręs du variantus — vieną 1912 ir kitą 1914 m. Į paro- 
dą, atrodo, pateko vėlyvesnis. Savo struktūra abu paminklo projektai 
panašūs, abiejuose dominuoja vertikalus granito blokas. Pirmajame jis 
užbaigiamas stogastulpio profilio viršūne, papuošta M, K. Čiurlionio 
mėgtu stilizuotų lelijų ornamentų. Bloką horizontaliai kerta plačiai iš- 
skleistais sparnais paukštis, tarsi saugantis žemiau grafiškai įrėžtą 
tekančios saulės vaizdą ir M. K. Čiurlionio pavardę. Antrajame projek- 
to variante autorius komponuoja būdingus secesijos stiliui aksesuarus: 
viršutinėje stelos dalyje, tarp dvigubų korintinių kolonų, nupiešta dra- 
piruote pridengta urna. Abiejuose projektuose į kompoziciją įjungtas 
liūdinčios moters siluetas. P. Galaunė, matyt, buvo apie pirmąjį pro- 
jektą kalbėjęs P. Rimšai, nes šis jam rašė: „„...Labai norėčiau pamatyti 
aną projektą Čiurlionio paminklui. Gal T[amsta] būtumei taip malonus 
ir atsiųstumei pasižiūrėti — to jau seniai norėjau Jūsų prašyti, bet ad- 
Tes0 nežinojau. Taigi laukiu“s?. 

Siužetus savo darbams P. Galaunė ėmė iš lietuvių mitologijos. 
Pagoniški lietuvių dievai („Pasakų žinynas“, „Dievaitis Perkūnas“, 
„Prie Mildos aukuro griuvėsių“), vaidilutės, kūrenančios amžinąją ugnį 
(„„Pasišventimas“), dekoratyviai traktuoti peizažai su senais ąžuolais, 
aukurų dūmai, vertikaliai kertantys horizontus, baltame fone įsirėžu- 

sios tamsios plokščios žmonių figūros — visa tai pasakiška, nerealu. 
Kai kuriose jo kompozicijosę vaizduojama jūra, virš kurios stūkso su- 
stingę kamuoliniai debesys. Naudojami 'ir fantastiniai elementai: virš 
debesų arfomis grojantys angelai („Amžina pasaka“ ), saulės spindu- 
liais virstančios moterų figūros („Taikos rytmetys“), sečesijos dailei 
būdingi urnų, juodų kiparisų siluetų įvaizdžiai, siinksų saugomi pa- 
slaptingi vartai („Dainiaus kapas“)*“. P. Galaunės darbams būdingi 
šviesių ir tamsių dėmių kontrastai ir linijinis piešinys. Stilizuota, lanks- 
ti įvairaus storio dekoratyvi linija kartais virsta trumpais brūkšneliais, 
taškeliais, rutuliukais, kurie kuria gana turtingą faktūrą. 

Po daugelio metų P. Galaunė savo jaunystės kūrybą vertina skep- 
tiškai („Et, vaikiški darbai...“). Jau tada Peterburge P. Rimšą jis pri- 
pažino stipriausiu grafiku — turtinga jo darbų ornamentika, puošnus 
ir gausus ažūras visiems darė didelį įspūdį. 

Savo darbų stiliumi P. Galaunė artimas kitiems to meto dailinin- 
kams, ieškojusiems ir kūrusiems gratikos nacionalinio savitumo pradus. 
Mitologinių siužetų pomėgis, fantastinė ir simbolinė atributika atspin- 
dėjo laiko dvasią. 

Pirmųjų parodų laikotarpiu grafikos srityje dažniausiai dirbo ta- 
pytojai, skulptoriai. Neturėdami specialaus pasirengimo, dirbtuvių ir 
sudėtingesnės technikos darbams reikalingų priemonių, piešė tušu 
plunksnele baltame popieriuje. Tad suprantamas P. Galaunės džiaugs- 
mas Aštuntosios parodos kataloge radus Justino Vienožinskio tris gra- 
fikos darbus, atliktus akvatintos, sauso raižymo ir litogralijos techni- 
komis. „Jos man tuomet reiškė, jog lietuvių grafikos darbai prilygsta 
kitų tautų šios rūšies kūriniams ir liudija apie meno kultūros kilimą 
Lietuvoje,— rašė daug vėliau P. Galaunė.— Tokios mano mintys da- 
bartiniams lietuvių dailininkams gali pasirodyti labai naivios. Tačiau 
anuomet ne vien man, bet ir kitiems, besisielojantiems dėl lietuvių kul- 
tūros reikalų, visa tai buvo suprantama. [...] Jeigu atsirasdavo lietuvių 
kultūroje ar mene kokių nors reiškinių, susisiejančių su „kultūringo- 
mis“ tautomis, mums visiems buvo nepaprastas džiaugsmas“3?. 

1913 m. P. Galaunė kaip dailininkas pradėjo bendradarbiauti 
spaudoje. Jis klausia P. Rimšos Vydūno adreso, norėdamas nusiųsti 
savo darbų jo leidžiamam Tilžėje mėnesiniam žurnalui „Jaunimas“, 
kuriam 1913 m. P. Rimša sukūrė naują viršelį. P. Rimša pritarė jo su- 
manymuišs, Vydūnui P. Galaunė nusiuntė keturis savo piešinius: „Prie 
Mildos aukuro griuvėsių“, „Amžina pasaka“, „„Pasišventimas“ ir „Pa- 
sakų žinynas“3, (Trys pirmieji darbai ir buvo kitais metais eksponuoti 
Aštuntojoje lietuvių dailės parodoje). 

1913 m. balandžio mėnesio „Jaunimo“ numeryje po P. Galaunės 
piešiniu „Prie Mildos aukuro griuvėsių“ buvo išspausdintas Vydūno pa- 
linkėjimas autoriui: „Sako, Milda esanti buvusi senovės lietuvių meilės 
dievaitė. Tai žinant, šitas vaizdelis žadina labai gyvus ir gražius jaus- 
mus. Turbūt vaizdelio tvėrėjas juo pirmą kartą stojasi viešumon. Lai 
bus jam lemtas geriausias pasisekimas dailės veikalus tveriant“*?, 
P. Galaunė žavėjosi ir pačiu Vydūnu, ir jo kūryba, tad gera linkintys 
rašytojo žodžiai buvo jam malonūs, skatino nenuleisti rankų. Kurį lai- 
ką P. Galaunė su Vydūnu susirašinėjo, bet, gaila, laiškų neišliko. 

1914—1915 m. P. Galaunė bendradarbiavo apipavidalinant žur- 
nalą „Vairas“. Kaip ir V. Jomantą, A. Varną, A. Jaroševičių, V. Bičiū- 
ną, J. Šileiką, I. Šlapelį, J. Zikarą, šiam darbui jį pritraukė P. Rimša, 
vadovavęs žurnalo iliustracijų skyriui. P. Galaunė sukūrė nemaža at- 
sklandų, užsklandų, keletą iliustracijų bei inicialų. Atsklandose, už- 
sklandose jis dažnai vartoja moderno stiliaus motyvus — perrištus kas- 
pinais laurų vainikus, muzikos instrumentus, įveda tautodailės atribu- 
tiką — stilizuotus, ilgais stiebais susipynusius lelijų žiedus ar piešia 
lietuviško kai:no vaizdą su baltame fone kontrastingai įsirėžiančiais tro- 
bų stogais, stogastulpių siluetais. 

To meto spaudoje užsklandos, vinjetės, iliustracijos dažnai būda- 
vo atitrūkusios nuo teksto, ta pati užsklanda naudojama daug kartų, 
prie skirtingų straipsnių. Taip elgtasi ir su kai kuriomis P. Galaunės 
užsklandomis. Pavyzdžiui, užsklandą-peizažą, kur baltos saulės dis- 
ke įsirėžę juodi ornamentuotų kryžių, stogastulpių siluetai, o virš jų — 
stilizuotas paukštis plačiai išskleistais sparnais, matome prie įvairios 
tematikos straipsnių net keliuose „Vairo“ numeriuose“!, taip pat kar- 
tojamas ežero su jame atsispindinčiu mišku peizažas*2, 

Vis dėlto kai kuriuose leidiniuose dailininkų iliustracijos, užsklan- 
dos atitikdavo veikalo turinį, ryškindavo idėją plastiniais vaizdais. Štai 
1912 m. P. Rimša skundžiasi draugui, kad sunku piešti „pagražinimus“ 
Vydūno knygai „Amžinoji ugnis“. „Bjauriai prie jos nusidirbau! La- 
biausiai, kad negaliu sugaudyti jos minties, o piešinys mat turi pritikti 
turiniui, bet jau pabaigiau, ir jau, rodosi, spausdinasi“3, 

Turime ir P. Galaunės iliustracijų bei atsklandų, artimų tekstui. 
Kartais jose pagrindinė mintis išreiškiama simboliškai, kartais — rea- 
liais vaizdais. Straipsnį „Eksperimentinė psichologija bei pedagogika“ 
jis iliustruoja degančios žvakės, smėlio laikrodžio ir kaukolės įvaizdžių 
kompozicija, keliančia filosofinio žmogiškosios būties apmąstymo, lai- 
kinumo asociacijas“*. 1914 m. „Vaire“ buvo išspausdinti jo paties be- 
letrizuoti vaikystės atsiminimai apie spaudos draudimo laikus, apie vy- 
resnįjį brolį, kuris, grįžęs namo atostogų, skaitydavo lietuvišką knygą. 

4. P. Galaunė 


P. Galaunė šio vaizdelio iliustracijoje vaizduoja grandinėmis sukaus- 
tytas knygas, ant kurių pro grotuotą langą ikrinta šviesos pluoštai. 
Dramatiška nuotaika sukuriama šviesių ir tamsių dėmių kontrastais*š. 
Daugelis „Vairo“ numerių turėjo nuolatinės rubrikas: „Teatras“, 
„Bibliografija“, „Kritika“. Šiuos skyrius irgi puošė P. Galaunės su- 
kurtos atsklandos*“. 
„Vairo“ straipsniai būdavo puošiami inicialais, kuriuos kurdavo 


kė M. K. Čiurlioniu, raidžių ionui naudodami kaip ir jis. liaudies dailės 
motyvus. Ir P. Galaunės sukurtų inicialų meniniai vaizdai labai artimi 
M. K. Čiurlionio darbams. Inicialo „A“ fone jis vaizduoja aukurą ąžuo- 
lo papėdėje, ,K“— peizažą su kryžiais“. 

1913—1916 m. P. Galaunės, kaip dailininko, vardas jau žinomas 
ir platesnei visuomenei. Jis minimas šalia J. Zikaro ir P. Rimšos. Kai 
kurie jo grafikos darbai buvo išleisti atskirais atvirukais. Jų leidimu 
rūpinosi Centrinio lietuvių komiteto nukentėjusiems dėl karo šelpti 
kultūros ir švietimo skyriaus vedėjas Klemensas Skabeika. Atvirukai 
dažniausiai buvo spausdinami Maskvos „Lietuvių spaustuvėje“. To me- 
to spaudoje buvo džiaugiamasi, kad K. Skabeika, leisdamas žinomų 
dailininkų P. Rimšos, J. Zikaro, P. Galaunės atvirukus, užkerta kelią 
plintantiems beverčiams paveikslėliams, kurie gadina žmonių skonį“, 
skelbiama, kokie atvirukai išeis: J. Zikaro „Vakaro malda“ ir „„Audra“, 
P. Rimšos du darbeliai iš „Karo“ ciklo, P. Galaunės „Dainiaus kapas“, 
„Dievaitis Perkūnas“, „Žiemos naktį“. Du P. Galaunės darbeliai („Prie 
Mildos aukuro griuvėsių“ ir „Amžina pasaka“) buvo kaip atvirukai iš- 
leisti Klaipėdoje*?. Lietuvių dailininkų atvirukai buvo pardavinėjami 
įvairiuose Rusijos miestuose (Maskvoje, Irkutske, Jaroslavlyje, Rygoje) 
per platintojus, kurių pavardės ir adresai buvo nurodomi laikraščiuose??, 

1916 m. P. Galaunė kartu su P. Rimša, A. Varnu, -J. Zikaru ir 
V. Bičiūnu iliustravo K. Skabeikos elementoriaus „Pirmieji žingsniai“ 
antrą leidimą?!. Elementoriuje yra aštuoni P. Galaunės piešiniai. Pir- 
moje elementoriaus dalyje, sugrupuoti po du tris, jie iliustruoja Žo- 
džius: „šėpa“, „ūsai“, „durys“, „lempa“ ir pan. Dailininkų braižai šiuo- 
se elementariuose linijiniuose piešinėliuose beveik nesiskiria. Tik žo- 
džiui „gulbė“ P. Galaunė sukuria peizažėlį: ramiame vandenyje plaukia 
te gražiu ritmu sukomponuoti jų siluetai. 

Antrosios elementoriaus dalies skaitinių iliustracijos sudėtinges- 
nės. Žvėrelių, paukščių piešinukai pajvairinami turtingesne faktūra — 
šviesiomis ir tamsiomis dėmėmis, štrichu. P. Galaunė čia „atrado“ sa- 
vitą kompozicijos įrėminimo būdą. Piešinys ne uždaromas kvadrate 

kaip kituose jo darbuose, o iš vienos pusės grakščiai į viršų bėganti li- 
nija palieka dalį kompozicijos atvirą. Tai kuria žaismingą nuotaiką, 
erdvės pojūtį. 

Taip pat P. Galaunė iliustravo K. Skabeikos elementoriaus „Kas 
skaito rašo — duonos neprašo“ trečią leidimą??: nupiešė viršelį ir sep- 
tynias iliustracijas. Viršelyje naudojamos įvairios faktūros. Dailininkas 
vasaros peizažo fone grakščia, paslankia linija įkomponuoja piemenė- 
lio ir sėdinčios po ąžuolu mergaitės figūras. Kaip atsvara tamsiam miš- 
ko masyvui peizažo horizonte lapo apačioje įvedamas juodas fonas, ku- 
riame baltu šriftu užrašomas pavadinimas. Teksto iliustracijos sukur- 
tos tokiomis pat plastinėmis priemonėmis kaip ir elementoriaus antra- 
me leidime. 

P. Galaunės iliustracijų randame ir Esmaičio „Sakalėlyje“, iš- 
leistame 1918 m. Voroneže. Kai kurie piešiniai perkelti iš K. Skabeikos 
parengtų elementorių. 

Peterburge ryškėjo meniniai P. Galaunės užmojai, bet dar jam 
pačiam buvo neaišku, kuris — menininko ar teoretiko — kelias bus tik- 
rasis. 


Su kritiko ir publicisto 
plunksna 


1911—1913 m. P. Galaunė pradeda intensyviai reikštis spaudoje 
kaip kritikas ir publicistas, rašantis lietuvių kultūros ir dailės klausi- 
mais. Nuo pat pirmųjų publikacijų 1910 m. dažniausiai jis pasirašinė- 
davo slapyvardžiais Girios balsas, P. G., Visuomis, Paulius Trakelis, 
Trakietis, Sankrovos šulelis, Dailės Prietelius, L. Diegulis, A. Pagie- 
lažis, Pagielažietis, Argus, G. Egzomas, Veteranas, Persus, L. M., A. V., 
“G-nės, G. Nuo 1927 m. beveik visuomet pasirašo savo pavarde. 

1911 m., tuoj po Penktosios lietuvių dailės parodos, P. Galaunė 
paskelbė jau minėtą straipsnį „Įspūdžių — atsiminimų apie a. a. 
M. K. Čiurlionį žiupsnelis“. Matyti M. K. Čiurlionio darbai jam, darė 
ypač stiprų įspūdį. Jų genialumą ir autoriaus asmenybės dydį P. Ga- 
launė tuo metu suvokė daugiau savo jaunatviška intuicija. Tačiau tai 
buvo lemtinga. Nuo to laiko jo daugiašakės veiklos dalis bus neatsie- 
jamai susijusi su M. K. Čiurlionio kūrybinio palikimo apsauga, tyrimu, 
propagavimu. 

Siame straipsnyje P. Galaunė dialogo forma, tarsi kalbėdamas 
su draugu, išsako didelį liūdesį, kurį išgyveno, išgirdęs, kad „Lietuva 
5 Skabeika KI. Pirmieji žingsniai: 51 
Skaitymo ir rašymo pradžios mokslas 
su 57 piešiniais, pieštais dailininkų: 

V. Bičiūno, P. Galaunės, P. Rimšos, 

ir dailė laidoja savo Genijų“. Salia spontaniško žavėjimosi M. K. Ciur- 
lioniu užčiuopiami ir gilesni momentai. Kalbėdamas apie M. K. Čiur- 
lionio kūrybą, jaunasis dailės kritikas bando išvesti "paralelę tarp 
M. K. Čiurlionio muzikos ir tapybos. Šių dviejų mieno šakų giminingu- 
mą P. Galaunė matė ne vien muzikiniuose M. K. Čiurlionio paveikslų 
pavadinimuose, bet ir jų struktūroje. Jis gėrisi muzikalia linija, kaip 
ir muzikiniame kūrinyje įžvelgia paveikslų temos vystymą, kartojant 
motyvą skirtingose erdvės plokštumose, formų ir spalvinių dermių rit- 
mą. Straipsnio autoriaus prisiminimuose iškyla 1910 m. matytas 
M. K. Čiurlionio ciklas „Pasaka“. Jis buvęs išstatytas ,„„..mažame „Sa- 
lono“ kambariuke. Kambariuko sienos apdengtos pilka drobe, dvejetas 
mažų langelių, pro kuriuos taip šykščiai pylėsi šviesa, atrodė 
it anga, pro kurią matėsi naujas, Čiurlionio vaizduotės pasaulis...“53 
Analizuojama „Nojaus arka“, „Pasaka, II“. Tai daugiau emociniai iš- 
gyvenimai, poetiškai interpretuojamas įspūdis. Apibendrindamas savo 
mintis, straipsnio pabaigoje autorius rašo: „Čiurlionis vienas savo kū- 
riniais pramynė kelią į naują, gražų, nežinomą mums pasaulį. Jis sto- 
vi atskirai nuo visų individualistų, simbolistų, impresionistų [...], ir 
nežinau, ar paliks savo įpėdinių, nes Genijai gimsta ir pralekia pro 
mūsų pilką gyvenimą kaip meteorai...“5+ 

P. Galaunės straipsniuose jaučiama ano meto kultūrinė atmos- 
fera: iš jų sužinome, kokia publika lankė M. K. Čiurlionio parodą, kaip 
būdavo eksponuojami jo darbai. Užrašytas įspūdis ar faktas, per laiko 
nuotolius pasiekęs mus, įgauna gilesnę prasmę, kokia nors smulkmena 
tampa unikalia liudytoja, atgaivinta nuotaika nutrina laiko ribas, dvel- 
kia tolimų dienų aromatu. 

Kitame 1912 m. straipsnyje „Įspūdžių žiupsnelis“ P. Galaunė ra- 
šo, kad pomirtinė M. K. Čiurlionio paroda, pabuvojusi Vilniuje, Kaune, 
Maskvoje, 1912 m. sausio 23 (vasario 6) d. buvo atidaryta Peterburge 
kartu su „„Meno pasaulio“ paroda. „Geriausioje vietoje kabo galingiau- 
sias ir turtingiausias mintimis Čiurlionio paveikslų — „Rex“ [-..]. Po 
„Rex'u“ kabo mažas, su užkišta už juodų rėmelių palmės šakele Čiur- 
lionio portretas [..]. Visi žiūri į Jo paveikslą ir stebisi minties gilumu 
ir platumu, sparnuotos fantazijos lakumu...“35 

Su jaunatvišku įkarščiu ir aštrumu P. Galaunė prikiša A. Jakš- 
tui-Dambrauskui pernelyg lėkštą tautiškumo dailėje supratimą. P. Ga- 
launės nuomone, būtent M. K. Čiurlionio ir J. Baltrušaičio kūryba subti- 
liausiai perteikia lietuvišką charakterį. P. Galaunė savo pažiūromis 
buvo su tais, kurie jautė ir vertino M. K. Čiurlionį kaip lietuvių naujo- 
jo meno pradininką, ryškiausią atstovą. M. K. Čiurlionio kūrybos ty- 

. rinėtojas Vytautas Landsbergis rašo: „„..bene įtaigiausiai polemizavo 
.su „konservatoriais“ jaunas studentas Paulius Galaunė“6, 

1913 m. P. Galaunė recenzavo V. Lemano parengtą M. K. Čiur- 
lionio kūrybos albumą — pirmą tokio pobūdžio leidinį“7. Apibūdino jį 
keliais aspektais: įvertino iliustracijas, komentavo tekstą, iškėlė kny- 
gos reikšmę. Kalbėdamas apie reprodukcijas, P. Galaunė kaip gerai 
pavykusias išskiria „Mergelę“ ir vieną kitą paveikslą iš „Žalčio“, „Sau- 
lės“, „Pavasario“ sonatų. 

Jo nuomone, V. Lemano kriterijų (ritmo jausmo ir muzikinio kom- 
pozicijų prado) M. K. Čiurlionio kūrybai vertinti neužtenka. Lengviau 
esą kalbėti apie aiškiai susiformavusių srovių ar mokyklų atstovus. 
„Čiurlionies gi nei savo veikalų koloritu, nei siužetais negalima įstaty- 
ti nei į vieną esamą dailės mokyklą... „Kol Čiurlionis nesuprastas, ga- 
lima jo kūrybą visokeriopai aiškinti, ir kiekvienas aiškinimas esąs ver- 
tingas, „bet dar daug vandens nutekės,— pabrėžia P. Galaunė,— kol 
bus visapusiškai išaiškinta Čiurlionies kūryba kaip vertybė“. 

Matyt, remdamasis anksčiau minėtu A. Žmuidzinavičiaus laiškus, 
P. Galaunė nurodo, kad netrukus išeis dar dvi knygos apie Čiurlionį, 
viena jų būsianti parengta Lietuvių dailės draugijos. Šiame leidinyje, 
tikisi P. Galaunė, M. K. Čiurlionio darbai bus iškelti liaudies kūrybos 
šviesoje. „O kol kas mes, lietuviai, galim drąsiai sakyti: tegul Čiurlio- 
nies kūryba, anot Lemano, „ritmo jausmas, į kosmosą veržimasis“, 
anot Benua, „beviltiškas košmaras“, anot Ivanovo, „elinizmas“, anot 
Petrovo-Vodkino, „Apokalipsės apraiškos“, bet jo kūryboje yra ir „lie- 
tuviškos legendos“, — baigia P. Galaunė recenziją. 

1913 m. „Aušrinėje“ pasirodė P. Galaunės recenzija“? apie A. Ja- 
roševičiaus „Lietuvių kryžių“ albumą“. A. Jaroševičiaus pieštų lietu- 
vių kryžių albumas buvo pirmas didelis leidinys apie lietuvių liaudies 
meną. Plačioje įžangoje „Lietuvių kryžiai archeologijos šviesoje“ 
J. Basanavičius kėlė memorialinių liaudies paminklų genezės problemas, 
pateikė jų rūšių tipizaciją. Bet savo recenzijoje P. Galaunė įžanginio 
straipsnio nelietė, dėmesį sukoncentravęs į A. Jaroševičius piešinius. 
P. Galaunė vertina albumo pasirodymą kaip svarbų lietuvių kultūros 
reiškinį, rašo, kad šis „fundamentalus leidinys“ yra dovana ne tik dai- 
lininkams, bet ir visuomenei. Pasidžiaugęs leidinio pasirodymu, toliau 
žvelgia jau kaip analitikas ir bando atsakyti į keletą klausimų: „ką jis 
[tas leidinys] mums suteikia, kokį tikslą turėjo Draugija, jį išleisda- 
ma, ir ar pavyko tą tikslą pasiekti“. Recenzija rodo, kad P. Galaunė 
gerai susipažinęs su literatūra apie lietuvių liaudies dailę. Jis prime- 
na skaitytojui M. Brenšteino knygą apie lietuvių kryžius ir tai, kad 
Krokuvos leidiny „Sztuka stosowana“ („Taikomoji dailė“) irgi išspaus- 

dintas vienas kryžių piešinių sąsiuvinis, kad lenkų žurnale „Wista“ 
buvo keletas lietuviškų kryžių piešinių, ir šių publikacijų kontekste iš- 
kelia A. Jaroševičiaus albumo vertę. Teigiamai įvertinęs leidinio turinį 
ir pažymėjęs, kad juo „naudosis ne vienas dailininkas mūsų tautinės 
pritaikomosios dailės srityje“, recenzentas kiek pakritikavo albumą dėl 
apipavidalinimo. P. Galaunės nuomone, albumui trūksta vientisumo, 
nes „A. Žmuidzinavičiaus išpuošimas tautinių motyvų vinjetėmis ne 
visai dera su sausokais, gerai techniškai atliktais A. Jaroševičiaus kry- 
žių ir jų detalių piešiniais“. Iš tiesų jo pastaba buvo pagrįsta — A. Ja- 
roševičiaus piešiniuose. vyravo griežta stilizuota linija, o A. Žmuidzi- 
navičiaus vinjetės buvo buitiškesnės, ne tokios dekoratyvios. 

P. Galaunės recenziją, matyt, dėl kritinių pastabų kai kas supra- 
to kaip neigiamą albumo „Lietuvių kryžiai“ įvertinimą. Netrukus „Lie- 
tuvos žiniose“ pasirodė Velenaičio straipsnis „Lietuvių kryžiai“ Visuo- 
mio teisiami“8!. Autorius kaltina P. Galaunę, kad jis „žiauriai pažvel- 
gė“ į leidinį ir jį nuteisė, savaip komentuoja recenzento mintis. 

P. Galaunė parašė Velenaičiui platų atsakymą „Pro domo sua“, 
kuriame teigė, kad reikia mokėti į reiškinius žvelgti objektyviai, maty- 
ti ne tik tai, kas gera, bet nebijoti iškelti ir silpnas puses. Velenaitis be 
reikalo jį puoląs, nes iš esmės jų abiejų pažiūra į leidinį sutampanti??. 

1912 m. P. Galaunė parašė straipsnį „Pasirūpinkime savo turtu“ 
apie būtinumą gelbėti nykstantį liaudies meną. P. Galaunę džiugino 
Lietuvių dailės draugijos pastangos rinkti ir saugoti liaudies meną, 
bet nerimą kėlė tinkamų patalpų šiam tikslui stoka. (Pirmaisiais savo 
gyvavimo metais Lietuvių dailės draugija buvo prisiglaudusi gydyto- 
jos Sofijos Gimbutaitės bute Preobraženskajos (dabar Liejyklos) g. 
9—1; 1911 m. su visu turtu persikėlė į kambarį Pylimo (dabar Kom- 
jaunimo) g. 15—1193). Visa viltis buvo sumanytieji statyti Lietuvių dai- 
lės ir Mokslo draugijų namai. Tad autorius spaudoje skatino visuo- 
menę aukoti kas kiek gali, kad greičiau būtų pastatyti namai ir juose 
prieglobstį rastų „mūsų tautos relikvijos“. Prie šio darbo jis ragina 
prisidėti besimokantį jaunimą, dailininkus“*, ir pats pareiškia norą 
rinkti aukas. Tai matyti iš A. Žmuidzinavičiaus laiško, rašyto P. Ga- 
launei iš Hamburgo: „...Nuoširdžiai visos Dailininkų draugijos vardu 
dėkoju Tamstai už pasižadėjimą sušelpti jos knygyną [biblioteką] dai- 
lės srities knygomis, kaip lygiu būdu už norą rinkti pinigus Lietuvių 
Mokslo ir Dailės draugijų namams. Knygutę aukų rinkimui būtinai iš- 
siųsime, mat dabar yra paduotas prašymas, kad leista būtų viešai au- 
kos tam tikslui rinkti...“95 

P. Galaunė buvo ir Lietuvių dailės draugijos leidinių platintojas 
Peterburge. Viename laiške A. Žmuidzinavičiui jis rašo gavęs per stu- 

dentą Zaskevičių 15 „Lietuvių kryžių“ albumų, 620 atvirukų, 10 paro- 
" dos katalogų, 5 afišas, 22 Čiurlionio kuopos apyskaitas, taip pat per 
P. Rimšą 234 atvirukus ir vieną „Lietuvių kryžių“ albumą. „Dešimt al- 
bumų jau šiandien įteikiau dviem knygynam“; ališas išdalijęs lietuvių 
draugijoms, katalogus — dailininkams“, 

Kitame laiške praneša A. Žmuidzinavičiui, kad M. K. Čiurlionio 
kūrinių atvirukus sutinka platinti šv. Eugenijos draugijos leidykla, kuri 
jau yra pati išleidusi „Kapines“ ir „Audrą“ ir kurios atstovai P. Ga- 
launei sakę, kad „publika tankiai klausia ir kitų Čiurlionio [darby| 
reprodukcijų “97. 

P. Galaunės interesų platumą rodo ir jo rūpinimasis visuomenės 
skonio ugdymu. Straipsnyje „Liūdnos refleksijos“9* jis rašo, kad inte- 
ligentijos tarpe plinta „kapeikinio skonio oleodrukai“. Į tai turėtų at- 
kreipti dėmesį Lietuvių dailės draugija, kuri kasmet savo narius apdo- 
vanoja premijomis — reprodukcijomis, bet jos dažnai, kaip ir jo matyta 
K. Stabrausko „Šmėklos“ reprodukcija, būna nespalvotos, žemos koky- 
bės. Po kelių dienų jis gauna A. Žmuidzinavičiaus atviruką iš Vilniaus. 
A. Žmuidzinavičius esą perskaitė P. Galaunės straipsnį ir džiaugiasi, 
jog „jau atsiranda žmonių, kurie tą mato ir jaučia ir, manau, [..] pri- 
sidės visa savo išgale, kad paskleisti tarp tautiečių geresnes dovanas. 
Mes pakol kas, neturėdami nei pinigų, nei darbininkų, išskyrus dides- 
nes fotografijas, nieko daugiau neišgalėjome [...]. Skaičiau Tamstos 
straipsnį sugraudintas, nes jaučiau, kad diktavo jį Tamstai vien tik 
meilė [...]. Ei —o visgi aš tikiu, kad ir pas mus bus kada nors gražu 
ir gera...“*? Gal tai buvo sutapimas, o gal iš tiesų jauno kritiko žodis 
padėjo, bet 1912 m. Lietuvių dailės draugijos nariai gavo po gražią 
dovaną — A. Jaroševičiaus albumą „Lietuvių kryžiai“. 

Greta recenzijų, publicistinių straipsnių P. Galaunė bandė plunks- 
ną ir kaip literatas. 1910—1916 m. jis nemažai rašė literatūrinių vaiz- 
delių, impresijų, novelių, feljetonų, beletrizuotų atsiminimų. Visa tai 
buvo spausdinama to meto laikraščiuose ir žurnaluose??. Bene stipriau- 
sios yra novelės „„Pergyventos valandos“ ir „Raudonoji rožė“. Pirmojo- 
je autorius tarsi skelbia išvažiavusio „kažkur toli“ draugo jam palik- 
tus užrašus. Tai kankinantis vidinis monologas jauno žmogaus, kuris 
jaučiasi „nereikalingas“, nieko gero visuomenei nepadaręs. Novelėje 
„Raudonoji rožė“ gyvybingam gamtos grožiui priešpriešinamos be- 
prasmiškos karo baisybės. „„...Dienos buvo dar tokios giedros, gražios. 
Pievos žaliavo antrąja žole [-..], o gulbinai, dainuodami kažin kokią 
graudžią dainą, traukė jau iš to krašto rytuosin... O žemė drebėjo vis 
smarkiau ir smarkiau. Ore zvimbė kulkos, sprogo granatos...“ Sužeis- 
tas karys, klaidžiodamas akimis po palatą — ieškodamas mylimosios 

padovanotos rožės — pamato savo baisiai sužaloto veido aispindį- if 
nusišauna. Kūrinėlis persmelktas impresionistinėmis nuotaikomis. Li- 
teratūros tyrinėtojas L. Gudaitis, vertindamas „Raudonąją rožę“, pa- 
žymi, kad P. Galaunės novelė priklauso demokratinei literatūrai, kuri 
ugdė priešiškumą carizmui, liaudies nelaimių kaltininkui?!, 

Kazys Puida, tuomet jau žinomas literatūros veikėjas, rašytojas 
ir kritikas, lietuviškų laikraščių redaktorius, pagyrė P. Galaunę kaip 
„daug žadantį“. P. Galaunė prisimena: „Puidos — to meto geriausio 
kritiko, pasakymas, kad aš esąs „daug žadantis jaunuolis“, tos rūšies 
mano rašinius kaip ranka nubraukė. Nuo to laiko daugiau neberašiau... 
Kodėl — ir pats nebežinau“"2. Greičiausiai, pajutęs, kad yra už jį stip- 
resnių literatų, suprato, kad tai ne jo kelias. 

Rašydamas beletrizuotus vaizdelius, noveles, P. Galaunė domėjosi 
ir rūpinosi lietuviškos spaudos leidimo reikalais. 1914 m. jis įėjo į 
„Aušrinės“ redakciją. Kai ji, kilus karui, kaip ir daugelis lietuviškų 
spaudinių redakcijų, buvo uždaryta, kartu su B. Sruoga jis rūpinosi 
literatūros ir publicistikos almanacho „Aušrinės keliais“ išleidimu, bu- 
vo jo redakcijos narys, jame išspausdino savo minėtus literatūrinius 
bandymus. 

Metes beletristiką, P. Galaunė daugiau nesiblaškė, koncentravo 
jėgas ir kaupė žinias toje kultūros darbo srityje, kurioje jautėsi ge- 
riausiai išreikšiąs savo dvasines aspiracijas, kur buvo labiausiai reika- 
lingas. Jis turėjo savo idealą — meilę tėvynei. Suvokė ją ne kaip pa- 
syvų jausmą, bet kaip aktyvią veiklą. Tai liudija ir 1914 m. balandžio 
27 d. įrašas P. Galaunės dienoraštyje. Palydėjęs draugus, važiuojančius 
į Lietuvą atostogų, grįžęs į savo kambarį, P. Galaunė ilgai galvoja 
apie juos: kaip jie čia, „Šiaurės sostinėje“, vargsta ir skursta moky- 
damiesi, nes „savo numylėtai Lietuvai“ nori būti naudingi. „Dėl to, 
kad ir aš išsimokinau mylėti savo Tėvynę, nepamatysiu šiemet josios 
laukų, neišgirsiu melancholiško ošimo pušynų... Man reikia dirbti, dirb- 
ti... Siekti savo tikslo. Gal dar daugiau — idealo. Ir dirbsiu, tik dėl 
Jos... Reikia dirbti, kad su laiku turėčiau teisę pasakyti: ir aš, Lietuva, 
Tavo tikras sūnus...“78 


Sunkūs 1914— 1917 metai 


Prasidėjus Pirmajam pasauliniam karui, S. Binkevičiaus padeda- 
mas, P. Galaunė įsidarbino Centriniame informacijos apie karo belais- 
vius teikimo biure, vadovavo vienam jo skyrių. Kariaujančių šalių — 

Vokietijos ir Austrijos analogiškos įstaigos per Ženevos „Raudonąjį 
„kryžių“ biurui siųsdavo žinias apie rusų belaisvius. Ten dirbdamas, 
P. Galaunė braižė įvairias diagramas, padarė Vokietijos ir Austrijos 
karo belaisvių stovyklų ir ligoninių žemėlapį, kuris 1916 m. buvo iš- 
leistas žymioje A. Iljino kartografijos spaustuvėje. Vieną jo egzemplio- 
rių P. Galaunė išsaugojo ir parsivežė į Lietuvą. 

P. Galaunė dirbęs biure vakarais, o dieną eidavęs į Dailės aka- 
demiją piešti klasikinės skulptūros muliažų. Tebesusitikinėjo su visais 
draugais. Karo metais P. Rimša staiga išvažiavo iš Peterburgo į Viat- 
ką mokytis iš papjė-mašė daryti žaislus. „Bet kaip buvo dingęs, taip 
staiga ir vėl Peterburge atsirado. Ateina pas mane:— Aš pas tave nak- 
vosiu...“ Kurį laiką ir gyveno pas P. Galaunę. P. Rimša savo atsimini- 
muose vaizdingai pasakoja apie jų išdaigas"“, 

1915 m. J. Zikaro studijoje P. Galaunė susipažino su Baliu Sruo- 
ga, nuo 1914 m. Miškų instituto studentu, garsėjančiu poetu, kurio por- 
tretą tuo metu skulptorius lipdė. Nuo tada užsimezgė jų draugystė. 
Kartą P. Galaunei nusiskundus dėl savo pavardės, kad nelietuviškai 
skambanti (lenkiškuose dokumentuose — Holovnia, rusiškuose — Go- 
lovnia), B. Sruoga pataręs: „Vadinkis Galaunė“. Draugo paklausęs, vė- 
liau ir dokumentuose pavardę sulietuvino. 

Jaunas poetas dažnai būdavo paniuręs, lyg slegiamas nemalonu- 
mų; jo veidą retai nušviesdavusi šypsena. Kai abudu vaikščiodavę, 
dažnai jiems iš paskos šūkaudavo vaikai: „Žiūrėkit, futuristas eina!“ 
Mat B. Sruoga nešiojęs ilgus plaukus, prie plačios apykaklės ryšėjo 
platų juodą kaspiną, vilkėjo ilgą juodą apsiaustą, vaikščiodavo su san- 
dalais ant basų kojų. „Nepasakysiu, kad lydinčių ir šūkaujančių vaikų 
būrys man būtų malonus, o Sruoga į tai visai dėmesio nekreipė“*5, 

B. Sruogai nusiskundus, kad nenorįs studijuoti Miškų institute, 
manąs išvažiuoti į Maskvos universitetą, kad gyvenimas pas brolį esąs 
nelengvas, nežinąs, kaip pačiam užsidirbti ir pradėti savarankišką gy- 
venimą, P. Galaunė pakvietė jį dirbti pas save, į Informacijos apie ka- 
ro belaisvius teikimo biurą. B. Sruoga kvietimą priėmė, dirbo biure ligi 
1916 m., o išvykdamas į Maskvą, paprašė jo vieton į biurą priimti Unę 
Babickaitę, kuri tuo metu lankė dainavimo ir vaidybos kursus, buvo 
pradėjusi vaidinti bei režisuoti lietuvių mėgėjų vakaruose. Ši pažintis 
P. Galaungi aštriai įsirėžė į sielą, neišblėso visą gyvenimą; abiejų 
draugų adoruojamai jaunai aktorei buvo skiriamos eilės, dovanojamos 
gėlės. Jų romantišką draugystę atsiminimuose aprašė pati U. Babic- 
kaitė. Visi trys, sunėrę rankas, prisiekė: „Trise per gyvenimą! Šventai 
draugauti! Niekad nesiskirti! [...] Degti skaisčia liepsna!“ Priesaikai 
patvirtinti išgertą šampano taurę B. Sruoga trenkęs į žemę. Taurė stu- 

trupėjusi į smulkius krislelius. Bet gyvenimas netrukus draugus išsky- 
rė ir savaip pakoregavo jų likimus. B. Sruoga išvažiavo į -Maskvą, 
P. Galaunės ir U. Babickaitės draugystė, "peraugusi į gilesnį Įausmą, 
iširo, palikdama šviesių ir skaudžių prisiminimų...?9' 

P. Galaunė buvo mobilizuotas. „Tada pasielgiau kaip šaunusis 
kareivis Šveikas. Paskyrė mane į Karsko tvirtovę prie Turkijos sienos. 
Išėjus iš komisijos, sutiktas kareivėlis sako: „Ten nevažiuok, ten mū- 
siškius pjauna“. Kai susirinkome kitą dieną stotyje, šaukiamas pavar- 
de neatsiliepiau, traukinys išvažiavo — o aš namo...“77 Teko dar pane- 
šioti karišką uniformą tarnaujant pirmojoje automobilių atsargos kuo- 
poje („,Skutau bulves, viriau košę“), bet karą baigė vėl dirbdamas tame 
pačiame Informacijos apie karo belaisvius teikimo biure. Kartu dirbo 
Petrogrado lietuvių centrinio komiteto nukentėjusiems dėl karo šelpti 
Technikų sekcijoje, apie kurią būrėsi pasitraukę iš Lietuvos inžinieriai 
(P. Narutavičius, V. Čarneckis), dailininkai (A. Varnas, K. Sklėrius, 
J. Zikaras, V. Bičiūnas), kalbininkai (K. Būga, J. Murka, S. Nagins- 
kas). Kalbininkų grupei buvo pavesta sudaryti technikos terminų žo- 
dyną. Žodyno grupė iš lietuvių pabėgėlių amatininkų surinko daugiau 
kaip 6000 technikos terminų. Daugiausia žodyno sudarymu rūpinosi 
A. Varnas. Jam padėjo 1916 m. čia pradėjęs dirbti B. Sruoga, kuris 
technikos terminus rinko iš įvairių žodynų ir K. Būgos žodyno karto- 
tekos. Kiti sekcijos darbuotojai braižė pavyzdinių trobesių projektus 
pokarinei Lietuvai atstatyti. Šiam darbui vadovavo K. Sklėrius. Pag- 
rindinė medžiaga, braižant projektus, buvo lietuvių karo pabėgėlių už- 
pildytos anketos su įvairių lietuviškų pastatų aprašymais ir suomių 
kaimo architektūros leidiniai. Juose publikuoti kaimo gyvenviečių brė- 
žiniai, K. Sklėriaus nuomone, ateityje turėjo būti pritaikyti Lietuvos 
kaimo statybai. „Jis paskirdavo pavyzdį didesniam ar mažesniam ūkiui, 
ir mes turėdavome „modifikuoti“, projektuodami lietuvišku stiliumi, 
kuris pasireikšdavo pakeistomis stogų, prieangių formomis ir lietuviš- 
ko ornamento vartojimu. [...] Nors projektus braižėme labai kruopščiai, 
bet jau tuomet abejojome, ar ateityje kas nors galės jais pasinaudoti“7ė, 
Dailininkams atrodė, kad šis darbas jiems specialiai sugalvotas, norint 
paremti materialiai. 

Dirbant Technikų sekcijoje, užsimezgė artimesnė P. Galaunės 
draugystė su K. Sklėriumi. Sklėriai nuomoję erdvų, gražiai apstatytą 
kambarį, kurio sienas puošusios šeimininko akvarelės. K. Sklėrius bu- 
vęs ypač patenkintas savo akvarele „Gedimino sapnas“, mėgęs pasa- 
koti svečiams jos siužeto kilmę, aiškindavęs meninius paveikslo priva- 
lumus. „„Nuoširdūs pokalbiai prie stiklo arbatos man būdavo labai ma- 
lonūs. Gyvenau nedideliame, karstą primenančiame kambarėlyje, todėl 

pas K. ir E. Sklėrius man buvo ir gražu, ir jauku, šeimininkų gera nuo- 
"taika suteikdavo man daug vidinės šilimos“7?,— rašė vėliau P. Galaunė. 
Dažnai į lietuvių komitetą užeidavęs aktyvus komiteto narys 
J. Tumas. „Matydavau jį įvairiomis progomis [...]. Tuomet jis man 
atrodė dar gyvesnis negu Vilniuje. Man didelį įspūdį darė jo visad gy- 
va, karšta kalba, dažnai perpinama „panie, šita...“80 
1915—1917 m. P. Galaunė neišspausdino nė vieno straipsnio, nė 
vienos publikacijos. Pirmasis pasaulinis karas nutraukė Lietuvių dai- 
lės draugijos veiklą. Vilniuje ėjusią periodinę spaudą kaizeriniai oku- 
pantai paėmė į savo rankas. Dienraštis „Lietuvos žinios“, kuriame 
P. Galaunė daugiausia spausdinosi, 1915 m. buvo uždarytas. Inter 
arma silent Musae... 

KULTŪROS TURTAIS BESIRŪPINANT 


Ruošiantis į Tėvynę 

Vilniuje 1918—1919 m. 
Lietuvių mokslo draugijos narys 
„Menininkų komuna“ 

Švietimo liaudies komisariato 
įgaliotinis kultūros paminklų 
reikalais 


Visą Peterburge gyventą laiką greta studijų ir kūrybinio darbo 
P. Galaunė domėjosi Lietuvos kultūros paminklais. Pats yra apie tai 
pasakęs: 

„Nuo mažų dienų daugiau svajojau apie Lietuvos praeitį negu 
interesavausi dabartimi ar ateitimi. Gal dėl to niekuomet nė piršto 
neprikišau prie politikos gyvenimo. Jo man kaip ir nebūta. Užtat pra- 
eitimi ne tik interesavausi, bet ir mėginau ją giliau pažinti...“! 

P. Galaunės domėjimąsi gimtojo krašto kultūros paminklais for- 
mavo rusų ir lenkų literatūra, S. Baltramaičio bibliografiniai leidiniai 
apie Lietuvą. Pirmas penkiolikmetį ketvirtos klasės mokinį sudominęs 
straipsnis buvo 1905 m. Peterburgo viešojoje bibliotekoje perskaityta 
J. Danilovičiaus publikacija apie Radvilų medalius2. 1911 m. daryda- 
mas brėžinius jau minėtai „Rusų artilerijos istorijai“, jis susipažino 
su Petro I laikais 1719 m. Peterburge įsteigtos kunstkameros rankraš- 
tiniu katalogu, kur buvo išvardinta „visa eilė Lietuvos patrankų ir vė- 
liavų“?. Geriau pažinti ir pamėgti praeitį jį mokė žurnalas „Staryje 
gody“, spausdinęs daug iniormacijos apie senuosius Rusijos kultūros 
paminklus. Tai paskatino jį parašyti ir pirmą straipsnelį apie Lietuvos 
liaudies dailės apsaugą*. Nerasdamas panašios rūšies žinių lietuviškuo- 
se laikraščiuose, kuriam laikui P. Galaunė buvo praradęs nuotaiką ir 
tą darbą užmetęs, bet kilusi Rusijoje 1917 m. revoliucija ir su ja susi- 
jusios viltys dėl šviesesnės Lietuvos ateities grąžino jį „prie to, dar 
vaiko pradėto domėjimosi...“5 Nors nesikišo į politinį gyvenimą, bet | 
pakiliai išgyveno audringus 1917 m. revoliucinio Petrogrado įvykius; 
paskutinio caro nuvertimas, viena po kitos įvykusios revoliucijos pa- 
vergtoms tautoms pranašavo laisvę. Jis buvo liudininkas, kaip Revoliu- 
cinė vyriausybė globojo ir „stengėsi neleisti pražūti nė vienam meno 

bei kultūros daiktui“. Tai dar labiau skatino domėtis Lietuvos kultū- 
ros paminklais. Skatino ir lenkų pavyzdys: jau Pirmojo pasaulinio ka- 
ro Metu susikūręs Paminklų apsaugos skyrius prie Lenkų komiteto 
Maskvoje (Wydziat opieki nad zabytkami) registravo Lenkijos ir Lie- 
tuvos kultūros turtus ir skelbė juos 1917 m. Kijeve ėjusiuose leidiniuo- 
se. Dar viena paskata buvusi 1917 m. perskaityta rusų laikraštyje 
„Reč“ žinia, kad lenkai gavę iš Kremliaus muziejaus savo senas vė- 
liavas, kad ukrainiečiai ėję į Ermitažą atsiimti savo senų bunčukų. 
„Tie vaizdai, kaip kitų tautų rūpinamasi savo praeities paminklais, su- 
kėlė manyje gyvą reikalą pasirūpinti šiokiu ar tokiu būdu esamais Ru- 
suose Lietuvos kultūros turtais. [...] O rūpintis buvo kuo, nes tie tur- 
tai — tai neišsemiama medžiaga Lietuvos praeičiai pažinti, nes jie jo- 
kiomis materialėmis vertėmis nepakeičiami...“* Išstudijavęs visus jam 
prieinamus spausdintus šaltinius, P. Galaunė suregistravo 1832 m. 
uždaryto Vilniaus universiteto turtus: universiteto biblioteka 1832— 
1844 m. buvo išvežta į įvairius Rusijos miestus, dalis jos atsidūrė Pe- 
terburgo katalikų dvasinėje akademijoje, dalis — Charkovo universite- 
to bibliotekoje, dalis — Kijevo universiteto bibliotekoje ir „500 tomų 
pačių brangiausių ir rečiausių knygų iš astronomijos srities“ pateko į 
Pulkovo observatorijos biblioteką. Panašiai buvo išsklaidytas universi- 
teto archyvas bei mokslo ir meno kolekcijos. Vienas Vilniaus senienų 
muziejaus skyrius generalgubernatoriaus Muravjovo įsakymu 1868 m. 
buvo išvežtas į Maskvą, į Rumiancevo muziejų; Vilniaus observatori- 
jos įrengimai pateko į Pulkovo observatoriją prie Peterburgo. 1795 m. 
Lietuvą prijungus prie Rusijos, išvežta į Peterburgą Lietuvos Metrika. 
Lietuvos stačiatikių cerkvių turtai, daugelio Lietuvos bažnyčių varpai, 
turtingos Lietuvos dvarininkų Tiškevičių, Radvilų, Kosakovskių meno 
kūrinių, senoviškų ginklų, dokumentų kolekcijos Pirmojo pasaulinio 
karo metais apsaugai buvo išvežtos į įvairius Rusijos miestus“. 
„Taigi kad „nesinešiočiau“ vien tik mintyse tų turtų, pamėginau 
konkrečiau jais pasirūpinti. Bet kuriuo būdu? — atsistojo prieš mane 
klausimas. Patsai lietuvių gyvenime nevaidinau jokios mažiausios ro- 
lės. Pažįstamų lietuvių vos tik keli žmonės, kuriems, kaip man rodė- 
si, tas klausimas labai svetimas, labai „šaltai“ išklausys gal, ir tiek. 
O čia reikia užsidegti, reikia kuo uoliausiai ir plačiausiai veikti“!0— 
vėliau prisiminė P. Galaunė anų dienų nuotaiką. 1918 m. sausyje 
P. Galaunė kreipėsi šiuo klausimu į S. Šilingą, 1917 m. gruodžio 14 d. 
susikūrusios vyriausiosios Lietuvių Tarybos Rusijoje narį. S. Šilingas 
jam patarė parašyti apie tai į spaudą, prižadėjo atspausdinti „Santa- 
roje“. P. Galaunė iš tiesų straipsnį „„Atminkime ir pamėkime praeitį“ 
nusiuntė į Maskvoje ėjusią „Santarą“, bet straipsnis nebuvo išspaus- 

dintas ir neaišku, ar pasiekė redakciją. Platesnė lietuvių visuomenė li- 
ko neinformuota, tačiau kai kurie Peterburge buvę lietuviai per S. Ši- 
lingą buvo sudominti, ir 1918 m. vasaryje buvo sudaryta Komisija rū- 
pintis Lietuvos kultūros turtais Rusijoje. Komisijos pirmininku „išrink- 
tas prof. E. Volteris, sekretorium — P. Galaunė, nariais — S. Šilingas, 
advokatas J. Tumėnas, Dvasinės akademijos profesoriai B. Čėsnys, 
A. Grigaitis. Komisija sudarė savo įstatus ir darbo programą: regist- 
ruoti Lietuvos kultūros turtus, esančius Rusijoje, per paskaitas ir 
straipsnius spaudoje supažindinti su jais Lietuvos visuomenę. Deja, 
tuo komisijos -veikla ir pasibaigė. Jos nariai, apsikrovę kitomis parei- 
gomis, visą darbą už mažą atlyginimą pavedė P. Galaunei. Sušaukusi 
tris posėdžius, komisija nustojo gyvavusi. „Nors ir neilgai man teko 
darbuotis toj komisijoj, bet beveik visa medžiaga, kuri tik buvo gali- 
ma Rusijoj rasti, buvo surinkta ir sistemingai sutvarkyta“!!. 

Prof. E. Volteris, susipažinęs su P. Galaunė komisijos posėdžiuo- 
se, pakvietė jį dirbti į jo vadovaujamą Mokslų Akademijos slavistikos 
skyrių, kuriame P. Galaunė dirbo iki 1918 m. gegužės mėnesio. Ten 
dirbdamas, toliau kaupė ir sistemino medžiagą apie Lietuvos kultūros 
paminklus. E. Volteris, domėjęsis lituanistika, nurodydavo papildomą 
literatūrą. 

Po Bresto taikos (1918.III.3) į Lietuvą ėmė grįžti vis daugiau ka- 
ro pabėgėlių. Lietuvių draugijos nukentėjusiems dėl karo šelpti komi- 
tete sužinojęs, kad grupė lietuvių ruošiasi grįžti į Lietuvą, P. Galaunė 
gegužės mėnesį prisijungė prie jų!?. Grįžtančių grupelėje buvo J. Zi- 
karas su žmona ir dviem vaikais, S. Šilingas su šeima, O. Jablonskytė, 
A. Graurokas ir dar keletas lietuvių. 

Išvykdamas iš Peterburgo, P. Galaunė likvidavo visą savo kuklų 
turtą, kurio didžiausią dalį sudarė knygos. Įsiuvęs jas į drobę kartu su 
surinkta medžiaga apie lietuvių kultūros turtus, paliko Mokslų Akade- 
mijos Slavistikos skyriuje!š, Buvusi ten ir dalis privačios koresponden- 
cijos. 1919 m. vėl atvykęs į Peterburgą, nieko neberado. Rūmų sargas 
paaiškino, kad drobę greičiausiai sunaudoję kareiviai, o knygos nusi- 
mėčiusios. P. Galaunė džiaugėsi, kad vertingiausius leidinius architek- 
tūros, dailės klausimais 1918 m. parsivežė į Lietuvą. 

Kelionė į Vilnių truko ištisą mėnesį. Tų vargingų dienų atmini- 
mas — vokiška knygelė „Vilnius -— užmirštas meno židinys“ 4, pirkta 
aptriušusioje Drysnos miestelio parduotuvėje už paskutines kapeikas, — 
ir dabar P. Galaunės bibliotekoje užima garbingą vietą. 


. Pirmąją vasarą Lietuvoję P. Galaunė praleido pas brolį Joną 
Jiezne. Čia pagal Peterburge surinktą medžiagą baigė rašyti studiją 
apie įžymųjį lietuvių architektą Lauryną Stuoką-Gucevičių. 

8 P. Galaunės vėliau sudarytas knygų. Kunststūtte. Von Dr. Weber Jena, 
sąrašas su E. Volterio ir J. Jablonskio mit 137 Bildern.— 1917. 
parašais ir P. Galaunės prierašu: 


1918 m. rudenį P. Galaunė atvažiavo į Vilnių, kuriame iki 1918 m. 
gruodžio 31 d. dar tebešeimininkavo kaizeriniai okupantai. Nuo 1917 m. 
rugsėjo 21 d. čia veikė ir Lietuvos taryba, kuri, remdamasi pripažinta 
tautų apsisprendimo teise, 1918 m. vasario 16 d. paskelbė aktą 
dėl Lietuvos valstybingumo atkūrimo!“. Vilniuje telkėsi grįžę iš Rusi- 
jos lietuvių inteligentai. Ir P. Galaunę traukė į senąją Lietuvos sosti- 
nę. Prisimena: „Viešėdamas pas broliuką, susipažinau su Maskvos stu- 
dentu mediku (pavardės neprisimenu). Brolis jam buvo nupirkęs ar- 
kliuką, vežimėlį, jis su tuo vežimėliu veždavo maistą į Vilnių badau- 
jantiems lietuviams. Pasiūlė tuokart ir man kartu važiuoti į Visuotinį 
lietuvių mokslo draugijos susirinkimą, o aš jau ir pats apie tai galvo- 
jau; reikėjo man pradėti galvoti, kaip toliau gyventi“!8, 

Vilniuje gyvenimas buvo labai sunkus. Gyventojai badavo, oku- 
pantų represijos palietė ir visą kultūrinę veiklą. 

Per trejus okupacijos metus Lietuvių mokslo draugijai pavyko 
sušaukti tik vieną — dvyliktąjį savo narių susirinkimą. Jis įvyko 
1918 m. spalio 2—4 dienomis, pirmininkavo J. Basanavičius. P. Ga- 
launė pateko į lietuvių inteligentų ratą, sprendusį svarbias kultūros 
problemas. Susirinkime buvo iškelta idėja atgaivinti Vilniaus universi- 
tetą, sudaryta komisija, kuri rūpintųsi aukštaisiais kursais. Susirinki- 
me taip pat buvo iškelta mintis steigti Mokslo ir meno akademijas, 
muziejus. 

P. Galaunė kažkam iš Draugijos narių, berods, J. Tumui, pasisa- 
kė turįs surinkęs medžiagą monografijai apie L. Stuoką-Gucevičių. Jam 
buvo pasiūlyta ta tema padaryti pranešimą. „Labai nervinausi, viešai 
kalbėti neturėjau patirties... Rankraščio su savim neatsivežiau... Mano 
supratimu, ta mano kalba buvo nevykusi, bet-vis dėlto aš pasisakiau. 
Rodos, kalbėjau Draugijos susirinkimo prezidiumui, taigi siaurame ra- 
te“!7. Jo pranešimo apie L. Stuoką-Gucevičių klausėsi J. Basanavičius, 
M. Biržiška, J. Tumas, A. Janulaitis, P. Mašiotas, J. Vileišis, A. Vilei- 
šis ir kiti Draugijos susirinkimo prezidiumo nariai. P. Galaunė buvo 
priimtas į Lietuvių mokslo draugiją. 

Atvykusį į Vilnių P. Galaunę pakvietė pas save apsistoti Adomas 
Varnas, gyvenęs Užupyje, bute, kuriame anksčiau gyveno dailininkas 
Ferdinandas Ruščicas. „Pro buto langus atsiverdavo nepaprastai gra- 
žūs vaizdai į šv. Onos ir Bernardinų bažnyčių ansamblį ir medžiais 
apaugusius Vilnelės krantus. Bute buvo fortepijonas...“18 

Čia lankydavosi Balys Sruoga, Vilius Jomantas, dainininkė Ade- 
lė Nezabitauskaitė, pianistė Aleksandra Dirvianskaitė, kurios savo bi- 
čiuliams koncertuodavo. A. Nezabitauskaitė buvo atvykusi iš Maskvos, 
kur 1918 m. baigė Filharmonijos draugijos muzikos ir dramos mokyk- 


15 LTSR istorijos šaltiniai.— V., 17 P. Galaunės pasakojimas, užrašytas 63 
1958.— T. III.— P. 94—95, K. Galaunienės 1981, liep. 27. 

16 P, Galaunės pasakojimas, užrašytas 18 Galaunė P. Menininkų komuna. 

K. Galaunienės 1984, rugs. 30. (Rankraštis). 


14, dainavimo mokėsi pas V. Uspenskį, vaidybos — pas V. „Nemirovi- 
čių-Dančenką ir K. Stanislavskį. Studijuodama. dainavo Dailės teatro 
chore, Maskvos universiteto lietuvių draugijos moksleiviams šelpti kon- 
certuose, vaidindavo lietuvių spektakliuose. A.-Dirvianskaitė. buvo at- 
vykusi iš Petrogrado, kur 1913—1918 m. mokėsi skambinti fortepijonu 
J. Raphoifo kursuose, vėliau konservatorijoje. Abi jaunosios menininkės 
grįžo į Lietuvą, kupinos ryžto dirbti gimtojo krašto kultūrai. 

Netrukus jaunieji menininkai apsigyveno Žvėryne, Jasnaja gat- 
vėje (dabar D. Poškos 18), dviejų aukštų mediniame name, kur karo 
metu buvo vaikų prieglauda. P. Galaunė prisimena: „...Sukrovę viską 
į vienu arkliuku pakinkytą vežimą, patraukėm į Jasnaja gatvėje nu- 
žiūrėtą namą. Šiokių tokių baldų turėjo tik A. Varnas, o visų kitų tur- 
tas tilpo lagaminuose. Antrame aukšte po vieną kambarį gavo A. Var- 
nas, B. Sruoga ir A. Dirvianskaitė su A. Nezabitauskaite. Pirmame 
aukšte viename kambaryje su židiniu apsigyvenau aš ir V. Jomantas. 
Vienas kambarys liko „salonas“, kuriame rengdavome koncertus. Pa- 
jamas nutarėme dėti į bendrą katilą“. Kažkas iš lietuvių inteligentų tą 
šešių menininkų susibūrimą pavadino „menininkų komuna“ ir jei kas 
teiraudavosi apie vieną iš šešių, buvo sakoma: „jis gyvena „menininkų 
komunoje“ arba „ieškokite menininkų komunoje“!?. 

Tuo tarpu kaizerinės Vokietijos okupuotame Vilniuje didesnės 
meninės veiklos plėtoti nebuvo galima, „tik kai kurie menininkai — 
dainininkai P. Oleka, A. Nezabitauskaitė, P. Valavičaitė, pianistė 
A. Dirvianskaitė protarpiais rengė koncertus, o jiems uoliai talkininka- 
vo kaip akompaniatorius J. Tallat-Kelpša“??. Gavusios leidimą, meni- 
ninkės išvažiuodavo su koncertais net į Žemaitiją, grįždamos parvež- 
davo „menininkų komunai“ maisto. ,„Vokiečių okupantams iš Vilniaus 
traukiantis, dailininkas K. Sklėrius, tapęs maisto sandėlių intendantu, 
keletą kartų mus apdovanojo arkliena, kepenų statinaitėmis, dribsniais, 
panašiais į pjuvenas,— maistu, skirtu belaisviams“2!. 

Reikėjo galvoti, kur ir ką pradėti dirbti. Netrukus O. Mašiotienė, 
vadovavusi Vilniaus mergaičių gimnazijai E. Ožeškienės gatvėje, pa- 
kvietė B. Sruogą dėstyti visuotinę literatūrą, o P. Galaunę — piešimą??. 
Vėliau P. Galaunė iš čia perėjo tomis pačiomis pareigomis į Pirmąją 
lietuvių gimnaziją. 

Nepaisydami kaizerinės okupacijos represijų, žymiausi lietuvių lite- 
ratūros ir meno veikėjai, susibūrę Vilniuje, stengėsi atgaivinti kultūros 
darbą, Vilnius vėl tapo kultūros centru. Prie Švietimo ministerijos buvo 
įsteigtas Meno departamentas, turėjęs „kelti menui reikalingus sumany- 
mus, koncentruoti apie save visus Lietuvos menininkus ir per tam tikras 
įstaigas suteikti jiems sąlygas dirbti tiesioginį savo darbą“23. Departa- 

mento vedėju buvo paskirtas A. Žmuidzinavičius, sekretorium — B. Sruo- 
ga. Čia būrėsi rašytojai, dailininkai, muzikai — S. Čiurlionienė, L. Gira, 
V. Bičiūnas, F. Kirša, P. Vaičiūnas, P. Galaunė, A. Varnas. Numatyta 
atidaryti dramos mokyklą**, parengti dailės mokyklos nuostatus, galvota 
surengti plastikos meno parodą“. Nuo 1917 m. rudens Vilniuje pradėjo 
eiti karo cenzūros kontroliuojami laikraščiai: Lietuvos tarybos oficiozas 
„Lietuvos aidas“ su iliustruotu mėnesiniu priedu „Liuosoji valanda“, de- 
šiniųjų socialdemokratų „Darbo balsas“ ir krikščionių demokratų „,Tėvy- 
nės sargas“. „Liuosoje valandoje“ buvo spausdinami beletristiniai vaiz- 
deliai, Maironio, V. Mykolaičio-Putino, K. Binkio, L. Giros ir kitų poetų 
eilėraščiai, literatūros kritikos straipsniai?8, 

P. Galaunės, jo žodžiais tariant, „visur buvo pilna“. Kartu su L. Gi- 
ra, F. Kirša, B. Sruoga, J. Tumu, K. Ruginiu ir J. Pajauju jis įtraukiamas 
į komisiją, turėjusią parengti platų susirinkimą rašytojų būklei apsvars- 
tyti. Galvota steigti lietuvių rašytojų draugiją, kuri skelbtų konkursus, 
skirstytų premijas, sudarinėtų fondus??. 

Bet labiausiai P. Galaunę jaudino karų, sukilimų išblaškytų Lietu- 
vos kultūros turtų likimas. Tuo rūpesčiu jis buvo užkrėtęs ir kitus „ko- 
munos“ gyventojus: čia buvo ne vien koncertuojama susirinkus po darbo, 
bet ir kalbama svarbiais politikos, kultūros, savo tautos ateities klausi- 
mais. 1918 m. lapkričio 17 d. „komunos“ gyventojai A. Varnas, P. Galau- 
nė, B. Sruoga ir J. Zikaras raštu pakvietė A. Žmuidzinavičių spręsti Lie- 
tuvos meno bei kultūros vertybių, išblaškytų svečiose šalyse, klausimą?8. 
Susirinkusiųjų nutarimu P. Galaunė ir A. Varnas turėjo vykti į Tarybų 
Rusiją — į Petrogradą ir Maskvą — rūpintis ten atsidūrusiomis Lietuvos 
meno ir kultūros vertybėmis. Pats P. Galaunė prisimena: „1918 m. rude- 
nį, kada Lietuvos taryba Vilniuje gavo valstybingumo pobūdžio, aš per p. 
Šilingą ir A. Varną vėl iškėliau tą klausimą [...]. S. Šilingo rūpesniu bu- 
vo sušauktas susirinkimas—pasitarimas tuo klausimu. Jame dalyvavo 
S. Silingas, A. Varnas, A. Žmuidzinavičius, d-ras J. Basanavičius ir d-ras 
V. Nagevičius. Aš pranešiau apie esamus Rusijoje Lietuvos turtus ir kas 
tuo reikalu lietuvių Rusijoje daroma. [...] A. Varnas ir aš buvom paskirti 
ir įgalioti tuojau važiuoti į Rusiją“2?. 

Lapkričio pabaigoje į Vilnių nelegaliai atvyko V. Kapsukas. P. Ga- 
launė ir A. Varnas nutarė su juo pasimatyti, tikėdamiesi jo paramos. 
Kažkieno nurodytu adresu ėję ieškoti, bet neradę. Pasimatyti nepavykus, 
abudu ryžosi važiuoti į Rusiją. „Jau buvo išgauti reikalingi įgaliojimai 
ir leidimai ir net paskirta diena išvažiuoti, bet A. Varnas susirgo plaučių 
uždegimu ir važiuoti buvo atidėta“?, 

1918 m. gruodžio 16 d. Vilniuje susikūrė Tarybų valdžia. Laikinoji 
revoliucinė darbininkų ir vargingųjų valstiečių vyriausybė daug dėmesio 


2 Darbo balsas.— 1918.— Nr, 41.— 28 Valiuškevičiūtė A. Lietuvių meno 

P. 13, kūrėjų draugija // Iš lietuvių kultūros 

2 Galaunė P. Lietuvos meno keliai // istorijos.— V., 1975.— P. 163, 

Baras.— 1925.— Nr. 2. 2 Galaunė P. Lietuvos kultūros turtų 
E . ž likimas // Miisų žinynas.— 1922.— 

26 = 

no ka BalkBiė< Ie T. II.— Nr. 7.— P. 645. 

27 Ten pat.— P. 26, * Ten pat. 


5. P. Galaunė 


skyrė kultūros reikalams. 1919 m. vasario 5 d. buvo priimtas nutarimas 
dėl kultūros vertybių — muziejų, meno parodų, laboratorijų, bibliotekų 
apsaugos; vasario 25 d. dekretu buvo nacionalizuoti M. K. Čiurlionio kū- 
riniai ir jų pagrindu įkurtas Valstybės dailės mnuziejus?!. Aušros g. 9 
(dab. Vilniaus inžinerinis statybos institutas) įsikūrė naujai įsteigtas 
Istorijos ir etnografijos muziejus, kurio direktoriumi paskirtas J. Basa- 
navičius. Sapiegų rūmuose Didžiojoje gatvėje buvęs įsteigtas Taikomo- 
sios dailės muziejus, kuriam vadovavo V. Didžiokas. Prie Švietimo liau- 
dies komisariato įsteigta Meno kolegija. Kaip pažymi P. Galaunė, „šios 
kolegijos darban buvo pritraukti visi menininkai ir keli pakviesti iš Ru- 
sijos. Kolegijos pirmininku buvo išrinktas A. Varnas, sekretorium 
B. Sruoga ir artimiausiais bendradarbiais — A. Žmuidzinavičius, V. Jo- 
mantas, V. Didžiokas, P. Galaunė“?, 

Meno kolegija parengė plačią darbų programą. Vilniuje buvo 
įkurtos dailės studijos, kurių pagrindinis tikslas buvo užpildyti meninio 
švietimo spragas. Tapybos studijai vadovavo A. Varnas, skulptūros stu- 
dijai vadovauti buvo kviečiami P. Rimša ir J. Zikaras. Kartu su vyru į 
Meno kolegijos organizuojamą darbą įsijungė ir Adelė Nezabitauskaitė- 
Galaunienė. Su V. Didžioku ji važinėjo po Vilniaus apylinkes, registravo 
paminklus, su J. Tallat-Kelpša, A. Kačanausku, P. Oleka, A. Dirvians- 
kaite koncertuodavo“s, 

Plataus masto kultūros paminklų apsaugos klausimus turėjo spręs- 
ti Archeologijos komisija, kurios pirmininku buvo paskirtas T. Daugir- 
das, Komisijai „priklausė senojį architektūra ir liaudies dailė: rūmai, pi- 
lių griuvėsiai, senoviniai kryžiai ir kt. Komisija turėjo rūpintis pamink- 
lų konservavimu ir moksliniu tyrimu. Tas darbas buvo pavestas archi- 
tektui V. Dubeneckiui ir P. Galaunei“34, 

Laikinoji revoliucinė Lietuvos vyriausybė nuo pirmųjų savo veik- 
los žingsnių taip pat suskato rūpintis likimu Lietuvos kultūros turtų, 
įvairiu laiku caro vyriausybės išvežtų į Rusiją. Didžiulę politinę ir kul- 
tūrinę reikšmę turėjo RTFSR vyriausybės 1918 m. lapkričio 19 d. de- 
kretas šiuo klausimu, kuriame buvo skelbiama: „Visos senienos, meno, 
kultūros ir mokslo vertybės, kaip: kolekcijos, mokslo įrengimai, pa- 
veikslai, meno kūriniai, istoriniai dokumentai, rankraščiai, bibliotekos, 
archyvai, bažnyčių varpai ir kiti reikmenys, senoviniai baldai ir t. t., 
prievarta arba specialių nutarimų pagrindu caro vyriausybės išvežti 
iš Lietuvos nuo pirmojo Lietuvos—Lenkijos valstybės padalijimo, kon- 
iiskacijos — sekvestrų keliu arba kaip karo trofėjai ir šiuo metu esan- 
tieji vyriausybinėse arba visuomeninėse organizacijose, taip pat pas 
privačius asmenis, — turi būti perduoti Lietuvos reikalų komisariato prie 
Tautybių liaudies komisariato liaudies apsaugai ir kontrolei“35. 

Lietuvos Laikinosios revoliucinės vyriausybės Švietimo liaudies 
' komisariatas, remdamasis šiuo dekretu, pradėjo rūpintis tų vertybių 
grąžinimu į Lietuvą ir ieškojo šiam uždaviniui tinkamo žmogaus. Tin- 
kamesnės kandidatūros už P. Galaunę nebuvo. Į jį ir kreipėsi Švietimo 
liaudies komisaras V. Biržiška, prašydamas važiuoti į Rusiją rūpintis 
Lietuvos kultūros turtų reevakuacija. P. Galaunė sutiko važiuoti, bet 
prašė dar ką nors pasiųsti, „kas moka kalbėti“. Tačiau, „deja, Švietimo 
liaudies komisariatas tuo metu nesurado kuo mane pakeisti ar pasiųsti 
dar bent vieną bendradarbį“3“,— rašė vėliau P. Galaunė. 1919 m. vasa- 
rio 10 d. P. Galaunė išvyko į Maskvą ir Petrogradą. Su savim vežėsi 
įgaliojimą, pasirašytą Švietimo liaudies komisaro V. Biržiškos, sekre- 
toriaus B. Sruogos ir kanceliarijos vedėjo P. Karazijos: „Šiuo liudija- 
ma, kad meno istorininkas Paulius Galaunė yra įgaliotas surinkti vi- 
sus Lietuvos kultūros turtus, kurie dėl karo ir politikos aplinkybių bu- 
vo išvežti iš jos ribų, ir pargabenti tuos turtus atgal Lietuvon. 

Svietimo komisariatas prašo visų Fed. Rusijos ir Lietuvos Tary- 
bų įstaigų jam, Pauliui Galaunei, šiame reikale suteikti reikalingos pa- 
galbos“37, 

Be šio dokumento, P. Galaunė gavo dar daug privačių įpareigo- 
jimų: dailininkas K. Sklėrius prašė pargabenti iš Petrogrado visus jo 
etiudus ir ypač jo branginamą paveikslą „Gedimino sapnas“, J. Tu- 
mas — parvežti J. Zikaro skulptūras: „J. Tumo biustą“, „Pabėgėlius“, 
„Kaukę“ (,,„Maską“); pats P. Galaunė norėjo parvežti į Lietuvą Dailės 
akademijoje likusį J. Zikaro diplominį darbą „Motina“. Pr. Mašiotas 
prašė pargabenti iš Maskvos didelę fotografijų ir klišių kolekciją. Be 
to, P. Galaunei rūpėjo Petrograde likęs Lietuvių komiteto nukentėju- 
siems dėl karo šelpti Technikų sekcijos archyvas — namų projektų brė- 
žiniai, V. Bičiūno, K. Sklėriaus ir jo paties rankraščiai, sukaupta tech- 
nikos žodyno kartoteka. 

Kartu su P. Galaune į Maskvą važiavo Valerija Čiurlionytė rū- 
pintis M. K. Čiurlionio kūrinių ir Lietuvių dailės draugijos turtų grą- 
žinimu į Vilnių ir J. Tallat-Kelpša — susipažinti su Maskvos muzikiniu 
gyvenimu, nes jam buvo pavesta organizuoti Vilniuje simfoninį or- 
kestrą. 

Visi trys Maskvoje apsistojo pas poetą Jurgį Baltrušaitį. Vėliau 
P. Galaunė prisimins: „Pirmą kartą savo akimis pamačiau ir susipa- 
žinau su pačiu Baltrušaičiu. Pažintis buvo gana trumpa: pirmą naktį 
nakvojome rašytojo bute, ten ir vakarieniavome. Aš, nors turėjau apie 
trisdešimt metų, buvau labai kuklus ir nekalbus. Pasirodė, kad nekal- 
bus buvo ir J. Baltrušaitis. Prie vakarienės stalo pokalbį daugiausia 

palaikė M. Baltrušaitienė, V. Čiurlionytė ir J. Tallat-Kelpša. J. Baltru- 
šaitis įsiterpdavo labai retai ir trumpai. Aš, žinoma, tiktai klausiausį...“*8 

Maskvoje P. Galaunė kreipėsi į Kazį Giedrį — Lietuvos Tarybų 
Respublikos vyriausybės atstovą prie RTFSR vyriausybės. „K: Giedrys 
tuo klausimu susidomėjo ne vien tik oficialiai ir padėjo man kuo galė- 
jo“3?, Todėl P. Galaunė, perdavęs jam savo surinktą medžiagą, liečian- 
čią Lietuvos kultūros turtus Maskvoje, pats nutarė važiuoti į Petrogra- 
dą, „ypač, kad ten turtų buvo ne mažiau kaip Maskvoje, o rūpintis jais 
nebuvo kam, nes K. Giedrys sakė, kad Petrapilyje labai trūksta žmo- 
nių visose darbo srityse“*?. : 

Maskvoje P. Galaunė gavo RTFSR Tautybių liaudies komisaria- 
to raštą: 

„Šiuo Komisariatas lietuvių reikalams pažymi, kad Lietuvos lai- 
kinoji revoliucinė darbininkų ir valstiečių valdžia komandiruoja drg. 
P. Galaunę į Petrogradą, kad, remiantis 1918 m. lapkričio 19 d. dek- 
retu, perimtų archyvus, muziejus ir bibliotekas, evakuotus iš Lietuvos, 
ir prašo visų karinių, civilinių, visuomeninių ir geležinkelio įstaigų 
jam, Galaunei, padėti...“*! 

1919 m. vasario 20 d. P. Galaunė išvažiavo į Petrogradą. Pagrindi- 
nis jo uždavinys buvo pasirūpinti be globos likusia buvusios Petro- 
grado dvasinės katalikų akademijos biblioteka,— kitaip sakant, Vilniaus 
universiteto bibliotekos fondais, 

Tik atvykęs, P. Galaunė gavo Rusijos Komunistų partijos lietu- 
vių sekcijų Petrogrado biuro tarpininkavimo raštą: „Liaudies Švietimo 
komisarui drg. Lunačiarskiui. Lietuvių sekcijų (bolševikų) Petrogrado 
biuras prašo II. 27 priimti be eilės Lietuvos Laikinosios Darbininkų- 
Valstiečių revoliucinės vyriausybės atstovą P. Galaunę pokalbiui (dlia 
peregovora) Lietuvos kultūros turtų reevakuacijos klausimu“*?, 

Bibliotekų kolegijoje prie RTFSR Švietimo liaudies komisariato 
Vilniaus universiteto biblioteka, pasirodo, nebuvo užregistruota, ir nie- 
kas P. Galaunei negalėjo paaiškinti, kieno žinioje ji yra. Tad P. Ga- 
launė nuėjo į pačius buvusios Dvasinės katalikų akademijos rūmus, 
išvaikščiojo visus jų koridorius, bet „nesutiko nė gyvos dvasios“, tik 
viename koridoriuje rado dvi spintas „su knygomis labai senais ap- 
darais“3. 

Po kelių dienų P. Galaunę priėmė Švietimo liaudies komisaras A. 
Lunačiarskis. Jo kabinete, dalyvaujant dar penkiems švietimo komi- 
sariato kolegijos nariams, P. Galaunė perskaitė savo parengtą raštą 
„Trumpos istorinės žinios apie buvusią Vilniaus universiteto biblio- 
teką, kurios dalis yra buvusioje Petrapilio Romos katalikų dvasinės 
akademijos bibliotekoje“**. Rašte apžvelgta bibliotekos kūrimosi isto- 

rija, išvardyti svarbiausi jos fondai, nurodyta, kur jie pateko po 
1832 m. universiteto uždarymo, ir, remiantis 1918 m. lapkričio 19 d. 
dekretu, prašoma juos grąžinti Tarybų valdžios atkuriamam Vilniaus 
universitetui; kartu prašoma grąžinti Vilniaus universiteto archyvą ir 
observatorijos biblioteką. 

Išklausęs P. Galaunę, A. Lunačiarskis paaiškino, kad dekreto, 
kuriuo P. Galaunė remiasi, jis nepasirašinėjo. Jis pasirašęs dekretą, 
kuriuo grąžinami tik tie kultūros turtai, kurie buvo išvežti iš Lietuvos 
prieš Pirmąjį pasaulinį karą. Šiems turtams gauti iš Tarybų Rusijos 
įstaigų jis galįs duoti leidimą. O ankstesniais laikais išvežtų Lietuvos 
vertybių grąžinti nesirengiama. Petrogradas visuomet buvo internacio- 
nalinis kultūros centras, ir negalima jo kultūros rinkinių ardyti. Siuo 
klausimu dar turėsianti pasisakyti Bibliotekų komisija. Be to, reziuma- 
vo A. Lunačiarskis, P. Galaunės pateiktas raštas tėra pažyma; norint 
svarstyti klausimą iš esmės, reikia turėti dokumentais paremtus duo- 
menis, knygų aprašymus, katalogus. (Pastarieji, beje, buvo išvežti 
kartu su biblioteka)“. 

Pokalbio būta karšto. Lietuvos atstovas savo reikalavimus kėlė 
su jaunatviška drąsa ir, remdamasis dekretu, kalbėjo gana katagoriš- 
kai. A. Lunačiarskis, baigdamas posėdį, paprašė jį dar pasilikti. 

„— Draugas Gal[aune], jūs per daug jaunas taip aštriai statyti 
klausimus. |...] 

— Aš taip, kaip ir Tamsta, tik ginu savo teises,— atsakęs P. Ga- 
launė. | 

— Aš suprantu, Lietuva ne per seniai atgimė, ir ne taip jau ma- 
ne stebina tas jūsų nacionalinis sentimentalizmas. Bet juk vardan Lie- 
tuvos negalima naikinti „internacionalizmo židinio“ kultūrinių cen- 
trų. 

— Aš ne politikas ir man pačiam brangiausia už viską kiekvienos 
tautos kultūra, tad... 

— Na, su Tamsta sunku susikalbėti. Bet visgi, draugas, nesirūs- 
tink, tuščiomis rankomis negrįši į Vilnių...“*6 

Vis dėlto P. Galaunė iš Svietimo liaudies komisaro kabineto išėjo 
gavęs paramą tolimesnei veiklai. Jamlbuvo duotas leidimas peržiūrėti Pet- 
rogrado bibliotekų, archyvų, muziejų inventorių knygas, kur, jo nuo- 
mone, turėjo būti daug duomenų apie Lietuvos kultūros turtus. P. Ga- 
launei buvo įteiktas A. Lunačiarskio pasirašytas pažymėjimas, kad 
„Tarybų Lietuvos respublikos atstovui drg. P. Galaunei suteikiama 
teisė laisvai susipažinti su visomis Petrogrado ir jo apylinkių mokslo ir 
meno saugyklomis ir registruoti daiktus, priklausančius, jo nuomone, 
lietuvių tautai“*7. Taip pat Švietimo komisariato kolegija sutiko glo- 

boti be apsaugos likusią buvusios Dvasinės katalikų akademijos bib- 
lioteką. Kolegijos narys, Petrogrado viešosios bibliotekos komisaras 
Andersonas buvo paskirtas padėti P. Galaunei*š;,. Iš lietuvių jam padė- 
jo tik įtrauktas į kultūros paminklą paieškas kompozitorius Jūozas Ži- 
levičius su žmona ir komisariato lietuvių reikalams atstovas Alfonsas 
Jankauskas. 1919 m. kovo 5 d. Švietimo liaudies komisariato posėdyje, 
kuriame dalyvavo P. Galaunė ir A. Jankauskas, po karštų diskusijų 
buvo priimtas nutarimas: 1. Perduoti Petrogrado dvasinės katalikų 
akademijos biblioteką Valstybiniam bibliotekų komitetui saugoti ir 
kartu su Tarybų Lietuvos respublikos atstovais aprašyti; 2. Galutinį 
sprendimą, kam atiduoti buvusio Vilniaus universiteto biblioteką ir 
archyvą, atidėti iki to laiko, kai juos peržiūrės Rusijos, Lenkijos ir Uk- 
rainos atstovų mokslinė komisija“. Tuo tikslu iš Vilniaus reikia kvie- 
sti dar vieną ekspertą istoriką. 

P. Galaunė išsiuntė M. Biržiškai telegramą, prašydamas at- 
siųsti istorikus; jo nuomone, į Petrogradą turėtų atvažiuoti M. Bir- 
žiška, A. Janulaitis arba E. Volterisė?, 

Laukdamas eksperto iš Vilniaus, P. Galaunė susitarė su Ander- 
sonu 1919 m. kovo 8 d. 10 val. ryto pradėti tikrinti Vilniaus universi- 
teto biblioteką. Bet kovo 9 d. jis netikėtai išvažiavo į Vilnių, many da- 
mas netrukus grįžti su M. Biržiška. Išvažiavo dėl dviejų priežasčių: 
M. Biržiška neatsakė nei į ankstesnius P. Galaunės pranešimus apie 
derybas Petrograde, nei į telegramą dėl eksperto; buvo neaišku, ar 
laiškai ir telegrama pasiekė adresatą; tad P. Galaunė ryžosi pats nu- 
važiuoti į Vilnių ir grįžti su ekspertu. Antra, Lietuvos švietimo Tiau- 
dies komisariato į Petrogradą komandiruotas teatro reikalais V. Braziu- 
levičius atvežė P. Galaunei žmonos laišką, kuriame ji rašė, kad sklin- 
da žinios, jog prie Vilniaus artinasi lenkai, kad už kažką suimtas P. 
Galaunės brolis Jonas ir Paulius turįs jį gelbėti. A. Jankauskas ir 
J. Žilevičius sutiko laikinai rūpintis Dvasinės akademijos biblioteka ir 
Pulkovo observatorijoje esančiomis knygomis bei astronomijos įran- 
kiais. Tačiau netrukus A. Jankauskas buvo pašauktas į frontą, ir J. Ži- 
levičius liko vienas. Gavęs du žmones iš Petrogrado viešosios biblio- 
tekos ir pasitelkęs pora vietinių lietuvių, J. Žilevičius Dvasinėje akka- 
demijoje aptvarkė išblaškytas knygas, likusią neseniai mirusio kompo- 
zitoriaus Česlovo Sasnausko biblioteką ir rankraščius, ant rūmų durų 
pakabino apsaugos raštą, kad 1919 m. kovo 5 d. Centrinio bibliotekų 
komiteto nutarimu čia saugojama Vilniaus universiteto biblioteka, kol 
atvyks Lietuvos ir Baltarusijos socialistinės darbininkų ir vargingųjų 
valstiečių respublikos Švietimo liaudies komisariato ekspertai. Be to, 
gavęs Komisariato nacionaliniams reikalams Lietuvių skyriaus įga- 

" liojimą, biblioteką užantspaudavo Petrogrado lietuvių komiteto nu- 


> Ikentėjusiems dėl karo šelpti antspaudu. Greta lietuvių antspaudo Len- 


kijos atstovas Paderevskis uždėjo savo antspaudą, Danijos atstovas 
paėmė rūmus su visu jų inventoriumi savo apsaugon ir taip pat už- 
antspaudavo?!, p 

Grįžęs į Vilnių, P. Galaunė gavo J. Žilevičiaus laišką: „Knygy- 
ną [biblioteką] sutvarkiau. Sunešėme iš prieangio knygas ir užpečeti- 
jome, taip ir stovi. [...] Kiekvieną dieną einu pažiūrėti, ar antspaudai 
tvarkoje [...]. Iš Vilniaus jokių informacijų neturime. Ar laimingai su- 
grįžote? Maldžiu rašyti, nes nežinome, ką toliau veikti...“52 

1919 m. balandžio 19 d. Vilnių okupavo lenkų legionai. Gyveni- 
mas pasisuko kita linkme. P. Galaunė su tais pačiais rūpesčiais nuvy- 
ko į Maskvą tik po dvejų metų, jau iš Kauno. 

J. Žilevičius, kol buvo galima, informavo P. Galaunę apie pas- 
tangas išsaugoti biblioteką. 

Centrinės bibliotekų kolegijos apsaugos raštą J. Žilevičius gavo 
ir dė] Pulkovo observatorijoje atsidūrusių vertybių. Apie bibliotekos 
padėtį jis rašė į Maskvą K. Giedriui, 1919 m. birželio 4 d.— Zigmui 
Angariečiui, rūpinosi, kad Vilniaus universiteto biblioteka nebūtų įjun- 
gta į Petrogrado valstybinį archyvą. Rūpindamasis bibliotekos reika- 
lais, J. Žilevičius rašė dienoraštį, kurį baigė pastaba: „Visos lietuvių 
bolševikų įstaigos labai kreipė dėmesio į Knygyno [bibliotekos] sau- 
gojimą ir stengdavosi man padėti kuomi tik galėdavo“53. 1919 m. rug- 
pjūčio 9 d. J. Žilevičius išvažiavo iš Petrogrado (1919—1920 m. jis — 
Vitebsko konservatorijos profesorius). Išvažiuodamas rūpintis biblio- 
tekos apsauga pavedė P. Vaičiūnui, kuris rūpestingai prižiūrėjo, kad 
niekas nesikėsintų atidaryti užantspauduotų Dvasinės akademijos du- 
rų, neįleido į rūmus net Valstybinės bibliotekos komisijos. Kaip vė- 
liau, jau Kaune, pats P. Vaičiūnas pažymėjo savo ataskaitoje Valsty- 
bės archeologijos komisijai, jo „globojamu laiku niekas nebuvo įėjęs 
į universiteto biblioteką“54. 1920 m. sausio mėn. išvykdamas iš Petro- 
grado į Kauną, P. Vaičiūnas visus raštus, raktus ir antspaudus perdavė 
Stasiui Pilkai, kuris 1919—1920 m. mokėsi Aleksandros teatro vaidybos 
mokykloje ir vaidino Lietuvių klubo vakaruose. 

S. Pilka biblioteką saugojo iki 1921 m. kovo mėnesio. 


51 Ten pat.— P. 665—667. 

Grįždamas į Lietuvą, J. Žilevičius šį 
dienoraštį parsivežė. Juo naudojosi ir 
P. Galaunė, rašydamas savo studiją 
„Lietuvos kultūros turtų likimas“. 

“4 Ten pat.— P. 672. 

PLATĖJANTYS VEIKLOS BARAI 


Kauno miesto muziejuje 
Vilkolakį organizuojant 


Lenkams okupavus Vilnių, vienas po kito lietuvių menininkai 
persikėlė į Kauną, laikinąją Lietuvos sostinę. 1919 m. balandžio mė- 
nesį čia atvyko ir P. Galaunė su žmona. O Kaune dar neramu, tebe- 
buvo paskelbtas karo stovis, vokiečiai traukėsi, trūko butų gyvento- 
jams ir patalpų įstaigoms; naujų lietuviškų įstaigų valdininkams al- 
gos buvo mokamos lašiniais, produktus krautuvininkai vyniojo į senus 
archyvinius dokumentus. Po Vilniaus ir Peterburgo Kauno vaizdas 
slėgė. Valdant carinei Rusijai, tai buvo nuošalus provincijos miestelis, 
traktuojamas kaip tvirtovė prieš kaizerinę Vokietiją. Miesto centre, 
Nikolajaus prospekte (dabar Laisvės alėja), bei senamiestyje — prie 
Rotušės aikštės ir Vilniaus gatvėje — stūksojo keliasdešimt mūrinių 
dviaukščių namų, kuriuos supo nedideli mediniai namiūkščiai, išsibar- 
stę iki pat geležinkelio stoties. Nuo Rotušės aikštės į geležinkelio sto- 
ti keleivius vežiojo dviaukštė arkliais kinkyta „konkė“, o nuo Vytau- 
to bažnyčios į Panemunę garvežiukas tempė porą vagonų siauruoju 
geležinkeliu. ,,..„.Dabartinio Muzikinio teatro vietoje stovėjo Vasaros 
teatras — po stogu scena ir suolai, atskira altana orkestrui. Per Pir- 
mąjį pasaulinį karą vokiečiai čia rengdavo koncertus... Labai įdomus 
ibuvo pirmas mano pamatytas lietuviškas koncerto plakatas. Jis skel- 
bė, kad tokią ir tokią dieną įvyks „tautų pasivaikščiojimas“: tai buvo 
pažodiškas posakio „narodnoje gulianije“ vertimas...“! 

Toks Kaunas pasitiko jaunų menininkų porą Paulių ir Adelę Ga- 
launius, susiejusius su šiuo miestu visą savo gyvenimą. Tokį Kauną 
taip pat išvydo 1919 metais pirmą kartą čia atvykęs, pasirinkęs savo 
dvasine tėvyne Lietuvą ir lietuviu save laikęs prancūzų poetas Oskaras 
Milašius: „...Aleksote, nuo „jaukios kalvos“ jis išvydo karo sugriauto 
Kauno „šiurpią realybę“. Aplinkui „maži ir liūdni nameliai, tarytum 
užmirštųjų kapai“. Kaizerio kareiviai marširuoja gatvėmis kaip šei- 
mininkai, link Virbalio tebedunda ešelonai su karo grobiu. Visur ilga- 
amžės vergovės ženklai; kur ne kur išgirsi melodingą lietuvišką šneką, 
primenančią sanskritą“2. Tais metais Kaune P. Galaunei neteko susi- 
tikti su poetu, susitiko su juo po ketverių metų Paryžiuje. 


72 ! P. Galaunės atsiminimai, užrašyti 2 Kubilius V. Lietuvių literatūra ir 
K. Galaunienės 1983, kovo 15, pasaulinės literatūros procesas.— V., 
1983.— P. 324. 


Nelengva buvo pradžioje įsikurti. Kurį laiką Galauniai gyveno 
viešbutyje Ukmergės plente (dabar Raudonosios Armijos prospektas), 
paskui persikėlė į Birutės viešbutį Rotušės aikštėje, kol daininin- 
kės A. Galaunienės talento gerbėjas kanklių meistras J. Garalevičius 
(jo darbo kanklės ir dabar skamba Literatūros muziejuje), užleido 
jiems savo name Daugirdo gatvėje Nr. 2 trijų kambarių butą. 

1930 m. Galaunių penkių asmenų šeima (jau augo šeimoje Die- 
vainis ir Marija Adelė, vadinama Dalia, kurių auklėjimu rūpinosi vy- 
riausioji P. Galaunės sesuo Stefanija) išsikėlė į šešių kambarių butą 
Fišerio name (Rotušės aikštė 11—5). Iš čia 1932 m.— į Vydūno gatvę 
Nr. 2a,— į nuosavą namą, kurį statant P. Galaunė įklimpęs į skolas, 
„Vos nenusišovęs“. (1971 m. spalio 18 d. P. Galaunė su žmona Kazi- 
miera persikėlė gyventi į V. Majakovskio gatvę Nr. 24—34). 

Galaunių butas visur, kur jie gyveno, buvo savotiškas kultūros 
židinys. Vos atvykę į Kauną, jie artimiau Ibendravo su Tallat-Kelpšais 
ir Dubeneckiais. Įsitraukus į darbus, platėjo interesų ir draugų ra- 
tas. Pas Galaunius lankydavosi V, Krėvė-Mickevičius, B. Sruoga, 
L. Karsavinas, J. A. Herbačiauskas, viešėjo Vydūnas, V. Mykolaitis- 
Putinas, svečiavosi Svedijos Šiaurės muziejaus darbuotojas proiesorius 
S. Eriksonas. Iš dailininkų dažniausiai bbuvodavo Adomas Galdikas, 
Vytautas Kairiūkštis, Adomas Varnas, su kuriais P. Galaunę siejo ar- 
tima draugystė. Lankydavosi ir Adelės Galaunienės bičiuliai teatro 
aktoriai. Nors abudu Galauniai buvo labai užimti, jų durys svetingai 
atsiverdavo meno ir mokslo žmonėms. Dažnai tekdavo susitikti su 
J. Tumu. „Ir Kaune J. Tumas buvo toks pat, kokį pirmą kartą pama- 
čiau Vilniuje — vis kažkur skubėdavo...“ Pas J. Tumą P. Galaunė už- 
eidavo, kai Lietuvių meno kūrėjų draugija pavedė jam dekoruoti Vy- 
tauto Didžiojo bažnyčią. „Tas mano dekoravimas buvo labai kuklus. 
J. Tumas niekuomet nesakydavo savo nuomonės, vien pratardavo: 
„Pats žinai, ir daryk, kaip išmanai“. P. Galaunė sukūrė Vytauto žen- 
klą — skydą su gulsčiu kardu ir kryžiumi Ibei inicialu „V“. Skydas bu- 
vo pritvirtintas bažnyčios interjere. Autorius savo darbu nebuvo pa- 
tenkintas: „Neapskaičiavau perspektyvos, ir skydas, įspraustas tarp 
armatūros, atrodė suspaustas“3,— prisimena P. Galaunė. Po kelerių 
metų, restauruojant bažnyčią po potvynio, skydas buvo nuimtas. 

P. Galaunė prisimena, kad dažniau susitikinėti su J. Tumu pra- 
dėjo po pirmojo Dž. Verdžio „Traviatos“ spektaklio 1920 m. gruodžio 
31 d., kur Violetos partiją dainavo A. Galaunienė, 

Pirmoji lietuviško teatro opera žiūrovams darė didelį įspūdį. 
Ypač džiūgavo J. Tumas, apskritai linkęs entuziastingai remti kiekvie- 
ną lietuvių kultūros reiškinį. „Jis tuojau pradėjo rašyti operų recenzi- 

jas ir ypač pamėgo pirmosios Violetos — mano žmonos balsą, į kurį 
lygino su lakštingalos balsu. Tiesa, tokio pagyrimo vėliau negailėjo ir 
kitoms operos solistėms. Dėl to kartą rašytoja O. Pleirytė-Puidienė ir 
sako J. Tumui: „Sveiko operų recenzijose jau neliko dainininkių — 
vien lakštingalos. Galaunienė — lakštingala, Dvarionaitė — lakštinga- 
la, o kur dainininkai su jų balsų savybėmis? Ar verta pačiam, nepa- 
žįstančiam visų dainavimo plonybių, rašyti operų rėcenzijas?“ Į tai 
J. Tumas atsakęs: „Kai ims recenzijas rašyti kiti — aš jų neberašysiu. 
Dabar gi niekas nerašo, o rašyti reikia, tai ir rašau. Laikausi dėsnio — 
pamatei tvoroje skylę, ir lįsk“*. 1931 m. vasarą, kai buvo remontuoja- 
mas J. Tumo butas, jis su savo kanarėle gyveno pas Galaunius. 

P. Galaunė ir jo draugai menininkai buvo įsitikinę, kad po vie- 
ną nedaug tenuveiks, kad jiems reikia jungtis bendram kultūros dar- 
bui. Tos minties vedami 1919 m. gegužės 4 d. būrelis menininkų — F. 
Kirša, K. Binkis, A. Galdikas, P. Galaunė, A. Galaunienė, V. Bičiūnas, 
V. Didžiokas, P. Kalpokas, J. Vienožinskis įsteigė Vilkolakio klubą. 
Klubo statute buvo numatyta steigti vaizduojamosios dailės, teatro, 
muzikos studijas, rengti paskaitas, diskusijas, teatro vakarus. 

Jaunai Galaunių šeimai reikėjo nuolatinių pajamų pragyvenimui. 
P. Galaunė įsitraukia į pedagoginį darbą. 1919 m. rugsėjo 1 d. jis pra- 
dėjo dėstyti piešimą „Saulės“ gimnazijoje, 1920 m. rugpjūčio 31 d. 
Švietimo ministerijos skiriamas piešimo ir braižybos mokytoju į Kau- 
no Pirmąją gimnaziją ir lygiagrečiai dėstė meno istorija ir braižybą 
J. Vienožinskio suorganizuotuose piešimo kursuoses. 

„Menininkų gyvenimo centras Kaune buvo senamiestis. Daugelis 
jų, ilgai gyvenę Krokuvoje ir Peterburge, iš ten atsivežė bohemiško 
gyvenimo įpročių. Susibūrusi linksma kompanija vaikščiodavo į bevar- 
des karčiamas prie senojo turgaus, kurias rusiškai kalbantieji balerina 
bei dailininkė O. Dulbbeneckienė ir architektas V. Dubeneckis, prisimin- 
dami panašaus pobūdžio užeigą „Brodiaščiaja sobaka“ Peterburge, 
praminė „Belka“ ir „Belaja Veniora“ — tie pavadinimai prigijo meni- 
ninkų tarpe. Populiari užeiga ir „Božegraika“, gavusi vardą iš šeimi- 
ninko, buvusio vargonininko. Vilkolakyje šokdavo ant stalo ir dai- 
nuodavo šlagerius į negrą panašus Petrogrado dailės akademijos stu- 
dentas Levinsonas-Benaris (vėliau jis išvažiavo į Paryžių)““. 

„Laisvalaikiu menininkai rinkdavosi Gustaičio kavinėje Laisvės 
alėjoje (prieš dabartinį Muzikinį teatrą, tuo metu bene vienintelėje 
Kaune, kol atsirado vėliau pagarsėjusi menininkų, literatų suėjimais 
Konrado kavinė). Užsukdavo „pas Gustaitį“ ir P. Galaunė. Iš tų laikų 
jam ypač įsiminė impozantiška mokslininko ir menininko, tuometinio 
Kauno miesto muziejaus vedėjo Tado Daugirdo asmenybė. Apsigaubęs 

„ kupranugario vilnos pelerina, su tamsia skrybėle, jis ten kasdien už- 
sukdavo išgerti kavos. 

Tuo pačiu laiku prasidėjo ilgus metus trukusi P. Galaunės mu- 
ziejininko veikla. 1919 m. gruodžio 15 d. jis buvo paskirtas Kauno 
vo įkurtas 1897 m. Jo pagrindą sudarė Kauno tvirtovės artilerijos pul- 
kininko E. Golyškino dovana miestui — apie 1000 paleontologijos ra- 
dinių, surinktų Kauno apylinkėse. Kauno miesto valdyba sumanytam 
muziejui paskyrė patalpą Rotušėje. Muziejus netrukus buvo papildy- 
tas drugių, senų monetų kolekcijomis, liaudies audinių rinkiniais, ar- 
cheologijos radiniais. 1898 m. jam paskirta dalis pašto pastato, kur 
muziejus išbuvo iki 1936 m, 

Nuo 1907 m. dirbo kaip konservatorius, o nuo 1909 m. iki mirties 
(1919.XI.1) muziejui vadovavo T. Daugirdas. 1881—1885 m. jis kasinėjo 
kai kuriuos Žemaitijos kapinynus, 1885—1911 m.— kitus Lietuvos arche- 
ologijos paminklus, kasinėjimų rezultatus skelbė spaudoje, radinius do- 
vanojo muziejui. P. Galaunė labai vertino T.Daugirdo nuopelnus. 
1923 m. rašė apie jį spaudoje: „„...Atėjo jis su savo turtingomis kolekci- 
jomis, ir muziejaus veidas pasikeitė — jis tapo gyva laboratorija, vienin- 
teliu Lietuvoje centru, kur rado sau prieglobstį Lietuvos praeities lieka- 
nos. [...] 1919 m. miręs, viską palieka muziejui“?. Jausdamas jam didžią 
pagarbą už nuveiktą Lietuvos kultūrai darbą, P. Galaunė siūlė jai ne 
muziejų, tai bent kolekcijas pavadinti T. Daugirdo vardu. Nuo 1920 m. 
Kauno miesto muziejui vadovavo prof. E. Volteris, jam talkino P. Ga- 
launė. 

Subrendęs Petrogrado kultūrinėje atmosferoje, matęs Maskvos, 
Varšuvos muziejus, P. Galaunė suprato, kad muziejų funkcija — ne 
tik kaupti kultūros vertybes, bet ir teikti informaciją, plėsti visuome- 
nės akiratį, auklėti estetinį žiūrovo skonį!?, Muziejus negali būti vien 
senų daiktų saugykla, jis turi tapti moksline institucija: „Muziejus, 
kur nedaromos mokslinės studijos,— kapinynas“!!,— rašė P. Galaunė. 
Kauno miesto muziejų jis laikė moksliniu kultūros židiniu. P. Galau- 
nei rūpėjo nustatyti mokslinius eksponavimo principus, jis jaudinosi, 
kad vertingi kultūros reliktai nebūtų žalojami nerūpestingo ekspona- 
vimo, kad į muziejaus depozitą atiduoti vertingi Biržų Tiškevičių Iko- 
lekcijos paveikslai (P. P. Rubenso „„Nukryžiuotasis“, Dž. A. Kanaleto 
„Venecijos reginys“, M. Bačarelio „Autoportretas“ ir kt.) būtų tinkamai 
saugomi, 

Kauno miesto muziejuje P. Galaunė dirbo iki 1923 m. Šalia tie- 
sioginio darbo nuo pirmų gyvenimo Kaune mėnesių įsisuko į plates- 
nę kultūrinę veiklą, karštai dalyvavo sprendžiant aktualiausias laiko 

ar Tado Daugirdo muziejus? — 


keliamas problemas, negailėjo joms visos savo energijos, organizacinių 
gabumų, žinių. an A 

1919 m. rudenį pagal statute numatytą programą bandė savo 
veiklą suaktyvinti Vilkolakio klubas, visą vasarą ramiai ilsėjęsis. 
Pirmiausia dekoruota klubo salė. Vėliau surengtas ciklas paskaitų apie 
literatūrą, teatrą, liaudies meną, jas skaitė J. Tumas, V. Bičiūnas, A. 
Sutkus, A. Rimka, buvo surengti T. Daugirdo ir L. Stuokos-Gucevi- 
čiaus minėjimai. Pastarasis įvyko 1919 m. gruodžio 10 d. Pranešėjai 
buvo B. Sruoga ir P. Galaunė. Savo atsiminimuose A. Sutkus atgaivi- 
na to vakaro įspūdžius: „Jei B. Sruoga apibūdino L. Stuokos-Gucevi- 
čiaus asmenį ir jo nuveiktus darbus apskritai, tai P. Galaunė pateikė 
gerą žiupsnį konkrečių, įdomių žinių apie šį įžymų Lietuvos XVIII a. 
architektą ir Vyriausios lietuviškos mokyklos Vilniuje architektūros 
profesorių“!2, 1920 m. pradžioje „Vilkolakis“ išleido almanachą „Dai- 
nava“. Pagrindiniai „Dainavos“ bendradarbiai buvo B. Sruoga, F. Kir- 
ša, I. Šeinius, A. Sutkus, dailės reikalams atstovavo P. Galaunė ir 
A. Galdikas. Leidinį apipavidalino keturi dailininkai: *P. Galaunė, A. 
Galdikas, V. Jomantas ir L. Palavinskas. P. Galaunė sukūrė viršelį 
ir keletą atsklandų bei užsklandų. Viršelio centre, po laisvu šriftu už- 
rašytu pavadinimu, nupieštas mitologinis saulės ženklas — svastika. At- 
sklandose, užsklandose dailininkas vartoja augalinį ornamentą — tul- 
pės, eglutės, stilizuotos snaigės motyvus. Kolektyviškai apipavidalin- 
tam leidiniui nestigo puošnumo. 

Vilkolakininkams pasiūlius, P. Galaunė pateikė almanachui stu- 
diją apie L. Stuoką-Gucevičių. Rankraštį spaudai rengė F. Kirša — 
taisė, aiškinosi terminus, siūlė pakaitalus; L. Stuokos-Gucevičiaus por- 
tretą nupiešė V. Dubeneckis!š. 

1920 m., klubo vadovu išrinkus A. Sutkų, Vilkolakis tapo satyros 
teatru, tuo ir baigėsi P. Galaunės dalyvavimas klubo veikloje. P. Ga- 
launę, pirmųjų lietuvių dailės parodų dalyvį, knygų grafiką, ekslibrisis- 
tą, jo draugai laikė pirmiausia dailininku. Taip jį traktavo jir rašy- 
tojas Ignas Šeinius, 1919—1927 m. dirbęs Lietuvos pasiuntinybėse 
Danijoje, Suomijoje ir Švedijoje. 1920 m. jis rašė P. Galaunei iš Ko- 
penhagos: „Brangusai! [...] Aš esu sumanęs parašyti apie mūsų jau- 
niausius dailininkus — Tave, Galdiką ir Šimonį — iliustruotą studiją 
švedų spaudoje. Pasakyk, ar neturėtum man ko nors paskolinti iš savo 
veikalų? Jeigu taip, tai atsiųsk per J. Savickį jam grįžtant Kopenha- 
gon. Tavo Ignas Šeinius“! 

"P. Galaunė neprisimena, kada susipažino su I. Šeiniumi. Tai ga- 
lėjo būti Maskvoje 1912 m. vasarą, kai P. Galaunė ten gyveno keletą 
mėnesių pas brolį, ruošdamasis egzaminams į Tapybos, skulptūros ir 

architektūros mokyklą, o I. Šeinius Maskvos universitete studijavo 
-humanitarinius mokslus. O gal susipažino 1919 m. jau Kaune, Vilko- 
lakyje. I. Seiniaus idėja išleisti Švedijoje studiją, atrodo, nebuvo re- 
alizuota. 


Lietuvių meno kūrėjų 
draugijoje 


Parodos 

Plastikos sekcijos rūpesčiai 
M. K. Čiurlionio galerijos 
komisijos narys 

Knygos grajikas, ekslibrisistas 


P. Galaunei, kaip ir kitų meno šakų atstovams — artistams, mu- 
zikams, rašytojams, rūpėjo tokia organizacija, kuri iš esmės spręstų 
dailės gyvenimo, kultūros palikimo ir kitas tuo metu visu rimtumu iš- 
kylančias problemas. Vėl telkėsi „į kuopą“ J. Naujalis, A. Sutkus, A. 
Varnas, K. Binkis, A. Galdikas, P. Galaunė, F. Kirša, B. Sruoga, A. 
Vienuolis, J. Savickis, J. Starka ir kt. Jų iniciatyva 1920 m. sausio 
29 d. įvyko Lietuvių meno kūrėjų draugijos steigiamasis susirinkimas. 
Draugijos valdybą sudarė: pirmininkas A. Varnas, pirmininko pava- 
duotojas A. Sutkus, sekretorius F. Kirša, iždininkas J. Naujalis, nariai 
P. Galaunė, Maironis, B. Sruoga, S. Šilingas. Draugijos įstatuose buvo 
suformuluotos svarbiausios draugijos darbo kryptys ir tikslai: ugdyti 
lietuvių meną ir meninę kultūrą, remti ir skatinti menininkų kūrybinį 
darbą, rinkti ir saugoti tautodailę, globoti kultūros paminklus!, 
1920 m. vasarą draugija pradėjo leisti savo informacinį leidinį „Me- 
nas“, kurio išėjo du numeriai. Jame draugija skelbė savo programą: 
„Lietuvių menininkai, susibūrę Lietuvių meno kūrėjų draugijon, pa- 
siryžo pasiimti į savo rankas meno aprūpinimo reikalą tvarkyti ir kelia 
šitokį aiškiai nustatytą tikslą: auginti ir sergėti lietuvių meną“!6. Drau- 
gijos programiniame pareiškime „Mūsų darbas“ buvo akcentuojama 
„meno laisvė“, be kurios neįmanomas joks kuriamasis darbas ugdant 
meną ir meninę kultūrą!'. 

Ypač reikšmingas Lietuvos kultūrai 1920—1922 m. draugijos veiklos 
laikotarpis. Tada buvo įsteigtos Dramos ir Operos vaidyklos, paskatinu- 
sios kurtis profesinius teatrus, įkurta Meno mokykla, steigiamos dai- 

lininkų studijos, rengiamos dailės parodos. 1921 m. buvo D 
draugijos parengtas M. K. Čiurlionio galerijos įstatymas. - 

1920 m. gegužės 1 d. Kaune buvo -atidaryta Lietūvių mėno ap- 
žvalgos paroda, veikusi iki birželio 25 d., o liepos mėnesį pervežta į 
Klaipėdą. Paroda buvo svarbus įvykis Lietuvos dailės gyvenime, vėl 
sutelkęs lietuvių dailininkus po to, kai pirmųjų lietuvių dailės parodų 
ciklas buvo nutrauktas karo. Draugija parodos atidarymo dieną pas- 
kelbė meno švente. 

Parodoje dalyvavo 21 dailininkas. Buvo eksponuoti ir įvairiems 
asmenims priklausę M. K. Čiurlionio kūriniai. Parodoje buvo net šeši 
skyriai: tapybos, grafikos, lipdybos, dekoracijų, keramikos ir taikomo- 
sios dailės; pastarajame eksponuota tautodailė ir dailės mėgėjų dar- 
bai. 

P. Galaunė buvo ne tik vienas šios parodos organizatorių, bet 
ir jos dalyvis. Lietuvių meno apžvalgos parodos kataloge nurodoma 
daugiau kaip dvidešimt P. Galaunės eksponuotų grafikos darbų: du 
knygų viršeliai, trys ekslibrisai, du antspaudai, šešios užsklandos (,„ga- 
lūnės“), keletas inicialų ir vinječių, trys pašto ženklų projektai!š. Po 
daugelio metų sunku autoriui beprisiminti viską, kas konkrečiai tuomet 
buvo eksponuota. Bet žinant kai kurių darbų sukūrimo datas, galima 
manyti, kad parodoje buvo „Lietuvių kalendoriaus“, išleisto 1919 m. 
Vilniuje, viršelis ir „Dainavos“ viršelis bei kelios šio almanacho at- 
sklandos. Taip pat buvo eksponuotas 1914 m. sukurtas M. K. Čiurlio- 
nio antkapinio paminklo projektas, A. Janulaičio ir J. Tumo-Vaižganto 
ekslibrisai, 1920 m. sukurti pašto ženklų projektai. Viename jų buvo 
pavaizduota Lietuvą simbolizuojanti moteris su urna rankose. Ją su- 
pa žiemos peizažas su iapsnigtais stogastulpiais, spygliuotomis vielo- 
mis ir patrankomis. Kitame projekte — Apolono galva Kauno pilies 
griuvėsių fone. 

P. Galaunė kartu su A. Varnu, P. Čiurlioniu, J. Zikaru, V. Jo- 
mantu ir B. Sruoga buvo 1920 m. gegužės mėnesį įsteigtoje Meno rū- 
mų komisijoje dailės darbams iš parodų nupirkti. Už Amerikos lietu- 
vių surinktus 20000 aukso markių Meno rūmų komisija Apžvalgos 
parodoje nupirko 166 dailės kūrinius. 

A. Varnas, tuo laiku dar gyvenęs lenkų okupuotame Vilniuje, 
labai sielojosi, kad negauna leidimo atvykti į Kauną ir negali prisidė- 
ti prie parodos rengimo. Apie tai jis rašė ir P. Galaunei. „Broluži! Per 
dvi savaites laksčiau kaip padūkęs po visas įstaigas, rūpindamasis 
gauti leidimą — bet veltui. Žandarmerija atsisakė duoti leidimą su tei- 
sėmis grįžti atgal Vilniun, o leidimu išvažiuoti iš Vilniaus, žinoma, 
negaliu naudotis. Taip ir neteko ne tik su „kompanija“ atvažiuoti, bet 

ir pačiam būti parodos atidaryme. Labai labai gaila. Nežinau, ar bent 
teks pamatyti pačią parodą. Norėtųsi baisiai. Dieną naktį galvoju, kaip 
ji ten jums pavyko suruošti. Bent trumpai duok kokių žinių ir įspū- 
džių. Išsiunčiau (dar keturias karikatūras ir du piešinius. Jeigu galėsi, 
išstatyk ir juos — kad priminti tiems, kurie buvo apsiėmę leisti mano 
karikatūrų albumą, kad esu pasiryžęs ruošti ir naujo Petrapilio seimo 
šaržus ir ieškoti naujų, ne taip ištižusių leidėjų...“!? 

Netrukus po parodos atidarymo rašytas P. Galaunės atsakymas 
A. Varnui atskleidžia kai kuriuos objektyvius draugijos veiklos mo- 
mentus ir rūpesčius. „...Draugija gyvuoja gerai. Jau turi gan stiprų 
autoritetą. Ir visi jos priešai nutilo. Lėšų po biskį gauname. Per pre- 
zidentą gavome 58000 auks. Laukiam iš Amerikos — iš mūsų įgalio- 
tinio kan. Mirono ir Lietuvos atstatymo bendrovės. Rudenį taisome 
dvi dirbtuves—studijas. Tau ir Zikarui. Tikimės gauti tam reikalui 
iš valdžios. Tikimės Draugijai gauti namus [...]. Paroda turi didelį 
pasisekimą. Įplaukų jau buvo apie 24 tūkst. auksinų. Rodos, neklys- 
tu — premijas gavai (pirmos premijos po 1200 auks.) už „Basanavičių“, 
„Vytautą“, „Čiurlionį“, „Gediminą“ ir „Mėlynąjį raitelį“. Premijos buvo 
išskirstytos gan teisingai. Markes spaudžia pats paštas. Iš premijuotų, 
rodos, nesutinka spausdinti nei vienos. Argumentas — techniškai jiems 
neišpildomos, Girdėjau, kad rinkosi spausdinti iš nepremijuotų mar net už- 
sakytų Galdikui. Žiuri rengiasi protestuoti. Tavo paveikslų, karikatūrų 
ir grafikos užpirko „Meno rūmams“ virš 20. Apart to, visus kostiumus. 
O „Vilkolakis“ — visus Tavo piešinius [„štrichu“|] šuniukų ir varnų...“20 

P. Galaunė laiške A. Varnui rašo ir apie pašto ženklus.-Mat Lie- 
tuvių meno kūrėjų draugija, susitarusi su Pašto, telegrafo ir telefono 
valdyba, išleido pagal dailininkų sukurtus projektus tam tikrą kiekį 
pašto ženklų su teise juos realizuoti ir gavo papildomų Iėšų?!. Susido- 
mėjęs šiuo smulkiosios grafikos žanru, P. Galaunė dalyvavo 1920 m. 
minėtosios valdybos paskelbtame pašto ženklų konkurse ir kartu su 
A. Galdiku bei V. Jomantu laimėjo vieną iš prizinių vietų. Konkursui 
P. Galaunė pateikė aukščiau aptartų ženklų projektus. Pirmas pro- 
jektas buvo premijuotas ir tiražuotas: 30 skatikų — 32 400 vienetų rus- 
vame fone, 50 skatikų — 25 720 rausvame ione, 60 skatikų — 26 720 
vienetų šviesiai violetiniame fone. Ši ženklų laida paštuose buvo par- 
davinėjama tik tris dienas. Ir kiti konkursiniai ženklai apyvartoje bu- 
vo nuo 1920 m. vasario 16 iki gegužės 1 d. Filatelištų jie labai verti- 
nami22, 

Ilgainiui Lietuvių meno kūrėjų draugija pasiskirstė į siauresnio 
profilio profesines sekcijas: literatūros, muzikos, dramos, plastikos. 
1921 m. pradžioje įsteigtos Plastikos sekcijos pirmininkas buvo J. Vie- 


19 A. Varno laiškas P. Galaunei iš „J. Basanavičiaus portretas“ saugomas 79 
Vilniaus į Kauną 1920, bal. 18. KIM. A. Varnas jį nutapė 1914, 

20 P. Galaunės laiškas A. Varnui grįžęs iš Krokuvos į Vilnių. Vėliau 

1920, geg. 20. jį buvo įsigijęs Karo muziejus 

Iš P. Galaunės laiške minimų A. (A. Varno laiškas Z. Skirgailai, be 

Varno paveikslų tik „Vytauto datos.— CVLMA, f. 43, ap. 1, b. 118, 
Didžiojo portretas“ buvo įtrauktas 1. 2). J. Umbraso teigimu, kitų 

į parodos katalogą; jis šiuo metu paveikslų likimas nežinomas. 

saugomas KČDM. Kitus darbus Be tapybos darbų, Apžvalgos 

autorius, matyt, į parodą atnešė parodoje buvo eksponuota dvylika 


vėliau, jau katalogą išspausdinus. A. Varno šaržų ir penkiolika piešiniu. 


nožinskis, sekretorius — P. Galaunė. Abu jie ir buvo sekcijos vėiklos 
„Spiritus movens“; juos siejo draugystė, sutvirtinta bendrų. idealų. Sa- 
vo atsiminimuose P. Galaunė vertina draugą kaip didžių dvasinių as- 
piracijų asmenybę, be galo sąžiningą, reiklų sati ir kitiems, puikų or- 
ganizatorių, kuris „nemažai nuveikė ir vadovaudamas Lietuvių meno 
kūrėjų draugijos plastikų sekcijai. Ir čia įvairiais meno klausimais 
dominavo jo nuomonė, kadangi J. Vienožinskis turėjo puikią nuovoką 
įvairiais dailės gyvenimo organizavimo klausimais ir reikalais“2š. 

1921 m. pavasarį Plastikos sekcija surengė Lietuvių meno paro- 
dą, kurioje dalyvavo 12 dailininkų ir buvo eksponuoti 1920 m. rugpjū- 
čio 1 d. iš Maskvos parvežti M. K. Čiurlionio paveikslai. Tačiau P. Ga- 
launė nei šioje, nei kitose (1923, 1924, 1925 m.) Plastikų sekcijos su- 
rengtose dailės parodose nebedalyvavo. 

Svarbiausios Plastikos sekcijos darbo kryptys buvo rūpintis dai- 
lės muziejaus steigimu, meno mokyklos statyba (jos iniciatorius ir 
įkūrėjas buvo J. Vienožinskis), organizuoti parodas, rinkti ir saugoti 
tautodailę. 

Ypač aktualus buvo muziejaus klausimas. Lietuvių meno kūrėjų 
draugijos būstinėje (Maironio gatvėje 3) keliuose kambariuose buvo 
saugomi M. K. Čiurlionio kūriniai, kitų dailininkų darbai, liaudies 
dailės eksponatai. Įsteigtas Meno rūmų fondas turėjo kaupti lėšas ir 
pirkti būsimam muziejui dailės kūrinius iš parodų. Lėšų Meno rūmams 
statyti draugija tikėjosi gauti iš valstybės biudžeto ir visuomenės, į 
kurią tuo tikslu kreipėsi per spaudą?“. Tačiau Lietuvos visuomenė ne- 
siskubino remti dailininkų idėjos. 

P. Galaunės archyve išlikę jo ranka rašyti įvairių peticijų, me- 
morandumų, pareiškimų projektai rodo, kaip karštai jis ir kiti Plastikos 
sekcijos nariai rūpinosi dailės reikalais. Viename rašte priekaištauja- 
ma Švietimo ministerijai, kad ji vis nesuranda patalpų M. K. Čiurlio- 
nio galerijai, Plastikos sekcijos vardu ginami Meno rūmams įgyti kū- 
riniai. „Dabar net prieita iki to, kad norima ardyti ir Meno rūmų pa- 
matą, išdalyti jų turtą valstybės įstaigoms puošti. [...] Ne tam lietu- 
vių menininkai perleido Meno rūmams geriausius savo darbus [...]. 
Valdžia iki šiolei nei savo iniciatyva, nei savo triūsu prie dvasinės 
kultūros kėlimo Lietuvoje neprisidėjo...“*5. 1925 m. P. Galaunė apgai- 
lestaudamas rašė, kad „kurčia paliko“ ir Lietuvos visuomenė, išskyrus 
dr. VI. Kairiūkštį, padovanojusį Meno rūmams A. Varno paveikslą 
„Alyvų puokštė“. Meno rūmų, kaip ir M. K. Čiurlionio Tautos namų, 
idėja liko nerealizuota. 

P. Galaunės ir kitų Plastikos sekcijos narių iniciatyva buvo pra- 
dėta sistemingai rinkti tautodailė — šis veiklos baras tapo vienu pag- 

Kaip rodo pavadinimai („Idėjom 
apsikrovęs“, „Kalėjimo sargas“, 
„Šalin zuikius, arba Nagevičius“ ir 
kt.), šaržai buvo politinio pobūdžio. 
Dalis jų vėliau išspausdinta A. Varno 
šaržų albume „Ant politikos laktų“ 
(1922). Be to, parodoje A. Varnas 
dar eksponavo dekoracijų ir kostiumų 
eskizus pasakai-vaidinimui 


„Kvailiukas ir du karalaičiai“ 
(Lietuvių meno kūrėjų draugijos 
apžvalgos paroda: Katalogas.— K., 
1920). 

21 Galaunė P. Lietuvos meno keliai 
// Baras.— 1925.— Nr. 2.— P. 62—63. 
22? P. Galaunės pasakojimas, užrašytas 
K. Galaunienės 1980, kovo 7; 

Bitaris B. Lietuviškų pašto ženklų 
katalogas.— K., 1942. 


rindinių sekcijos tikslų. Nerimą kėlė greit nykstančių vertybių likimas, 
hbrovimasis į kaimą pseudomeniškos fabrikinės produkcijos, pakeičian- 
čios dvasingus liaudies meistrų darbus. P. Galaunė su nuoskauda ikon- 
statavo: „Karo sukrėtimas ir maišatis, persiritę per visą Lietuvą sker- 
sai ir išilgai, sunaikino Ibe galo daug mūsų žmonių meno kūrybos tur- 
tų. Be to, dėl įvairių priežasčių [...] žmonėse atšimpa ir nyksta mūsų 
senovės meno formų pajautimas ir pamėgimas; imama mėgdžioti ne- 
tikusius, iš svetur atklydusius vulgarius šablonus“?. Toliau straipsny- 
je keliama mintis, kad kuo skubiausiai reikia organizuoti liaudies kū- 
rybos apsaugą. Esą pats P. Galaunė su draugijos valdybos nariais 
K. Simoniu, V. Jomantu, P. Rimša ir A. Galdiku planuoja pasiskirsty- 
ti Lietuvą apygardomis ir vykti į provinciją rinkti eksponatų. Tuo tik- 
slu straipsnyje nurodoma darbo programa: „piešti ornamentus, vėliau 
sudaryti piešinių albumus, visus eksponatus, kuriuos savininkai ati- 
duoda — iškart paimti; tuos meno dalykus, kurių savininkai nesutinka 
perleisti, — smulkiai aprašyti, pažymėti žemėlapyje vietas, kur esama 
meno kūrinių ar kur gyvena menininkų“. Numatytą planą įvykdyti trū- 
ko lėšų, eksponatų rinkti išvyko tik du dailininkai: K. Šimonis — į Au- 
kštaitiją, A. Galdikas —į Žemaitiją. Tai buvo bene pirmoji Plastikos 
sekcijos suorganizuota tautodailės rinkimo ekspedicija. Minėtame strai- 
ipsnyje P. Galaunė cituoja ekspedicijos dalyvių laiškus, ataskaitas Lie- 
tuvių meno kūrėjų draugijos valdybai. A. Galdikas ir K. Simonis džiau- 
giasi radę „brangių meno dalykų“, ragina kuo stropiausiai juos rinkti, 
nes už keliolikos ar net kelerių metų bemaž nieko nebeliksią. Pritar- 
damas dailininkų susirūpinimui tautodailės likimu, P. Galaunė reziu- 
muoja, kad už dvasinės ir materialinės liaudies kūrybos likimą turi 
jausti atsakomybę kiekvienas, kad „didžiai privalėtų susirūpinti visi 
lietuviai sulaikyti žūstančias savo tėvų žemės liekanas“, nes nykimo 
procesas nieko nesugrąžinąs atgal. 

Ekspedicijoje surinkta medžiaga Ibuvo eksponuota 1921 m. sau- 
sio 27 d. Lietuvių meno kūrėjų draugijos būstinėje atidarytoje Orna- 
mentikos ir skaptavimo parodoje. P. Galaunė nepraleidžia progos pa- 
sidžiaugti tuo įvykiu spaudoje; iškeldamas tautodailės svarbą, jis re- 
miasi J. Tumo autoritetu ir cituoja jo Žodžius, kad „lietuvių sodžiaus 
kultūra tebėra visiems pavyzdys, vertas pažiūrėti ir pasigėrėti dei- 
mančiukas“; ir pats straipsnio autorius pabrėžia, kad lietuvių meno 
kūrėjų draugijai teko imtis „užžėlusiuose dirvonuose darbo, nes ne- 
gali nykti diena dienon tas didžiulis turtas“28, 

Tautodailė ir dailininkų paveikslai padidino draugijos turtą, o 
patalpų jiems laikyti draugija neturėjo. Dideliu susirūpinimu dėl 
tokios padėties skamba P. Galaunės žodžiai: „Branginti, saugoti, džiau- 


23 Galaunė P. Neišsenkančios 1923 m.) — P. Galaunės archyvas. 

energijos žmogus // Justinas 26 Galaunė P. Lietuvos meno keliai // 

Vienožinskis.— V., 1970.— P. 296, Baras.— 1925.— Nr, 2. 

“4 Meno rūmai (Žodis visuomenei) 27 Galaunė P. Ornamentikos 

// Menas.— 1920.— Liepa.— Nr. 1. rinkimas // Menas.— 1920.— Nr. 1. 

25 P. Galaunės raštas švietimo 2 Diegulis L. [Galaunė P.]. Lietuvių 

ministrui. (Rankraštis be datos. žmonių ornamentikos parodos 

Sprendžiant iš konteksto, rašytas atidarymas // Lietuva. — 1921.— Saus. 
29.— Nr. 23, 


6. P. Galaunė 

gtis tuo, ką mums paliko mūsų protėviai, jų geriausieji sūnūs, mes 
nemokame iki šios dienos. [-..] Guli, dulka, lūžta smūtkeliai, mūkos, 
„šventukai“, altorėliai, mezginiai, audiniai — vieni viename Lietuvių 
meno kūrėjų draugijos kambaryje, kiti vieno iš Meno mokyklos kam- 
barių kampe. Ir nėr kam pasiskųsti, nėr iš ko reikalauti“? 

Apie tai dar 1921 m. kalbėjo ir J. Vienožinskis menininkų, visuo- 
menės ir valdžios atstovų susirinkime: „Meno kūrėjų draugijoje yra 
gana turtingas ornamentikos ir apskritai tautodailės rinkinys. Ten pat 
suversti krūvon Čiurlionio ir kitų lietuvių menininkų kūriniai. [...] Kad 
visa sutvarkytume ir visuomenei parodytume, reikia tuojau ruošti Meno 
rūmus“3?, Visokiais būdais — straipsniais, pranešimais, peticijomis Lie- 
tuvių meno kūrėjų draugijos Plastikos sekcija bandė išjudinti iš „mir- 
ties taško“ M. K. Čiurlionio galerijos steigimo reikalą. Įstatymas steigti 
M. K. Čiurlionio galeriją buvo priimtas 1921 m. gruodžio 21 d. Atrodė, 
kad netrukus bus įgyvendinta P. Galaunės ir kitų dailininkų idėja 
įkurti muziejų, meno ir mokslo židinį, kuriame rastų prieglobstį iš- 
blaškytas M. K. Čiurlionio kūrybinis palikimas, būtų saugoma nuo 
sunykimo tautodailė, kaupiami dailininkų darbai. Patalpų galerijai val- 
džia neskubėjo skirti, bet įstatymu numatytoji komisija pradėjo or- 
ganizacinį darbą. 1922 m. rugpjūčio 24 d. įvyko pirmas M. K. Čiurlio- 
nio galerijos komisijos posėdis, kuriame dalyvavo Lietuvių meno kū- 
rėjų draugijos nariai — A. Varnas, P. Galaunė, V. Bičiūnas ir J. Vie- 
nožinskis. Galerijos komisijos. pirmininku vienbalsiai buvo išrinktas 
A. Varnas, pavaduotoju P. Galaunė, sekretoriumi V. Bičiūnas*!. P. Ga- 
launei pavedama parengti galerijos statuto projektą, kuris antrajame 
posėdyje, rugsėjo 14 d., buvo apsvarstytas ir priimtas. Galerijos direk- 
toriumi, P. Galaunei ir V. Bičiūnui'atsiėmus savo kandidatūras, išrink- 
tas I. Slapelis??. Komisijos posėdžiuose ir veikloje beveik visą laiką 
dalyvaudavo J. Vienožinskis ir V. Dubeneckis. Karštai buvo ieškoma 
galerijai patalpų. Kad tai buvo sunkiai išsprendžiama problema, rodo 
keisčiausi pasiūlymai, — pavyzdžiui, įrengti galeriją buvusio Vytauto 
kalne restorano patalpose, pertvarkyti galerijos reikalams sandėlį prie 
Kauno miesto muziejaus?“, 

Nors neturėdama patalpų, galerijos komisija dirbo su perspekty- 
va į ateitį. P. Galaunė parengė galerijos darbo taisyklių projektą, ku- 
riame buvo nurodytos plačios darbo sritys, akcentuojama, kad reikia 
kaupti meno kūrinius, rinkti tautodailę. Darbo programoje jaučiamas 
gilus būsimos galerijos reikšmės nacionalinėje kultūroje supratimas: 
galerija turėjo tapti Lietuvos dailės muziejaus branduoliu, svarbiu na- 
cionalinės kultūros centru. P. Galaunei iškėlus mintį, kad iš anksto 
reikia rūpintis komplektuoti galerijos fondus, sudaroma žiuri meno 


82 2 Egzomas G. [Galaunė P.)J. Nr. 1.— KČDM archyvas. (Visi CG 
Pasirūpinkime kultūros turtų likučiais komisijos posėdžių protokolai saugomi 
//Į Krašto balsas.— 1923.— Saus. KČDM archyve. Toliau saugojimo 
25.— Nr. 19. vieta nenurodoma). 
30 Vienožinskis „J. Plastikos meno 32 CG komisijos 1922, rugs. 14 
reikalai Lietuvoje // Justinas posėdžio protokolas Nr. 2. 
Vienožinskis.— V., 1970.— P. 24. 3 CG komisijos 1922, rugp. 24, 1923, 


21 M. K. Čiurlionio galerijos komisijos lapkr. 2 posėdžių protokolai Nr. I, 
1922, rugp. 24 posėdžio protokolas Nr. 4. 


kūriniams būsimai galerijai atrinkti ir nupirkti. Ilgamečiai žiuri nariai 
buvo P. Galaunė, J. Šileika, M. Songaila“*. 

Didelį nerimą kėlė M. K. Čiurlionio paveikslų būklė. Didžiojo 
dailininko darbai vis dar buvo laikomi tokie, kokie 1920 m. V. Čiurlio- 
nytės-Karužienės rūpesčiu buvo parvežti iš Maskvos. K. Siklėriui di- 
rektoriaujant dalis M. K. Čiurlionio kūrinių, tautodailės rinkiniai pra- 
dėti gabenti į Švietimo ministeriją, kur ir buvo numatyta įrengti ga- 
leriją??. Ten eksponatai sukrauti viename kambaryje. K. Sklėrius, su- 
nerimęs, kad nekonservuoti mediniai darbai gali užkrėsti visus kitus, 
daugiau jų nebegabeno. Vienu žodžiu, galerijos reikalai „pakibo ore“. 

Nesulaukdama Švietimo ministerijos paramos, Lietuvių meno kū- 
rėjų draugija nutarė savo būstinę atiduoti M. K. Čiurlionio kūrinių ir 
lietuvių liaudies dailės ekspozicijai. Tose pačiose patalpose glaudėsi 
Meno mokyklos dalis ir Vilkolakio teatras. Tarp dailininkų ir vilkola- 
kininkų prasidėjo trintis dėl patalpų. Atmosierą įkaitino 1923 m. va- 
sario 21 d. prasidėjęs visuotinis menininkų ir meno įstaigų streikas. 
Menininkai protestavo prieš valdžios sauvalę, kai dailininkas K. Sklė- 
rius su šeima ir jo gyventojas architektas M. Songaila policijos buvo 
išmesti į gatvę, nes buto prireikė krašto apsaugos ministrui. P. Ga- 
launė karštai pritarė streiko organizatoriui, Kauno meno mokyklos 
direktoriui J. Vienožinskiui; juodu kartu su I. Šlapeliu ir P. Kubertavi- 
čium sudarė streiko komitetą. Komitetas parengė viešą pareiškimą-laiš- 
ką „Menininkus mėto iš buto“. Pareiškime buvo paliesta ne viena pro- 
blema, trukdanti normalų kultūros darbą, tarp jų ir muziejaus klausi- 
mas; buvo primenama, kad „„...neįkainojamas materialiniai tautos ir val- 
stybės turtas — Čiurlionies galerija — jau treti metai negali sau gauti 
buto“. Pareiškimą pasirašė artistai, muzikai, rašytojai, dailininkai: 
K. Petrauskas, J. Tallat-Kelpša, P. Kubertavičius, L. Gira, K. Binkis, 
P. Vaičiūnas, I. Šlapelis, P. Galaunė, J. Vienožinskis, J, Naujalis ir 
kt. P. Galaunės liudijimu, pareiškimą rašę trise: jis pats, J. Vienožins- 
kis ir I. Šlapelis. P. Galaunės archyve yra išlikęs jo ranka rašytas te- 
ksto originalas su prierašu „Šie pareiškimai įteikti visoms Seimo fra- 
kciioms, Ministerių kabinetui ir spaudai“. 

Laiškas buvo įteiktas „Krašto balso“ redakcijai ir spaustuvėje su- 
rinktas 1923 m. vasario 23 d. Įsikišus karo cenzūrai, numeris su iš- 
spausdintu per visą puslapį straipsniu buvo konfiskuotas. Tik meni- 
ninkams prašant, darbininkai atspausdino keliasdešimt egzempliorių. 
„Juos platinome kaip atsišaukimą įgatvėse“39,— prisimena P. Galaunė. 

Menininkų nuotaikas pajuto visas Kaunas. „Sustojo viešasis me- 
no gyvenimas: nedirbo meno ir muzikos mokyklos, neveikė drama ir 
opera, kinematografuose, restoranuose nebuvo muzikos. Švietimo mi- 

nistras P. Juodakis pasikvietė streikininkus derėtis ir valdžios vardu 
prižadėjo patenkinti menininkų reikalavimus“3?. Po' tokių pažadų. Strei- 
ko komitetas paskelbė spaudoje pranešimų, kad streikas ŽISgukiainas: 
Bet iki pažadų realizavimo buvo dar toli. 

Vilkolakininkai, sužinoję Lietuvių meno kūrėjų draugijos ketini: 
mą atiduoti M. K. Čiurlionio ekspozicijai savo būstinę, 1923 m. kovo 
10 d. pasitelkę kareivius ir nesiskaitydami su jokia etika, jėga būstinę 
užėmė. Išlikęs P. Galaunės ranka rašytas memorandumas vyriausybei, 
kurį pasirašė dailininkai ir trisdešimt meno mokyklos mokinių, atsklei- 
džia visą „kovos“ eigą: kaip Vilkolakis, nieko nepranešęs Meno moky- 
klai nei Švietimo ministerijai, savavališkai butą išplėšė, kaip J. Vie- 
nožinskis, J. Šileika, K. Binkis jėga buvo išmesti, kaip visi Lietuvių 
meno kūrėjų draugijos nariai ir mokyklos mokiniai, apsupti kareivių, 
išėjo į Laisvės alėją... Rašte prašoma pasirūpinti M. K. Čiurlionio kū- 
riniais ir nubausti „taip brutaliai pasielgusius“ asmenis3s, 

Kitaip visus tuos įvykius nušviečia savo atsiminimuose A. Sut- 
kus“, Visos painios šios kovos peripetijos išsamiai aprašytos A. Va- 
viniais doliimeniais, įrodoma, kad teisi buvusi Lietuvių meno kūrėjų 
draugija, nors patalpų ji taip ir neatgavo. Tai neigiamai atsiliepė to- 
lesnei draugijos veiklai. O M. K. Čiurlionio galerija iki 1924 m. egzis- 
tavo tik popieriuje. 


Lietuvių meno kūrėjų draugija, plačiai apimdama įvairius nacio- 
nalinės kultūros barus, nuo pat savo gyvavimo pradžios rūpinosi ir 
knygos kultūros kėlimu. Knygų gausėjo, jas leido sparčiai besikurian- 
čios knygų leidimo bendrovės „Švyturys“, „Dirva“, „Sakalas“, „Spau- 
dos fondas“, „Kultūra“, Švietimo ministerijos knygų leidimo komi- 
sija ir kt. Leido knygas ir privatūs A. Ptašeko, Pribačio, D. Gut- 
mano ir kitų savininkų knygynai. Tačiau, nors knygų leidyba 
augo, į knygos išvaizdą buvo kreipiama mažai dėmesio. Leidėjai kny- 
gai pagražinti dažnai vartojo tuos pačius iš anksčiau užsilikusius ti- 
pogralinius papuošimus arba iš leidinio į leidinį perkeldavo jau turi- 
mas kurio nors dailininko iliustracijas be jo sutikimo ir žinios. Toks 
autorių teisių nepaisymas ir apskritai labai lėtai kylanti knygos me- 
ninė kultūra kėlė nerimą Lietuvių meno kūrėjų draugijai*!. Knygų api- 
pavidalinimo problema jaudino ir P. Galaunę, didelį knygos mylėtoją, 
kolekcionierių ir dailininką. Savo straipsnyje „Knygų menas“ jis 1925 m. 
rašė, kad gyvenimas padarė didelį šuolį ir vis žengia pirmyn, tik kny- 
ga pasiliko tokia kaip „Aušros“ ir „Varpo“ gadynėje, nors „„...šiandien 
mums reikalingi ne tik elementoriai, kalendoriai, ūkio vadovėliai, poli- 

tinės brošiūrėlės, bet ir mokslo literatūra, beveik visų mokslo šakų, 
dailioji literatūra ir gal net liuksusiniai leidiniai“. P. Galaunė su šird- 
gėla konstatavo, kad tiek knygų viršeliai, tiek vidus marginami ne- 
paisant turinio, be jokio estetinio skonio, kad „mes knygos, kaip tam 
tikro meno objekto, neturime. Mūsų knyga vis dar tebėra lopšely“*2. 

Trečiajame dešimtmetyje knygų grafikos srityje dirbo K. Šimo- 
nis, V. Jomantas, P. Rimša, A. Galdikas, V. Didžiokas ir kt. Į šį darbą 
įsijungė ir P. Galaunė. Jau minėjome, kaip jis bendradarbiavo 1920 m. 
kolektyviai apipavidalinant „Dainavos“ almanachą. 1922 m. jis iliust- 
ravo ketvirtą Esmaičio elementoriaus „Sakalėlis“ leidimą“. Piešinių 
stilius toks pat kaip aptartųjų K. Skabeikos elementorių. P. Galaunės 
iliustracijų randame ir vėlesniuose Esmaičio elementoriaus leidimuo- 
se (1923, 1925, 1929)**, Dažniausiai tai buvo perkelti tie patys piešiniai. 

Vienas didžiausių ir reikšmingiausių P. Galaunės knygų grafikos 
darbų — puošnus, skoningai apipavidalintas jubiliejinis Vilniaus albu- 
mas „Vilnius. 1323—1923“ (1923). Dailininkas sukūrė jam viršelį, 
titulinį lapą, inicialus, užsklandas, parinko šriftą. Tamsiai raudonos 
spalvos reljefinės odos viršelis su paauksuota iškilia antrašte ir Vil- 
niaus herbu centre, iš kraštų apvestas (puošniu bordiūru, teikia leidi- 
niui šventiškos rimties, iškilmingumo. 

Knygų leidėjai daugiausia užsakinėjo dailininkams viršelius. 
P. Galaunė sukūrė viršelius Putino „Raštams“ (1921), Maironio „Raš- 
tams“ (1927—1930), Vienuolio „Raštams“ (1920), A. Sabaliausko-Ža- 
lios Rūtos knygai „Laumės“ (1920), A, Rucevičiaus iatsiminimams 
„Sunkiaisiais laikais“ (1920), „Teatro bibliotekos“ serijai (1923), V. 
Bonzelso vaikiškai knygelei „Bitė Maja“ (1923), A. R. Niemio veika- 
lui „Lietuvių menas“ (1925, suomių kalba) ir kitiems leidiniams. P. Ga- 
launės sukurtuose knygų viršeliuose dominuoja augalinis ornamentas. 
Pavyzdžiui, gelsvos spalvos Putino „Raštų“ viršelio centre dailininkas 
simetriškai komponuoja juodą stilizuotą leliją, o iš abiejų jos šonų 
grakščia lengva linija piešia povus. Tiek augalinis ornamentas, tiek 
egzotiško paukščio — povo — įvaizdis dažnai sutinkami secesijos sti- 
liaus atstovų ir rusų „Meno pasaulio“ grupės dailininkų kūryboje. Pe- 
terburge gautos pamokos aiškiai tebeveikė P. Galaunės grafiką ir tre- 
čiajame dešimtmetyje. 

P. Galaunės sukurti viršeliai paprastai kokiu nors simboliniu 
elementu susiejami su knygos turiniu. Sakykime, apipavidalindamas 
Vienuolio „Raštus“, kuriuose vaizduojama kaimo žmonių buitis, daili- 
ninkas viršutinėje viršelio dalyje piešia rūtos ornamentą. Maironio 
„Raštų“ viršelyje panaudojamas poezijos simbolis — lyra, „Teatro bi- 
bliotekos“ serijos viršelyje — kaukė ir pan. Labai gražus V. Bonzelso 

„Bitės Majos“ viršelis. Sodrūs, realistiškai traktuoti saulėgrąžų žiedai 
ir lapai su renkančia medų bite atrodo tarsi saulės nušviesti, nors vai- 
zdas kuriamas tik juoda linija, įvairaus intensyvumo tamsiomis dė- 
mėmis ir štrichu. Visą dekoratyvinę plokštumą darniai papildo žais- 
mingas, ažūrinis gerų proporcijų antraštinis užrašas. Dažname virše- 
lyje P. Galaunė mėgsta dviejų trijų linijų rėmeliu sujungti visus deko- 
ro elementus — ornamentą, šriftą, vaizdą — į sintetinę visumą. Dailė- 
tyrininkai P. Galaunės knygos grafiką vertina kaip ryškų indėlį ke- 
liant trečiojo dešimtmečio lietuvių knygos meninę kultūrą“. 

P. Galaunė — pirmas XX a. lietuvių grafikas, pradėjęs atgaivinti 
mūsų dailėje ekslibriso tradiciją. Jis pats kūrė, rinko, propagavo eksli- 
brisą, savo pavyzdžiu ir paskelbtais spaudoje darbais skatindamas ir 
kitus dailininkus susidomėti šiuo grafikos žanru. 

„Niekas man ekslibrisų neužsakydavo. Aš juos darydavau savo 
iniciatyva: pats užsakydavau klišę jiems ir net išspausdindavau ke- 
liasdešimt savo lėšomis,— vėliau rašė P. Galaunė.— Tai buvo mano 
noras atgaivinti ekslibriso tradiciją Lietuvoje, kuri buvo gana sena, 
siekė XVI a. [...] Darydavau ekslibrisus tiems asmenims, su kuriais 
sueidavau į artimesnius santykius, žinojau, kad jie turi bibliotekas... 
Jokios literatūros ekslibriso klausimu lietuviškai nebuvo. [...] Ekslibri- 
so siužetą paimdavau, vadovaudamasis tuo, kuo tas asmuo savo moks- 
linėje veikloje daugiausia domėjosi“*8. 

Pirmuosius ekslibrisus 1919 m. P. Galaunė sukūrė J. Tumui-Vaiž- 
gantui, istorikui A. Janulaičiui, M. ir V. Biržiškoms, vėliau — kitiems 
mokslo ir meno žmonėms: A. Becenbergeriui, V. Steponaičiui (1923), 
A. Galaunienei, J. Tallat-Kelpšai (abu 1925), du autoekslibrisus (1924). 
Taip pat du ekslibrisai buvo padaryti kariuomenės bibliotekoms ir vie- 
nas Kauno universiteto bibliotekai. Iš viso P. Galaunė sukūrė 14 eks- 
librisų. 

Lietuvos ekslibriso istorijoje P. Galaunė užima išskirtinę vietą*7. 
Savo darbuose dailininkas jungia heraldinę atributiką su būdingais 
lietuvių liaudies meno simboliais. Kai kuriuose darbuose jaučiami ir 
secesijos stiliaus atspindžiai (banguojantys kašpinai ir laurai M. Bir- 
žiškos, siluetinis piešinys V. Steponaičio ekslibrisuose). P. Galaunės 
sukurti knygos ženklai atspindi savininko profesiją, interesus. Klasi- 
kinė, griežtai simetriška, uždara kompozicija, aiškus piešinys, užra- 
šas, kaip svarbus visos kompozicijos elementas, suvedami į harmonin- 
gą visumą. P. Galaunės sukurti ekslibrisai įeina į klasikinį šio grafi- 
kos žanro fondą. 

Lietuvių meno kūrėjų draugijos muzikų sekcijoje aktyviai reiš- 
kėsi ir Adelė Galaunienė. Kartu su A, Kačanausku ir kitais muzikais 
ji puoselėjo viltį įkurti operos teatrą. Net rinktasi opera, manyta sta- 
tyti P. Čaikovskio „Eugenijų Oneginą“. Grįžus iš Petrogrado K. Pet- 
rauskui, 1920 m. lapkričio mėn. įsteigiama operos taryba, kurią suda- 
rė K. Petrauskas, J. Tallat-Kelpša, A. Kačanauskas, A. Sodeika, J. Bie- 
liūnas, A. Galaunienė. Apsistota prie Dž. Verdžio „Traviatos“*8, Istori- 
nę 1920 m. gruodžio 31 dieną, kuri laikoma Lietuvos operos teatro įkūri- 
mo data, A. Galaunienė kartu su K. Petrausku dainavo pagrindines — 
Violetos ir Alfredo partijas. 

„Bene pirmoji mano Kaune matyta opera buvo Verdžio „Travia- 
ta“. Ligi šiol atsimenu, su kokia nepamėgdžiojama gracija ir aistra 
Kipras Petrauskas dainavo Alfredą ir kaip santūriai, tauriai Adelė Ga- 
launienė atliko Violetos partiją — po kelių dešimtmečių prisiminė A. 
Venclova.— Pats pastatymas dabar atrodytų pernelyg kuklus, gal net 
asketiškas, bet tada man viskas buvo nepaprastai poetiška ir puošnu“*?, 

Jaunam teatrui trūko solisčių, ir A. Galaunienė netausojo savo 
koloratūrinio soprano, dainavo ir lyrines, ir dramatines partijas, su- 
kūrė Violetos, madam Baterilai, Toskos, Tamaros, Tatjanos, Elzės, 
Lizos, Filinos ir kitus muzikinius paveikslus net 260 operos spektaklių. 
„Pradžia buvo sunki, aš pati gamindavau kostiumus ir iš namų [į te- 
atrą] nešdavau reikalingus drabužius“5?. Įr dabar P. Galaunės atmin- 
tyje gyvi tų dienų įspūdžiai, kai padėdavo žmonai nunešti iš namų 
„patalą mirštančiai Violetai“, ar, metęs darbą, baigiantis spektakliui, 
eidavo parnešti rekvizito namo... A. Galaunienė iš teatro pasitraukė 
1931 m., dirbo pedagoge — Kauno konservatorijoje ir J. Gruodžio mu- 
zikos mokykloje dėstė solinį dainavimą. 

P. ir A. Galauniai savo organizacine ir kūrybine veikla daug pri- 
sidėjo, kad būtų įgyvendintas Lietuvių meno kūrėjų draugijos tikslas — 
telkti menininkus kūrybiniam darbui, steigti kultūros židinius. 


Lietuvos ir Tarybų Rusijos 
Taikos sutarties vykdymo 
komisijoje 


1920 m. vasarą Švietimo ministerija pareiškė P. Galaunei keti- 
nanti siųsti jį į Maskvą Lietuvos kultūros turtų grąžinimo reikalu. 
1920 m. liepos 12 d. Maskvoje buvo pasirašyta Lietuvos ir Tarybų Ru- 

sijos Taikos sutartis, skelbianti, kad Rusijos Federacinė Socialistinė 
Tarybų Respublika „be atodairų pripažįsta Lietuvos valstybės sava- 
rankiškumą ir nepriklausomybę“?!. Sutarties IX straipsnyje buvo nuro- 
dyta, kad Rusijos vyriausybė sutinka grąžinti Lietuvai „archyvus, bi- 
bliotekas, muziejus, dailės kūrinius ir dokumentus, kurie turi Lietuvai 
žymios mokslo, dailės arba istorijos reikšmės ir kurie buvo išvežti iš 
Lietuvos į Rusiją prieš pasaulinį 1914—1917 m. karą [...], kiek tų da- 
lykų išskyrimas nepadarys žymios žalos Rusijos archyvams, Dbibliote- 
koms, muziejams, paveikslų galerijoms, kur jie yra sudėti“??, 

Taikos sutarties IX straipsnį įvykdyti turėjo būti sudaryta mišri 
abiejų šalių lygaus narių skaičiaus komisija. Ją organizuojant pasiro- 
dė, kad P. Galaunė yra tinkamiausias kandidatas į ekspertus, kaip jau 
turintis tais reikalais patyrimo. P. Galaunės kompetentingumą patvirti- 
no ir tuo Metu spaudoje pasirodę gausiais rašytiniais šaltiniais parem- 
ti jo straipsniai „Iš kai kurių Lietuvos knygynų ir archyvų istorijos“ 
ir „Kurių Lietuvos turtų esama Rusuose“33, 

Valstybės archeologijos komisijos prašomas ir Švietimo ministe- 
rijos raginamas, iš pradžių P. Galaunė važiuoti atsisakė. Atsisakė dėl 
kelių priežasčių: pirma, jam atrodė, jog „sutarties IX straipsnio I pun- 
kto II abzacas buvo taip parašytas, kad įsiskaičius į jį nematyti nei 
mažiausios vilties ką nors išgauti iš tų istorinių Lietuvos turtų“, an- 
tra, buvo nepatogu antrą kartą važiuoti tais pačiais reikalais jau at- 
stovaujant visai kitos santvarkos valstybei („Tuo pat klausimu 1919 m. 
buvau Lietuvos Revoliucinės Tarybų valdžios įgaliotas, tad kaip turė- 
čiau jaustis susitikęs posėdžiuose su Lunačiarskiu, Grinbergu ar An- 
dersonu?“*4), trečia, jam atrodė, kad darbui gerai atlikti komisijai rei- 
kalingas ne vienas ekspertas, bet „ištisa atskira komisija iš gerų to 
klausimo žinovų“*5. Tad kiti komisijos nariai — teisininkas V. Kalnie- 
tis (komisijos pirmininkas), V. Matulaitis, teisininkas S. Goldbergas, 
J. Sruoga (sekretorius) 1920 m. gruodžio pabaigoje išvyko į Maskvą 
be eksperto. Bet „kada atėjo laikas pajudinti ir IX sutarties straipsnį, 
tai ji [komisija] be eksperto, žinoma, judinti jo negalėjo, ir į Kauną 
pasipylė raštai ir telegramos, kad kuo greičiausiai būtų atsiųstas eks- 
pertas. [..] Švietimo ministerija jau ne kalbino mane, o spirte spy- 
rė“55, 

1921 m. balandžio pradžioje P. Galaunė išvyko į Maskvą. Tik 
nuvykęs iš karto gauna užduotį parašyti memorandumus dėl įvairiais 
laikais išvežtų į Rusiją Lietuvos turtų. Kadangi 1918 m. jo surinkta 
medžiaga šiuo klausimu buvo likusi Petrograde, kurį dabar pasiekti 
pasirodė per daug sudėtinga, P. Galaunė vėl susirankiojo istorines 

knygas, žurnalus, katalogus ir visą mėnesį rašė motyvuotus praneši- 
"mus, kurie turėjo būti įteikiami rusų komisijai prieš posėdžius. 

Kaip rodo Vilniaus universiteto bibliotekos rankraščių skyriuje 
esantys posėdžių protokolai, lietuvių komisijos nariams mišrios ko- 
misijos posėdžiuose teko diskutuoti su žymiais mokslininkais isto- 
rikais G. Melamedu, V. Ter-Oganesovu, prof. M. Liubavskiu, V. Pičeta, 
G. Ryndziunskiu, pakviestais ekspertais prof. S. Šambinaga, prof. A. Vi- 
nogradovu. Pirmam mišrios komisijos posėdžiui 1921 m. gegužės 14 d. 
Lietuvos komisija pateikė P. Galaunės parengtą memorandumą, ku- 
riame buvo reikalaujama grąžinti Lietuvos Metriką, Vilniaus univer- 
siteto biblioteką, archyvą, mokslo ir meno kolekcijas, dalį buvusio Vil- 
niaus senienų muziejaus eksponatų, Vilniaus viešosios bibliote- 
kos knygas ir rankraščius, išvežtus į Rusiją prieš Pirmąjį pasaulinį 
Ikarą96, Tokie dideli reikalavimai „jelektrindavo“ posėdžių atmosterą. 
Kai kurie jauno, įsikarščiavusio Lietuvos atstovo argumentai solidiems 
profesoriams atrodė per drąsūs. Vieno posėdžio metu prof. S. Sam- 
binaga pastebėjo: „..Aš penkiolika metų esu profesorius ir nepapratęs, 
kad su manim gimnazistai kalbėtų akiplėšiškai“97. Dažnai klausimo 
svarstymas būdavo atidedamas ir sudaroma nauja komisija reikalau- 
jamai medžiagai peržiūrėti. P, Galaunei ir jo kolegoms buvo sunku 
oponuoti prityrusiems istorikams. Viena po kitos skrieja telegramos į 
Kauną, jose prašoma atsiųsti istoriką-ekspertą. Nesulaukus jokio atsa- 
kymo, kitiems komisijos nariams pritariant, pats P. Galaunė birželio 
27 d. išvažiavo į Kauną; ten darė pranešimus Užsienio reikalų ir Švie- 
timo ministerijose, kreipėsi į kai kuriuos asmenis, bet rezultatai buvo 
apgailėtini. Liepos 16 d. „visiškai nusivylęs“ P. Galaunė grįžo į Mas- 
kvą iš Lietuvos veždamasis Švietimo ir Užsienio reikalų ministerijų 
juriskonsultų Bieliackino, Zalbielskio ir Bojevo parengtą „silpną špar- 
galką“, kaip komisija turinti ginti Lietuvos Metriką. Maskvoje jau 
rado rusų komisijos raštą su išdėstytomis tezėmis dėl Lietuvos Metri- 
kos. Tarp daugelio argumentų, kalbančių, jog Metriką išvežti iš Mas- 
Ikvos netikslinga, buvo nurodytas ir mūsų jau cituotas Taikos sutar- 
ties IX straipsnio pirmas paragraias, skelbiantis, kad kultūros verty- 
bes Tarybų Rusijos vyriausybė sutinkanti grąžinti tuo atveju, jeigu 
jų atidavimas nepadarys didelės žalos Rusijos archyvams, bibliotekoms, 
muziejams, paveikslų galerijoms, kur jos laikomos. Rašto išvada buvo 
visai nepalanki deryboms: esą Lietuvos Metrika liečia vidaus ir užsie- 
nio gyvenimą visų Lietuvos Didžiosios Kunigaikštystės sričių, tarp 
kurių yra jau nejeinančių į Lietuvos teritoriją, todėl Metriką tikslinga 
palikti Maskvoje kaip istorinį šaltinį, be kurio neįmanoma tyrinėti tas 
sritis88, 

Liepos 22 d. P. Galaunė rašo laišką Lietuvos švietimo ministrui; 
prašo sudaryti tolimesniam darbui ekspertų komisiją, į kurią įeitų 
A. Janulaitis, P. Klimas, J. Tumas, A. Voldemaras, aiškina, kad jam sun- 
ku vienam polemizuoti su rusų komisijos nariais istorikais arba į po- 
sėdžius kviečiamais ekspertais istorikais: „nesu nei istorikas, nei juris- 
tas“59 Bet iš Lietuvos niekas neatvyko komisijai padėti. 

Rugpjūčio 27 d. P. Galaunė tuo pačiu klausimu kreipėsi į A. Ja- 
nulaitį. Laiškas kupinas kartaus nusivylimo: ,„...Tamstai, kaip istorikni 
Lietuvos Metrikos klausimas, atleiskite už tokį negražų mano atviru- 
mą, turėtų rūpėti daugiau negu kam kitam, taigi labai prašau kuriuo 
nors būdu paveikti Švietimo ministeriją, kad kuo greičiausiai būtų pa- 
ruoštas atsakymas į Rusų komisijos raštą Lietuvos Metrikos klausimu. 
Jis mums labai ir labai reikalingas. Man pačiam be galo skaudu, kad 
už visą mano atvirumą ir gerus norus aš iš nieko jokios pagalbos ne- 
galiu prisišaukti Lietuvos kultūros turtų reikalais. Nors biskį padėki 
Tamsta. Paskutinis mano kreipimasis prie Tamstos tuo reikalu. Dau- 
giau jau prie nieko nesikreipsiu, ir lai būna, kas bus...“9? Privačiuose 
pokalbiuose su P. Galaune profesoriai M. Liubavskis ir V. Pičeta pra- 
sitarė, kad svarstomas klausimas bus sprendžiamas kitaip, kai Vilnius 
būsiąs grąžintas Lietuvai, nes Lietuvos Metrikos vieta tik Vilniuje, 
Centriniame archyve“!. Ę 

„Tuo būdu ir tam kartui mūsų komisija į Rusų delegacijos raštą 
Lietuvos Metrikos klausimu atsakymo duoti negalėjo, ir klausimas iki 
šiolei yra atviras“92,— rašė P. Galaunė jau 1923 m. 

Kadangi Lietuvos Metrikos grąžinimo klausimas tam kartui bu- 
vo atidėtas, lietuvių komisija nusprendė pateikti klausimą dėl kitų 
Lietuvos turtų grąžinimo. 1921 m. liepos 22, spalio 9 ir lapkričio 19 d. 
posėdžiuose diskutuota dėl Vilniaus universiteto ir Senienų mu- 
ziejaus vertybių priklausomybės“. Prieš pirmąjį posėdį rusų komisijos 
nariams buvo įteiktas P. Galaunės parengtas 11 lapų raštas „Buvusio 
Vilniaus universiteto biblioteka, archyvas, mokslo ir meno kolekcijos“, 
kurio išvadoje rašoma: „Visi aukščiau išvardinti buvusio Vilniaus uni- 
versiteto kultūros, mokslo ir meno turtai, išvežti caro valdžios iš Lie- 
tuvos, remiantis Rusijos ir Lietuvos Taikos sutartimi [...], privalo būti 
reevakuoti į Lietuvą iš vietų, kur jie yra“94. Šiuo klausimu pasisakė 
visi Lietuvos komisijos nariai. Pagrindiniai jų argumentai buvo 1918 m. 
lapkričio 19 d. RTFSR vyriausybės dekretas ir Tarybų Rusijos ir Lie- 
tuvos Taikos sutartis. Tačiau Lietuvos komisija gavo griežtą atsaky- 
mą: „„... Išvežus iš Rusijos nurodytą rinkinį, rusų mokslininkai neteks 
galimybės tyrinėtį tokius istorinius ir literatūrinius šaltinius, kurie yra 
tiktai šitame rinkinyje““s. Motyvuojama buvo dar ir tuo, kad: „toji 

[Vilniaus universiteto] biblioteka yra grynai jėzuitinė ir atidaromam 
Vilniaus universitetui, kuris bus kuriamas kitais pagrindais, visiškai 
nereikalinga“6ė. Po ilgų diskusijų spalio 8 d. posėdyje buvo nutarta grą- 
žinti Lietuvai šiuos Vilniaus universiteto dokumentus: 1. Vyriausiosios 
Lietuvos mokyklos archyvą; 2 Vilniaus šv. Ignoto ir šv. Rapolo jėzuitų 
kolegijų archyvą, Vilniaus Akademijos archyvą“'. Vėliau nutarimai 
buvo pakeisti ir grąžinimo laikas atidėtas. 

1921 m. rugpjūčio 18 d. posėdyje įsiliepsnojo karšti ginčai dėl 
Vilniaus senienų muziejaus kolekcijų. Rusų komisijai buvo įteiktas 
P. Galaunės parengtas 10 lapų dokumentas „Vilniaus archeologinis mu- 
ziejus“98, kuriame buvo nurodyta, kokie eksponatai (skulptūros, tapybos, 
graiikos kūriniai, ginklai, indai, audiniai, antspaudai bei herbai ir kiti 
muziejinės vertės daiktai) 1868 m. Muravjovo įsakymu buvo išvežti į 
Maskvą, į Rumiancevo muziejų. 

Svarstant šį klausimą, komisijoje kaip paprastai dalyvavo trys 
Lietuvos atstovai — V. Kalnietis, S. Goldbergas, P. Galaunė ir septyni 
rusų istorikai: G. Melamedas, V. (Ter-Oganesovas, prof. M. Liubavs- 
kis, Maškovcevas, prof. A. Vinogradovas, prof. V. Pičeta, G. Ryndziun- 
skis*. Abi pusės pateikė savo argumentus. Ypač griežtai prieš kolek- 
cijos grąžinimą pasisakė prof. A. Vinogradovas, teigdamas, kad ko- 
lekcija įaugo į Rumiancevo muziejų. 

Lietuvių delegacijos atstovas S. Goldbergas savo ilgame pasisa- 
kyme tarp kitų argumentų pabrėžė, jog Rumiancevo muziejus toks 
turtingas, kad Vilniaus kolekcija jame yra tik „atsitiktinis epizodas“, 
be kurio muziejaus reikšmė nesumažės. 

V. Kalnietis teigė kad Vilniaus senienų muziejaus rinki- 
nius „su Rumiancevo muziejaus kolekcijomis sieja tik bendras stogas“. 
Jam pritardamas, P. Galaunė priminė, kad Senienų muziejaus 
eksponatai apie trisdešimt metų išgulėjo rūsyje ir dabar laikomi at- 
skirai, kaip „Vilniaus kolekcija“70. Į tai prof. A. Vinogradovas atsakė, 
kad Taikos sutarties IX straipsnyje nurodoma, jog kultūros vertybes 
grąžinti galima tik tuo atveju, jei nebus padaryta esminė žala rusų 
muziejui, o Rumiancevo muziejaus darbuotojų nuomone, „daugiau kaip 
20905 Vilniaus kolekcijos negali būti grąžinta“7!. 

V. Ter-Oganesovui pasiūlius, buvo nutarta sudaryti specialistų 
pakomisę Vilniaus senienų muziejaus kolekcijoms peržiūrėti ir nusta- 
tyti, „kokią žalą jų matidavimas gali padaryti Rumiancevo muziejui“72, 

Svarstant klausimą dėl Vilniaus astronomijos observatorijos bi- 
bliotekos ir įrengimų, išvežtų į Pulkovo observatoriją, Lietuvių komisi- 
ja reikalavo ikartu grąžinti ir Observatorijos žurnalus (biuletenius), 
nes jie Pulkovo observatorijai esminės reikšmės neturį, o „Lietuvai jų 

reikšmė didžiulė“, taip pat turi būti grąžintas Vilniaus observatorijos 
archyvas??, 

1921 m. lapkričio 19 d. posėdyje buvo nutarta grąžinti Lasiyėi 
visus buvusios Vilniaus observatorijos įrengimus, išvežtus į Pulkovo 
observatoriją?4. Bet ir šis nutarimas nebuvo įvykdytas. 

„Per visą laiką, kada iaš darbavausi komisijoje, padėtis buvo 
tokia, kad iš Kauno — tais opiais mums klausimais — negalima buvo 
prisišaukti ir susilaukti jokios pagalbos““,— rašė vėliau P. Galaunė. 

Nesulaukęs iš Lietuvos specialistų paramos, 1921 m. 1. rudenį P. Ga- 
launė parvyko į Kauną. 

„Į Maskvą daugiau nebegrįžau. Mano vieton niekas nenorėjo 
važiuoti. O važiuoti reikėjo, nes 1922 m. sausio mėn. turėjo prasidėti 
ekspertų posėdžiai Vilniaus archeologinio muziejaus klausimu. [...] 
Prof. M. Songaila buvo sutikęs važiuoti, bet jau per vėlai [...]. Komi- 
sijoj tuo metu (1922 m. balandžio mėn.) darbas buvo jau sustabdy- 
tas“76. 

Nors komisijos veikla nutrūko, bet ir toliau buvo susirašinėjama 
dėl kultūros turtų. Ypač tuo rūpinosi Valstybės archeologijos komisija. 
Jos pirmininkas E. Volteris dar 1921 m. kreipėsi į Lietuvos istorijos 
tyrinėtoją prof. M. Liubavskį, prašydamas sudaryti istorinę Lietuvos 
Metrikos apžvalgą“. Vėliau žinias apie Maskvoje esančius Lietuvos 
archyvus rinko žymusis archyvaras Konstantinas Jablonskis. Jo su- 
rinkta informacija buvo nusiųsta į Maskvą Lietuvos pasiuntiniui 
J. Baltrušaičiui, kuriam tarpininkaujant 1929—1933 m. į Lietuvą buvo 
grąžinta dalis Vilniaus centrinio archyvo — Kauno miesto magistrato, 
Kauno teismo XVI-XVII a. dokumentai, Trakų vaivadijos ir miesto 
teisių dokumentai. Tai liudija J. Baltrušaičio ir kitų Lietuvos atstovy- 
bės Tarybų Sąjungoje narių susirašinėjimas su Lietuvos užsienio ir 
švietimo ministerijomis?ė. Gautieji centrinio archyvo dokumentai buvo 
perduoti saugoti Vytauto Didžiojo universiteto bibliotekai. 

Po Antrojo pasaulinio karo iš naujo pradėta rūpintis išblaškytų 
Lietuvos kultūros turtų likimu. Į Vilniaus universiteto biblioteką jos 
ilgamečio direktoriaus Levo Vladimirovo pastangomis iš Maskvos, Char- 
kovo, Lvovo universitetų bibliotekų grįžo daug vertingų leidinių: vie- 
mintelis Tarybų Sąjungoje žinomas Mažvydo „Katekizmo“ egzemplio- 
rius, M. Daukšos „Katekizmo“ vienintelis pasaulyje žinomas egzemp- 
liorius, XVI-XVIII a. iknygų kolekcija, priklausiusi Peterburgo dvasinei 
akademijai ir kt.?? 

Lietuvos TSR Istorijos ir etnografijos, vėliau Vilniaus Mokslo 
muziejaus direktoriaus Vinco Žilėno rūpesčiu iš Maskvos valstybinio 
istorijos muziejaus 1956 ir 1979 m. grąžinti 38 seni portretais?, 

Daug pasidarbavo renkant išblaškytą istorinę medžiagą Lietuvos 
TSR valstybinio istorijos archyvo direktorius Domas Butėnas. Jo pas- 
tangomis į Vilnių grįžo dalis vertingų dokumentų iš Kijevo valstybinio 
archyvo, perėmusio juos iš Kijevo universiteto, į kurį jie pateko užda- 
rius 1842 m. Vilniaus medicinos-—chirurgijos akademiją. Tarp grąžintų 
rankraščių yra Vilniaus universiteto profesorių I. Lobenveino, M. Ren- 
jė, J. Sniadeckio, J. Franko, R. Simonavičiaus ir kitų moksliniai trak- 
tatai, paskaitų tvarkaraščiai (88 saugojimo vienetai), Krokuvos univer- 
siteto 1364—1663 m. Jjįstatų rinkinys, Jėzuitų ordino XVIII a. statutas, 
Livonijos didikų Veisenhoių, perėjusių į Lietuvos Didžiosios Kunigaikš- 
tystės tarnybą, XVII-XIX a. dokumentai (280 saugojimo vienetų), 
Sapiegų giminės XVI-XVIII a. diplomatinių dokumentų mikrofilmas; 
iš Latvijos TSR centrinio valstybinio istorijos archyvo (Rygoje) gauti 
Rygos magistrato archyvo dalių ,„Moscovitica“ ir „Ruthenica“ mikro- 
filmai (medžiaga apie Lietuvą nuo XIII a. iki Jogailaičių dinastijos 
pabaigos; yra Gedimino ir kitų didžiųjų Lietuvos kunigaikščių doku- 
mentų). Lietuvą liečiančių dokumentų rasta Talino ir Petrozavodsko 
(Karelijos ATSR) archyvuose. O svarbiausia — per trylika metų buvo 
mikrofilmuota visa Lietuvos Metrika, esanti TSRS centriniame valsty- 
biniame senųjų aktų archyve Maskvoje; apie 500 000 Lietuvos Metrikos 
kadrų, sudarančių 664 tomus, dabar saugoma Lietuvos TSR centrinia- 
me valstybiniame istorijos archyve Vilniuješ!. Kai kurie Lietuvos Met- 
rikos fragmentai, profesoriaus Konstantino Jablonskio rūpesčiu mikro- 
filmuoti pokario metais, yra Lietuvos TSR Mokslų Akademijos Istori- 
jos institutes?, 

Taigi P. Galaunės pradėtas darbas ir jį nuo jaunų dienų įaudi- 
nusi idėja — surinkti istorijos audrų išblaškytus Lietuvos kultūros 
turtus — realizuojami mūsų dienomis. 


Valstybės archeologijos 
komisijoje 


Apsigyvenęs Lietuvoje, P. Galaunė tuoj pat įsitraukė ir į Vals- 
tybės archeologijos komisijos veiklą. Dėl Lenkijos agresijos turėjusi 
nutraukti veiklą Vilniuje, kur ją 1919 m. Ikovo 25 d. įsteigė Tarybų 
Lietuvos Švietimo liaudies komisariatas, komisija atgimė Kaune, va- 
dovaujama Tado Daugirdo. 

Pirmasis Archeologijos komisijos posėdis įvyko 1919 m. gegužės 
28 d. Jam pirmininkavo T. Daugirdas*. Tų pačių metų lapkričio mėn. 
13 d. posėdyje tylos minute buvo pagerbtas jo, lapkričio 1 d. pasitrau- 
kusio iš gyvenimo, atminimas, ir pirmininku išrinktas E. Volteris. 
1920 m. lapkričio 1 d. Švietimo ministro įsakymu P. Galaunė skiriamas 
Valstybės archeologijos komisijos nariu-bendradarbiu ir jam paveda- 
ma eiti sekretoriaus pareigas, „apmokamas kas mėnesį 450 auksinų“**, 

Čia dirbti P. Galaunė atėjo su viltimi daug nuveikti, nes komisi- 
ja buvo vienintelė oficiali valstybės išlaikoma instancija, skirta rūpin- 
tis kultūros paminklais. Jos pagrindinis tikslas buvo tirti ir saugoti 
archeologijos, architektūros, dailės, senovės raštijos palikimą, globoti 
senas bibliotekas, dokumentų rinkinius, kaupti numizmatiką, sfragisti- 
ką, steigti archeologijos ir istorijos muziejus, tyrinėti ir restauruoti 
architektūros paminklus, jai buvo suteikta teisė uždrausti vežti kultū- 
ros paminklus į užsienįss. 

Komisija veikė 1919—1925 ir 1930—1936 m. Į komisijos posė- 
džius, be nuolatinių narių — E. Volterio, V. Nagevičiaus, V. Verbicko, 
A. Janulaičio, K. Jablonskio, P. Galaunės, V. Dubeneckio, ateidavo 
S. Čiurlionis, V. Biržiška, Pr. Mašiotas, T. Ivanauskas, J. Tallat-Kel- 
pša, K. Šimonis, J. Vabalas-Gudaitis, P, Tarasenka, kurį laiką raštinės 
vedėja buvo Valerija Čiurlionytės“, 

P. Galaunė su visa savo energija ir žiniomis įsitraukė į komisi- 
jos darbą, kurio buvo labai daug. Komisija nuolat gaudavo žinių apie 
naikinamus, žalojamus paminklus. Lietuvos respublikos vyriausybei 
nacionalizavus dvarus, daugelis dvarininkų pasitraukė į užsienį ir pa- 
liko turtingas bibliotekas, meno kūrinių kolekcijas, kurioms reikėjo 
globos. Apverktinoje padėtyje atsidūrė archeologijos, architektūros pa- 
minklai. 1922 m. komisijos nariai pasiskirstė pareigomis: archeologijos 
skyriui apsiėmė vadovauti K. Jablonskis, archeografijos — V. Biržiš- 
ka, senovės meno — P. Galaunė. Jam pavedama rūpintis ir Valstybinio 
muziejaus kūrimuš?, 

1922 m. lapkričio 15 d. P. Galaunė buvo paskirtas Archeologijos 
komisijai priklausiusio Valstybės muziejaus direktoriumišė. Siame mu- 
ziejuje buvo kaupiami archeologijos radiniai, seni dokumentai, etno- 
gralijos, dailės, numizmatikos ir kiti eksponatai, jiems saugoti Kauno 
miesto muziejuje paskiriamas vienas kambarys. 

P. Galaunė važinėjo į nuošaliausius Lietuvos kampelius, tikrino 
architektūros paminklų būklę, numatė, ką pirmiausia reikėtų restau- 
ruoti, apmatuoti, daryti brėžinius ir planus. Jis buvo vienas iš pagrin- 
dinių ekspertų įvertinant ir perimant iš nacionalizuojamų dvarų ir 

pavienių asmenų bibliotekas, numizmatikos, taikomosios dailės, pa- 
veikslų kolekcijas. 

P. Galaunės prisiminimuose ryškiai iškyla viena 1920 m. pava- 
sario diena, kai jie su prof. E. Volteriu, įgalioti komisijos, iš miesto 
savivaldybės gauta brička važiavo apžiūrėti Pažaislio architektūros 
ansamblio ir nustatyti, kaip apsaugoti jo interjerą, išpuoštą XVII a. 
italų dailininko M. A. Palonio freskomis. „Bažnyčios vidus buvo ap- 
leistas, varinė kupolo skarda karo metu nuplėšta ir išvežta į Vokietiją 
artilerijos sviedinių tūtoms gaminti, Stogas uždengtas toliu, daugelyje 
vietų suplyšęs, ir vidun patekdavo lietus. [...] Buvusi zakristija su 
mediniu ornamentu puoštomis sienomis apverktinoje būklėje, įėjimas į 
rūsį, kur stovėjo Pažaislio fundatorių Pacų karstai, apgriautas... Fres- 
koms ir apskritai visam pastatui grėsė pavojus... Vienuolė atnešė ir 
paklojo prieš mus ant žolės puošnų Paco rūbą, kažkokiu būdu išimtą 
iš karsto...“89 

Gelbstint Pažaislį ir rūpinantis kitais architektūros paminklais, 
pasak P. Galaunės, daug nusipelnė komisijos narys architektas V. Du- 
beneckis: „Tiktai Vladimiro pastangų dėka bažnyčia komisijos lėšomis 
buvo apdengta cinkuota skarda. [...| Tuojau atsirado kitas rū- 
pestis — apverktina Zapyškio bažnyčios būklė. Ir čia Vladimiras pa- 
darė viską, kad šis kuklutis, bet toks gražus gotikos paminklas dar 
ilgus metus bylotų Lietuvai apie jos praeitį...“??, 

Valstybės archeologijos komisija dažnai koniliktavo su Kauno 
miesto savivaldybe ir privačių namų savininkais. Miesto valdžia pra- 
dėjo atstatinėti Kauną, neatsižvelgdama į senus, kartais stilingus pas- 
tatus, griovė juos, leido savininkams perstatinėti. Toks likimas grėsė 
ir senami XVII a. kapitulos miamui su atiku Vilniaus g. 18, kuriam 
norėta pristatyti trečią aukštą ir nugriauti puošnius barokinius vartus. 
P. Galaunė parašė aštrų straipsnį „Mūsų sostinės pagražinimas“?!, ku- 
riame tokį beatodairišką paminklų naikinimą vadino vandalizmu ir tei- 
gė, kad seni statiniai turi būti saugojami ir konservuojami. Į jo strai- 
psnį miesto savivaldybė nereagavo. 

Kaip atsakymas P. Galaunei, spaudoje pasirodė A. Jakšto strai- 
psnis, nukreiptas prieš tuos, kurie, jo nuomone, gina „nevertus dėme- 
sio dalykus“; esą nesusipratimų kalbant apie kultūros paminklus ypač 
daugėja, kai atsiranda tokių karštų „senovės konservatorių kaip mūsų 
Galaunė“, kuris, pasiskelbęs archeologu, ėmęs karščiuodamasis ginti 
tokius „brangius“ kultūros paminklus kaip kapitulos namų „bromą“ 
ir kitus panašius. Autorius sakosi turįs teisę pavadinti P. Galaunės 
šauksmą „liguistai isterišku“??. Pats P. Galaunė dėl tokio jo asmens 
„įvertinimo“ nesijaudino ir, rašydamas kitam „Baro“ numeriui straips- 

nį „Vieno vandalizmo istorija“, to net nepaminėjo, tik pateikė taktų, 
kurie rodė, kad daug kas nesuvokia paminklų .reikšmės.. 

Reziumuodamas P. Galaunė nusiskundė: „Dėl "Lietuvos kultūros 
turtų likimo ir vandališko elgesio su jais mums ne kartą teko rašyti 
bei šaukti. Bet... „prieš vėją nepapūsi“. Ir visi tie mūsų rašymai, šau- 
ksmai nuėjo vėjais. Tad nutarėm ramiai į tuos reiškinius žiūrėti ir is- 
toriškai dokumentuoti. Gal laikui bėgant bus suprasta, įvertinta, dėl 
ko savo laiku taip nervinomės““?, Tačiau jis anaiptol nebuvo iš tų, ku- 
rie gali „ramiai į reiškinius žiūrėti“, jis buvo iš tų, kurie nepavargda- 
mi „pūtė prieš vėją“: rašė, aiškino, įrodinėjo, reikalavo, piktinosi. Tuo 
laiku pasirodė daug P. Galaunės straipsnių kultūros paminklų apsau- 
gos tema. Juose jis aštriai aptarinėjo meno turtų likimą ir kaltino vy- 
riausybę, kad ši neišleidžianti kultūros paminklų apsaugos įstatymo: 
„Lietuva, rodos, vienintelė šalis Europoje, kur tie turtai ne tik neren- 
kami, bet plačiai atidarytos jiems durys plaukti į užsienius, nes „„man- 
drios“ galvos dar iki šio laiko nesugalvojo įstatymo, draudžiančio iš- 
vežti iš Lietuvos kultūros turtus“?*. Autorius garsina ir konkrečius at- 
vejus, kai bandoma išvežti iš Lietuvos meno turtus: aprašo Valstybės 
archeologijos komisijos pastangas neleisti išvežti Oginskių meno ko- 
lekcijas iš Plungės“. Keldamas šios rūšies problemas, kaip pavyzdį 
nurodo kitas valstybes, kurios, turėdamos senesnes kultūros tradicijas, 
net ir sunkiausiais savo krašto istorijos momentais rūpinasi meno ver- 
tybėmis: sakykime, Tarybų Rusija revoliucijos metais išsaugojo daug 
dvarų, kuriuose vėliau buvo įrengti kultūros ir buities muziejai. Tą 
patį būtų galima padaryti ir Lietuvoje. Šiam tikslui, jo nuomone, labai 
tiktų Raudondvario rūmai, kurie dar nėra galutinai ištuštėję“. 

Tuo reikalu P. Galaunė ir J. Vienožinskis ėję pas švietimo mi- 
nistrą, bet gavę atsakymą: „Baigėme su dvarais, nereikia ir jų kultū- 
ros“97. Be abejo, tokių pažiūrų buvo ne tik ministras. Iš kaimo ki- 
lusiems lietuvių valdininkams ir inteligentams dvarai visų pirma buvo 
socialinio išnaudojimo ir nutautinimo židiniai, kurie trukdė formuotis 
tautiniam lietuvių susipratimui, kurti valstybingumą. Dvarininkai ne- 
retai buvo priešiški jaunai Lietuvos valstybei („chamų valdžiai“), 
brandino Lenkijos inspiruojamų sąmokslų kėslus. Todėl tik nedaugelis 
lietuvių inteligentų sugebėjo pažvelgti plačiau, pakilti aukščiau to me- 
to politinės situacijos ir dvarų kultūrinį palikimą įvertinti kaip integ- 
ralinę Lietuvos praeities kultūros dalį. 

Daug karčių žodžių savo straipsniuose P. Galaunė adresuoja vy- 
riausybei: piliakalniai griaunami, senoji statyba moderninama, senas 
bažnytinis turtas deginamas ant laužo, įvairūs senovės daiktai gabena- 
mi į užsienį. Ir pati dvasininkija, užsiėmusi politikavimu, nesirūpina 

bažnyčių meno turtais, nededa pastangų įkurti muziejų jų išsaugoji- 
mui?s, 

Padėčiai pagerinti P. Galaunė siūlė, kad Švietimo ministerijoje 
kultūros bei meno įstaigoms vadovautų ne vienas kuris nors valdinin- 
kas, nieko bendro su šia sritimi neturintis, bet kad būtų sudaryta nors 
maža kolegija ar taryba, sugebanti autoritetingai spręsti meno ir kul- 
tūros reikalus??, 

Valstybės archeologijos komisija iš valstybės gaudavo lėšų ko- 
mandiruotėms, ekspedicijoms, tyrimams, eksponatams Valstybės mu- 
ziejui pirkti. Dėl lėšų stokos 1926 m. komisija buvo likviduota. Pas- 
kutinis jos posėdis įvyko 1926 m. spalio 27 d. Neliko vienintelės 
instancijos, kuri rūpinosi kultūros paminklais. Problemos liko tos pa- 
čios, tik nebuvo kas rūpinasi jų sprendimu. 

Ir vėl P. Galaunė rašė, kalbėjo, beldėsi į įstaigų duris, įrodinė- 
damas, kad susidariusi nenormali padėtis daro kultūrai didžiausią ža- 
14. 1928 m. apie tai buvo kalbama ir muziejininkų suvažiavime, po ku- 
rio P. Galaunė kartu su Pedagogikos muziejaus vedėju Vincu Ruzgu 
įteikė Švietimo ministerijai raštą, kuriame buvo prašoma atgaivinti 
Valstybės archeologijos komisiją ir išleisti kultūros paminklų apsau- 
gos įstatymą. Rašte nurodoma, kad „žemės reforma skaudžiai palietė 
Lietuvos giliausios praeities liudininkus — piliakalnius, senkapius, ku- 
rie atiteko naujakuriams, o šie juos aria, statosi trobesius, naikina“. 
Kita vertus, kultūros paminklai vis taip pat laisvai gabenami į užsie- 
nį: „Gabenama visai atvirai, nes Lietuva šiandien yra vienintelė val- 
stybė, kurioje nėra įstatymo, draudžiančio tuos turtus gabenti į užsie- 
nį. [..]Prieš ketverius metus panaikinta Valstybės archeologijos ko- 
misija, o kitos įstaigos, kuri rūpintųsi paminklais, — nėra“!90, 

Archeologijos komisija buvo atgaivinta 1930 m. Ją sudarė „trium- 
viratas“ — pirmininkas K. Jablonskis, nariai P. Galaunė ir P, Tara- 
senka. Netrukus į komisiją kaip tikrieji nariai buvo pakviesti Ignas 
Končius ir E. Volteris. 

Atgaivintoje Valstybės archeologijos komisijoje P. Galaunės kom- 
petencijoje — senovės paminklų apsauga, bet interesų platumas, eru- 
dicija ir, svarbiausia, neblėstantis nusistatymas kiek galima daugiau 
nuveikti savo krašto kultūrai skatino jį domėtis daug platesnėmis 
kultūros darbo sritimis, tarti savo Žodį, padėti organizuoti vieną ar 
kitą darbą. 

Komisija, jau turėdama patirtį, sudarinėjo konkretesnius negu 
pirmajame veiklos etape darbo plants. 

“ P. Galaunės iniciatyva pirmajame atgaivintos Valstybės arche- 
ologijos komisijos posėdyje 1930 m. lapkričio m. 15 d. svarstomas 

kultūros paminklų apsaugos įstatymo projektas, nutarta ji pateikti 
Švietimo ministerijai, kuri turėtų rūpintis jo įgyvendinimu!*!;. Projek- 
tas ilgai keliavo per įvairias instancijas; tik 1934 m. jis buvo apsvars- 
tytas Valstybės tarybos posėdyje, bet ir vėl be jokių rezultatų!0?, 

P. Galaunę jaudino likimas senųjų kaimo trobesių, kurie, kelian- 
tis į vienkiemius, buvo griaunami. Pagal jo paruoštą instrukciją pra- 
dedama juos inventorinti, pasitelkus kultūrtechnikus, matininkus, paš- 
to tarnautojus!03, 

Jauna valstybė jautė didelį kvalifikuotų specialistų — architektų 
stygių. Ir vėl P. Galaunė kelia mintį, kad reikia per Švietimo ministeriją 
įtraukti universiteto Technikos fakulteto architektūros skyriaus studen- 
tus, kad jie imtųsi matuoti architektūros paminklus — tuo būdu ko- 
misija sukauptų vertingų dokumentų rinkinį!0ė, 

Reikėjo skubiai organizuoti etnografines ekspedicijas. 1932 m. 
P. Galaunė ir I. Končius šiam darbui sutelkė šešiolika Kauno universi- 
teto ir Meno mokyklos studentų, kurie dviejų savaičių kursuose buvo 
apmokyti, kaip ir kokią medžiagą rinkti. P. Galaunei kėlė nerimą spar- 
čiai besikuriantys provincijos muziejėliai, kurių iniciatoriai dažniau- 
siai neturėjo jokio muziejinio patyrimo. Todėl 1932 m. jo rūpesčiu ir 
buvo suorganizuoti muziejų darbuotojų kursai, kuriuose buvo mokoma 
inventorinti, tvarkyti eksponatus. Kursus lankė dvidešimt žmonių!o, 

Darbas vijo darbą, kas dieną kildavo gana sudėtingų problemų. 
Dažnai trūko lėšų ir specialistų joms išspręsti. Valstybės archeologijos 
komisija ir jos gretose P. Galaunė, triūsęs šiame bare dvylika metų, 
nuveikė didžiulį darbą: tyrė ir registravo kultūros paminklus, sukau- 
pė daug istorinės medžiagos „Lietuvos žemės vardynui“, dokumentų 
apie dvarų bibliotekas ir archyvus, rūpinosi kultūros paminklų apsau- 
ga, rengė pirmąsias ekspedicijas. 


Studijos Paryžiuje 


1923 m. vasarą viename Valstybės archeologijos komisijos posė- 
dyje A. Janulaitis iškėlė mintį, kad būtinai reikia rengti muziejinio 
darbo, paminklų apsaugos specialistus ir siųsti juos stažuotis į užsie- 
nį'6. Visų akys krypo į P. Galaunę — jauną, energingą, visada pilną 
naujų idėjų, sugebantį kovoti už jų įgyvendinimą, turintį ir teorinį 
pasiruošimą. Per ketverius Kaune pragyventus metus jis jau visa gal- 
va buvo pasinėręs į daugiašakę kultūrinę veiklą, pasireiškęs kaip vie- 

nas aktyviausių meninio gyvenimo organizatorių. Spaudoje jau buvo 
„paskelbęs apie penkiasdešimt straipsnių, drąsių, polemiškų, pilnų su- 
sirūpinimo dėl blogos muziejų bei kultūros paminklų padėties. Buvo 
išėjusi ir didesnė mokslinė studija — monograiija apie žymųjį lietuvių 
architektą Lauryną Stuoką-Gucevičių, pirmas tokio pobūdžio darbas 
lietuvių kalba. P. Galaunė Ibuvo ikandidatas į jau besikuriančios 
M. K. Čiurlionio galerijos direktoriaus postą. Šių pareigų, pasilikdamas 
galerijos komisijos nariu, griežtai atsisakė. Vėliau prisimins savo atsi- 
sakymo motyvus: „Man buvo pažadėta stipendija studijoms Paryžiu- 
je“. Pažadas buvo ištesėtas. 

1923 m. spalio 4 d. Valstybės archeologijos komisijos posėdyje, 
kuriame, be P. Galaunės, dalyvavo Augustinas Janulaitis, Konstantinas 
Jablonskis ir Vaclovas Biržiška, nusprendžiama: „Valstybės archeolo- 
gijos komisija, matydama reikalą Valstybės muziejaus direktorių su- 
pažindinti su naujais muzeologijos reikalavimais ir giliau pastudijuoti 
meno ir senovės architektūros istoriją, nutaria komandiruoti Paulių 
Galaunę į Paryžių ir kitus svarbesnius Europos meno centrus pusei 
metų ir įvykdymui šio kreiptis į Švietimo ministeriją, kad paliktų Ga- 
launės algą (400 lt.) ir duotų po 200 It. kas mėnuo stipendijos“!97. 


Atvykę į Paryžių, Paulius ir Adelė Galauniai apsigyvena kuklia- 
me kambarėlyje Pasy kvartale netoli Bulonės miško. Svaigina pirmieji 
įspūdžiai atsidūrus sakistatoje su „pasaulio menų sostine“, matyta tik 
meno kūriniuose ir fotogralijose — prieš jų akis iškilo viduramžių go- 
tikos šedevrai su melsvoj prieblandoj blausiai švytinčiais vitražais, 
Monmartras, tas gyvas meno organizmas, muziejai ir bibliotekos, Se- 
nos pakrantė su bukinistų būdelėmis, antikvariatai. Viskas, apie ką 
buvo tiek skaityta, svajota, tapo realybe. Po daugelio metų paklaustas, 
ar tebeprisimena Paryžių, atsakys: „Kaip jo neprisiminsi. Tai miestas, 
į kurį visada norisi sugrįžti. Aš neilgai jame gyvenau ir supratau 
viena — įeiti į tikrąjį prancūzų Paryžių nėra taip lengva. Yra, matote, 
keli Paryžiai. Yra Paryžius svetimšaliams turistams. Jo tikslas — greit 
sužavėti. Yra Paryžius nuobodžiaujantiems turtuoliams, yra menininkų 
ir paprastų žmonių Paryžius. Kas ko ieško — tą randa. Pačių pranciū- 
zų „Paryžius — tai dar visai kas kita... Paryžius — turbūt labiausiai 
jaudinantis prisiminimas...“108 

Atvykusį į Paryžių P. Galaunę priėmė Lietuvos atstovas Pran- 
cūzijoje poetas Oskaras Milašius. Jis pagloboja atvykėlį iš to krašto, 
kurį pats vadina „mano kraštas“, „mano tauta“, apie kurį viešoje pas- 
kaitoje Paryžiuje buvo pareiškęs: „Atmesdamas visus prietarus ir 
asmeniškus rūpesčius, stoju tarnauti savo tėvynei“!?. Panašų devizą 

dar paauglystėje pasirinko ir P. Galaunė, M. Remėriė Inygos „Litwa“ 
priešlapyje kaip epigraią užrašęs Vydūno mintį: „Iš. "Lietuvos gyvybė 
duota, dėl Lietuvos tur būti ir naudota“. 

P. Galaunėsu O. Milašiumi kalbėjosi rusų kalba, kurią poetas gerai 
mokėjo. „Be kitų mokslų, O. Milašius buvo baigęs ir Luvro mokyklą 
(Ėcole de Lauvre), tad ir man patarė ją pasirinkti. Mokykloje klau- 
siausi muziejininkystės, meno istorijos, filosofijos paskaitų. Bet gal 
didesnės naudos už teorines žinias, kurių semtis ėmiau jau semes- 
trui prasidėjus, man teikė Paryžiaus muziejų lankymas. O. Milašius 
išrūpino man nemokamą įėjimą į visus valstybinius muziejus ir suda- 
rė sąlygas susipažinti ne tik su ekspozictjomis, bet ir su muziejų fondais, 
jų įrengimu, tvarkymu“ !!0, 

Abudu su žmona įsitraukė į studijas. A. Galaunienė mokėsi dai- 
navimo pas garsiąją dainininkę Feliją Litvin!!, 

Trumpo viešėjimo Paryžiuje metu P. Galaunė nė valandėlei ne- 
pamiršta esąs savo krašto atstovas, muziejininkas, meno istorikas, 
neatsiriboja nuo tėvynės rūpesčių, jaučia jos sudėtingo kultūros gy- 
venimo peripetijas, žino, kaip daug visa ko trūksta ilgaamžės carizmo 
priespaudos ir karų nuniokotam kraštui. Todėl kaip aukso dulkes nuo 
turtingo kultūros lobyno jis renka ir siunčia namo: Meno mokyklai — 
prancūzų ir kitų Vakarų Europos dailininkų spalvotas reprodukcijas, 
Valstybės archeologijos komisijai — mokslinės literatūros sąrašus, ko- 
misijos bibliotekai — knygas, K. Jablonskiui — prancūziškus leidinius 
apie archeologiją!!2, 

Privačiose galerijose ir antikvariatuose ieško lituanistinių daly- 
kų Valstybės muziejui, medžiagą kaupia kryptingai, žinodamas, ko 
nori, kas bus naudinga grįžus į Lietuvą. „Muziejininko novelėse“ vė- 
liau vaizdingai atkurs dailininko Pranciškaus Smuglevičiaus piešinio 
radimo istoriją: 

„1924 m. vasario 8 d. Paryžiuje buvo saulėtas, visai pavasariš- 
kas rytas. Ėjau į vieną antikvariatą ieškoti graviūrų — lituanikos. Rue 
Balzac prie vienų vartų akį patraukė nedidelis, kuklus, bet originalus 
plakatėlis. Sustojęs perskaičiau: „Galerie Balzac. Exposition de des- 
sins et aguarelles. De David a Monet“. Galerija atokiau nuo gatvės, 
su gana jaukiu įėjimu. Paroda labai įdomi, su prancūzišku skoniu 
įrengta. Apėjau jos sales kartą, kitą, tuo, matyt, atkreipiau galerijos 
savininko dėmesį. Jis priėjo prie manęs, prisistatė ir pareiškė, kad jei- 
gu domiuosi piešiniais, tai jis turįs dar neišstatytų, ir aš galįs juos 
apžiūrėti. Mielai sutikau ir ėmiau vartyti įrėmintus ir neįrėmintus pie- 
šinius ir akvareles. Staiga viename piešinių mano dėmesį patraukė au- 
toriaus parašas: ,,F.Smugliewicz“. Taigi Vilniaus meno mokyklos ta- 

K. Galaunienės 1984, birž. 20, dainininkai. Be A. Galaunienės, 

konservatorijos prie Paryžiaus į Paryžių 1923, gruod. 12.— 


dainavimo profesorė. Pas ją mokėsi VVU BR, f. 132—57. 


pybos pirmojo profesoriaus darbas. Ir kur? — Paryžiuje, kuriame Smu- 
glevičius, mano žiniomis, nėra buvęs. [...] Kad parašas nesuklastotas, 
neabejojau. Dėl visa ko paklausiau galerijos savininką, ar jam šio 
piešinio autorius žinomas, Atsakė — parašo negalįs išskaityti. Apsi- 
mečiau, kad ir man autorius nežinomas. Piešinio kaina buvo tokia pri- 
einama, kad čia pat jį nupirkau besikuriančiai Čiurlionio galerijai. 
Nešdamas piešinį namo, galvojau: 

— Nors kuklus piešinys, bet tai darbas žmogaus, kuris pirmas 
ėmė mokyti Lietuvoje tapybos. Kaži kokį likimą išgyvenęs tas piešinys 
pasieks Lietuvą...“ !!8 

P. Smuglevičiaus piešinys „Auka“, atliktas plunksnele ir sepija, 
saugomas Kauno M. K. Čiurlionio dailės muziejuje!!4, 

Per pusę metų P. Galaunė kaip senbuvis pažino visas Paryžiaus 
vietas, kur galima rasti senosios kultūros reliktų. „Ten, prie Senos plati 
Napoleono gatvė, o joje daug senų antikvariatų. Kai kurie labai ikuk- 
lūs. Kartą, įėjęs į vieną pro mažas dureles, matau: stovi stalas, dėžės su 
knygomis, ant grindų pilna žurnalų — juose gausybė medžio raižinių 
iliustracijų. Šeimininkas su žmona ir dukra, išplėšę tuos raižinius, žur- 
nalais kūrena krosnelę. Raižinius pardavinėja. Tai pastovūs prekiauto- 
jai. O yra ir laikinų. Senos pakrantė apvesta akmenine tvora, ten žmo- 
gus sumoka už vietą, stato savo dėžę su knygom, ir prekyba prasideda. 
Tokiame „knygyne“ Tadas Ivanauskas nupirko K. Sirvydo „Trijų kalbų 
žodyną“, nepamenu ikkurio leidimo“!15, 

Žoržo Mejerio (Georges Mayer) antikvariate P. Galaunė įgijo mu- 
ziejui L. F. Debiukuro (Debucourt) piešinių, Ž. P. Norbleno spalvotas 
graviūras „Lietuvis“ ir „Žemaitis“!!ė, Kituose didesniuose ir mažesniuose 
antikvariatuose surado ir nupirko įvairių, daugiausia XIX a. dailininkų 
(J. Oleškevičiaus ir kt.) įvairiomis graviūros technikomis atliktų raiži- 
nių: Kęstučio ir Birutės, J. Lelevelio, L. Pliaterio, A. ir J. Sniadeckių, 
T. Čackio, A. Turskio ir kitų Lietuvos istorinių asmenų portretų, Lie- 
tuvos architektūros peizažų („Kauno pilies griuvėsiai“, „Pilis ant Ne- 
muno kranto“ ir kt.), siužetinių kompozicijų („Vytautas prašo [J0- 
gailai] Jadvygos rankos“), lietuvių valstiečių tipų ir kostiumų pavyz- 
džių!!7. Vertingą vienuolikos XVII-XVIII a. Lietuvos žemėlapių rin- 
kinį surado Viktoro Rivjero (Victor Rivierre) antikvariate!!ė. Sitaip 
nupirko ir J. Lelevelio bei T. Kosciuškos bronzinius medalius!!?, Taigi, 
būdamas Paryžiuje, P. Galaunė įgijo apie 40 vertingų eksponatų, ku- 
rie, parvežti į Lietuvą, buvo įrašyti į Valstybės muziejaus invento- 
riaus knygas, o vėliau, pastačius Vytauto Didžiojo kultūros muziejų, 
įėjo į jo rinkinius. Šiuo metu tie eksponatai saugomi Kauno M. K. Čiur- 
lionio dailės muziejuje. 


18 Galaunė P. Muziejininko novelės.— 101 
V., 1967.— P. 92—93, 

115 P. Galaunės pasakojimas, 
užrašytas autorės 1985, bal. 15. 
16 KČDM, Mg 2232, 2233. 
17 Ten pat, Mg 856—870. 
8 Ten pat, Ta 176—195, 
"9 Ten pat, VM, inv. 365, 366. 


Panašiu būdu pas Senos pakrantės bukinistus buvo surastas My- 
kolo Tiškevičiaus meno vertybių katalogas (Collection d'antiguitės de 
Comte Michel Tyszkiewicz. Paris, 1898)!20, atskleidęs, kokie meno kū- 
riniai Lietuvos didiko buvo parduoti Paryžiaus aukcionuose. Būtent 
tokių kūrinių, karų, sumaiščių, ar abejingų savo krašto kultūrai asme- 
nų išblaškytų po svetimas šalis, P. Galaunė visą gyvenimą ieškojo, ra- 
šė apie juos spaudoje, kaupė muziejuose. 

„Šalia Valstybės archeologijos komisijos duotų man darbų vis 
dėlto rasdavau laiko lankyti Trokadero muziejaus etnografiniame sky- 
riuje skaitomas paskaitas apie architektūros, ypač medinės, saugojimo 
būdus konservavimą“!2!,— prisimena P. Galaunė. 

Draugai jį informuoja apie tai, kas vyksta Lietuvoje: Valstybės 
archeologijos Ikomisijos pakviestas skaityti paskaitų atvyko Lenin- 
grado profesorius S. Spicynas!22, planuojama restauruoti kai kuriuos 
architektūros paminklus. A. Janulaičio, A. Galdiko, J. Vienožinskio, K. Ja- 
blonskio laiškai, rašyti P. Galaunei į Paryžių, gyvai liudija, kaip P. Ga- 
launės trūko Lietuvoje. „Tau išvažiavus, menininkų veikimas buvo ga- 
lutinai apmiręs“!?3,— informuoja draugą dailininkas J. Vienožinskis. 

P. Galaunė, ir Paryžiuje būdamas, negalėjo atitrūkti nuo neiš- 
spręstų M. K. Čiurlionio galerijos reikalų. Dailininkai norėjo, kad ga- 
lerijai vadovautų P. Galaunė. K. Jablonskis jam rašo: „Brangus Pau- 
liau! Aš vis norėjau išsiaiškinti Tavo padėtį ir nieko tikro negalėjau 
sužinoti. Vienu žodžiu, dabar pasilieki muziejaus direktorium [Valsty- 
binio muziejaus]. Bet Ministerija nori sujungti Muziejaus ir Čiurlio- 
nio galerijos direktorius į vieną etatą. [...] Tave nori paskirti abiejų 
šių įstaigų direktoriumi, o Sklėrių atleisti“ 124, 

Netrukus P. Galaunę pasiekė linksmesnė žinia. J. Vienožinskis 
rašė, kad valstybė paskyrė 200 000 litų Čiurlionio galerijos statybai. 
„Dabar teks nustatyti, kur, kas statys Galerijos rūmus, šito reikalo 
nenori pavesti Sklėriui, tai prisieis laikinai [jam dirbti], kolei Tu 
pargrįši. Grįžęs Tu turėsi vesti šį darbą, o jį baigęs tvarkyti meno 
muziejus, nes vienintelis myli ir sugebi tai atlikti“!25, Rašo draugui ir 
apie kitus rūpesčius: kad Meno kūrėjų draugija ruošiasi šaukti likvi- 
dacinį susirinkimą, kad Meno rūmų turtai „po biskį“ perduodami Čiur- 
lionio galerijai, kuri gavo Švietimo ministerijoje keturis kambarius, 
kad ruošiamasi organizuoti Plastikų draugiją!?8. 

J. Vienožinskio laiškai P. Galaunei atspindi dar ir sunkią Me- 
no mokyklos padėtį: ,„Meno mokyklos sąmatą taip aptašė, kad nors 
„karaul kriči“, tačiau darbas dar kliba iš lengvo, bėda tik, kad nei 
literatūra, nei istorija, nei anatomija nedėstoma, nes nustatytos atly- 
ginimo normos nevilioja nė vieno profesoriaus, tačiau čia vis tik bis- 

kelį geriau negu kitur“. Įpareigoja draugą: „Pauliau, sužinok adresą 
atstovybėje lietuvio skulptoriaus Jucaičio!?7, nueik pas jį, pažiūrėk, 
Iko vertas, ir jei iš tikro būtų rimtas skulptorius — pakalbink, ar jis 
nesutiktų atvažiuoti Meno mokyklon skulptūros dėstyti. Taipgi, bran- 
gusis, paieškok didesnio formato spalvotų reprodukcijų iš prancūzų 
impresionistų. Radęs nurodyk atstovybei, kad ji nupirktų ir neatidė- 
liojant atsiųstų“!128, 

J. Vienožinskis laiškuose šmaikščiai, su liūdnu humoru piešia ir 
kitų kultūros barų, pavyzdžiui, teatrų, padėtį, žinodamas, kad tai ga- 
lėjo dominti ne tik P. Galaunę, bet ir jo žmoną. 

Tuos pačius įvykius kiekvienas draugas Pauliui nušviečia sub- 
jektyviai. Ypač „juodai“ viskas atrodo nuotaikų valdomam Adomui 
Galdikui, su kuriuo P. Galaunę siejo stiprūs draugystės ryšiai. 

A. Galdikas taip pat susirūpinęs dėl M. K. Čiurlionio galerijos 
statybos stagnacijos: ,...vyreli, tu gausi sutikti tą darbą varyti, nes 
kiti ablaukai tik gali išnaudoti ir mūsų vardą suteršti“!2?, 

Gaila, nėra išlikusių P. Galaunės laiškų, bet iš A. Galdiko jam 
rašytųjų susidaro įspūdis, kad P. Galaunei, išsiilgusiam gimtojo kraš- 
to, lyg priblėso visos negerovės, taip skaudžiai žeidusios Kaune. Ma- 
tyt, apie savo nostalgiją buvo užsiminęs laiške ir draugui. Šis vaiz- 
dingai atsako: „Tu, vyreli, per daug idealizuoji visuomenę, kaip ir aš 
Berlyne [būdamas]; čia yra bendras nusmukimas ir jeigu yra keli žmo- 
nės, tai juos gyvenimas pasmaugs...“ 130 

P. Galaunės jis pasigenda ne tik kaip kultūros darbo organizato- 
riaus, bet ir kaip draugo, kuriam gali atverti savo vidinį pasaulį, abe- 
jones, apmąstymus ir iliuzijas. Jo karštas, netramdomas, prieštaringų 
emocijų draskomas temperamentas tarsi aprimdavo, susidūręs su nuo- 
saikia išorine P. Galaunės ramybe, logišku mąstymu, intelektu. Jis skun- 
džiasi draugui, kad apkrautas mokykloje darbu, o nori tik tapyti, neži- 
no, kaip iš tos padėties išeiti. Viename laiške prašo: ,[...] Tu pastudi- 
juok menininkų gyvenimą Paryžiuje, atmesk per daug didelę medžiaginės 
pusės reikšmę, irpamatysi, kas juos verčia kurti aklai, iki savęs užmirši- 
mo, kas duoda tą impulsą, tąsyk Tu galėsi ir man patarti, ką man daryti, 
nes iš šalies žmogus tankiai daugiau mato ir supranta“?! Jis pats no- 
rėtų kaip V. Eidukevičius, kaip V. van Gogas atsidėti vieninteliam gy- 
venimo tikslui — kūrybai. Kitame laiške skundžiasi, kad jam „užkorė“ 
rašyti referatą „kažkokiam visuomenės susirinkimui“, pasakoja drau- 
gui, apie ką tame referate kalbėsiąs (apie Valstybės archeologijos ko- 
misiją, apie meno kūrinių koncentraciją muziejuose ir pan.) ir guodžia- 
si: „Maždaug tokius velnius turėsiu plepėt, tik įsivaizduok, kaip mane 

kryžiavoja, ar tai mano darbas šitokias programas išdirbti, tuo labiau 
rašyti! Būtum Tu — išgelbėtum mane...“ 18 

Valstybės archeologijos komisijos nariai K. Avižonis, K. Jablons- 
kis, A. Janulaitis savo laiškuose ragino P. Galaunę susidomėti Pary- 
žiaus Lenkų biblioteka, kur esą nemaža Lietuvą liečiančių veikalų'š3, 
Visi kalba apie ten esančius 1832 m. emigravusio į Prancūziją poeto 
Kiprijono Nezabitauskio rankraščius. A. Janulaitis rašo: „Ar negalėtum 
Tamsta nuvykti į tą Lenkų knygyną ir nurašyti Nezabitausko eiles?“134 
Ir prideda bibliotekos direktoriui laišką. 

Su Lenkų bibliotekos direktoriumi V. Mickevičium A. Janulaitis 
susirašinėjo seniai, jau 1912 m. buvo į jį kreipęsis prašydamas K. Ne- 
zabitauskio kūrinių nuorašų. Direktorius „maloniai sutiko leisti juos 
padaryti, bet reikia nurodyti žmogų, kuris apsiimtų tai atlikti“!9S. Tik 
po vienuolikos metų atsirado tas žmogus — P. Galaunė. Jis sutiko pa- 
dirbėti ir bibliotekoje. Ką radęs, praneša A. Janulaičiui, o šis su moks- 
lininko smalsumu teiraujasi ir kartu atsako į P. Galaunės aprašytą įs- 
pūdį, kurį šiam padarė K. Nezabitauskio eilės: 

„Beje, ar tai jo paties ranka rašyta, ar tik perrašyta? Ar nėra 
kokių biografinių žinių apie jį? Turbūt bus kokia nors pastaba apie jo 
gyvenimą? Aš tik turiu žiupsnį apie jį iš bylos apie sukilimą. Kad jis 
karštai buvo įsimylėjęs Lietuvą — suprantama. Juk tai sukilėlis. 

Be abejo, kataloge daug rasi „lituanicos“ — rankraščių ir spaudi- 
nių. Iki šiol nebuvo kam įeiti ir susekti. Kai kurie bus naujiena. [...] 
Akelaičio „Lietuviškų knygų aprašymus“ žinojau. Svetoneckis Bogus- 
lavas, spėju, kad tai bus gudų partizanas apie Minską, kuris buvo iš- 
vežtas į Sibirą. [...] V. Biržiška žino, jog Gadonas!“9 yra parašęs „Opis 
Žmudzki“, išleista buvo 2 egz. Tenai, lenkų knygyne, turėtų būti ar ran- 
kraštis, ar knyga. Ją aš užtikau cituojant...“!37 

Darbo su K. Nezabitauskio rankraščiu bitvo daug, ir nelengvo, nes 
eilės rašytos Žemaičių tarme lenkiška abėcėle. A. Janulaitis patarė su- 
rasti ir pasamdyti tam darbui kokį lietuvį studentą: „Juk Tamsta nu- 
vargsi, sugaiši varginančiam mechaniniam darbui, kiti — svarbesni dar- 
bai nukentės...“3š Bet P. Galaunę šis darbas intrigavo daugeliu aspek- 
tų — kaip bibliofilą, kaip mokslininką-tyrinėtoją, kaip poeto giminaitį 
iš žmonos pusės (iš to paties kamieno kaip poetai Kajetonas ir Kipri- 
jonas Nezabitauskiai kilusi ir Adelė Nezabitauskaitė-Galaunienė). Jam 
buvo įdomu pačiam prisiliesti prie senų drąsios ir maištingos asmeny- 
bės rankraščių. Juk K. Nezabitauskis, kunigaudamas Varniuose, Jur- 
barke, Veliuonoje, 1830—1831 m. skelbė bažnyčioje sukilėlių atsišauki- 
mus, potvarkius, kurių daugelį pats išvertė į lietuvių kalbą. 

P. Galaunės perrašytas poeto eiles kartu su savo parengta plačia 
studija apie jo kilmę, gyvenimą A. Janulaitis paskelbė „Tautoje ir Žo- 
dyje“, dėkodamas P. Galaunei ir K. Karečkai!? už perrašymą, o A. Ne- 
zabitauskaitei-Galaunienei už suteiktas žinias apie Nezabitauskių gimi- 
nės genealogiją!40, 

P. Galaunę domino ne tik rankraščiai, bet ir pats Lenkų bibliote- 
kos direktorius — Adomo Mickevičiaus sūnus Vladislovas Mickevičius. 
Tuo metu jis buvo jau garbingo amžiaus ir faktiškai bibliotekos direk- 
toriaus pareigas ėjo Stanislovas Kočorovskis, didelės erudicijos asme- 
nybė, bibliofilas, kolekcionierius, su kuriuo P. Galaunė ir grįžęs į Lie- 
tuvą susirašinėjo. Iki pat Antrojo pasaulinio karo abudu keitėsi ne tik 
kultūrinę informacija, bet ir leidiniais. S. Kočorovskis pristatė V. Micke- 
vičiui P. Galaunę kaip atvykusį iš to krašto, kurio vardą jo tėvas įam- 
žino savo nemirtingose eilėse. 

Apie savo susitikimą su didžiojo poeto sūnumi įdomiai P. Galaunė 
pasakoja „Muziejininko novelėse“: „Tada jis [Mickevičius] jau buvo 
senyvas žmogus, ilgais baltais plaukais, neaukšto ūgio ir malonios 
veido išraiškos. Į biblioteką ateidavo gana vėlai, atsisėsdavo į platų, 
gilų, minkštą fotelį ir lyg snausdamas imdavo pasakoti atsiminimus 
apie savo tėvą ir jo gyvenimo aplinką. Atrodė, kad jis visa tai pasakoja 
pats sau. O gal buvo susitaręs su St. P. Kočorovskiu, nes šis tuos pa- 
sakojimus užrašinėdavo. Tai daryti buvo nesunku, nes, be rankraščių 
skyriaus vedėjos ir manęs, į biblioteką niekas neateidavo. Aš tyliai nu- 
sirašinėdavau man reikalingus rankraščius, ir bibliotekoje viešpatavo 
absoliuti tyla, kurioje negarsiai skambėjo pasakotojo balsas. 

Nors St. P. Kočorovskis mane pristatė VI. Mickevičiui kaip lietu- 
vį, neseniai atvykusį iš Lietuvos, bet šis neparodė nė mažiausio susido- 
mėjimo Lietuva. Gal dėl to, kad tai buvo 1923—1924 m., kuriais ypač 
paaštrėjo Lenkijos—Lietuvos ginčas dėl Vilniaus“!4!, 

Apie savo darbą ir studijas P. Galaunė trumpai informuodavo Val- 
stybės archeologijos komisiją: A. Janulaitis primygtinai ragino jį para- 
šyti apie tai ir į spaudą: „Tamsta pasakoji apie mokslo įstaigas, kuriose 
dirbi. Norėčiau paduoti jas į spaudą. Bus žinoma, kad Tamsta ten ne 
veltui išvažiavęs, paskui bus žinoma, ko galima Paryžiuje rasti ir ieš- 
koti meno ir muziejų srityje. Taigi ar negalėtumėt plačiau parašyti? 
Jeigu neparašote straipsnelio, tai parašykite laišką, aš jį padaryčiau 
spaudai“ 142, 

Kitame laiške pakartotinai prašo rašyti, bijodamas, kad P. Ga- 
launę gali valdžia atšaukti ar nutraukti stipendiją: „...Juk gali keistis 
vyriausybė, o kada yra parašyta, paskelbta, tai turi jie skaitytis [...]. 


pateikiama žinių apie Žemaitijos lietuvių atstovybę buvo jį suradęs ir 105 
gyventojus, kalbą, geograliją. susitaręs, kad prisidėtų perrašant 

137 Zr. 122 išnašą. rankraščius. 

138 Ą, Janulaičio laiškas P. Galaunei 40 Janulaitis A. Kiprijonas-Juozas 

iš Kauno į Paryžių 1924, saus. 24— Zabitis (Nezabitauskas). Jo gyvenimas 

VVU BR, i. 132—58. ir raštai. 1774—1837 m. // Tauta ir 

139 P. Galaunė šio asmens nepažinojo, žodis.— 1928.— Kn. V.— P. 439--510; 

Matyt, A. Janulaitis pats ar per 1930.— Kn. VI.— P. 350—410. 


1! Galaunė P. Muziejininko 
novelės.— V., 1967.— P. 38. 
142 Žr. 122 išnašą. 


8. P. Galaunė 


Archeologijos komisija ilgainiui turės keistis -— rastis specialistų, vie- 
toj diletantų. Iš pirmųjų tų specialistų būsi Tamsta...“ | 

Bet P. Galaunė straipsniams rašyti, matyt, nesurado laiko. Die- 

mos iki vėlyvo vakaro buvo užpildytos darbo: paskaitos, bibliotekos, 

antikvariatai, muziejai — jis pasinėręs darbo stichijoje Tik grįžęs į 
Lietuvą, jis paskelbė straipsnį apie Lenkų bibliotekoje rastą lituanistinę 
medžiagą!“*. 

P. Galaunė susirašinėja ir su dailininku Vytautu Kairiūkščiu, gy- 
venusiu lenkų okupuotame Vilniuje, keičiasi su juo leidiniais. Prisime- 
na: „Kadangi Vilnius tuo metu buvo baltalenkių okupuotas, o Lietuva 
nepalaikė su Lenkija jokių ryšių, tai ir aš negalėjau gauti iš ten lite- 
ratūros Lietuvos kultūros, meno klausimais. Apsigyvenus Paryžiuje, at- 
sirado proga tą spragą užpildyti: gauti Lenkijoje ir Vilniuje pasirodžiu- 
sią lituanistinę literatūrą. [...] Tuo reikalu pasiunčiau V. Kairiūkščiui 
laišką, į kurį jis greit atsakė, kad mielai sutinkąs man padėti. Savo 
Tuožtu aš galėjau jam siuntinėti jį dominančią prancūzų literatūrą. Iš 
to laiko išsaugojau jo man rašytus laiškus. Jie ryškiai atskleidžia tuo- 
metinius V. Kairiūkščio meninius polinkius, jo susidomėjimą avangar- 
distine prancūzų daile“ 145, 

Abiejų susirašinėjančių menininkų interesai sutapo. Pirmajame 
P. Galaunei rašytame laiške į Paryžių V. Kairiūkštis džiaugėsi: „Ger- 
biamasis! Labai malonu man buvo gauti Tamstos laiškelį ir sužinoti, 
kad esi Paryžiuje, Dėlei paskutinio — sveikinu. Turiu ir aš tokį planą, 
bet kada pasiseks įvykdyti — nežinau. Gal tuomet, jei Lietuvoje atsiras 
tokių Žmonių (o gal tikėjimas — naivus?), kurie ipanorės įsigyti mano 
„Tuturistiškus“ paveikslus...“ 48 Čia pat, grįždamas prie dalykiško po- 
kalbio, nurodo, kokius leidinius ir ekslibrisus galįs P. Galaunei atsių- 
sti: „Vilniuje dabar išeina tik vienas Žurnalas, kur rašoma apie Lietu- 
vą — „Ateneum Wilenskie“, kurio Nr. 1 išsiunčiau Jums užvakar [...]. 
„Teka Wileūska“ nustojo eiti seniai, mėginu, bet vargu ar rasiu. Išei- 
davo taip pat „Litwa, Ruš“, ir jį man prižadėjo viename knygyne su- 
rasti [-..]. Apart to, yra nevietinių leidinių, ir Lenkijos, ir bendros dai- 
lės, kaip antai „Muzeum Narodowe w Krakowie“, kaina apie 1!/> dol., 
E. Neviadomskio „Wiedza o sztuce“ — stora knyga...“ Kitame laiške 
rašo, kad siunčia P. Galaunei prašytas knygas: „Ateneum Wileūskie“ 
Nr. 2, V.Studnickio „Wilno“, J. Jodkovskio „Grodno“ (naujas leidimas), 
J. Jakubovskio „Tomasz Makowski — sztycharz i kartograi Nieswiežski“, 
M. Brenšteino „Dowgird“, J. Kloso „„Przewodnik po Wilnie“. 

V. Kairiūkščio laiškai atskleidžia ir P. Galaunės pažiūras į pran- 
cūzų moderniają tapybą: „Gerbiamas drauge! Aš žaviuosi, žinoma, kad 
Jūs arčiau priėjote prie naujosios dailės ir ją supratote, Jūsų entuziaz- 


106 |? Zr. 138 išnašą. 145 Galaunė P. Apie tapytoją, draugą, 
14 Galaunė P. Žiupsnelis archivalijos amžininką // Literatūra ir menas.— 
// Lietuva.— 1924.—Rugp. 16—18.— 1985.— Lapkr. 23. 
Nr. 183—184. 146 V. Kairiūkščio laiškas P. Galaunei 


iš Vilniaus į Paryžių 1923, lapkr. 8. 


mas man suprantamas, ir manau, kad kito nusistatymo į maują dailę 
(kubistinę) ir negali būti pas žmogų, kuris interesuojasi (ir) myli dai- 
1ę“!47, V. Kairiūkštį žavi modernistai Ž. Gri (Gris), A. Gleizas (Glei- 
ses), L. Siurvažas (Survage), Ž. Mecingeris, Ž. Brakas, P. Pikasas, 
L. Miarkusi (Marcoussis), kurių darbų spalvotų reprodukcijų laiškuose 
jis prašo atsiųsti!48. Be abejo, prancūzų dailė, matyta Paryžiaus parodo- 
se, praplėtė P. Galaunės estetines pažiūras. 

V. Kairiūkščio dėka P. Galaunė papildė savo ekslibrisų kolekciją. 
Tai rodo V. Kairiūkščio laiškas: „„..Siunčiu 3 ekslibrius, kuriuos tuo 
tarpu įteikė Sakavičius (sakė, ekkslibris Vrublevskio, pats Vrublevskis 
daugiau neturi, ir klišės taip pat)“ 49. Greičiausiai tai buvo Adomo Pol- 
tavskio sukurtas ekslibrisas, 1908 m. Tado Vrublevskio 50-mečio proga 
paskelbtame konkurse laimėjęs pirmąją vietą!5?. Paryžiuje savo ekslib- 
risų kolekciją P. Galaunė papildė ne vienu įdomiu egzemplioriumi, su- 
rastu nuošaliausiuose didmiesčio kampeliuose. 

1924 m. pradžioje, P. Galaunei tebesant Paryžiuje, O. Milašiui kilo 
idėja surengti Prancūzijoje lietuvišką vakarąskoncertą ir parodą. 
Jis parašė laišką Lietuvos užsienio reikalų ministerijai, kad jau yra 
susitaręs su Paryžiaus Rudens salono direktoriumi dėl dviejų salių, 
kurios „bus atiduotos mano dispozicijon 6 mėnesiams prieš parodą, ti- 
kslu rengti paskaitas apie Lietuvą, jos dailę, ir, jei tai bus įveikiama, 
koncertus, dalyvaujant Valstybės operos chorui“. Jis organizuosiąs va- 
karonę, kur „kai kurie iš mūsų lietuvių studentų, turinčių gražų balsą, 
padainuos mūsų senovinių dainų, kolei nebus įvykdyta platesnė mūsų 
meno manifestacija“. Numatytai parodai jis prašo „Lietuvos senovės 
gražių vaizdų (Mickevičiaus slėnio, Nemuno, Nevėžio krantų etc.) bei 
Čiurlionio paveikslų“. Be to, norįs gauti liaudies dainų natų „naivių, 
be jokio mokslinio apdirbimo“, numato ruošti koncertus, kurie „priver- 
stų vėl suskambėti Lietuvos garbingą, bet, deja, kiek pamirštą vardą 
ne tik Tibro ir Temzės krantuose, bet ir Senos slėnyje“!š!. Deja, šis di- 
dingas renginys teliko graži neįgyvendinta poeto vizija, dar per anksti 
užgimusi, kad būtų galima ją realizuoti. Po daugelio metų, kalbėda- 
mas apie tą sumanymą, P. Galaunė lakoniškai paaiškino: „Čiurlionio 
kūriniai buvo nesutvarkyti. Parvežti iš Maskvos, jie gulėjo Lietuvių 
meno kūrėjų draugijos skirtame kambarėlyje, kai kurie buvo ir be rė- 
mų. Fotografijų neturėjome, liaudies meno eksponatus reikėjo pirma 
konservuoti, vienu žodžiu, nebuvo kaip rodyti...“152 

„„Luvro mokyklos mokslo metų pabaiga dar toli, dar daug darbų 
nepadaryta, o jau ateina žinia, kad Švietimo ministerija norinti sut- 
rumpinti studijų laiką ir atšaukti namo. Draugai nors ir laukia jo, bet 
rūpinasi, kad jis galėtų ilgiau pabūti Paryžiuje, suprasdami, kad jis 


147 V. Kairiūkščio laiškas P. Galaunei 151 O. Milašiaus 1924, saus, 9 laiško 107 

ten veltui laiko neleidžia, kad įgytos žinios bus čia naudingos. Ir pats 
P. Galaunė, matyt, patartas draugų, rašo laišką tuometiniam Švietimo 
ministrui L. Bistrui, prašydamas pratęsti studijų laiką. Jį pasiekia vie- 
na kitą neigiančios žinios. 1924 m. sausio 29 d. jam rašo A. Janulaitis: 
„Brangusis! Praėjo audra pro Tamstos galvą. Turbūt jau gavai tele- 
gramą grįžti Lietuvon. Po to turėjo būti telegrama, jog ji atšaukiama. 
[...] Pratęsta iki balandžio 1 d. Ar tuomet baigiasi semestras?..“153 

Sumišęs sielojasi A. Galdikas: „Sužinojęs, kad tas Bistras atšau- 
kia Tave Kaunan, nežinojau ką daryti, nes negalėjau pas jį nueiti, — sir- 
gau ispanka [...]. Ir galų gale, koks aš naivus — kai Tu rašei, kad pa- 
siilgai Lietuvos ir darbo, tai pamaniau, kad Tu gal ir nebenori būti 
Paryžiuje, bet po Tavo laiško Bistrui supratau, kad Tu nekvailas ir į 
balą grįžti taip veikiai nenori. Bet, Poviliuk, baisiai Tu esi reikalingas, 
nenoriu ir negaliu Tau visa aprašyti, kas čia darosi...“ Menininkas, ku- 
riam viskas, ikas nelietė jo kūrybinio darbo, buvo svetima, atrodė „vel- 
niava“, „katorga“, bando būti „praktiškas“ ir moko draugą: „Beje, aš 
seniai noriu Tau patarti, kad Tu užsirašytum visus savo sumanymus ir 
darbus, kas Tau ateina į galvą būnant Paryžiuje, nes, grįžus į balą, 
viskas Tau išlėks iš galvos už pirmo savaitės buvimo ir visokių šunin- 
trigių pavaišinimo...“154 

Patarimai buvo pavėluoti. P. Galaunė prisimena „Švietimo minis- 
terija kovo mėnesį iškvietė mane iš Paryžiaus ir paskyrė Čiurlionio ga- 
lerijos direktoriumi vietoj K. Sklėriaus“ 155, 

Su P. Galaunės atėjimu vadovauti M. K. Čiurlionio galerijai at- 
verčiamas naujas puslapis Lietuvos muziejininkystės istorijoje. 


108 |“ A. Janulaičio laiškas P. Galaunei VVU BR, f. 132—26. 


iš Kauno į Paryžių 1924, saus. 29.— 155 Galaunė P. M. K. Čiurlionio 

„MUZIEJININKYSTĖS PUOSELĖTOJAS 


M. K. ČIURLIONIO GALERIJOS VADOVAS 


Aš muziejinį darbą dirbau iš meilės 

ir didelio domėjimosi šia sritimi, ir 

jame, ne kitame, buvo mano širdis. 
PAULIUS GALAUNĖ 


Rūmų statyba 

Rūpinimasis M. K. Čiurlionio 
dailės palikimu Galerijos fondų 
kaupimas 


1924 m. kovo 13 d. galerijos komisijos posėdyje antras iš eilės 
M. K. Čiurlionio galerijos direktorius K. Sklėrius pareiškė norą atsista- 
tydinti iš vadovo mposto!. Savo ataskaitoje už laikotarpį nuo 1923 m. 
birželio, kada jis perėmė direktoriaus pareigas iš I. Šlapelio, K. Sklė- 
rius nušvietė, kokioje apverktinoje padėtyje yra M. K. Čiurlionio gale- 
rijos reikalai: patalpų galerija neturi, nekonservuoti eksponatai iš- 
blaškyti (vieni Lietuvių meno kūrėjų draugijos patalpose, kiti — Švie- 
timo ministerijos kambarėlyje, kur „valdininkai patys padarė tvarką, 
sustatę stalus ant stalų ir suvertę ten eksponatus, nuo ko ne vienas 
nukentėjo“?), Švietimo ministerija panaikinusi sekretoriaus etatą, iš 
žadėtųjų 300 tūkstančių litų galerijos darbo programai teskirianti tik 
64 tūkstančius, direktorius kartu su komisija pradėjęs rūpintis M. K. 
Čiurlionio kūrinius fotografuoti, konservuoti — buvo susisiekta su vo- 
kiečių specialistais, net sudarytas sutarties projektas, nupirktos medžia- 
gos, bet ministerija neduodanti atsakymo, ar aprobuoja sutartį. Visa 
tai paraližuoja darbą. Savo ruožtu galerijos komisija kaltino K. Sklė- 
rių neveiklumu ir, padėkojusi jam už darbą, priėmė atsistatydinimą. 
M. K. Čiurlionio galerijos direktoriumi nuo kovo 15 d. buvo paskirtas 
ką tik grįžęs iš Paryžiaus P. Galaunės. 

P. Galaunė iš karto pradėjo rūpintis galerijos patalpomis. „Po 
dailininkų streiko, man, kaip galerijos direktoriui, buvo parengta gana 
palanki dirva. Vyriausybės buvo nutarta pastatyti Meno mokyklai ili- 
gelį ir, pavadinus jį Laikinaisiais M. K. Čiurlionio galerijos rūmais, 
pavesti galerijos reikalams“*,— rašo P. Galaunė savo atsiminimuose. 


1 CG komisijos 1924, kovo 13 posėdžio P. Galaunės archyvas. 109 
protokolas Nr. 17. * Galaunė P. M. K. Čiurlionio 

2 Ten pat. galerijos ir Kauno valstybinio 

3 Svietimo ministro 1924, kovo 15 M. K. Čiurlionio dailės muziejaus 


įsakymo Nr. 22 nuorašas.— istorijos puslapiai. (Rankraštis). 


Po savaitės sušauktame galerijos komisijos posėdyje naujasis direkto- 
rius išdėstė aiškiai suformuluotą artimiausių darbų programą: reikalau- 
ti, Ikad galerijai būtų paskirtas nuolatinis sekretorius; skubiai išgauti 
iš ministerijos visas galerijos sąmatoje numatytas lėšas; perimti eks- 
ponatus iš Lietuvių meno kūrėjų ir Lietuvos dailės draugijų; pasiųsti 
galerijos atstovą į Vokietiją sudaryti sutarties su ikonservatoriumi; už- 
sakyti ekspozicijai vitrinas ir kitą reikalingą inventorių“. 

Netrukus spaudoje pasirodė P. Galaunės straipsnis „Prie Čiurlio- 
nio galerijos rūmų projekto“, kuris supažindino visuomenę su stato- 
mos galerijos fondais, perspektyviniais planais ir kitų Lietuvos muzie- 
jų steigimo istorija bei problemomis. P. Galaunė išvardijo be apsaugos 
likusius ar išgabentus į užsienį kultūros turtus, kaip turtingą Vait- 
kuškio Kosakovskių senovinių ginklų kolekciją, Pšezdzeckių ir M. Bren- 
šteino liaudies meno rinkinius, Tiškevičių meno kolekciją iš Raudon- 
dvario, apleistus Oginskių meno rinkinius, užantspauduotus Plungės baž- 
nyčioje, ir nurodė, kad jų vieta Valstybės muziejuje, kuris prijungiamas 
prie M. K. Čiurlionio galerijos kaip ir Kauno miesto muziejus, kurio di- 
džiausia vertybė — Lietuvos archeologijos turtai — T. Daugirdo pali- 
kimas. „Čiurlionio galerija jau šiandien gali ir turi virsti centriniu 
Lietuvos praeities ir dabarties meno bei kultūros muziejumi, kuris pa- 
jėgtų vienuose rūmuose duoti pilną Lietuvos meno bei kultūros vaiz- 
dą“7,— apibendrino straipsnio autorius. Savo publikacijomis apie kul- 
tūros paminklų, muziejų padėtį jis siekė išjudinti visuomenę iš abejin- 
gumo ir įtraukti ją į kultūros darbą. 

1924 m. birželio 28 d. Švietimo ministerija patvirtino architekto 
V. Dubeneckio parengtą „Meno mokyklos fligelio — laikinosios Čiur- 
lionio galerijos“ projektą. Tą pačią dieną buvo įsteigtas galerijos sta- 
tybos komitetas (pirmininkas — P. Galaunė, nariai — M. K. Čiurlionio 
galerijos komisijos pirmininkas ir Meno mokyklos direktorius J. Vieno- 
žinskis, statybos darbų vadovas V. Dubeneckis ir Valstybės kontrolės 
atstovas E. Valeika), kurio jau pirmame posėdyje nutarta nedelsiant 
pradėti rūmų statybą. 1924 m. liepos 25 d. pradėtas sprogdinti vienas 
fortas Ąžuolų kalne buvusios rusų tvirtovės, vadinamosios IX baterijos, 
ir iš gautų plytų pradėti statyti M. K. Čiurlionio galerijos laikinieji rū- 
maiš. P. Galaunė turėjo tikslą pastatyti galeriją iki M. K. Čiurlionio 
50-ų4jų gimimo metinių jubiliejaus (1925 m. rugsėjo 22 d.) ir surengti 
joje jubiliejinę dailininko darbų parodą. 


Be rūmų statybos, vienas didžiausių būsimosios galerijos direk- 
toriaus rūpesčių buvo sutvarkyti M. K. Čiurlionio kūrinius, kurie, daug 
kartų vežioti, ilgus metus laikyti be tinkamos priežiūros, labai nuken- 
tėjo. : 

M. K. Čiurlionio kolekciją sudarė iš S. Čiurlionienės-Kymantaitės 
"įsigyti darbai. 1922 m. vasario 27 d. Švietimo ministerija įvertino 183 
dailininko našlei priklausiusius kūrinius (148 paveikslus, tapytus alie- 
jiniais dažais, tempera ir pastele, ir 35 grafikos darbus) 65000 vo- 
kiečių aukso markių“. . 

Dar 1923 m., I. Slapelio prašoma, V. Čiurlionytė-Karužienė, tuo 
metu gyvenusi Berlyne, tarėsi dėl M. K. Čiurlionio kūrinių restauravi- 
mo su restauratoriumi dailininkų V. Ruiteriu (de Ruyter). „Visą rei- 
kalingą medžiagą, dažus, fiksatyvus ir t. t. aš nupirkau savo lėšomis. 
Pasiruošus p. Ruiteriui išvykti į Lietuvą, iš p. Igno Šlapelio gavau 
pranešimą, kad paveikslų restauratorius nebereikalingas, kad ir jis pats 
ruošiasi pasitraukti iš paveikslų globotojo pareigų, kurios jam įkyrė- 
jusios. Paveikslai vėl kelis metus gulėjo sandėliuose nerestauruoti, ir 
tik steigiamos Čiurlionies galerijos direktoriumi paskyrus p. P. Ga- 
launę, buvo pasirūpinta būtiniausiu paveikslų aptaisymu“!?, 

M. K. Čiurlionio kūrinių restauratoriaus Berlyne teiravosi P. Rim- 
ša, susirašinėjo, kaip minėjome, su vokiečių restauratoriais K. Siklė- 
rius, bet nė vienas restauratorius neatvyko!!. 

P. Galaunės pastangomis 16 labiausiai nukentėjusių M. K. Čiur- 
lionio Kūrinių restauravo Rygos miesto muziejaus konservatorius 
K. Jurjanas už 2560 lt.!2 Dailininkas P. Kalpokas 1925 m. pavasarį paša- 
lino pernelyg ryškius sužalojimus trisdešimt viename M. K. Čiurlionio 
kūrinyje!s, 

Kitus M.K. Čiurlionio darbus pagal Rygos specialistų nurodymus. 
aptvarkė pats P. Galaunė, padedamas Meno mokyklos mokinio Bro- 
niaus Trumpos, dirbusio kurį laiką galerijoje laisvai samdomu konser- 
vatoriumi!4, Daug M. K. Čiurlionio kūrinių buvo be stiklų, o ir įstiklin- 
tieji sužaloti, nes buvo įrėminti be tarpų tarp paveikslo paviršiaus ir 
stiklo; trapi pastelė vietomis prilipusi prie stiklo. Kai kurie paveikslai 
buvo užklijuoti ant kartono, kuris sugeria drėgmę ir keičia spalvas. 
„Popieriuje tapytus Čiurlionio paveikslus reikėjo nuimti nuo labai blo- 
go kartono (su didele medienos priemaiša) ir perkelti ant kito, reko- 
menduoto Rygos restauracinių dirbtuvių. Šį darbą galerija atliko ne- 
paprastai kruopščiai. Po to kartonai su paveikslais buvo dedami ant 
vadinamųjų medinių parketų, apvestų specialiais rėmeliais, 0,5 cm at- 
stumu tarp stiklo ir paveikslo. Antroji parketo pusė buvo uždengta im- 
pregnuotu kartonu. Pateikus labai tikslius išmatavimus, dailininkas 
J. Prapuolenis savo dirbtuvėje pagamino rėmus“ Iš. 

Galerijos statyba vyko sparčiai, ir 1925 m. rugsėjo 24 d. dar ne- 
užbaigtuose rūmuose buvo atidaryta M. K. Čiurlionio kūrinių jubilie- 
jinė paroda, veikusi vos kelias dienas — iki rugsėjo 29 d. M. K. Čiurlio- 

nio kūriniai — 120 paveikslų, 31 grafikos darbas ir 12 piešinių "buvo 
išstatyti trijose naujosios galerijos antro aukšto salėse: Iki gruo- 
džio mėnesio buvo įrengta nuolatinė M.' K. Čiurlionio kūrinių ekspozi- 
cija. Ketvirtoje antro aukšto salėje išstatyti 86 kitų menininkų paveiks- 
lai!, 

1925 m. gruodžio 13 d. galerija buvo atidaryta lankytojams, nors 
rūmų statyba galutinai užbaigta tik 1926 m. spalio 7 d. Tai buvo labai 
svarbus kultūros įvykis — pirmoji nuolatinė M. K. Čiurlionio kūrinių 
ekspozicija Lietuvoje. Ir iš karto stengtasi trapiems dailininko darbams 
sudaryti kuo palankesnes sąlygas. Ekspozicijos salėse buvo palaikoma 
pastovi temperatūra — apie 4- 18*C, antro aukšto salės per viršutinio ap- 
švietimo angas buvo reguliariai vėdinamos, net vasarą lietingomis die- 
nomis galerija buvo apšildoma, kad neatsirastų drėgmės. 

Per laikotarpį nuo 1926 m. spalio 21 d. iki 1927 m. balandžio 19 d. 
galerijos pirmo aukšto trijose salėse buvo atidaryti senosios tapybos 
ir liaudies meno skyriai. Viena salė skirta periodinėms parodoms. Ga- 
lerija pradėjo dirbti neblogomis sąlygomis, kurios gana greit virto vėl 
sunkiomis, nes patalpos buvo nedidelės, o eksponatų fondai sparčiai 
augo. Galerija pradėjo veikti, turėdama apie keturis tūkstančius ekspo- 
natų. 

Visą mokslinį M. K. Čiurlionio galerijos personalą sudarė direk- 
torius ir sekretorius — nuo 1923 m. šias pareigas ėjo muzikas Viktoras 
Kuprevičius. Be to, Švietimo ministerijai leidus, buvo samdomas laiki- 
nai dirbantis konservatorius. Kurį laiką konservatoriumi dirbo Meno 
mokyklos mokiniai Bronius Trumpa, vėliau Antanas Rūkštelė. Galerija 
neturėjo nė vieno mokslinio bendradarbio nei fondų saugotojo, ekskur- 
sijų vadovo — daugelį šių pareigų atlikdavo pats direktorius; techninį 
personalą sudarė kūrikas ir šveicorius- kurjeris, kartu buvęs ir salių 
rengtus darbo planus, svarstydavo iškylančias problemas, rinko žiuri 
naujiems meno kūriniams įsigyti. 

Dar 1925 m. kovo mėnesį P, Galaunė parengė M. K. Čiurlionio 
galerijos komisijos instrukciją, kurioje buvo numatytos komisijos narių 
teisės ir pareigos!7. Pagal šią instrukciją komisijos pirmininkas yra ga- 
lerijos direktorius; komisija posėdžiauja ne rečiau kaip vieną kartą per 
mėnesį, reikalai sprendžiami viešu balsavimu (reikalui esant, ir slaptu). 
Pasiskirsčius balsams po lygiai, lemia pirmininko balsas. Į posėdžius 
su patariamuoju balsu gali būti kviečiami ir ne komisijos nariai, jei 
įie yra tam tikros srities žinovai. Šia teise direktorius gana dažnai nau- 
dojosi. Galerijos komisijos posėdžiuose, be nuolatinių narių — P. Ga- 

launės, J. Vienožinskio, V. Bičiūno, V. Dubeneckio, dažnai dalyvauda- 
"vo P. Kalpokas, A. Galdikas, K. Sklėrius, J. Šileika, P. Čiurlionis, I. 
Slapelis ir visuomet — Švietimo ministerijos atstovas. 


Vienas pagrindinių galerijos darbo barų buvo tyrinėti, katalo- 
guoti, rinkti M. K. Čiurlionio kūrinius. Jau 1926 m. pradžioje įvykusia- 
me galerijos komisijos posėdyje, kuriame dalyvavo P. Galaunė, P. Čiur- 
lionis, I. Šlapelis, J. Šileika, iškeliama mintis išleisti monografiją apie 
M. K. Čiurlionį lietuvių, vokiečių, prancūzų ir anglų kalbomis. 

Speciali ikomisija (P. Čiurlionis, I. Šlapelis ir P. Galaunė) turė- 
jo susipažinti „su kitų tautų panašiais leidiniais, nustatyti formatą, 
reprodukcijas“!8, Monografiją parašyti apsiėmė I. Šlapelis, net paskel- 
bė straipsnių apie M. K. Čiurlionį, bet darbas užsitęsė. 

1927 m., kaip galerijos leidinys, pasirodo P. Galaunės sudarytas 
M. K. Čiurlionio kūrinių katalogas!?. 

Nuo pirmų galerijos gyvavimo dienų P. Galaunė rūpinosi sukaup- 
ti išblaškytus M. K. Čiurlionio kūrinius, kuriuos dailininkas buvo dova- 
nojęs arba už juokingai mažą kainą pardavęs privatiems asmenims. 
Pavyzdžiui, J. Tallat-Kelpša M. K. Čiurlionio „Auką“ buvo pirkęs 
už 1 kapeiką. Apie tai jis rašė atsiminimuose: „Kartą Čiurlionis man 
labai pigiai pardavė vieną savo paveikslą. Jį man pasiūlė už vieną ka- 
peiką. „Tai nebrangu“, sako, ir aš nupirkau „Auką“ (dabar jis yra 
Čiurlionies galerijoje). Čiurlionis už tą pačią sumą siūlė ir daugiau, 
bet aš nesutikau jų daugiau tokia kaina „pirkti“?! 1924 m. galerija 
M. K. Čiurlionio „Auką“ iš O. Tallat-Kelpšienės nupirko už 4000 lt.22 
1925 m. iš M. Jurašaitienės buvo nupirkti 178 M. K. Čiurlionio darbų 
negatyvai, daryti prieš karą „kada paveikslai buvo nepalyginamai ge- 
resniame stovyje“, 

1925 m. Lietuvos atstovas Suomijoje J. Savickis pasiūlė galerijai 
įsigyti M. K. Čiurlionio kūrinių atvirukų, išleistų 1916 m. Kitoje kiek- 
vieno atviruko pusėje užrašyta: „Lietuvių belaisvių naudai. Liet [uvos] 
centro įkomit[eto] įgaliotinis Kopenhagoj“. Kada liečiami galerijos 
reikalai, P. Galaunė labai atsargus. Galerijos komisijos posėdyje jis - 
siūlo pareikalauti iš J. Savickio įrodymų, kad tie atvirukai jo nuosavy- 
bė, ir tik tada juos įsigyti? 

1929 m. galerija už 5000 It. nupirko iš dailininko A. Žmuidzina- 
vičiaus keturis M. K. Čiurlionio paveikslus: „Laivai“, „Miškas“, „De- 
besys“ ir „Vasara“3, 1933 m. iš S. Stulgaičio — „Peizažą“. Galerijos kko- 
misija, konstatavusi, kad paveikslas nutapytas „ant labai prasto popie- 
riaus ir gerokai apnaikintas“, įvertino jį 50 1t?ė. 1936 m. J. Vileišis pa- 
siūlė galerijai du M. K. Čiurlionio paveikslus už 3000 lt. Galerijos ko- 

misijos posėdyje P. Galaunė priminė, kad galerijos uždavinys įgyti 
kuo daugiau M. K. Čiurlionio kūrinių, o J. Vileišio prašoma Kaina l1a- 
bai aukšta, ir pasiūlė mokėti 1000 litų?7. Komisija (dailininkai A. Gal- 
dikas, J. Šileika ir Švietimo ministerijos atstovas M. Račkauskas) pa- 
vedė savo pirmininkui P. Galaunei tartis su paveikslų savininku dėl 
galutinės kainos. Paveikslų pirkimo istorijos parodo,, kaip kultūriniai 
idealai blėsta prieš pinigų svorį... 

Ne vienas M. K. Čiurlionio darbas buvo patekęs į užsienį. 1928 m. 
birželio 21 d. galerijos direktorius gavo laišką iš Lietuvos atstovybės 
Paryžiuje, kad Olandijoje gyvenąs toks P. Pustoškinas turi M. K. Čiur- 
lionio paveikslą iš „Piramidžių sonatos“, kurį jis perleistų galerijai už 
200 dolerių. Paveikslą matęs M. Dobužinskis neabejojąs dėl jo autentiš- 
kumo; darbas gerai išsilaikęs ir M. Dobužinskio nuomone, priklausąs 
prie geriausių M. K. Čiurlionio kkūrinių2š. P. Galaunė buvo suinteresuo- 
tas paveikslą įgyti galerijai. Norėdamas išsiaiškinti, kokiu būdu M. K. 
Čiurlionio paveikslas galėjo atsidurti Olandijoje, jis kreipėsi į S. Čiur- 
lionienę, klausdamas, ar ji ką nors žinanti apie šį dalyką. S. Čiurlio- 
nienė patvirtino, kad vienoje Peterburgo parodoje paveikslas buvo par- 
duotas kažkokiam rusų diplomatui ir kad, jos nuomone, 200 dolerių 
suma nėra didelė, P. Galaunė tuoj pat parašė paveikslo savininkui lai- 
šką, teiraudamasis apie paveikslo perleidimo sąlygas. P. Pustoškinas, 
sužinojęs, kad galerija suinteresuota paveikslą įsigyti, kainą pakėlė 
dvigubai??. M. Dobužinskis įgaliojamas tartis su P. Pustoškinu, 

V. Landsbergis yra nustatęs, kad tai buvo M. K. Čiurlionio „Pi- 
ramidžių sonatos“ Andante, kuris, savininkui leidus, buvo eksponuoja- 
mas pomirtinėse M. K. Čiurlionio parodose Vilniuje ir Kaune, 1911— 
1912 m.— Maskvoje ir Peterburge. Vėliau P. Pustoškinas paveikslą iš- 
sivežė į užsienį. Galerijai nepavyko dėl jo susitarti. „Tolesnis paveiks- 
lo likimas nežinomas; šiandien apie jį sprendžiame vien iš nespalvotos 
fotogratijos??, 

V. Žuko paskelbta M. K. Čiurlionio galerijos fondo medžiaga, esan- 
ti LTSR centriniame valstybiniame literatūros ir meno archyve, rodo 
nuoširdžias P. Galaunės pastangas surinkti M. K. Čiurlionio darbus, 
atsidūrusius toli nuo Lietuvos*!. Ilgos derybos tęsėsi su B. Volmaniene 
dėl penkiolikos jai priklausiusių M: K. Čiurlionio paveikslų, kurie 
1911 m. buvo jos atsiųsti į Vilnių pomirtinei M. K. Čiurlionio kūrinių 
parodai ir vėliau buvo laikomi su kitais jo darbais. 1929 m. iš Lenkijos 
atvykęs B. Volmanienės advokatas J. Zabielskis, remdamasis ekspertais 
K. Stabrausku ir Pruškovskiu, reikalavo už juos 38 tūkstančių litų. (Ko- 
lekcijoje buvęs „Pasaulio sutvėrimo“ ciklas, paveikslai „Bičiulystė“, 
„Himnas“). Švietimo ministerijos paskirta komisija — P. Galaunė, A. 

Varnas, J. Vienožinskis — darbus įvertino 11300 It. 1932 m. komisija, 
į kurią buvo įtrauktas ir M. Dobužinskis, dar kartą perkainojo pavei- 
kslus, ir B. Volmanienei buvo sumokėta 15 tūkstančių lt.32 

1932 m. P. Galaunei iš Paryžiaus parašė P. Volmanas, siūlyda- 
mas galerijai septynis M, K. Čiurlionio paveikslus už milžinišką 50 000 
lt. sumą3s. Tiek galerija negalėjo mokėti. Paveikslų savininkas, P. Ga- 
launės užklaustas dėl galutinės kainos, į laišką neatsakė. Už trejų metų 
galerijos direktoriui iš Paryžiaus parašė dailininkas N. Arbitblatas. 

„Sutikau Volmaną, kuris turi Čiurlionio paveikslų, jis prašė manęs 
parašyti, kad nori parduoti daug pigiau — už 15—20 t. frankų. Jei ne- 
sunku — parašykite, ar sutinkate su šia kaina, jei galerija iš princi- 
po nusprendė šiuos paveikslus įsigyti...“34 

P. Volmanas sutiko paveikslus perleisti galerijai už pasiūlytą 
2000 It. sumą“, N. Arbitblatas pristatė galerijai penkis M. K. Čiurlio- 
nio paveikslus, kurie buvo saugomi A. D. Murdiano (Mourdian) meno 
galerijoje, vėliau atsiuntė dar vieną paveikslą ir pranešė, kad septintas 
paveikslas dingęs*“. Jis pasiūlė dingusį paveikslą įvertinti 150 lt. ir 
atitinkamai sumažinti už visus paveikslus sutartą 2000 It. sumą3?, 

P. Galaunė straipsnyje „M. K. Čiurlionies kūriniai svetur“38 in- 
iormavo visuomenę, kurie M. K. Čiurlionio kūriniai saugomi ir ekspo- 
nuojami galerijoje ir kurie dar priklauso privačioms kolekcijoms. ,„Nors 
galerija pravesti M. K. Čiurlionies kūrinių registracijos neturi galimy- 
bių, bet vis dėlto jų judėjimą įdėmiai seka“, — pažymėjo autorius. Jis 
nurodė pavardes dešimties asmenų, turinčių M. K. Čiurlionio darbų. 
Pavyzdžiui, 1910 m. Igoris Stravinskis yra pirkęs M. K. Čiurlionio „,Pa- 
saką“, grafui Tolstojui priklausantis „Kapinių motyvas“, Varšuvos me- 
no mokykla turinti M. K. Čiurlionio „Audros“ ciklą. B. Volmanienė, 
taip pat Varšuvoje, turinti penkis grafikos darbus, iš kurių du niekur 
nebuvo skelbti nei reprodukuoti. „Jie buvo pasiūlyti galerijai už ne- 
žmoniškai aukštą kainą“3?, 1936 m. galerija, tarpininkaujant Kęstučiui 
Bacevičiui, bandė nusipirkti tuos darbus už jiems skirtus 500 zlotų; 
tuo tikslu P. Galaunė rašė K. Bacevičiui laišką į Varšuvą per Lietuvos 
konsulą Daugpilyje“? Bet darbai liko nenupirkti. 

Galerija susilaukė vis didesnio populiarumo; lankytojai noriai 
įsigydavo spalvotus ir nespalvotus kūrinių atvirukus, ypač turėjo pa- 
sisekimą spalvotos M. K. Čiurlionio darbų reprodukcijos. 1930 m. jas 
pradėjo spausdinti „Spindulio“ bendrovė. 

Spalvotas reprodukcijas gaminti „Spindulio“ bendrovė jau mo- 
kėjo. Jos pagamintas kitų dailininkų darbų reprodukcijas publikavo įvai- 
rūs žurnalai. Spaustuvė jautė didelę atsakomybę dėl savo leidinių ko- 
kybės ir kreipdavosi į galeriją konsultacijų. Įvairių konsultacijų prašy- 

davo ir redakcijos. Štai 1929 m. žurnalo „Gaisai“ redakcija paprašė 
P. Galaunę pareikšti nuomonę dėl „Spindulio“ pagamintų K: Šimonio 
„Dzūkų trobelės“ ir K. Sklėriaus „Venecijos lagūnos“ spalvotų repro- 
dukcijų. Galerijos direktorius sudarė komisiją, kuri nusprendė, kad re- 
produkcijų spalvos kiek nutolusios nuo originalų, bet yra gana meniš- 
Ikos, net konstatavo reprodukavimo pažangą*!. Todėl, kai „Spindulys“ 
pasisiūlė daryti M. K, Čiurlionio kūrinių reprodukcijas, galerijos komi- 
sija jam patikėjo šį atsakingą darbą. 

Pirmiausia buvo atspausdintos ir atsiųstos galerijai įvertinti „Au- 
kos“ reprodukcijos. Tuo atveju, jei meninė reprodukcijų kokybė gale- 
riją patenkintų, spaustuvė siūlė įsigyti reprodukcijoms spausdinti kli- 
šes+2, Reprodukcijos buvo spausdinamos 38,4X34,4 cm dydžio. P. Ga- 
launės sukviesta komisija įvertino jas gerai ir įsigijo 1000 egzempliorių 
už 1056 It. Pakartotinai „Aukos“ spalvotos reprodukcijos galerijos rū- 
ipesčiu buvo atspausdintos 1932 m.*š Gamybos procesą prižiūrėjo daili- 
ninkai J. Steponavičius, vėliau — V. K. Jonynas. Plečiantis darbo ba- 
rams, galerija nuolatos jautė lėšų stygių. Tik 1935 m. ji nupirko iš 
„Spindulio“ bendrovės keturias cinkuotas klišes M. K. Čiurlionio „Au- 
kos“ spalvotoms reprodukcijoms spausdinti“. 

Į galeriją kreipdavosi įvairių šalių M. K. Čiurlionio kūrybos ger- 
bėjai ir tyrinėtojai menotyrininkai, prašydami leisti reprodukuoti savo 
leidiniuose jo kūrinius, norėdami gauti medžiagos rengiamoms mono- 
grafijoms, pasiskolinti darbų ar reprodukcijų parodoms. 1925 m. į ga- 
lerijos direktorių kreipėsi Suomijos atstovas, prašydamas leisti kopi- 
Juo kai kuriuos M. K. Čiurlionio paveikslus iš „Zodiako ženklų“ cik- 
1048, 

1927 m. Vorobjovas parašė P. Galaunei iš Miuncheno, kad vokie- 
čių meno istorikas dr. Francas Ro (Roh) savo rengiamoje knygoje „Ne- 
proiesionalioji tapyba“ („Laienmalerei“) nori išspausdinti M. K. Čiur- 
lionio kūrinių reprodukcijas iš „Zodiako ženklų“ ciklo (,„Ožiaragį“, 
„Šaulį“ ir „Žuvis“). P. Galaunė leido paveikslų nuotraukomis iliustruo- 
ti minėtą leidinį ir paprašė vieną egzempliorių atsiųsti galerijai“. 

1928 m. knygą apie M. K. Čiurlionį numatė išleisti Prancūzijos 
meno ministerija ir ją sudaryti pavedė rusų dailininkui M. Larionovui. 
Apie tai Ikaip tarpininkas P. Galaunei iš Paryžiaus rašė Algirdas Mo- 
šinskis, tuo laiku studijavęs Sorbonos universitete. Jis prašė suteikti 
M. Larionovui reikalingas reprodukcijas“. Komisija įgalioja P. Galaunę 
užmegzti asmenišką kontaktą su M. Larionovu ir tik tada spręsti 
M. K. Čiurlionio reprodukavimo leidinyje klausimą. P. Galaunė nusiun- 
tė M. Larionovui duomenų apie M. K. Čiurlionio kūrybą, bet leidinys 

neišėjo, A. Mošinskis savo ruožtu norėjo gauti galerijos eksponatų fo- 
„tonuotraukų, katalogų Lietuvos meno propagavimui*?, 

M. K. Čiurlionio kūryba buvo vis plačiau domimasi užsienyje, 
dailininko kūrinių reprodukcijų ir kūrybos tyrinėjimų ar apžvalginių 
straipsnių pasirodė prancūzų, lenkų, latvių, suomių spaudoje. 

1930 m. P. Galaunė parašė straipsnį apie M. K. Čiurlionį į italų 
enciklopediją“, 1931 m. jo straipsnis apie M. K. Čiurlionį išspausdi- 
namas prancūzų žurnale „L'Art et les Artistes““?. 1936 m., Švietimo mi- 
nisterijai paprašius, galerija davė Katalikų pedagoginio kino centrui 
medžiagos filmui apie M. K. Čiurlionį“!, 

1935 m. artėjo M. K. Čiurlionio 60-tosios gimimo ir 25-tosios mir- 
ties metinės. Galerija ruošėsi jas paminėti, apie tai galvojo ir kitos su 
dailės gyvenimu susijusios instancijos. „Naujosios romuvos“ redakcija, 
telkusi apie save platų ratą įvairių pažiūrų kūrybinės inteligentijos, su- 
šaukė pasitarimą ir išrinko minėjimui rengti komisiją. Buvo nutarta 
minėjimą pradėti 60 metų gimimo sukaktimi — rugsėjo 22 d. ir tęsti — 
laikyti Čiurlionio metais — iki 1936 m. balandžio 10 d., iki 25-tųjų dai- 
lininko mirties metinių sukakties. Artėjant jubiliejui, rugsėjo 17 d., P. 
„Galaunė referavo sukviestai galerijos komisijai apie „Naujosios romu- 
vos“ padarytas klaidas, sudarant minėjimo organizavimo komitetą. Jo 
nuomone, komitetas buvo sudarytas iš atsitiktinių asmenų, nepažino- 
jusių M. K. Ciurlionio; „nepakviesta S. Čiurlionienė, pirmieji Lietu- 
vių dailės draugijos nariai ir kiti asmenys, vienokiu ar kitokiu būdu 
susiję su M. K. Čiurlionio kūrinių likimu. [...] Artėja Čiurlionio su- 
kakties diena, o nė viena komisija nėra nieko padariusi tuo reikalu“*2, 
Galerijos komisija nutarė surengti M. K. Čiurlionio jubiliejinę parodą, 
pritarė A. Galdiko pasiūlymui stengtis, kad prie Švietimo ministerijos 
būtų įsteigtas M. K. Čiurlionio fondas, skiriantis premijas dailininkams 
už geriausius darbus“, 

Jubiliejaus proga vėl prisiminta ir norėta išleisti I. Šlapelio ra- 
šoma monografija apie M. K. Čiurlionį“*. Bet I. Šlapelis ir jubiliejiniais 
metais darbo nebaigė. 

Galerija taip pat rūpinosi išleisti spalvotų M. K. Čiurlionio dar- 
bų reprodukcijų. Tuo tikslu buvo susipažinta su spalvotų reprodukci- 
jų gaminimo sąlygomis užsienio firmose, kurios pristatė savo reprodu- 
kcijų pavyzdžius ir nurodė labai aukštas jų pagaminimo kainas. Finan- 
siškai Lietuvos įstaigos buvo suinteresuotos reprodukcijas spausdinti 
vietoje. Tad darbas vėl buvo patikėtas „Spindulio“ bendrovei, kuri pa- 
gamino keturių M, K. Čiurlionio paveikslų reprodukcijas („Jūros sona- 
tos“ ciklą ir „Angelo preliudą“)55, 

Galerijos vadovui nuolat kėlė rūpestį M. K. Čiurlionio kūrinių 
būklė. Vėl buvo kilusi mintis kviesti iš užsienio restauratorius „susta- 
bdyti paveikslų tolesnį nykimą“. Buvo prašoma Švietimo ministerijos 
skirti stipendiją ir „pasiųsti kokį menininką į ūžsienį paveikslų konser- 
vavimo mokslų eiti“, deja, į tuos pasiūlymus nebuvo atsižvelgta““. 


Galerija sistemingai kaupė ir kitų lietuvių dailininkų kūrinių 
fondą. P. Galaunė rūpinosi galerijai nupirkti geriausius darbus, kuriuos 
parodose atrinkdavo specialiai sudaryta žiuri. Pavyzdžiui, 1924 m. 
žiuri (K. Sklėrius, V. Dubeneckis, J. Vienožinskis, P. Kalpokas ir P. Ga- 
launė — pirmininkas) atrinko galerijai kelis paveikslus dailininko Jono 
Mackevičiaus, tuo metu gyvenusio Italijoje ir „pirmą kartą taip pla- 
čiai dalyvavusio lietuvių meno parodoje“5?,. 1925 m. nuperkama P. Kal- 
poko, V. Didžioko, K, Sklėriaus, O. Dubeneckienės, A. Galdiko pavei- | 
kslų“š. Pirkdama dailininkų darbus, galerija norėjo menininkus 
paskatinti kūrybai, nes, sakė P. Galaunė, jei galerija nepirks, tai ir dai- 
lininkams nebus jokios prasmės dirbti, nes visuomenė paveikslų ne- 
perka“?. (Kūrinių kainos buvo aukštos. Pvz., 1926 m, P. Kalpoko „P. D. 
portretas“ buvo įvertintas 5000 It., A. Galdiko „J. Basanavičiaus por- 
tretas“ — 2500 It., o lėšų kūriniams įsigyti tais metais galerijai buvo 
skirta 27 000 It., tad nenuostabu, kad P. Galaunė pats siūlydavo ir pra- 
šydavo komisijos narius tartis su dailininkais, kad šie savo darbus 
perleistų galerijai už žemesnes kainas). 

Asmeniniame gyvenime būdamas visiškai nepraktiškas, galerijos 
direktorius, spręsdamas visuomeninius reikalus, turėjo būti racionalus 
ir kietas. Dažnai šia prasme jam labai praversdavo blaivus J. Vieno- 
žinskio požiūris ir drąsiai pareikšta nuomonė. „Numušdamas“ kainas, 
J. Vienožinskis kartais sudarydavo galimybę galerijai įsigyti už tą pa- 
čią sumą daugiau eksponatų. Pavyzdžiui, 1924 m. V. Dubeneckis pa- 
reikalavo 4000 lt. už nuolatinių muziejaus rūmų projektą, kuris nerea- 
lizuotas buvo saugomas galerijoje“. Komisijos posėdyje, svarstant šį 
klausimą, J. Vienožinskis tarp kitų argumentų nurodė, kad V. Dube- 
neckis atlikęs tik mažą dalį planų ir brėžinių, nesudaręs sąmatos ir t. t., 
todėl už planų eskizus, kaip už muziejinius eksponatus, jo nuomone, 
pakanka sumokėti 1000 It. Komisija J. Vienožinskiui pritarė, projek- 
to autorius su ta kaina sutiko. Būta ir daugiau panašių atvejų. 

Atrenkant paveikslus galerijai, žiūrėta, kad kūrinys nebūtų vien 
menininko pasiekimų pakartojimas. „Jei panašių kūrinių jau yra ir 
naujas kūrinys nieko naujo nepasako apie menininko kūrybinį kelią“, 
toks darbas nebuvo perkamas“! Griežtos atrankos dėka mūsų dienų 


118 ' CG komisijos 1935, rugs. 17 58 CG komisijos 1926, kovo 31 
posėdžio protokolas Nr. 2. posėdžio protokolas Nr. 3. 
57 CG komisijos 1924, rugs. 1 posėdžio 50 CG komisijos 1924, geg. 25 
protokolas Nr. 25. posėdžio protokolas Nr. 24 
58 CG komisijos 1925, gruod. 15 6 CG komisijos 1926, kovo 31 


posėdžio protokolas Nr. 1. posėdžio protokolas Nr. 3. 


M. K. Čiurlionio dailės muziejaus lankytojai gali susipažinti su geriau- 
„siais XX a. pirmosios pusės lietuvių dailininkų kūriniais. 

Galerija kiekvienais metais po keletą kūrinių nupirkdavo Lietuvių 
dailės draugijos grupinėse ir personalinėse parodose. 

Nemažai, net vienuolikos autorių darbų galerija įsigijo Pirmo- 
joje rudens dailės parodoje, vykusioje 1935 m. gruodžio 15—1936 m. 
vasario 3 d. Tai buvo V. Eidukevičiaus „Saulei leidžiantis“, A. Galdiko 
„Italijos gatvelė Kaune“, P. Kalpoko „Modelis“, A. Samuolio „Girtuo- 
klis“, A. Gudaičio „Moteris iš Žemaitijos“. Dėl buvusio arsininko 
A. Gudaičio kūrinio komisijos narys J. Šileika ir Švietimo ministerijos 
atstovas proi. M. Račkauskas pareiškė, kad jie „nėra linkę pritarti žiuri 
nutarimui įsigyti šį paveikslą“??. Tačiau nulėmė P. Galaunės, kaip di- 
rektoriaus, balsas, ir paveikslas buvo nupirktas. 

Galerijos fondai buvo papildomi ir Vakarų Europos senosios dai- 
lės kūriniais. Tai buvo daugiausia nacionalizuotų dvarų kolekcijų li- 
kučiai, nes dvarų savininkai, nedraudžiami paminklų apsaugos įstatymo, 
dažniausiai savo Ikolekcijas išveždavo į užsienį (dvarų reforma ypač 
intensyviai buvo vykdoma 1923—1926 m.). Kai kurie dvarininkai sa- 
vo kolekcijas padėdavo depozito teisėmis muziejuose. Valstybės mu- 
ziejuje buvo saugoma Plungės dvarininkų Oginskių meno kolekcija. Iš 
jos galerija įsigijo 65 Vakarų Europos dailininkų kūrinius“s. 

1927 m. vasario 9 d. M. K. Čiurlionio galerijos komisijos posėdyje 
P. Galaunė pranešė, kad bus parduodamas iš varžytynių Astravo dvaro 
savininko grafo Tiškevičiaus turtas, kur esą ir meno dalykų: gobelenų, 
stiklo dirbinių. Varžytynės gresia ir Kauno miesto muziejuje saugo- 
miems Tiškevičiaus paveikslams. Reikėjo stengtis, kad paveikslai ne- 
patektų į spekuliantų rankas ir nebūtų išgabenti į užsienį“*. Ilgai ne- 
laukiant sudaryta komisija (P. Galaunė, I. Šlapelis ir J. Vienožinskis) 
įvertino paveikslus ir gavo savininko raštišką pasižadėjimą, kad jie 
nebus išvežti. Kūriniams apsaugoti buvo remiamasi M. K. Čiurlionio 
galerijos įstatymo penktuoju paragraiu“. 1930—1931 m. galerija iš Tiš- 
kevičių kolekcijos įsigijo 14 darbų, tarp jų ypač vertingą drobę — P. P. 
Rubenso „Nukryžiuotąjį“99. 

Galerijos vadovas jautė didelę moralinę atsakomybę už muzie- 
jaus turtą. Pavyzdžiui, 1925 m. A. Varnas, rengdamas personalines 
parodas Marijampolėje, Šiauliuose ir Panevėžyje, prašė leisti ekspo- 
nuoti jose galerijos nupirktus jo darbus. Galerija sutiko juos paskolinti 
su sąlyga, kad paveikslai bus eksponuojami parodose ne ilgiau kaip 
pusantro mėnesio. Paveikslai buvo įvertinti 20000 litų. Šiai sumai 
autorius turėjo pristatyti garantiją, be kurios galerija paveikslų ne- 
skolino“?, 

65 M. K. Čiurlionio galerijos įstatymo Pažymėta, kad šis paragrafas liečia ir 
penktame paragrafe nurodoma, kad kitų mirusių menininkų kūrinius, 

M. K. Čiurlionio kūriniai, esančius Lietuvos valstybėje 


parduoti, M. K. Čiurlionio galerija turi 


Prisiėjus skolinti eksponatą, P. Galaunė visuomet pasidomėdavo, 
kokiomis sąlygomis jis bus eksponuojamas, rūpinosi, kad -nenukentėtų. 
1926 m. rengiant statybos-architektūros parodą, parodos reūgimo ko- 
mitetas kreipėsi į galeriją prašydamas paskolinti Lietuvos architektūros 
paminklų ir ornamentikos piešinių. P. Galaunė informavo galerijos ko- 
misijos narius, kad paroda rengiama dar neužbaigtuose banko rūmuose, 
„nekūrenamose ir drėgnose patalpose, todėl duoti medžiagą į šiuos 
rūmus negalima; rinkiniais galima leisti pasinaudoti tik tuo atveju, 
jeigu jie bus eksponuojami kitose patalpose“*š, 


Visuomet darbe jauniems būti!.. 


Komplektuodamas galerijos fondus, P. Galaunė bendravo su dai- 
lininkais, domėjosi jų interesais, rašė parodų recenzijas, kaip ir J. Vie- 
nožinskis, aptarinėjo esmines lietuvių dailės raidos problemas. Suvok- 
damas kūrybinį procesą kaip nenutrūkstamą reiškinį, jis papildydavo 
galerijos fondus ir vyresniosios kartos, ir jaunųjų dailininkų darbais. 
Bet visa širdimi buvo su tais, kurie, semdamiesi impulsų liaudies kūry- 
boje, ieškojo naujų meninės išraiškos formų. Kiekviena proga P. Galau- 
nė pasisakydavo prieš saloninį meną, prieš meno sustabarėjimą, ne- 
kūrybišką gamtos kopijavimą. Apie tai jis rašė ir J. Mackevičiaus bei 
J. Zikaro parodos recenzijoje „,„Dvejukės paroda“*?. Į jo straipsnį atsi- 
liepė Paryžiuje studijavę dailininkai J. Mikėnas, A. Gudaitis, B. Pun- 
dzius, J. Steponavičius ir S. Ušinskas, atsiųsdami į redakciją P. Ga- 
launei atvirą laišką: „Pritardami Tamstos iškeltoms mintims [...] 
dėl mūsų senųjų menininkų pažiūros į kūrybą, rašome Tamstai šiuos 
mūsų širdingo ir gilaus prijautimo žodžius. Iš tikro [...] iki šiolei Lie- 
tuvos meno kritikoje tebuvo maža nuoširdaus atvirumo ir drąsos, todėl 
Tamstai, pakėlusiam viešai tiesų ir dorą balsą, siunčiame mūsų šir- 
dingus sveikinimus ir mūsų tikrą prijautimą“7?, 

1932 m. pavasarį A. Gudaitis, parvažiavęs iš Paryžiaus į Kauną, 
iškėlė mintį burtis jauniesiems dailininkams į grupuotę?!. Jam vėl iš- 
vykus į Paryžių, organizacinį darbą tęsė V. Vizgirda. A. Gudaitis dar 
Paryžiuje buvo pradėjęs rašyti manifestą, kurį galutinai suredagavo li- 
teratas A. Tarulis-Petrėnas??. T. Kulakauskas prisimena, kaip Kauno 
kavinėse vykdavo dar bevardės grupės pasitarimai ir kaip P. Galaunė 
išrinko grupei vardą. 

„Kartą visiems drauge sėdint, Paulius Galaunė paklausė: 

— Vyrai, o kaip menas lotyniškai? 

— Ars...— šūktelėjo kažkas. 

— Bet ir lietuviškai gerai skamba. Ars! Arsim! — sugaudė kiti. 

Taip gimė „Ars“ grupės pavadinimas“73, 

1932 m. arsininkai kreipėsi į P. Galaunę, prašydami leisti M. K. 
Čiurlionio galerijos dviejose salėse surengti parodą, kurios tikslas bū- 
tų „supažindinti visuomenę su savo darbais ir įnešti daugiau gyvumo 
į meno gyvenimą“. Prašymą pasirašė M. Dobužinskis, A. Galdikas, A. 
Gudaitis, V. K. Jonynas, T. Kulakauskas, J. Mikėnas, A. Samuolis, J. Ste- 
ponavičius, V. Vizgirda“. P. Galaunė ne tik davė parodai patalpas, bet 
ir parašė parodos katalogui straipsnį „Lietuvių meno keliai“"5. Straips- 
nyje iškeliama liaudies kūryba, jos gilus turinys, perteikiamas „savita 
ir ryškia iorma“, pabrėžiama, kad į ją — liaudies kūrybą — atsigręžė 
„tos pačios liaudies vaikai — jaunieji menininkai“. Smerkdamas vyres- 
niųjų dailininkų darbuose vyravusį „fotografizmą“, kurio niekad nebu- 
vo liaudies mene ir kurio atsisako jaunieji, P. Galaunė reziumavo: „Tik 
įsisąmoninimas tautos savybių, gilus gamtos pažinimas verčia me- 
nininką kurti naujas meno vertybes, nes kurti — reiškia ieškoti savęs, 
gyventi giliausiais įsitikinimais ir mokėti priversti kitus į tai tikėti, nes 
kurti — tai, pasižiūrėjus atgal, žengti į priekį, nuolatos ir visame savo 
darbe jauniems būti“76. 

„Ars“ ir „Nepriklausomųjų“ menininkų parodas P. Galaunė in- 
terpretavo kaip ideologinę diferenciaciją, be kurios neįmanoma meno 
pažanga. Jis teigiamai vertino „Ars“ grupės troškimą tarnauti savo 
kraštui ir kurti naujos epochos stilių, praturtinti gyvenimą naujomis 
vertybėmis, siekti gilesnių meninių ieškojimų, stengtis peržengti nacio- 
nalinį ribotumą, bendrauti su kitomis tautomis ir įvesti į bendrą meno 
lobyną savosios tautos vertybes. „Menas nėra nei prabanga, nei tuš- 
čias grabaliojimas, o iš gyvenimo išplaukiąs ir į gyvenimą grįžtąs reiš- 
kinys. [...] Tik tegul tas menas bus jaunas, drąsus, gaivinantis. [...] 
Giliai tikiu, kad tokiu jį padarys mūsų jaunieji menininkai. Juose glū- 
di naujojo Lietuvos meno viltis ir ateitis“77,— entuziastingai sveikino 
P. Galaunė jaunuosius. 

P. Galaunės pozicija sukėlė vyresnės kartos: dailininkų nepasiten- 
kinimą, ir jie, tai yra J. Zikaras, A. Žmuidzinavičius, A. Varnas, V. Di- 
džiokas, J. Mackevičius, P. Kalpokas, J. Šileika, P. Rimša, parašė skun- 
dą švietimo ministrui. Išdėstę savo pažiūras į jaunuosius, kurie, stu- 
dijuodami Paryžiuje, „nutolsta nuo savo uždavinių, lengvai iškrypsta ir, 
sugrįžę į Lietuvą, darosi visokių „izmų“ apaštalais“, apgailestavę, kad 
jaunoji karta lengvai pasiduoda visokioms pagundoms, naujovišku- 

mams ir dažnai nesveikoms idėjoms, rašto autoriai nukreipė strėles į 
P. Galaunę: esą didžiausia nelaimė, jei atsiranda žmonių; kurie, prisi- 
dengę autoritetu ir aukšta padėtimi, ima gundyti nenusistovėjusius jau- 
nuolius, „nuodija jų jautrias širdis anarchija ir neapykanta visam tam, 
kas yra mene tradicija ir kas, mūsų giliausiu įsitikinimu, yra šventa ir 
kilnų“. P. Galaunė kaltinamas, kad ne tik „leido nekvalifikuotai, visai 
kairės krypties parodai atsidaryti jo globai pavestuose valstybės rū- 
muose, bet ir išdrįso savo įvedamajam straipsnyj prie minėtos parodos 
katalogo paneigti visų Lietuvos menininkų ligšiolei sukurtą meną. [...] 
Lygiai taip pat nepamatuotai ir tendencingai mūsų vadinamųjų jaunų- 
jų menininkų išstatytus Čiurlionio galerijoj paveikslus, kurie, mūsų 
nuomone, yra tik liguistų meno krypčių sekimas, vadina „tautiškų sa- 
vybių pažinimu“ ir giliu mūsų liaudies kūrybos sekimu“. Toliau rašto 
autoriai pareiškia, kad atsisako bendradarbiauti su P. Galaune, ir, pri- 
dėję prie savo rašto jo straipsnių iškarpas, kaip įrodymą, kad „šitokią 
neleistiną poziciją užima p. P. Galaunė jau ne pirmi metai“, prašo „pa- 
daryti tinkamas išvadas“78, . 

Švietimo ministerijos paprašytas pasiaiškinti", P. Galaunė argu- 
mentuotai atrėmė jam primestus kaltinimus ir dar kartą išdėstė savo 
požiūrį į sustabarėjusį meną. Priminė, kad nauji reiškiniai visais lai- 
kais tam tikrai visuomenės daliai atrodo nepageidaujami „izmai“. Iš- 
vardijo pasaulinės meno galerijas, kurios priima „įvairiausių krypčių 
menininkų darbus“. 

Jį skaudina negarbingas garsų vardą turinčių dailininkų kovos bū- 
das — „skundų forma“. „Many susikristalizavo sava pažiūra į Lietuvos 
meną, jo raidą, jo ateitį. Dėl tos mano pažiūros galima ginčytis, bet ne 
policinėmis priemonėmis. [...] Rašau visai ne dėl to, kad esu galerijos 
direktorius, bet dėl to, kad man Lietuvos meno klausimai nuo seniai 
rūpi ir yra artimi [...]. Jeigu tuose raštuose aš klaidingai [...] aiškinu 
mūsų meno gyvenimo reiškinius, prieinu prie netikslių išvadų, tai mūsų 
menininkai, kurie, kaip jie skunde rašo, „susirūpinę tolimesniu mūsų 
meno kilimu“, tokiu pat viešu būdu gali tatai viską atitaisyti. [...] Ne- 
slepiu ir neslėpsiu, kad, mano giliausiu įsitikinimu, menas tiktai tuomet 
yra menas, kai jis yra kuriamas, kai jam ieškoma savitų formų, o ne 
vien nevykusiai kopijuojama gamta. Tokio meno nieks niekuomet menu 
nelaikė“80, 

Tačiau „arsininkų“ pasirodymo sukelta audra nenurimo. Prasidė- 
jo šiurkštaus tono ir tendencingų tvirtinimų neišvengusi polemika. Lie- 
tuvos dailininkų draugijos valdyba oficioze „Lietuvos aidas“ paskelbė 
atsakymą P. Galaunei. Jame P. Galaunė kaltinamas, kad „įniršingai 
puoląs platesnį meną“, savinąsis visuomenės nuomonę, klaidinąs jau- 

nimą, teigdamas, kad jaunųjų dailininkų kūryba remiasi liaudies meno 

„pažinimu. „Kokį santykį turi mūsų liaudies kūryba su šita jų balvo- 
nine skulptūra, su šitais suterštais purvinais dažais drobės gabalais, su 
šitomis išpūstomis akimis, kreivomis nosimis arba visai be jokių nosių 
portretais, mes nežinome“*!— nesuprato ar apsimetė nesupratę straips- 
nio autoriai. 

Gindami savo programą ir P. Galaunę, „Ars“ grupės dailininkai 
to paties dienraščio puslapiuose paskelbė straipsnį „Menas ir obskuran- 
tizmas“82. Į diskusiją įsijungė ir daugiau dailininkų. Vakarų Europos 
dailės naujausių krypčių panoramą savo straipsnyje piešė J. Vienožins- 
kis, tame kontekste apibūdindamas ir „arsininkų“ kūrybą, teigdamas, 
kad ne siužetas, bet kūrybinis menininko pajėgumas nulemia kūrinio 
vertęš3, Arsininkas A. Gudaitis straipsnyje „Ko siekia „Ars“ kritikavo 
pseudorealizmą, kuris meno tautiškumą suveda į daikto išorinį vaizdą, 
ir nusakė jaunųjų dailininkų credo: ieškodami kelių į daiktų ir reiškinių 
esmės atvėrimą, jie iešką ir naujos formos“, 

P. Galaunė, nepaisydamas vyresniosios kartos dailininkų nuo- 
taikų ir protestų, stengėsi įgyti galerijai jaunųjų dailininkų darbų ir 
toliau juos remti. 1933 m. galerija gavo „Ars“ grupės pareiškimą, ku- 
riame buvo pranešama, kad Prancūzų— lietuvių draugijos salėje įrengta 
modernaus meno ekspozicija ir prašoma sudaryti komisiją atrinkti dar- 
bus galerijaiš“. Surengti parodą, viešai eksponuoti savo darbus jaunuo- 
sius dailininkus paskatinęs P. Galaunės“. P. Galaunės pirmininkaujama 
komisija — dailininkai K. Sklėrius, A. Varnas, J. Steponavičius ir A. Ta- 
mošaitis apžiūrėjo ekspoziciją ir nupirko A. Samuolio „Portretą“, T. 
Kulakausko „Madoną“, A. Gudaičio „Portretą“ V. Vizgirdos „Portretą“, 
J. Mikėno „V. V. galvą“*7. Atmosfera tebebuvo įtempta, taigi Svietimo 
ministerijos atstovas, visuomet dalyvavęs galerijos komisijos posė- 
džiuose, patarė prie „Ars“ pareiškimo apie ekspozicijos atidarymą pri- 
dėti „kokį nors dokumentinį įrodymą, kad toji paroda buvo vieša“88. 
1934 m. Antrojoje „Ars“ dailininkų grupės parodoje galerija nupirko 
A. Galdiko paveikslą „Pavasariška“, J. Mikėno skulptūrą „Poilsis“, V. 
K. Jonyno grafikos darbą „Piemenėlis“. 

“1935 m. „Ars“ grupė iširo. Jaunieji menininkai „įvykdė pervers- 

1mą visuomenės skonyje ir pažiūrose į meną, paneigė įprastas estetines 
normas. Tai — svarbiausias „Ars“ grupės kultūrinis ir visuomeninis 
nuopelnas“*?. Brandžiausi jų darbai, nepaisant priešiškos oficialiosios 
nuomonės apie juos, P. Galaunės rūpesčiu pateko į M. K. Čiurlionio 
galeriją. 

P. Galaunės pozicijos jaunųjų dailininkų judėjime reikšmę su di- 
dele meile ir pagarba įvertino buvęs aktyvus to judėjimo dalyvis dai- 


82 „Ars“ grupės dailininkai. Menas ir 
obskurantizmas // Lietuvos aidas.— 
1932.— Gruod. 19.— Nr. 288. 

33 Justinas Vienožinskis.— V., 1970.— 
P. 132. 

*4 Gudaitis A. Ko siekia Ars // 
Literatūros naujienos.— 1934. 

Bal. 15.— Nr. 2, 

85 CG komisijos 1933, lapkr. 25 
posėdžio protokolas Nr. 2. 

35 V. Vizgirdos pasakojimas, 


39* 


užrašytas E. Kunčiuvienės 1977, 
rugs. 19 // Umbrasas J., 
Kunčiuvienė E. Lietuvių dailininkų 
organizacijos 1900—1940.— V., 
1980.— P. 118. 

87 CG komisijos 1933, lapkr. 25 
posėdžio protokolas Nr. 2. 

88 CG komisijos 1933, gruod. 7 
posėdžio protokolas Nr. 2, 


89 Kunčiuvienė E. Ars // Umbrasas I., 


Kunčiuvienė E. Lietuvių dailininkų 


123 


lininkas V. K. Jonynas: „Jaunoji karta norėjo iš liaudies meno iššpaus- 
ti gyvybines sunkas ir jas apvilkti šiuolaikiniu drabužiu. Paulius Ga- 
launė [...] rėmė šias pastangas, nes jos buvo ne kierio kito, bet jo pa- 
ties meno sampratos credo! Dėl šios savo pažiūros P. Galaunė buvo 
negailestingai puolamas, bet jo intelektualinė jėga neleido suabejoti ir 
palūžti pasirinkto kelio būtinumu. [...] Sutikimą [rengti parodą M. K. 
Čiurlionio galerijoje] duoti ir paremti savo autoritetu arsininkų ko- 
lektyvo parodą galėjo tik žmogus, giliai tikintis tokio kolektyvo pasi- 
rinkto kelio būtinumu. O arsininkų kelias paties P. Galaunės buvo ne 
tik nuartas, bet ir nuakėtas, todėl jam buvo atpildas už jo aiškiare- 
gystę...“?0 

Kaip arsininkų estetinių pažiūrų rėmėją, nepabūgusį eiti prieš 
oficialiąją nuomonę, P. Galaunę prisimena dailininkas Viktoras Viz- 
girda: ,„...P. Galaunė suprato jaunosios dailininkų kartos ryžto rimtu- 
mą. Tai liudija jo įvadas „Ars“ parodos kataloge. [...] Galaunė — 
šviesi asmenybė, viena iš tauriausių to laikotarpio kultūros darbuotojų 
tarpe. [...] Jo gausi raštija šiandien yra aktuali kaip istorinis doku- 
mentas, kada daugelio kitų pasisakymai dailės klausimu jau humoru 
dvelkia“?!, 

P. Galaunei, kaip nacionalinės kultūros ugdytojui, jaunųjų ket- 
virtojo dešimtmečio dailininkų rėmėjui, skatinusiam domėtis neišsemia- 
ma kūrybos versme — liaudies menu, pagarbos ir nuoširdumo žodžius ski- 
ria ir buvęs arsininkas prof. Antanas Gudaitis: „[..] Į naujai besiformuo- 
jančią Lietuvos kultūrą Jūs įnešėte didžiulį indėlį. Neliesdamas įvairios 
Jūsų kultūrinės veiklos, noriu išskirti man pažįstamą dailės sritį, kur 
Jūs nuveikėte didelį pirmapradininko darbą. Jūsų veikla tiriant ir pro- 
paguojant lietuvių liaudies meną trečiajame ir ketvirtajame šio amžiaus 
dešimtmečiuose to meto jauniesiems dailininkams turėjo ypatingos rei- 
kšmės. Mes liaudies mene pradėjome suvokti tautos dvasią, norėjome 
padaryti šį meną lyg ir atramos tašku, tęsiant profesinio meno tradicijas. 
Aš ir šiandien prisimenu Jūsų paskaitas apie lietuvių liaudies meną 
Kauno universitete. Šie reiškiniai man yra padarę didelę įtaką, kurią 
dar ir šiandien jaučiu...“92 

P. Galaunės, kaip teoretiko ir M. K. Čiurlionio galerijos direkto- 
riaus, autoritetas padėjo augti ir formuotis lietuvių dailėje naujiems 
nacionalinio stiliaus daigams, kuriuos toliau puoselėjo ir įtvirtino kiek- 
viena naujai ateinanti dailininkų karta. Eidamas su pažangiais jaunais 
dailininkais, P. Galaunė nepaisė, kad bendraamžiai, net draugai, už tai 
jį puolė ir kaltino; elgėsi jis kaip toje garsiojoje sentencijoje: „Amicus 

Plato, sed magis amica veritas“ — tiesa brangesnė už viską. Tai bruo- 
"žas stiprios, savarankiškos asmenybės, kurios elgesio nuostatai visada 
vadovavo tiesos meilė, 


Augantys tautodailės fondai 


Ne mažiau kaip daile galerijos vadovas rūpinosi tautodailės rei- 
kalais. Tad vos gavus savo pastogę, galerijoje buvo pradėtas sistemin- 
gai komplektuoti liaudies dailės iondas, kurį 1924 m. sudarė 2409 eks- 
ponatai, perimti iš Lietuvių dailės bei Lietuvių meno kūrėjų draugijų. 
Eksponatai buvo gaunami įvairiais keliais: perkant ištisas kolekcijas 
iš privačių asmenų ir renkant pavienius daiktus įvairiose Lietuvos 
vietovėse ekspedicijų metu. Tik įsikūrusi galerija gavo ir dovanų: V. 
Biržiška padovanojo 24 medines liaudies skulptūras, A. Varnas — 48 
medines liaudies skulptūras ir 9 liaudies architektūros pastatų fotogra- 
fijų negatyvus, A. Rūkštelė — 2 medinius paukščiukus ir t. 1.93 

1927 m. galerija nupirko iš K. Griniaus vertingų lietuviškų pri- 
juosčių ir kitų tautinių drabužių dalių 355 vienetų rinkinį už 15 000 It.; 
iš A. Žmuidzinavičiaus 133 panašios rūšies eksponatus už 3700 It.; iš 
O. Dubeneckienės 109 Klaipėdos krašto tautodailės piešinius už 
1400 It.; iš A. Varno 400 kryžių Iotografijų už 200 lt. ir t. t.9* 

Pirmaisiais veiklos metais liaudies dailės eksponatų galerija įsi- 
gydavo siųsdama jų rinkti pavienius asmenis, daugiausia Meno mo- 
kyklos mokinius. Štai 1926 m. R. Kalpokas pristatė galerijai 149, A. Ta- 
mošaitis — 87, J. Mikėnas —91, J. Martinaitis —36, A. Nezabitaus- 
kas — 75 eksponatus. 1927 m. A. Tamošaitis — 80, V. Kuprevičius — 85 
eksponatus. 

1927 m. M. K. Čiurlionio galerija išleido P. Galaunės parengtą 
instrukciją „Padėkite rinkti tautodailę“. Instrukcijoje buvo išvardyta, 
kokius eksponatus reikia rinkti, nurodyta, kaip fotografuoti objektus 
pagal mastelį, koks turi būti fotografijų ir negatyvų dydis“. 

Tačiau individualus rinkimo būdas turėjo ir savo silpnų pusių: 
ne visada jaunieji rinkėjai sugebėdavo atrinkti vertingiausius, būdin- 
giausius eksponatus, ne visada į galeriją patekdavo geriausi liaudies 
meno pavyzdžiai. Tad galerijos vadovybė nusprendė latvių pavyzdžiu 
organizuoti tautodailės rinkimo ekspedicijas. Pirmai tokiai trijų žmonių 
ekspedicijai 1927 m. vadovavo V. Bičiūnas. Su juo vyko galerijos sek- 
retorius V. Kuprevičius ir fotografas A. Ingelevičius. Ekspedicija davė 

gražių vaisių: buvo surinkta 414 eksponatų ir nufotografuota 353 ob- 
jektai“. Rudenį galerijoje buvo surengta surinktos medžiagos paroda. 

Dėl lėšų stokos dvejus metus ekspedicijųsorganizuoti nepavyko; 
eksponatai vėl buvo renkami pavienių asmenų: 1928 m. A. Tamošaitis 
pristatė galerijai 204 liaudies skulptūras, A. Rūkštelė — 66 įvairius 
eksponatus, K. Šimonis — 38 margučių ir 36 skrynių raštų piešinius? 

1929 m. liaudies meną galerijai rinkti pasisiūlė Meno mokyklos 
mokinys Balys Buračas, jau tada pasižymėjęs kaip prityręs tautodailės 
rinkėjas. Tais metais galerijos fondai praturtėjo jo surinktais 202 tau- 
todailės eksponatais ir 190 negatyvų“. A. Tamošaitis pristatė 116 liau- 
dies skulptūrų; kitais metais jis pakviečiamas vadovauti ekspedicijai. 
Dailininkas prisimena, kaip 1921 m. Kauno miesto muziejuje jis pirmą 
kartą pamatė P. Galaunę, „jauną, liekną, tyliai aiškinantį studentams 
archeologijos, numizmatikos eksponatus“, vėliau, pradėjęs mokytis Kau- 
no meno mokykloje, matydavo jį M. K. Čiurlionio galerijoje, kurioje „be- 
maž kasdien tarp pamokų, pertraukų metu, lankydavosi Meno mokyk- 
los mokiniai, studijavę paslaptingąją M. K. Čiurlionio kūrybą, lietuvių 
dailės pirmūnų — J. Vienožinskio, P. Kalpoko, J. Sileikos, A. Žmuidzi- 
navičiaus ir to meto modernisto A. Galdiko kūrybą“??. A. Tamošaitis 
dažniausiai ten kopijuodavęs audinius. 

A. Tamošaičio vadovaujamoje 1930 m. ekspedicijoje dalyvavo Me- 
no mokyklos auklėtiniai J. Aleknavičius, V. Mackevičius, V. Norkus ir 
V. Palaima. P. Galaunė, išlydėdamas tautodailės rinkėjus, patarė jiems 
atkreipti dėmesį į „sodžiaus keramiką“, kurios galerija nedaug turinti, 
vykti į Biržų bei Pasvalio apylinkes, „nes tai esą seni liaudies kerami- 
kos centrai“!90, Per pusantro mėnesio jaunuoliai surinko 1068 ekspona- 
tus (gyvų pavyzdžių bei fotografijų). A. Tamošaičio iniciatyva Biržų 
gimnazijos salėję buvo surengta apylinkėse surinkto liaudies meno 
paroda. Joje dominavo keramika, buvo skulptūrų, audinių, medžio dro- 
žinių, iš vytelių ir šiaudų pintų namų apyvokos daiktų. Biržų gimnazijos 
direktorius Antanas Juška, atidarydamas parodą, perskaitė P. Galau- 
nės atsiųstą sveikinimo telegramą ekspedicijos vadovui ir visiems da- 
lyviams, kurioje buvo linkima, kad Biržų visuomenė susidomėtų sodie- 
čių trobose dar randamais liaudies meno lobiais. A. Tamošaitis prisi- 
mena, kad ekspedicija ir paroda Biržuose sutraukė daug lankytojų; apie 
Biržų ir Pasvalio apylinkių liaudies meną jis skaitęs dvi paskaitas — 
visuomenei ir gimnazijos mokiniams!?!, 

P. Galaunė „Muziejininko novelėse“ rašė: „Paroda labai pasisekė. 
Nemažai lankytojų akivaizdžiai pamatė, kokios rūšies liaudies ekspo- 
natais jų kraštas turtingas, kokius to meno objektus reikalinga saugoti 
ir išlaikyti būsimoms kartoms“192, 

Ir vėliau P. Galaunė su A. Tamošaičių susitikdavo bendro darbo 
"baruose — dailės kooperatyvo „Marginiai“! veikloje, organizuojant 
liaudies dailės parodas, rūpinantis įvairiais leidiniais apie liaudies me- 
ną. „Tik Galaunės paskatinimo ir parėmimo dėka aš įsijungiau į lietu- 
vių liaudies meno rinkimo, tyrimo bei puoselėjimo darbą“!04— po dau- 
gelio metų prisimena dailininkas A. Tamošaitis. Geru žodžiu jaunesnįjį 
kolegą mini ir P. Galaunė: „Baigęs Meno mokyklą, A. Tamošaitis pra- 
dėjo dirbti Žemės ūkio rūmuose. Turėjo palinkimą į liaudies meną. Sko- 
nį įgijo rinkdamas liaudies meno eksponatus Čiurlionio galerijai. Geras 
buvo rinkėjas. Prie pirmųjų jo leidžiamų „Sodžiaus meno“ knygų teko 
prisidėti ir man“105, 

A. Tamošaitis buvo iniciatorius ir sudarytojas Žemės ūkio rūmų 
leidžiamo tęstinio leidinio „Sodžiaus menas“. 1931—1939 m. išėjo aš- 
tuonios „„Sodžiaus meno“ knygos (septinta ir aštunta viename tome), 
kurių trečiajai — „Liaudies meno dirbinių raštai“ (1931) ir ketvirta- 
jai — „Juostos“ (1932) P. Galaunė parašė įvadinius straipsnius, kelias 
kitas knygas yra recenzavęs!0, 

1931 m. vasarą šešias savaites dvylikos asmenų (daugumą sudarė 
Meno mokyklos, universiteto studentai) ekspedicija, vadovaujama K. 
Ausiejaus, pasiskirsčiusi į tris grupes, tyrė dabartinių Kretingos ir 
Plungės rajonų Kūlupėnų, Baublių, Noriškių ir Rotinėnų kaimus bei 
rinko juose tautodailę. Ekspedicijoje buvo įgyti 205 eksponatai, apra- 
šytos 40 sodybų, padaryti 486 liaudies architektūros brėžiniai, 34 spal- 
voti skrynių piešiniai, 970 fotonegatyvų, 1924 fotopozityvai, vesti die- 
noraščiai. Gerai aprašytus 242 eksponatus parsivežė 1932 m. K. Au- 
siejaus ir S. Vaitkaus vadovaujama ekspedicija iš Raseinių ir Tauragės 
rajonų kaimų. 

Įgyti eksponatai būdavo registruojami galerijos turto knygose, 
fotografuojami. Galerija neturėjo nei nuolatinio fotografo, nei fotola- 
boratorijos, tad sudarinėjo laikinas sutartis su fotografais. Daugiausia 
galerijai yra dirbęs Iotograias A. Ingelevičius. Jau per pirmuosius 
penkerius metus galerijoje buvo sukomplektuota vertinga, turinti 
10437 pozityvus ir 3163 negatyvus iototeka!??. Joje per ekspedicijas bu- 
vo užiiksuoti sparčiai nykstantys mediniai memorialiniai paminklai (sto- 
gastulpiai, koplytstulpiai ir pan.), seni architektūros pastatai. 

Ankštose patalpose buvo sunku įrengti liaudies meno ekspoziciją, 
reikalaujančią ypatingo apšvietimo. ,„Nors buvau matęs nemažai dide- 
lių muziejų, aplankęs Peterburgą, Maskvą, Drezdeną, Berlyną, Pary- 
žių, bet ten įgijau daugiau tik teorinių žinių. Svarbiausias klausimas — 
tai instaliacija. Kaune tuo metu nebuvo nei vieno žmogaus, bent kiek 
išmaniusio šiuos dalykus...“!9 Radęs vokiečių muziejininkystės žurnale 

bendrovę liaudies menui ir namų 
pramonei remti. Bendrovė sutelkė 
apie save didelį būrį audėjų, medžio mr os 
drožėjų, odos, Gintaro, kesamikos 1938 m.— tarptautinėje dailiųjų 
meistrų. Jų gaminiai buvo amatų parodoje Berlyne, 1939 m.— 
realizuojami Lietuvoje ir užsienyje. pasaulinėje parodoje Niujorke. 
„Marginiai“ turėjo savo parduotuves Iš „Marginių“ kooperatyvo išaugo 
Kaune, Šiauliuose, Panevėžyje, dabartinis Dailės kombinatas. 


pasaulinėje moderniojo meno ir 
technikos parodoje Paryžiuje, 


„Museums Kunde“ adresus firmų, projektuojančių ir dirbančių muzie- 

jams instaliaciją, galerijos direktorius pasiuntė joms, liaudies menui 
skirtos salės planelį, laiške apibūdino fhumatomus eksponuoti daiktus. 
Šešias vitrinas pagal gautus brėžinius padarė inžinieriaus A. Grauroko 
vadovaujamos Kauno siaurųjų geležinkelių metalo dirbtuvės. Tose mo- 
derniose metalinėse įstiklintose vitrinose, taip pat dviejuose skyduose 
bei tarpuose tarp jų ant sienų ir buvo eksponuojama skulptūra ir kiti 
medžio drožiniai, keramika, dalis audinių; juostoms, prijuostėms ir ki- 
tiems tekstilės rinkiniams eksponuoti 1929—1930 m. Moterų globos ko- 
miteto stalių dirbtuvėse buvo pagamintos aštuonios spintos pagal švedų 
muziejuose panašiam reikalui naudojamų spintų pavyzdžius. 

Tautodailės, kaip ir kitų skyrių ekspozicija, nors ir maža, buvo 
įrengta skoningai. Tai liudija išlikusios fotonuotraukos. 

Neilgai teveikusią iš A. Varno įsigytų kryžių fotografijų ekspozi- 
ciją teko uždaryti ir salę paversti tautodailės eksponatų sandėliu. Kas 
metai galerijoje gausėjo tautodailės, o surinktiems eksponatams sau- 
gyklos nebuvo. 

Tad su nuoskauda M. K. Čiurlionio galerijos direktorius straips- 
nyje „Čiurlionio galerijos vargai“ rašė, kad „jau iš laikinųjų rūmų 
projekto buvo aišku, kad rūmai statomi per maži vien tik esamiems 
turtams sutalpinti“, kad sandėliu paverstoje salėje „eksponatų prikrau- 
ta daugiau kaip 5000 ir laikomi jie nepakenčiamose sąlygose“, kad ne- 
konservuoti medžio drožiniai gali užkrėsti bakterijomis kitus ekspona- 
tus, kuriuos apsaugoti nuo to be papildomų patalpų nėra jokios gali- 
mybės. Didesni eksponatai buvo laikomi dar galerijos statybos laikais 
iš lentų sukaltame sandėlyje, kuris vasarą nuo vienos kibirkšties galįs 
supleškėti. Eksponatai jame sukrauti greta įvairių dėžių ir kokso centri- 
niam šildymui. „Tai yra tiesiog barbariška, bet taip barbariškai elgtis 
galerija, deja, priversta. O tautodailės eksponatų galerijoje nuolat gau- 
sėja“. Baigdamas autorius pabrėžia, kad „šis mūsų muziejinis turtas 
yra ne vien milijoninės materialinės vertės, bet ir neįkainojamos meni- 
nės bei kultūrinės vertės“, ir kelia mintį, kad būtina steigti Tautos mu- 
ziejų, kuris suvienytų M. K. Čiurlionio galerijos ir Valstybės muziejaus 
turtus!09, 

Kitame straipsnyje — „Tautos muziejaus reikalu“— P. Galaunė 
aštriai kritikavo kai kuriuos miglotai suformuluotus, trukdančius dirbti 
M. K. Čiurlionio galerijos įstatymo paragraius ir vėl akcentavo, kad 
jau seniai pribrendo reikalas statyti M. K. Čiurlionio galerijai erdvius 
nuolatinius rūmus!!?, 

P. Galaunė, kaip Tarptautinio intelektualinio bendradarbiavimo 
instituto Prahoje narys, buvo kviečiamas į įvairias mokslines konieren- 

cijas. Štai 1928 m. minėtasis institutas sušaukė pirmą tarptautinį liau- 
'"dies meno kongresą, į kurį susirinko „beveik visų pasaulio kraštų įžy- 
miausios mokslinės pajėgos“, kur buvo sprendžiamas liaudies meno 
definicijos klausimas, aptariami jo santykiai su mokslu ir profesiona- 
liuoju menu. 1930 m. įvyko antras kongresas Belgijoje. 1932 m. kong- 
resas specialiai oro muziejų problemoms spręsti buvo sušauktas Stok- 
holme. 1934 m. Ženevoje tarptautinės liaudies meno parodos proga bu- 
vo surengta mokslinė konferencija. Lietuva nė viename šių mokslo ren- 
ginių nedalyvavo. Švietimo ministerija P. Galaunės į juos nekomandi- 
ravo. P. Galaunė rašė: „...Nedalyvaudama tuose kongresuose, Lietuva 
nemažai nustoja. Esame sena tauta, bet jauna valstybė, ir, rodos, kiek- 
vienai progai pasitaikius, turėtume patys skverbtis visur, kur tiktai 
Lietuvos vardas gali praskambėti iš vadinamojo tarptautinio forumo“!!!, 


Parodos užsienyje ir namie 


Muziejus, pasak P. Galaunės,— tai institucija, koncentruojanti 
meno kūrinius, kaip tautos gyvybės liudininkus, ir sauganti juos kartų 
kartoms. Kartu muziejai savo sukauptomis vertybėmis privalo įsijungti 
į bendrąją žmonijos kultūrą!!2, dalyvauti tarptautinėse parodose, kong- 
resuose ir konferencijose. Kaip matysime, M. K. Čiurlionio galerija per 
savo veiklos dešimtmetį irgi surengė parodų ne tik savame krašte, bet 
ir už jos ribų — Italijoje, Prancūzijoje, Skandinavijos šalyse, Čeko- 
slovakijoje. Pirmą kartą galerija išėjo į tarptautinę areną 1925 m., da- 
lyvaudama Antrojoje tarptautinėje dekoratyvinio meno parodoje Itali- 
joje, Moncoje. „Savaime aišku, kad parodoje turėjo būti rodomas šių 
dienų dekoratyvinis menas. Lietuvoje tais laikais tokio meno net ir užuo- 
mazgos nebuvo. O išeiti Lietuvos vardui į platųjį pasaulį — pravartu. 
Tačiau su kokiais eksponatais išeiti? Tartasi, tartasi ir nutarta pabandyti 
laimę su liaudies menu“!!3,— pasakoja P. Galaunė „Muziejininko nove- 
lėse“. Parodai buvo atrinkta liaudies skulptūrų, audinių, suvalkietiškų 
juostų ir prijuosčių, stogastulpių, koplytstulpių, V. Svirskio skulptūrinių 
kryžių fotonuotraukų. 

Ekspozicija Moncoje Liaudies meno kūrėjų draugijos įgaliotas 
rūpinosi A. Varnas. Iš pradžių ne viskas sklandžiai sekėsi, savo rū- 
pesčiais jis dalijosi su P. Galaune. Viename laiške iš Moncos rašė: 
„Broluži, [...] nepaisant mūsų atstovybės užtikrinimo, kad Lietuvai bus 

rezervuotos prašomos salės [...], mums buvo paliktas tik vienas kam- 
barys. Prisiėjo laukti Suomijos atstovo, kuris turėjo priskirtus 3 kam- 
barius kaimynystėje su Lietuva, ir išsiderėti iš jo 1 kambarį. Suomijos 
atstovas atvažiavo vakar ir laimingai susitarėme [..]. Taigi- nuo va- 
kar stoviu ant pozityvaus skyriaus rengimo darbo pagrindo“ N*, 

Įrengta lietuvių ekspozicija buvo sutikta su dideliu susižavėjimu; 
italų spauda rašė, kad ji sudaro „vieną iš didžiausių atrakcijų Puo- 
šiamojo meno parodoje“!!5, 

Italų menotyrininkas Luidžis Kaljis, gėrėdamasis lietuviškais 
kryžiais, rašė, kad šiaurės bemoksliai skulptoriai „savo įkvėpimo sa- 
vaimingumu, savo jausmo aiškumu taip pat patiekia gražios medžiagos 
ir mūsų šių dienų dailininkų garbingam tyrimui“!!6, Parodai skirtame 
puikiai iliustruotame leidinyje!!? greta modernaus dekoratyvinio meno 
reprodukcijų buvo įdėta lietuvių liaudies medinių stogastulpių, kop- 
lytstulpių, 18 V. Svirskio darbo kryžių, 12 liaudies skulptūrų, juostų ir 
prijuosčių fotografijų. Ta proga italų, prancūzų, anglų kalbomis buvo 
išleista gausiai iliustruota italų literato ir poeto Džuzepės Salvatorio 
monografija apie lietuvių liaudies meną!'š, 

A. Varnas, grįžęs iš Italijos, gyvu žodžiu papasakojo galerijos 
komisijos nariams Moncos parodos įspūdžius. Išliko užfiksuota daug 
įdomių tos parodos rengimo detalių ir gyvas Lietuvos skyriaus inter- 
jero vaizdas. Ekspozicijos sales, kuriose buvo išstatytos beveik visos 
atvežtos skulptūros, 80 kryžių fotografijų, audiniai, A. Varnas išdeko- 
ravo liaudiško ornamento frizu. Kartu su dirbusiu Lietuvos pasiunti- 
nybėje Italijoje dailininku A. Staneika stengęsi parodą išpopuliarinti: 
padarę I. Šlapelio straipsnio apie liaudies dailę santrauką, perrašę 
mašinėle ir daliję lankytojams, o skulptūrų fotografijos buvo dalijamos 
meno kritikams, duodamos reprodukuoti į įvairius žurnalus!!?, 

P. Galaunė, apibendrindamas A. Varno pranešimą, įžvalgiai pa- 
stebėjo, kad paroda „turės didelės reikšmės Lietuvos meno gyvenime: 
toje parodoje Lietuva su savo tautodaile pirmą kartą pasirodė Europos 
arenoje. Parodos pasisekimas padės sėkmingiau rūpintis tautodailės 
apsauga Lietuvoje“!??, P. Galaunė, kaip M. K. Čiurlionio galerijos va- 
dovas, buvo pakviestas pasisakyti italų spaudoje apie taip mažai jiems 
pažįstamos šalies liaudies meną. Pasak L. Kaljo, buvo labai svarbu iš- 
girsti autentišką žodį atstovo tautos, „turinčios nepaprastą individualy- 
bės nuovoką“ ir kuriančios meną, „veikiantį išraiškos galia, giliu jaus- 
mu“. Italų spaudoje pasirodė du P. Galaunės straipsniai. Pirmame, „Lie- 
tuvių liaudies menas“!2!, autorius supažindino italų skaitytojus su 
svarbiausiomis lietuvių liaudies dailės šakomis, antrame, „Lietuvių 
liaudies skulptūra“!?2, rašė apie italus labiausiai sudominusią liaudies 

meno šaką — liaudies skulptūrą, palietė jos genezės problemą, nusakė 
stilistines savybes. 

Lietuvos dalyvavimas Moncos parodoje buvo pirmas sėkmingas 
žingsnis supažindinant užsienį su lietuvių daile. Tais pačiais 1925 m. 
Lietuvos atstovo Suomijoje Jurgio Savickio iniciatyva buvo manyta 
surengti lietuvių dailės parodą Helsinkyje. Parodoje numatyta ekspo- 
nuoti apie 70 lietuvių dailininkų darbų; ekspozicijos pagrindą turėjo 
sudaryti M. K. Čiurlionio paveikslai. Tuo tikslu J. Savickis rašė Kauno 
meno mokyklos direktoriui J. Vienožinskiui ir P. Galaunei. Galerijos di- 
rektorius, bijodamas, kad paveikslai transportuojami nenukentėtų, griež- 
tai atsisakė siųsti M. K. Čiurlionio kūrinius į Helsinkį, motyvuodamas, 
kad jie neįrėminti ir saugomi kasetėse. Bet J. Savickio vis tiek primyg- 
tinai prašomas, šį klausimą pateikė svarstyti galerijos komisijai. Buvo 
nutarta „atrinkti 20—25 būdingus M. K. Čiurlionio paveikslus ir duoti 
parodai“!23, Deja, numatyta paroda taip ir nebuvo surengta. Kvietimai 
dalyvauti tarptautinėse parodose ėjo vienas po kito. 1927 m. P. Ga- 
launė gavo raštą iš Lietuvos atstovybės Paryžiuje — M. K. Čiurlionio 
galerija buvo kviečiama dalyvauti pirmojoje Šiaurės ir Rytų Europos 
kilimų parodoje!?*. P. Galaunė ir šį kartą sukvietė galerijos komisiją: 
reikėjo nuspręsti, ar vėl „rizikuoti“ ir vykti kaip ir į Moncą su liau- 
dies menu, ar atsisakyti, nes buvo žinoma, kad kiti kraštai eksponuos 
modernius austus ir rištus kilimus. Į parodą buvo pakviestos septynios 
šalys: Suomija, Švedija, Norvegija, Lenkija, Rumunija, Jugoslavija ir Lie- 
tuva. Pačiam P. Galaunei pasiūlius, komisija nusprendžia dalyvauti pa- 
rodoje. Vėl galerijos fonduose parenkamos gražiausios kaišytinės suval- 
kiečių prijuostės (prancūziškame kataloge pavadintos kilimais), kilimė- 
liai, juostos — Lietuvos dekoratyviniam menui vėl atstovavo tautodailė. 
Parodos katalogo straipsnyje analizuojama lietuvių audinių specifika, 
kilmė, raštai, paskirtis, primenama sena lietuvių liaudies kultūra!?5, 
Paryžiečių susižavėjimas nebuvo trumpalaikis: prancūzai norėjo gauti 
daugiau informacijos apie Lietuvą. Tuo tikslu vėl kreiptasi į P. Galaunę. 
Kitų metų pavasarį prancūzų meno žurnale „L'Art Vivant“ pasirodė 
išsamus P. Galaunės straipsnis apie lietuvių liaudies dailę. Gerai pa- 
rinktose dvidešimtyje iliustracijų buvo pristatytos beveik visos svarbiau- 
sios lietuvių liaudies dailės šakos, pradedant liaudies architektūra, bai- 
giant moliniais švilpukais!26, . 

Išsamų P. Galaunės straipsnį apie M. K. Čiurlionio galeriją 
19299 m. išspausdino Paryžiuje ėjęs žurnalas ,„Mouseion“!?7. Juozas 
Urbšys, Lietuvos atstovybės Paryžiuje sekretorius, aprūpindavęs P. Ga- 
launę prancūzų literatūra muziejininkystės klausimais, prisimena: „Esu 
vertęs P. Galaunės straipsnį apie M. K. Čiurlionio galeriją į prancūzų 

kalbą. Kadangi nepasitikėjau šios kalbos literatūriniu žinojimu, "mano 
padarytą vertimą patikslino Oskaras Milašius“1*8; 

Labai ryškus įvykis Lietuvos dailės ir M. K. Čiurlionio“ galerijos 
gyvenime buvo lietuvių tautodailės parodos Skandinavijos šalyse — Šve- 
dijoje, Norvegijoje ir Danijoje 1931 m. Jų iniciatorius ir organizatorius 
buvo tas pats J. Savickis, Lietuvos atstovas Švedijoje, Norvegijoje ir 
Danijoje, tuo metu gyvenęs Stokholme. Su juo P. Galaunę siejo artima 
bičiulystė. Daug metų jiedu susirašinėjo. J. Savickis buvo ne tik rašy- 
tojas, bet ir bibliofilas, domėjosi daile, turėjo nemažą paveikslų kolek- 
ciją. Atvažiavęs į Kauną, visuomet susitikdavo su P. Galaune. Išvykęs 
į užsienį, savo draugiškumą pastarajam reikšdavo gausia koresponden- 
cija. Laiškuose kalbėta ne vien apie abu bičiulius siejusius kultūros 
dalykus: parodas, knygas, ekslibrisus, paveikslus, bet yra ir linksmų 
intarpų, šviesių atsiminimų apie bendrus išgyvenimus, susitikimus. 
Neišliko P. Galaunės laiškų, kurie daug ką galėtų prikelti iš užmaršties, 
atskleisti kokį gal mažiau žinomą jo charakterio bruožą. Kad P. Ga- 
launės laiškų irgi būta linksmų, galima pajusti iš J. Savickio kreipinių 
ir prierašų, kaip antai: „Brangus Prieteliau, Direktoriau ir Riteri, ačiū 
širdingai už du paskutinius Tavo laiškus. Puikūs jie“; „Laukiu humoris- 
tinių novelių iš Tavęs...“; „Mielas Pauliau! Vis dėlto iš visų kauniškių 
inteligentų ir kitokių dvikojų Pats esi man artimiausias...“!2: „„...Yra 
dar varijotų kaip mudu, kurie tokiais laikais kaip dabar rūpinasi Lie- 
tuvos meno propagavimu užsienyje ir mano gerą darbą darą...“130, 

Taigi J. Savickio idėjai surengti Skandinavijoje lietuvių liaudies 
parodą P. Galaunė pritarė ir pradėjo ruoštis, o J. Savickis rengė dirvą 
Stokholme. Nuo pirmų žingsnių J. Savickį rėmė jo bičiulis europinio 
masto etnologas prof. Sigurdas Eriksonas (1888—1968), dirbęs Stok- 
holmo Šiaurės muziejuje („Nordiska Museet“). Susidomėjęs jam dar 
mažai pažįstama lietuvių liaudies kūryba, jis ne tik palaikė mintį su- 
rengti parodą, bet ir pats panoro nuvykti į Lietuvą, geriau susipažinti 
su lietuvių liaudies menu ir liaudies trobesių statyba. 

Prieš vykdamas į Lietuvą, S. Eriksonas išsamiai išstudijavo 
P. Galaunės veikalą „Lietuvių liaudies menas“, kurį 1930 m. išleido 
universiteto Humanitarinių mokslų fakultetas. Mokslininkas kultūros 
tyrinėtojas deramai įvertino P. Galaunės darbą. J. Savickis laiške drau- 
gui rašo, kad S. Eriksonas prašąs „perduoti nuoširdų ačiū Direktoriui 
Galaunei už nepaprastai svarbų darbą apie Lietuvos liaudies meną...“ 131 
Į Kauną S. Eriksonas atvažiavo 1930 m. rudenį. Kartu su juo atvyko 
švedų meno istorikas, architektas ir restauratorius, Švedų—lietuvių 
draugijos pirmininkas Sigurdas Kurmanas, taip pat Geteborgo muziejaus 
direktorius Svenas Kjelbergas. Su P. Galaunės veikalu susipažinusiems 

mokslininkams Lietuva jau nebuvo „terra incognita“. S. Eriksono vieši 
pasisakymai spaudoje rodo, kad jį labai sudomino Lietuvos kaimo kul- 
tūros apraiškos. 

Parvažiavęs iš Lietuvos, 1930 m. gruodžio 8 d., S. Eriksonas Stok- 
holmo universitete, Draugijos švedų kultūrai tirti metiniame susirinki- 
me, skaitė paskaitą apie lietuvių liaudies meną. Jį Lietuva nustebinusi 
nepaprastais liaudies meno turtais; žavėjo didžiuliai tautodailės rinki- 
niai M. K. Čiurlionio galerijoje; jis apgailestavo, kad dar ne visas liau- 
dies menas surinktas ir ištirtas!32, 

Savo sentimentus Lietuvai jis išsako laiške P. Galaunei: „Širdin- 
gai dėkoju už Jūsų malonų svetingumą man esant Kaune. Su dideliu 
džiaugsmu prisimenu gražias dienas Jūsų krašte, kuriam pajutau šilu- 
mą...“!33. Po pirmojo vizito S. Eriksonas Lietuvoje lankėsi dar du kar- 
tus — 1931 ir 1934 m., kai rengė Kaune švedų dailės parodą. P. Galaunė 
prisimena, kaip per vieną pavasario viešnagę Kaune S. Eriksonas fil- 
mavo Rotušės aikštėje margučius ritinėjantį jaunimą ir stebėjosi mieste 
išlikusiais gyvais tradiciniais žaidimais. Ir vėliau draugiški ryšiai ne- 
nutrūko. P. Galaunė su S. Eriksonu keitėsi knygomis, ekslibrisais, kul- 
tūrinėmis naujienomis, susirašinėjo. 

J. Savickis taip pat informuoja P. Galaunę apie švedų mokslinin- 
kų įspūdžius: „Kelionė į Lietuvą ir tai, ką jie joje pamatė, švedų moksli- 
ninkų neapvylė [...]. Jie labai pritaria kalbamajai parodai ir tikina jos 
pasisekimu“!84, 

Gyvai -pajusta lietuvių liaudies kūrybos dvasia davė impulsą S. 
Eriksonui rengti parodą. Prieš pat jos atidarymą, kai eksponatai iš Kau- 
no jau buvo atvežti į Stokholmą, švedų mokslininkas švedų ir lietuvių 
spaudoje paskelbė straipsnį apie lietuvių liaudies meną. Tai liudija, 
kad tiek iš P. Galaunės studijos, tiek viešėdamas Lietuvoje, jis gerai 
pajuto šį Lietuvos kaimo kultūros fenomeną, tuomet dar gyvą, nuolat 
atsinaujinantį. Ypač jį domino liaudies plastika; su mokslininko tyrinė- 
tojo įžvalgumu jis bando atsekti nūdienės liaudies skulptūros ištakas, 
siedina ją su mitologija, su viduramžių tradicijomis; jį stebina, kad 
„dar šiandien [Lietuvos] kaimuose tebesidarbuoja pasižymėję bemoks- 
liai skaptuotojai, kurie pjausto iš medžio įvairius dievulius ir veža šven- 
čių ar jomarkų proga parduoti“35, Verpsčių ir geležinių kryžių orna- 
mentuose, stogų „žirgeliuose“ jis randa analogijų su švedų liaudies 
dekoratyvinės dailės kūriniais!38, 

Taigi švedų visuomenė buvo sudominta ir pasirengusi sutikti 
lietuvių liaudies meno ekspoziciją. 

P. Galaunė atrinko parodai 102 eksponatus — liaudies skulptūrų, 
audinių, medžio, keramikos dirbinių, kryžių fotonuotraukų. Ypač jaudin- 


Paryžiaus į Kauną 1933, rugp. 28.— 
VVU BR, f. 132. 

11 J. Savickio laiškas P. Galaunei iš 
Stokholmo į Kauną 1930, birž. 17.— 

VVU BR, f. 132. 

182 Dr, Sigurd Erikson paskaita apie 

Lietuvą // Lietuvos aidas.— 1930.— 

Gruod. 15.— Nr. 285. 

13 S. Eriksono laiškas P. Galaunei iš 
Stokholmo į Kauną 1930, spal. 22, 


184 J. Savickio laiškas P. Galaunei iš 
Stokholmo į Kauną 1930, lapkr. 8.— 
VVU BR, f. 132. 

135 Eriksonas S. Lietuvių liaudies 
meno paroda Stokholme // Lietuvos 
aidas.— Saus. 8.— Nr. 21. 

16 Eriksonas S. Lietuvos liaudies 
meno paroda Stokholme // Naujoji 
romuva.— 1931.— Nr. 5, 


133 


tasi, kad kelionėje nenukentėtų trapios medinės skulptūros, jau gerokai 
laiko dantų pagraužtos. Joms buvo paruoštos spėcialios dėžės. Bet ir 
tai buvo dingstis J. Savickiui, niekuomet neprarandančiam humnoro 
jausmo, pajuokauti, raminant galerijos direktorių, matyt, laiške užklau- 
susį, ar atsargiai su keliaujančiais po svetimus kraštus eksponatais el- 
giamasi. „Mano Geriausias Drauge! [...]Tavo dievukų nenaikiname, 
visi švedai vazojasi su jais be galo atsargiai. Tik aš randu, kad dabar- 
tinis įpakavimas ore stovėjusius ir patina pasidengusius dievukus kiek 
brūžuoja, nors tai jau pietiškumas. Nes kitaip reikėtų juos dėti į atski- 
ras dėžutes su vata kaip persikus ar geresnės rūšies Kanados obuolius. 
O už tai gal ir patys dievukai supyktų...“ 187 

Pasitikėdamas draugu ir žinodamas, kad eksponatai atsidūrė pri- 
tyrusių muziejininkų rankose, P. Galaunė nežadėjo pats į Švediją va- 
žiuoti. Tačiau J. Savickis sugriovė jo planus. „...Tamstos, Pone Direkto- 
riau, atvykimas Stokholman yra būtinas. Pirmiausia, kad susidarytų as- 
meniški ryšiai tarp Tamstos ir kitų Svedijos muziejų vedėjų, su kuriais, 
Tamstai, Pone Direktoriau, tenka tiek daug koresponduoti, antra,— 
Tamsta tik vienas pajėgtum moksliškai suruošti pačią parodą“ !38,— rašo 
jis eiliniame laiške. Tokie argumentai įtikino P. Galaunę, ir jis kartu 
su galerijos konservatoriumi A. Rūkštele išvyko į Stokholmą. Bendromis 
lietuvių ir švedų jėgomis vienoje Šiaurės muziejaus salėje buvo įreng- 
ta ekspozicija. Atidaryta 1931 m. sausio 13 d. paroda veikė Stokholme 
iki vasario 16 d.Ypač įspūdingai atrodė dominuojanti polichrominė liau- 
dies skulptūra. Eksponatai buvo parinkti labai apgalvotai: šiaurės kai- 
mynai galėjo susidaryti gana išsamų vaizdą apie mūsų liaudies meno 
įvairovę ir charakterį. S. Eriksonas didžiai vertino P. Galaunės įdėtą 
triūsą: „Svarbiausia parodai buvo geriausio lietuvių liaudies meno ži- 
novo, Čiurlionio galerijos direktoriaus, docento Pauliaus Galaunės at- 
vykimas iš Kauno į Stokholmą su to paties muziejaus konservatorium, 
kuriuodu ypatingai daug pasidarbavo, kad paroda būtų laiku pa- 
ruoštą“!89, 

Ilgai užsibūti svečiuose P. Galaunė laikė sau neleistina prabanga 
ir netrukus po parodos atidarymo išvyko atgal į Kauną. Ten jo laukė 
skubus darbas — jau buvo pradėjęs rengti spaudai apie lietuvių dailę 
knygą, numatytą išleisti Švedijoje. Jį vejasi J. Savickio laiškas: ,...Iš- 
važiavai, kaip dingęs. Nei neapsiskelbei lietuvių spaudoje, kad esi grį- 
žęs [...]. Tu gi padarei furorą su savo paroda“ 140, 

Grįžęs į Kauną, P. Galaunė parašė platų straipsnį apie Stok- 
holmo parodą. Ne vien tik rodydamas mandagumo gestą, bet ir norėda- 
mas supažindinti lietuvių visuomenę su švedų kultūros židiniu, jis trum- 
pai nušviečia istorinę Šiaurės muziejaus reikšmę, rašo, kad lietuvių 

liaudies menu domisi švedų menininkai, mokslininkai, visuomenė, kad 
"daugiausia dėmesio parodoje kreipiama į liaudies skulptūrą, kuri tapo 
šiaurės kaimynų menotyrininkų studijų objektu!*!, 

Stokholme per mėnesį parodą aplankė apie 2000 žmonių. Iš ten 
paroda nukeliavo į Norvegijos ir Danijos sostines. Po to dar buvo eks- 
ponuota dviejuose Švedijos miestuose: Geteborge ir Malmėje. Pasta- 
roji vieta plane nebuvo numatyta, parodų ciklas turėjo užsibaigti Gete- 
borge, bet malmiečiai patys primygtinai prašė atvežti jiems parodą, Mal- 
mės muziejus apsiėmė padengti visas išlaidas, išleisti katalogą. Tokiam 
entuziazmui buvo sunku atsispirti, ir parodos kelionė po Skandinaviją 
užtruko. 

Apie parodos pasisekimą Geterborge P. Galaunei parašė S. Kjel- 
bergas. Padėkojęs už maloniai Kaune praleistą laiką, jis iniormavo, 
kad pirmą dieną parodą aplankė 535 asmenys!*2. 

J. Savickio laiškai P. Galaunei vaizdingai piešia mūsų parodos 
vaizdą ir norvegų reagavimą: „Osle išstačiau viską, kas buvo Stokhol- 
me. Tik norvegai kitokie žmonės, ne eriksonai, neįsigilinę, šumnai ėmė 
išstatinėti eksponatus, suiuturistino, nors estetiniai paroda gana gra- 
žiai atrodo: visur buvo pristatyta įvairiausiomis spalvomis dažytų špo- 
kinyčių“ 43. Norvegai esą dideli vaikai, į parodą jie „pulte puolė“, per 
tris savaites apsilankė 3000 žmonių, tai esą negirdėtas Osle dalykas. 
J. Savickis nori, kad bičiulis pats dalyvautų savo parengtos parodos 
„triumfo kelionėje“, savo akimis pamatytų, kaip reaguoja užsieniečiai. 
„Į Kopenhagą būtinai imsiu Tave. Ten ir padirbėti galėsime abu ra- 
miai“'**. Bet P. Galaunė negalėjo ten nuvykti, nors jo buvo pasigenda- 
ma: „Kopenhagoje buvo labai jaučiama, kad trūksta žmogaus žinovo, 
galinčio duoti tikslų paaiškinimą [...]. Spauda norėjo matyti tą, kuris 
mokėjo savotiškus daiktus taip puošnion kolekcijon surinkti ir jais rū- 
pintis...“14— rašė J. Savickis. 

Danų visuomenė parodą sutiko visai kitaip. „Kopenhagoje paroda 
atidaryta be triukšmo, publikos parodose lankosi ne per daugiausia, bet 
užtat danų menininkai yra labai susidomėję mūsų įstabiais kaimiečių 
kūriniais. Spauda rašė, kad naivūs, bet labai rafinuoti liaudies meno 
šedevrai sukėlė didelį susidomėjimą“'46. Visur buvo išleisti puošnūs 
katalogai. Visų muziejų direktoriai laikė sau garbe ir pareiga tarti ka- 
taloguose įžanginį pasveikinamąjį žodį, po kurio buvo dedamas P. Ga- 
launės straipsnis apie lietuvių liaudies meną. P. Galaunė apžvelgė lie- 
tuvių liaudies architektūrą, tautodailę, pateikė svarbiausių jos šakų 
charakteristiką; kalhėdamas apie skulptūrą, kuria labiausiai buvo do- 
mimasi, pabrėžė jos skirtumus nuo bažnytinio meno; buvo paminėta 
Europos stilių įtaka liaudies skulptūros plastinei formai; vienu žodžiu, 


141 Galaunė P. Lietuvių liaudies meno Stokholmo į Kauną 1931, kovo 23— 135 


paroda Stokholme // Gaisai.— VVU BR, f. 132. 

1931.— Nr. 1.— P. 60—62. 144 Ten pat. 

142 S, T. Kjelbergo laiškas P. Galau- 45 J. Savickio laiškas P. Galaunei 
nei iš Geteborgo į Kauną 1931, iš Stokholmo į Kauną 1931, geg. 13.— 
spal. 12.— KČDM archyvas. VVU BR, i. 132. 


143 J. Savickio laiškas P. Galaunei iš 14 Ten pat. 


duota glausta, bet kartu išsami informacija!?. Informaciją papildė ir 
rūpestingai P. Galaunės parinktos svarbiausių tautodailės rūšių iliust- 
racijos. 

P. Galaunei kėlė rūpesčio ilgai užtrukusi brangiausių galerijos 
eksponatų viešnagė Šiaurės Europoje, bet J. Savickis jį ramino: „Pone 
Direktoriau, aš tikrai galiu įsivaizduoti, kad Tamsta pasiilgai savo ge- 
riausių vaikučių — eksponatų [...]. Jie keliauja visai dorai, nenukentėda- 
mi, iš vietos į vietą, visur skelbdami mūsų meną“ !48, 

Ištisus metus svečiavęsi Skandinavijos šalyse, M. K. Čiurlionio 
galerijos eksponatai tik 1932 m. sausio mėnesį grįžo į Kauną. 

1931 m. Švedijoje išėjo gausiai iliustruotas leidinys apie lietuvių 
dailę „Litauens Konst“ “49, Įžanginius straipsnius rašė trys autoriai: 
P. Galaunė apie lietuvių liaudies meną, J. Vienožinskis apie moderniąją 
lietuvių tapybą ir skulptūrą; apie M. K. Čiurlionio kūrybą, gelbėdamas 
padėtį, kai reikėjo atsisakyti silpno I. Šlapelio straipsnio, rašė J. Sa- 
vickis, iš kuklaus sąžiningumo nepadėjęs po straipsniu savo pavardės, 
nes straipsnis buvo kompiliacinio pobūdžio!59. Ilgai nesulaukdamas 
J. Vienožinskio straipsnio, J. Savickis ragina patį P. Galaunę rašyti 
apie lietuvių tapybą ir skulptūrą: „Jei Vienožinskis neparašė,— para- 
šyk pats trumpą apžvalgėlę apie naujausius mūsų tapytojus [...]. Ki- 
taip galo neprieisim [...]. Tavo [straipsnis] jau išverstas, Eriksonas 
palygino truputį švedų kalbos stilių...“!51 Vis dėlto vėliau, matyt, prie 
knygos rengimo prisidėjo ir J. Vienožinskis, nes rudenį J. Savickis, at- 
sakydamas į P. Galaunės laišką, jau dėkoja abiem: „Nieko aš nebūčiau 
padaręs prie viso mano bajoriško temperamento, jei ne Tu ir Justas. Ir 
tekstas, ir foto! Spaudžiu abiem rankas ir dėkavoju kuo karščiausiai“ 152, 

Knyga išleista Malmėje 1931 m. rudenį, S. Eriksonas sveikino P. Ga- 
launę: „Gavau gražią knygą apie Lietuvos meną ir prašau priimti mano 
širdingus linkėjimus ir padėką už šią švedų knygų rinkos puošmeną“ 183. 
Leidinys iš tiesų darė gerą įspūdį. Techniškai geros iliustracijos, gražus 
šriftas, kieti viršeliai, apgalvotas formatas. Knygą išleido žymus ir pri- 
tyręs švedų leidėjas Johanas Kronas (Kroon). Jis jau buvo išleidęs 
keletą monografijų apie įvairių tautų — rusų, norvegų, suomių meną, jo 
leidiniai žinomi visame pasaulyje. J. Kronas parašė knygai įžangą, ku- 
rioje pristatė ją švedams. Leidinys buvo iliustruotas 143 liaudies meno 
nuotraukomis, 44 M. K. Čiurlionio ir 87 kitų lietuvių dailininkų kūrinių 
reprodukcijomis. Be vyresnės kartos dailininkų A. Žmuidzinavičiaus, 
A. Varno, J. Šileikos ir kt., leidinyje lietuvių dailei atstovavo jaunoji 
karta — V. Vizgirda, A. Samuolis, T. Kulakauskas, A. Gudaitis, V. K. 
Jonynas, J. Mikėnas ir kt. 

Straipsniu spaudoje P. Galaunė informavo lietuvių visuomenę 
apie Švedijoje išleistą knygą, atvėrusią lietuvių dailei kelius į Vakarų 
Europos kultūros centrus'*, 

Už nuopelnus rengiant parodas Skandinavijoje, 1932 m. sausio 
30 d. Svedijos karalius Gustavas V apdovanojo P. Galaunę II laipsnio 
Vazos ordinu. 

Po trejų metų, 1934-aisiais, jau vienas P. Galaunė parengė spau- 
dai panašų leidinį prancūzų kalba. Knyga „L'art Lithuanien“!95 tapo 
prieinama dar platesniam skaitytojų ratui. 

Rengdamas šią knygą, P. Galaunė vėl intensyviai susirašinėjo 
su J. Savickiu, kuriam, kaip parodų rengimo metu, teko visas „biurokra- 
tinis“ darbas — palaikyti ryšius su leidėju, su spaustuvę ir t. t. Laiš- 
kuose juodu tariasi, kuriuos autorius dėti, kurias nuotraukas pakeisti, 
kuo papildyti ir pan. Žinodamas P. Galaunės įprotį rašyti išsamiai, 
J. Savickis juokaudamas perspėja: „Straipsnio nepradėk nuo Kęstučio 
ir jo pažiūrų, į Lietuvos meną; bet geriau iš karto — ad rem“!58. Vis dėl- 
to draugo perspėjimo straipsnio autorius nepaklausė, pradėjo straipsnį 
nuo XIII a. istorinių įvykių ir viskas buvo „apie reikalą“ — skaityto- 
jas galėjo geriau pajusti, kaip klostėsi tautos ir jos kūrybos charakte- 
ris. Analizuodamas lietuvių liaudies meną, jo stilistines ypatybes, P. Ga- 
launė pabrėžė, kad „šis menas yra nacionalinės tradicijos saugotojas. 
Mūsų šių dienų menininkai, norėdami suteikti savo darbams lietuvišką 
charakterį, semiasi iš jo įkvėpimo“. 

Apibūdindamas žymiausių to meto lietuvių tapytojų, skulptorių, 
grafikų darbus, jų stilių ištakas, mokyklas, P. Galaunė iškėlė ypatingą 
M. K. Čiurlionio kūrybos reikšmę. Trumpai aptaręs svarbiausius jo ta- 
pybos ciklus ir charakterizavęs kūrėjo asmenybę, tyrinėtojas daro išva- 
dą, kad Čiurlionis esąs „ne vien tik savo tautos ištikimas sūnus, bet ir 
savo laikmečio vaikas, sprendęs filosofinio pobūdžio gėrio ir blogio prob- 
lemas, kūręs didingas kosmines vizijas ir mokėjęs nusilenkti kukliam 
Lietuvos peizažui“!57, 

Iš kitų leidinyje pristatytų ir reprodukuotų 34 dailininkų P. Galau- 
nė ypač vertina A. Galdiką ir J. Vienožinskį, ne tik kaip kūrėjus, bet ir 
kaip pedagogus, kurių dirbtuvėse gavo pradmenis gabiausi jaunosios 
kartos atstovai J. Mikėnas, A. Gudaitis, V. K. Jonynas, V. Vizgirda, A. 
Samuolis, T. Kulakauskas, M. Bulaka, A. Valeška, J. Steponavičius. Į 
prancūziškąjį leidinį jis įtraukė keturis naujus tapytojus — N. Arbitbla- 
tą, M. Bandą, V. Kairiūkštį ir S. Zelmanavičių, papildė skulptūros sky- 
rių, apskritai į „L'art Lithuanien“ įdėjo 15 naujų iliustracijų, kurių ne- 
buvo „Litauens Konst“ knygoje. Be to, antrosios knygos straipsnyje 

10. P. Galaunė 


autorius davė platesnę istorinę lietuvių dailės panoramą ir gilesnę 
analizę. 

Prancūzų kalba P. Galaunės parengtoji knyga apie lietuvių dailę, 
peržengusi kalbos barjerus, rado atgarsį daugelyje Vakarų Europos šą- 
lių ir ypač buvo įvertinta Prancūzijoje. P. Galaunė gavo laišką iš Meno 
populiarinimo draugijos'5. Pasirodo, 1935 m. gruodžio 13 d. draugijos 
posėdyje buvo nutarta leidinį „L'art Lithuanien“ įtraukti į „Ekslibriso 
biblioteką“. Apie tai P. Galaunę informavo draugijos nuolatinis sekrę- 
torius P. de La Tramari: „Pone, turiu malonumą Jums pranešti, kad 
Jūsų knyga „L'art Lithuanien“ buvo priimta į geriausių to meto darbų 
„Ekslibriso biblioteką“, [...] ji bus publikuota Paryžiaus Meno popu- 
liarinimo draugijos kataloge 1936 m. žiemą“!59, Draugijos prezidentas 
M. L. Patė pranešė P. Galaunei, kad į „Ekslibriso biblioteką“ priimtų 
darbų autoriai gali įstoti į draugiją ir kvietė draugijos nariu tapti ir 
P. Galaunę!ė?, 

Leidiniai, parodos populiarino M. K. Čiurlionio galeriją, o kartu 
ir Lietuvos kultūrą įvairiose užsienio šalyse. Galerijos direktoriui rašė 
muziejininkai iš Rumunijos, Vokietijos, Anglijos, Amerikos, siūlė keis- 
tis fotografijomis, diapozityvais, katalogais, P. Galaunei siūloma įstoti 
į tarptautinę muziejininkų asociaciją. 

1935 m. vasarą Paryžiuje, Trokadero muziejuje, buvo surengta Pa- 
baltijo tautų — Estijos, Latvijos ir Lietuvos — liaudies meno paroda. 
Pakvietimą dalyvauti parodoje ir „įrengti Trokadero muziejuje lietuvių 
liaudies meno skyrių“!9! galerijos direktorius gavo iš anksto. 1934 m. 
balandžio mėnesį su pasiūlymu buvo supažindinti galerijos komisijos 
nariai A. Galdikas, J. Šileika, I. Šlapelis. Komisija pakvietimą priėmė. 

Kaip parodos katalogo įžangoje pareiškė Trokadero muziejaus 
direktorius dr. P. Rivė (Rivet) ir jo pavaduotojas G. H. Rivjera, Pa- 
baltijo tautoms buvo suteikta garbė pradėti „naują reikšmingą etapą 
Nacionalinio gamtos istorijos muziejaus programoje“!9ž, nes liaudies 
meno skyrius tame muziejuje buvo įkurtas visai neseniai, tik 1933 m., 
Karoliui de Rumaniui padovanojus savo kolekciją. į 

Trokadero muziejuje įrengti ekspoziciją M. K. Čiurlionio galerija 
įgaliojo menotyrininką Jurgį Baltrušaitį, poeto sūnų, tuo metu dės- 
čiusį Kauno universitete visuotinę meno istoriją. Baigęs 1926 m. Sor- 
bonos universitetą Paryžiuje, jis pažinojo daug meno pasaulio žmonių, 
gerai mokėjo prancūzų kalbą, tad jo kandidatūra buvo tinkama šiam 
renginiui realizuoti. Nuvykęs į Paryžių, jis intensyviai susirašinėja su 
P. Galaune eksponavimo, katalogo reikalais, referuoja, kas padaryta. 
Abiejų — P. Galaunės ir J. Baltrušaičio — rašytas straipsnis apie lietu- 
vių liaudies meną išspausdinamas žurnale „Bulletin de VOfiice Interna- 

tionale des Instituts d'Art et d'Archėologie“ Nr. 2. Pirmuosius ekspona- 
tus — liaudies skulptūras, medžio, keramikos, metalo dirbinius, audinius 
P. Galaunė išsiuntė į Paryžių sausio mėnesį, paskutinius — gegužyje. 
Eksponatai buvo renkami ne tik galerijos ionduose, bet ir Telšių bei Šiau- 
lių muziejuose. J. Baltrušaitis laiške džiaugėsi „labai puikiais“ ekspo- 
natais ir tvirtino, kad lietuvių ekspozicija „nepalyginamai geresnė už 
kaimynų ir apskritai jų ansambliai tik pabrėžia jos [lietuvių parodos] 
turtingumą“!9*, Minėtam parodos katalogui jis parašė straipsnį, kuria- 
me apžvelgė lietuvių liaudies meno raidą nuo seniausių laikų ir labai 
raiškiai apibūdino Paryžiuje didžiausią susidomėjimą sukėlusią liau- 
dies skulptūrą. 

P. Galaunė buvo įtrauktas į Tarptautinių parodų rengimo gar- 
bės komitetą, į kurį įėjo žymūs Prancūzijos mokslo ir meno veikėjai, 
institutų, muziejų vadovai. Tai jam pranešė Trokadero muziejaus direk- 
torius prof. P. Rivė, dėkodamas už pagalbą rengiant Pabaltijo pa- 
rodą!?4, 

1935 m. sausio 6—31 d. M. K. Čiurlionio galerija surengė lietu- 
vių grafikos parodą Čekoslovakijoje, Košicės Rytų muziejuje, kuriame 
anksčiau jau buvo surengtos rusų, lenkų, suomių, norvegų, anglų ir kitų 
Europos tautų tokio pobūdžio parodos. P. Galaunė trejus iš eilės metus 
per spaudą kvietė lietuvių graiikus dalyvauti parodoje; pirmą kartą 
atsiliepė tik vienas dailininkas — G. Bagdonavičius; 1935 m. jau ne- 
mažas gralikų būrys pristatė į M. K. Čiurlionio galeriją savo kūrinius. 
P. Galaunė kartu su A. Galdiku atrinko šešiolikos autorių 108 įvairio- 
mis technikomis sukurtus darbus, pats juos įrėmino ir pasiuntė į Če- 
koslovakiją. Tai buvo jau gražiai pasirodžiusių knygos grafikos srityje 
dailininkų V. K. Jonyno, T. Kulakausko, P. Augiaus-Augustinavičiaus, 
A. Galdiko, A. Gudaičio, M. Bulakos, J. Steponavičiaus, V. Petravičiaus, 
M. Fainšteino, D. Tarabildienės, J. Kuzminskio ir kt. darbai. Lietuvių 
graliką gerai įvertino Čekoslovakijos menotyrininkai, apie parodą rašė 
net 21 laikraštis. Parodos plakatui buvo panaudotas A. Galdiko rai- 
žinys „Skudutininkas“. Katalogą parengė ir įžangą parašė P. Galau- 
nė!ė. Jos tekstas paskelbtas ir lietuvių spaudoje!““. P. Galaunės rūpes- 
čiu lietuvių grafika tapo žinoma užsienio šalyse. 

P. Galaunė, garsindamas savo tautos kultūrą užsienyje rengia- 
momis parodomis, jas nuolat organizavo ir pačioje galerijoje. 

Nuo pirmų galerijos atidarymo dienų viena pirmo aukšto salė 
buvo skirta periodinėms parodoms, kurios pritraukdavo nemažai lan- 
kytojų. Pavyzdžiui, per pirmuosius penkerius metus galerijoje buvo su- 
rengtos devynios parodos: Lietuvių kryžių (A. Varno fotografijų kolek- 
cija, 1926), Lietuvių senosios tapybos (1926), Lietuvių liaudies raižinių 

(1927), Lietuvos pašto ženklų (1928), Lietuvos ekslibriso (1928), Rusų 
ekslibriso (1928), Jono Damelio piešinių (1928), XVIII-XIX -a. Lie- 
tuvoje darytų šventųjų paveikslėlių (1929), K. Šimonio grafikos (1929). 
1930 m. galerija kartu su Lietuvių —prancūzų draugija surengė prancū- 
zų graiikos ir knygos meno parodą. 

Beveik visoms organizuotoms parodoms ir nuolatinėms ekspozi- 
cijoms P. Galaunė parengė mokslinius katalogus, kurių įžangose pla- 
čiai nušvietė eksponuojamos rūšies dailę, jos ištakas nuo seniausių lai- 
kų!97. Jo straipsniai kataloguose — tai meno istorijos atskirų tarpsnių 
ar sričių apžvalga, teikianti daug informacijos lankytojui. 


Parama kraštotyros muziejams 
Kitų muziejų steigimo 
rūpesčiai 


Viena M. K. Čiurlionio galerija negalėjo aprėpti visų kultūros ir 
meno sričių. Šiam darbui reikėjo daugiau muziejų. P. Galaunę džiugino 
trečiojo dešimtmečio pradžioje prasidėjęs kraštotyrininkų judėjimas; 
vienas iš kraštotyrininkų tikslų buvo saugoti kultūros paminklus, ku- 
riais nuo 1926 m., panaikinus Valstybės archeologijos komisiją, niekas 
nesirūpino. Valstybė nesirūpino ir muziejų steigimu. „Sunkiomis ano 
meto gyvenimo sąlygomis provincijoje šito ėmėsi pati visuomenė. |...] 
Dažniausiai draugijų ir muziejų steigimo iniciatoriai buvo pavieniai as- 
menys, kuriuos rėmė apie juos susibūrę entuziastai...“!98 Tokių muzie- 
jų lėšas sudarė savivaldybių pašalpos, draugijų narių mokesčiai, aukos, 
Švietimo ministerijos vienkartinės pašalpos. 

1928 m. kraštotyros muziejai jau veikė Kėdainiuose, Klaipėdoje, 
Šiauliuose, Panevėžyje, Mažeikiuose, Biržuose, Šakiuose!“'. Dirbo juo- 
se po vieną žmogų, tik ekspedicijoms buvo sutelkiamas būrelis kraš- 
totyrininkų. P. Galaunė troško, kad iš tos saujelės entuziastų išaugtų 
rimti muziejininkai, tad kiekviena proga dalijosi su jais savo patyrimu. 
Jo iniciatyva 1928 m. birželio 27 d. Pedagogikos muziejuje įvyko mu- 
ziejų atstovų pasitarimas, kuriame, be jo, dalyvavo žinomi muziejinin- 
kai kraštotyrininkai P. Bugailiškis, V. Ruzgas, Č. Liutikas, J. Elisonas, 
kaip svečiai buvo pakviesti A. Žmuidzinavičius, V. Biržiška, A. Mer- 
kelis, Švietimo ministerijos atstovas J. Barkauskas!??, 

Po pasitarimo 1928 m. liepos 9 d. Švietimo ministrui buvo įteik- 
tas P. Galaunės suiormuluotas, jo ir V. Ruzgo pasirašytas memorandu- 

mas!"! su reikalavimais atgaivinti Valstybės archeologijos komisiją, 
išleisti kultūros paminklų apsaugos įstatymą, paimti kraštotyros mu- 
ziejus į savo globą ir iš savo biudžeto aprūpinti juos lėšomis. Nepabū- 
gęs papildomų pareigų, P. Galaunė pageidavo, kad kraštotyros muzie- 
jai metines savo veiklos ataskaitas siųstų M. K. Čiurlionio galerijai. 

Kai kurie memorandume išdėstyti reikalavimai rado atgarsį: 
1930 m. Valstybės archeologijos komisija vėl pradėjo veikti, nuo ket- 
virtojo dešimtmečio pradžios kraštotyros muziejams buvo skiriamos 
kasmetinės Svietimo ministerijos pašalpos. Tik paminklų apsaugos įsta- 
tymo problema nepajudėjo iš mirties taško. 

Minėtasis muziejų atstovų pasitarimas vyko tuo pačiu metu kaip 
ir Ketvirtasis kultūros kongresas kraštotyros ir kultūrinės autonomijos 
klausimais. Kongrese pasakytoje kalboje P. Galaunė ragino mokslinę 
visuomenę steigti kraštotyros draugijas ir muziejus, įsijungti į kultūros 
paminklų apsaugos darbą!72, 

P. Galaunė dalyvaudavo visuose didesnuose kraštotyros muziejų 
renginiuose. 1928 m. gruodžio 9—10 d. Šiauliuose surengtoje ,,Muzieji- 
ninko dienoje“ jis darė pranešimą „Muziejai kitur ir pas mus“, kalbėjo 
apie sunkią Lietuvos muziejų padėtį, akcentavo, kad valdžios organai 
įr visuomenė per mažai jais rūpinasi, vėl ragino rinkti tautodailę, kuri 
diena iš dienos nykstanti!?s, 

Svarbus kultūrinis įvykis visos respublikos mastu buvo 1933 m. 
birželio 10—11 d. Šiauliuose surengtas pirmasis muziejininkų suvažia- 
vimas, į kurį su pranešimais iš Kauno atvyko E. Volteris, I. Končius, 
V. Ruzgas, K. Mekas, P. Galaunė. Gerai žinodamas kraštotyros muziejų 
padėtį, P. Galaunė kalbėjo apie muziejų tvarkymą Lietuvoje, vėl su 
kartėliu ir nusivylimu minėjo taip reikalingą paminklų apsaugos įsta- 
tymą. Lyg rezignuodamas dėl dvasinio įstatymų leidėjų kurtumo, jis 
siūlė aiškinti visuomenei paminklų reikšmę, nurodyti žalą, kuri daro- 
ma visai krašto kultūrai juos naikinant. 

„Įstatymas tik tada turi prasmę, kai yra kas jį gerai prižiūri. Reik- 
tų veikti per spaudą, inforniuoti, neslėpti vandalizmų, knaisiotojų, per- 
pirkinėtojų, net pavardes jų skelbti“!7*— pabrėžė prelegentas. Baigda- 
mas jis iškėlė mintį, kad Kauno universitete reikėtų įsteigti etnografijos 
katedrą, kuri rengtų specialistus kraštotyrininkus, muziejininkus. 

Suvažiavimas, P. Bugailiškiui pasiūlius, priėmė nutarimą leisti 
kraštotyros leidinį. 1934 m. pradėjo eiti P. Bugailiškio redaguojamas 
žurnalas „Gimtasai kraštas“, subūręs ir iškėlęs daug bendradarbių, ži- 
nomų kraštotyrininkų — M. Čilvinaitę, J. Petrulį, Ad. Vitauską, A. Kriau- 
zą, V. Vaitekūną ir kt. Per dešimtmetį (1934—1943) buvo išleistas 31 

numeris. Žurnale buvo paskelbta daug vertingos kraštotyrinės medžia- 
os. 

š P. Galaunei „Gimtasai kraštas“ tapo tribūna, iš kurios jis apta- 
rinėjo bendruosius muziejinio darbo, muziejinės mokslinės veiklos klau- 
simus. Aiškindamas, kaip reikia rinkti, klasifikuoti, aprašyti ekspona- 
tus, teigė, kad muziejininkas juos turįs mylėti kaip savo kūdikius ir „iš- 

„saugoti visame iškalbingume kartų kartoms“!. „Gimtajame krašte“ 

paskelbiama ir lakioji P. Galaunės mintis: „Be meilės joks muziejinis 
darbas neįmanomas“!6, Muziejus esąs ne retų daiktų sandėlis, bet kul- 
tūros, mokslo ir mokymo įstaiga, muziejininkas turįs būti gerai kvalifi- 
kuotas specialistas, pedagogas ir psichologas, jaučiąs auditorijos lygį. 
Muziejininkas privaląs turėti parankinę biblioteką — viename straips- 
nių nurodomas muziejininkystės literatūros rusų, lenkų, vokiečių, pran- 
cūzų kalbomis sąrašas!??, 

P. Galaunės straipsniuose muziejininkai kraštotyrininkai galėjo 
rasti būtiniausių žinių, kaip valyti eksponatus (skulptūros, tapybos kūri- 
nius), kaip konservuoti ir paruošti eksponavimui medžio dirbinius, kaip 
tiksliai užrašyti metriką. Galerija tapo muziejinio darbo „universitetu“, 
padedančiu provincijos muziejams spręsti daugelį specifinių problemų. 
Dažnas vos įsikūręs kraštotyros muziejus kreipdavosi į galeriją, prašy- 
damas sušelpti jį dublikatais. Bet galerijos direktoriaus nuomonė buvo, 
kad „muziejaus uždavinys eksponatus ne vien saugoti ir eksponuoti, bet 
ir rinkti juos savo apylinkėse, rinkti kuo plačiausiu mastu. Ko šiandien 
nepaimsim, ryt to jau gali nebūti. [..] Muziejinio darbo principas — 
[eksponatų] rinkimas pas mus turi būti statomas į pirmą vietą“!78, 

P. Galaunė labai vertino Dzūkijoje vietos kraštotyros draugijų 
rengiamas „Senovės dienas“!?, Į pirmąją „Senovės dieną“, įvykusią 
Merkinėje 1935 m., jis nuvyko su I. Končiumi ir A. Tamošaičiu, padėjo 
įrengti parodą ir ją atidarė, pagirdamas „gražius liaudies audinius ir 
kitus eksponatus“!š0, Iš tiesų Merkinėje buvo surengta didžiulė paroda, 
turėjusi net 2300 eksponatų. Būtent šioje parodoje kilo mintis steigti 
Alytuje Dzūkų muziejų, vertingų eksponatų iš jos įsigijo ir M. K. Čiur- 
lionio galerija. 1937 m. panaši „Senovės diena“ buvo surengta Dau- 
guose. Aptardamas ją spaudoje, P. Galaunė priminė, kad žmonės, kel- 
damiesi į vienkiemius, nenaikintų senų daiktų, nes jie gali turėti didelę 
muziejinę vertę!š!. 

Iš visų provincijos muziejų didžiausią kultūrinio darbo barą ap- 
rėpė Šiaulių „Aušros“ muziejus. Su jo vadovu Peliksu Bugailiškiu P. 
Galaunę siejo ir bendro darbo interesai, ir asmeniška bičiulystė. P. Ga- 
launė jautė dvasinį artumą P. Bugailiškiui, tokiam pat muziejinio 
darbo fanatikui, kaip ir jis pats. Tai juos jungė: „Su P. Bugailiškiu su- 

sipažinau, kai buvo steigiamas Šiauliuose kraštotyros muziejus. [-..] 
„ Kraštotyriniam ir muziejiniam darbui P. Bugailiškis buvo atsidavęs visa 
širdimi. Po kiek laiko, jis, galima sakyti, pagimdė dar du uolius krašto- 
tyrininkus — tai buvo Žemės ūkio akademijos studentas Česlovas Liu- 
tikas ir Vincentas Vaitekūnas. Paminėti asmenys tame jų sąžiningai pa- 
miltame darbe buvo labai principingi, ir nežiūrint to, kad mano san- 
tykiai su jais buvo draugiški, bet dėl jų nusistatymo muziejaus darbe 
kai kuriais atvejais tekdavo ir smarkiai pasiginčyti. Tai nei kiek ne- 
trukdė reikšti jiems mano pagarbos jausmus“ 182, 

P. Bugailiškis dažnai kviesdavo P. Galaunę konsultuoti, pats jį ap- 
lankydavo, būdamas Kaune. Viename laiške atsiprašo P. Galaunės ne- 
užėjęs: 

„Mat kai į Kauną atvykęs pavaikštai po įstaigas, susiduri su biu- 
rokratizmo dvasia, iš karto prarandi nuotaiką ir stengiesi pabėgti, kad 
neužsikrėstum. [...] Ir kuriam galui dar linksniuojama visur tautinė 
kultūra, jos uždaviniai [...]. Pradės dabar žmogus darbymečio priešaky 
rimtesnį darbą tuščiomis rankomis, kad paskui laimingesni palikuonys 
badytų akis dėl klaidų, netikslumų, trūkumų ir t. t.“ 183 

Toks kartus nusivylimas, panašiai ne kartą išsakytas ir P. Galau- 
nės, nei vienam, nei kitam nenumušė pasiryžimo dirbti. Kai „Aušros“ 
muziejus 1933 m. surengė 1863 m. sukilimui skirtą parodą, P. Galaunė 
labai gražiai įvertino ją spaudoje, straipsnį pradėdamas „pafilosoia- 
vimu“ apie lietuvišką charakterį: „Mes, lietuviai, gana dažnai pasiskun- 
džiame patys savimi: tai be iniciatyvos esą, tai nemoką darbo dirbti, 
tai mažai rtipinąsi savo kultūra ir t. t. [...| Matyti savo ydas ne kiek- 
vienas sugeba, ne kiekvienam malonu jas prisipažinti. Bet šis mūsų 
tautos reiškinys, be teigiamos pusės, gali turėti ir neigiamą. Jeigu nuo- 
lat save kaltinsime, įpulsime į neišbrendamą pesimizmą. Antra vertus, 
per tuos kaltinimus nematome dažnai to, ką gero, gražaus esame nu- 
dirbę bei dirbame. Kartais mums netrūksta gražių sumanymų ir jiems 
įvykdyti nemaža pasiryžimo. Dažnai tą darbą atlieka vienas du asme- 
nys, ir mes nei jų darbų, nei jų pačių nepastebime“ 184, 

Apie P. Galaunės ir P. Bugailiškio draugiškus santykius prisime- 
na „Aušros“ muziejaus darbuotojas V. Vaitekūnas: „Jie vienas kitą ger- 
bė, vienas kitam padėjo, P. Galaunės pagalba buvo ir reikšminga, ir ilgai 
trukusi. P. Bugailiškis su P. Galaune, kaip specialistu, tarėsi, konsul- 
tavosi, į pagalbą kvietėsi, jį vertino ir gerbė. P. Galaunė noriai talkinin- 
kavo Šiaulių „Aušros“ muziejui, nes matė, kad jame darbas rimtai 
dirbta ar bent stengtasi dirbti. Visada ir visaip jam padėdavo savo 
autoritetingu žodžiu, straipsniu, paskaita [...]. Mes, mažieji muziejaus 
darbuotojai, P. Galaunę ypač vertinome už jo knygą „Lietuvių liaudies 

menas“, jį gerbėme ir buvome dėkingi. Kai P. Galaunė rinko medžiagą 
muziejuose savo „Liaudies meno“ knygoms, turėjome „progos. jam pa- 
dėti. Mane labai žavėjo P. Galaunės demokratiškumas, paprastumas, 
nuoširdumas“!85, M į 

P. Galaunė stengėsi atkreipti valdžios dėmesį į sunkią kraštoty- 
ros muziejų padėtį, reikalavo pagerinti jų materialinę būklę, aprūpinti 
tinkamomis patalpomis, ne kartą priekaištavo visuomenei, kad ji dar ne- 
įsisąmonino muziejų reikšmės, laikė nenormalia padėtimi, kad muzie- 
juose dirba tik po vieną žmogų. „Jeigu bendrai kultūrinis darbas pas 
mus reikalauja iš Žmogaus pasiaukojimo, tai pasiaukojimo daugiausia 
reikalauja muziejininko darbas“'?8,— ne kartą pabrėžė P. Galaunė. Mu- 
ziejininkai visada galėjo tikėtis jo paramos, užtarimo ir patarimo. „Kur 
nusimanau ir kiek sugebu, niekam neatsakau savo nuoširdžiausios pa- 
ramos, bet niekuomet jos nesiūlau tiems, kuriems karjera, biznis aukš- 
čiau už darbo principus“!š7,— šie P. Galaunės žodžiai buvo jo mora- 
lės ir etikos imperatyvas, kuriuo jis vadovavosi kiekvienoje situacijoje 
visą gyvenimą. 

P. Galaunės pavyzdys ne vieną tyrinėtoją skatino gilintis į lietu- 
vių liaudies dailę. Vienas tokių buvo lenkų kilmės tragiško likimo dai- 
lininkas Juzeias Perkovskis — grafikas, kūręs medžio. ir vario graviū- 
ras, dalyvavęs parodose Varšuvoje, Prahoje, Budapešte, Paryžiuje, Kau- 
ne!šš. Telšių kraštotyros muziejuje ir P. Galaunės asmeniniame archyve 
išlikusi P. Galaunės ir J. Perkovskio korespondencija atskleidžia dviejų 
liaudies meno tyrinėtojų ir menininkų nuoširdžius ryšius, jų interesų 
ratą. P. Galaunė konsultuodavo J. Perkovskį, sudarė jam sąlygas stu- 
dijuoti M. K. Čiurlionio galerijos fonduose saugomą liaudies meną, 
kaip palyginamąją medžiagą tyrinėjant Žemaitijos tautodailę, atspaus- 
dinti savo graviūras, padedant A. Galdikui, Kauno meno mokykloje, 
keisdavosi su juo leidiniais, siuntė jam savo autograiuotas knygas. 
P. Galaunės darbo kambaryje ant sienos kabo J. Perkovskio graviūra 
„Gyvenimas“. J. Perkovskis karštai mylėjo Žemaitiją, žavėjosi jos pas- 
laptingu peizažu, liaudies menu. Gyvendamas Džiuginėnuose, jis tyri- 
nėjo žemaičių liaudies skulptūrą, jos ornamentą, simboliką, skelbė strai- 
psnius „Dzienh Kowenski“ ir kituose laikraščiuose!*?“, parašė didelę stu- 
diją „Ornamentas ir simbolis Žemaitijos liaudies mene“. Darbas dingo 
be pėdsakų. P. Galaunė prisimena: „J. Perkovskio darbai apie Žemaiti- 
jos liaudies meną verti dėmesio. Jis buvo surinkęs gausią medžiagą su 
gera metrika, iliustruotą piešiniais ir nuotraukomis, ir atidavęs V. Krė- 
vei-Mickevičiui, norėdamas išspausdinti [„Tautoje ir žodyje“]. V. Krėvė 
davė man recenzuoti, bet, nespėjus man perskaityti, J. Perkovskis, no- 
rėdamas papildyti, atsiėmė. Tuo metu — 1940 m.— krašte vyko per- 

mainos. Vargšas dėl kažkokių priežasčių nusižudė. Sesuo siūlė man pir- 
kti tą medžiagą, deja, nei aš, nei įstaigos tuo metu reikiamos sumos 
neturėjom, ir sesuo tikriausiai viską išsivežė į Lenkiją. Ten lankydama- 
sis, V. Milius bandė ieškoti studijos pėdsakų Varšuvos ir Krokuvos rank- 
raštynuose, bet, deja, nerado“'99. Pastaruoju metu J. Perkovskio rank- 
raštis rastas Telšių kraštotyros muziejuje!?!, 


Be M. K. Čiurlionio galerijos, be šefuojamųjų kraštotyros muzie- 
jų, P. Galaunei rūpėjo ir kitokio profilio muziejų steigimo reikalai. Dar ' 
1924 m., rengiant M. K. Čiurlionio galerijos pirmąjį projektą, kuris liko 
neįgyvendintas, P. Galaunė užsakė V. Dubeneckiui prie jų suprojektuoti 
patalpą bažnytinio meno muziejui (mat į būsimąjį muziejų buvo žiū- 
rėta kaip į Lietuvos centrinį muziejų, kuris apimtų visas muziejinio dar- 
bo sritis). 

1924 m. P. Galaunė, kaip M. K. Čiurlionio galerijos direktorius, 
parengė Švietimo ministerijos rašto Žemaičių, Seinų ir Vilniaus diece- 
zijoms projektą dėl jų žinioje esančių senų medinių bažnyčių, varpinių, 
meno kūrinių apsaugos. Jis rėmėsi faktais, kad „griaunamos, naikina- 
mos be pėdsako stilingos varpinės, bažnyčios; vertingos freskos, kaip 
Jiezne, užtapomos; seni, meniški liturginiai XVII-XVIII a. rūbai de- 
ginami [...]. Dar senesni už minėtus daiktus paveikslai arba išmetami 
į netinkamus jų apsaugojimui sandėlius, arba duodami bemoksliams ta- 
pytojams „atnaujinti“, seni, kartais tapyti žymių Vakarų Europos daili- 
ninkų darbai išmainomi į beverčius naujus, kaltiniai brangių metalų 
dirbiniai duodami restauruoti nesąžiningiems restauratoriams, kurie 
kartais apkeičia juos į beverčius...“!92 Rašte buvo prašoma nurodyti 
diecežijų administratoriams, kad be Valstybės archeologijos komisijos 
ar M. K. Čiurlionio galerijos žinios nebūtų griaunami pastatai ar res- 
tauruojami meno kūriniai. Šiems reikalams spręsti Žemaičių vyskupijos 
kurija prie M. K. Čiurlionio galerijos paskyrė savo atstovą — Mai- 
ronį!93, 

P. Galaunė žiūrėjo į bažnyčiose esančius objektus ne kaip į reli- 
ginių kultų atributus, bet kaip į meno kūrinius, kurie įeina į nacionali- 
nės kultūros sudėtį. Nors reikalai nebuvo greit sprendžiami, P. Galau- 
nė neatsisakė idėjos apsaugoti šios rūšies meno vertybes ir savo veik- 
la, savo kontaktais, straipsniais darė ją visuotine kultūros problema. 
1931 m. P. Galaunė parašo „Bažnytinio meno parodos reikalu atsišauki- 
mą“!9*, kuriame skelbiama, kad norint parodyti visuomenei, kokių ap- 

Žemaičių liaudies meno tyrinėtojas // 


leistų ir pamirštų tautos kultūros turtų esama Lietuvoje, rengiama baž- 
nytinio meno paroda, kuriai renkami eksponatai. 1931 m: birželio 14 d. 
Kaune, Teisingumo ministerijos rūmuose, buvo atidaryta pirmoji Lietu- 
vos senojo bažnytinio meno paroda. Jai eksponatiis rinko A. Valeška ir 
A. Sabaliauskas, atrinko ir suklasifikavo P. Galaunė ir H. Kairiūkštytė- 
Jacinienė. 

P. Galaunė tą parodą interpretavo kaip „naują Lietuvos kultūri- | 
nio gyvenimo puslapį“, rūpinosi, kad iš bažnyčių surinkti senosios Va- 
karų Europos vaizduojamosios ir taikomosios dailės kūriniai, vietos 
meistrų darbai vėl negrįžtų dūlėti į pastoges ar kampus, kėlė mintį, kad 
reikia steigti muziejų, nes tik jis galįs išsaugoti visas šias vertybes 
nuo sunykimo!“, 

Reikalai pajudėjo 1933 m., kai buvo įsteigta Bažnytiniam menui 
Lietuvoje tirti, remti draugija, o 1935 m. Kauno senamiestyje, Kunigų 
seminarijos patalpose, atidarytas Bažnytinio meno muziejus, kurio di- 
rektoriumi paskirtas dailininkas A. Valeška. Bet P. Galaunei nerimą 
kėlė muziejaus darbo kryptis. 1939 m. naujajame muziejuje atidarytoje 
bažnytinio meno parodoje dominavo liaudies meno dirbiniai: skulptūra, 
geležinės memorialinių paminklų viršūnės, audiniai ir pan. Šia proga 
parašytame išsamiame straipsnyje ,Bažnytinio meno paroda“!96 P. Ga- 
launė aptarė 1924 m. jo iškeltą bažnytinio meno skyriaus ar muziejaus 
idėją, pastangas ją realizuoti, ir kas, jo nuomone, turėjo sudaryti šio mu- 
ziejaus eksponatus. Jis griežtai skiria sąvoką „bažnytinis menas“ ir „re- 
liginių siužetų liaudies menas“. Nei liaudies skulptūros, nei grafikos 
negalima tapatini su bažnytiniu menu. 

1940 m. Kunigų seminarijos rūmus perėmus Raudonajai Armijai, 
reikėjo ištuštinti ir muziejaus patalpas. 1941 m. pradžioje buvęs muzie- 
jaus direktorius A. Valeška dalį eksponatų išgabeno į savo vadovauja- 
mą Vilniaus dailės muziejų. Likusius eksponatus Kultūros paminklų 
apsaugos įstaigos darbuotojai dailininkai Vaclovas Ratas-Rataiskis ir 
Vytautas Kairiūkštis pergabeno į Kultūros paminklų apsaugos įstaigą, 
įsikūrusią Kaune, Trakų g. 12!97. Hitlerinės okupacijos metais, iki 
1943 m., Bažnytinio meno muziejaus direktoriumi buvo dailininkas Ka- 
zimieras Varnelis. Jo rūpesčiu iš Kaune likusių ir dalies grąžintų iš 
Vilniaus eksponatų buvo įrengta ekspozicija vadinamuosiuose Vysku- 
pų rūmuose M. Valančiaus g. Muziejuje buvo senosios Vakarų Euro- 
pos tapybos, skulptūros, metalo dirbinių, liturginių indų, drabužių, 
Slucko juostų. Tokios rūšies muziejus Pabaltijyje buvo vienintelis. Bet 
okupacinė valdžia muziejus traktavo kaip sandėlius, iš kurių galima 
vertybes išvežti į Vokietiją. Tokiomis sąlygomis muziejus tik vege- 
tavo. 

meno paroda // Naujoji romuva.— apsaugos įstaigai. — KČDM archyvas. 


Dabar buvusių Bažnytinio meno muziejaus eksponatų galima ras- 
ti Kauno M. K. Čiurlionio dailės ir Valstybiniame istorijos muziejuose, 
Vilniaus dailės bei Istorijos ir etnografijos muziejuose. 

P. Galaunė rūpinosi ir Maironio memorialinio muziejaus įsteigi- 
mu. Poetas mirė 1932 m. birželio 28 d. Savo namą Aleksote testa- 
mentu jis paliko literatūros muziejaus reikalams. P. Galaunė karštai per 
spaudą įrodinėjo, kad tas namas nieko bendra neturi su poetu, kad mu- 
ziejų reikia steigti Muziejaus g. 5 (dabar Rotušės a. 13), kur poetas gy- 
veno du dešimtmečius (1910—1932), kur jo knygos, paveikslai, baldai, 
kur visa aplinka spinduliuoja jo dvasia. Savo teiginius jis grindė mu- 
ziejininko, mačiusio nemaža tokio pobūdžio muziejų užsienyje, auto- 
ritetu!9š, Nepaisant jo argumentų, muziejus buvo pradėtas kurti Alekso- 
te, name, kur niekad poetas negyveno, dalis Maironio palikimo bu- 
vo išblaškyta, pražudyta!99. Tik 1936 m. birželio 28 d. Maironio litera- 
tūrinis muziejus buvo iškilmingai atidarytas ten, kur P. Galaunės iš pat 
pradžių buvo siūlyta,— name Rotušės aikštėje200. Egzistuodamas šalia 
tame pačiame pastate įsikūrusio Tautosakos archyvo, keletą metų muzie- 
jus buvo primirštas, nelankomas. Tautosakos archyvas iš Maironio namo 
buvo iškeltas tik 1940 m., tada paskirta lėšų muziejaus tvarkymui. Jam 
vadovauti pradėjo poetas B. Brazdžionis??!. P. Galaunė įėjo į Švietimo 
ministerijos sudarytą Maironio literatūrinio palikimo globos komitetą, 
parengė muziejaus statuto projektą?02. Hitlerinės okupacijos laikotarpiu 
muziejus buvo uždarytas, atgijo ir išaugo į LTSR literatūros muziejų 
tiktai pokario metais. 


Visą galerijos veiklos metą P. Galaunei kėlė nerimą tai jog ji, 
įsikūrusi gana nuošaliai nuo miesto centro, nedaug pritraukia lanky- 
tojų: „Mūsų visuomenė lyg nusiskundžia, jog prie galerijos sunku pri- 
eiti arba sunku ją Kaune surasti, tai svetimšaliai ją visuomet suran- 
da“20.— su ironija jis pažymėjo galerijos darbo penkerių metų apys- 
kaitoje. 1925—1930 m. galeriją aplankė 1534 įvairių šalių — Suomijos, 
Estijos, Latvijos, Čekoslovakijos, Vokietijos, Austrijos, Olandijos, Ame- 
rikos įvairių profesijų svečiai, norintys pažinti Lietuvos materialinę ir 
dvasinę kultūrą??*. Mažą kauniečių lankomumą P. Galaunė aiškino psi- 
chologiniu momentu: esą žmogus, žinodamas, kad mieste yra muziejus, 
vis neprisiruošia jį aplankyti, o dažnai taip ir numiršta muziejaus nepa- 
matęs. Vis dėlto vienintelio Lietuvos dailės muziejaus — M. K. Čiurlionio 

prie gimtosios žemės“: Bernardo 


galerijos populiarumas augo: per penkerius pirmuosius metus ją ap- 
lankė apie 20 000 žiūrovų, kas metai lankytojų škaičius didėjo. 

P. Galaunė nuolatos rūpinosi galerijos populiarinimu. Dar 1926 
m. jis siūlė išleisti „Liaudies raižinių albumą“ ir „Lietuvos kryžių foto- 
grafijų albumą“, kurie „pasitarnautų mokslo tikslams ir sudarytų mainų 
fondą su kitomis mokslo įstaigomis, muziejais“205, Leidiniai dėl dauge- 
lio priežasčių, svarbiausia, dėl lėšų stokos neišėjo. Bet galerija jau turė- 
jo ir suvenyrų, ir mainų iondą. Jį sudarė M. K. Čiurlionio kūrinių spal- 
votos reprodukcijos, nespalvoti kitų galerijos eksponatų atvirukai, P. 
Galaunės parengti parodų katalogai ir kiti leidiniai, kaip M. .K. Čiur- 
lionio „Zodiako ženklų“ albumas, kuriais galerija keitėsi su užsienio 
mokslo įstaigomis ir muziejais. Galerijos populiarumą didino surengtos 
parodos užsienyje, jau minėti galerijos direktoriaus straipsniai latvių, 
prancūzų, italų, Skandinavijos šalių spaudoje. 

P. Galaunė, kaip M. K. Čiurlionio galerijos direktorius, pasižymė- 
jo savarankiškos, atsakančios už savo darbą, branginančios žmogiškąjį 
orumą asmenybės bruožais, begaliniu reiklumu sau ir kitiems, giliu at- 
sakomybės jausmu bei demokratiškumu. Jis nesistengė įtikti sėdin- 
tiems aukštuose postuose valdininkams, rėždavo tiesą ministrams, de- 
partamentų direktoriams į akis, kai reikėjo ginti kultūros reikalus. Tai 
patvirtina ne vienas jo gyvenimo epizodas. Kartą jis užėjęs pas švietimo 
ministrą K. Šakenį patvirtinti galerijos sąmatos. 

„Ministras taip leido sau pasamprotauti: 

— Pirm negu kalbėti apie galerijos sąmatą, pasikalbėsime apie 
direktorių. Direktorius, matyti, galerijai nereikalingas, jei negalima jo 
rasti. 

— Tai gal tamsta manai, kad galerijos rūmai patys išdygo, kad 
eksponatai į rūmus patys suėjo arba kad jie ant sienų patys sulipo? Turi 
tamsta valdininkų, tegul jie patikrina, kur ir ką aš veikiu, nereikia nie- 
kų kalbėti. Aš tamstą į teismą patrauksiu už manęs ir mano darbo že- 
minimą! — išrėžė P. Galaunė su įprastu tokiais atvejais impulsyvumu 
ir aštrumu. Po tokios salvės ministras nebekalbėjo apie direktorių tik: — 
Nesikarščiuok tamsta, nesikarščiuok...— ir patvirtino sąmatą“206, 

„Kai kas manydavo, kad aš tautininkas, nes drąsiai kalbėdavau su 
aukštais valdininkais, o aš niekad jokiai partijai nepriklausiau“297, 

1934 m., minint M. K. Čiurlionio galerijos gyvavimo dešimtmetį, 
visuomenė aukštai įvertino jos kūrėjo ir vadovo nuopelnus. Spau- 
doje buvo rašoma, kad P. Galaunė esąs vienintelis muziejininkas 
specialistas, gerai išmanąs šių dienų didžiųjų Vakarų Europos muzie- 
jų tvarkymo principus, kuriais remdamasis sugebėjo M. K. Čiurlionio 
galeriją paversti tikru meno židiniu?8, „Tiek pasiryžusių žmonių ir tiek 

laimėjusių savo energija ir kruopštumu nedaug tarp mūsų yra [...],— 
rašė F. Kirša.— Paulius Galaunė yra vienas pionierių ir kovotojų dėl 
pagrindinių tautinės dvasios dalykų. Tokį P. Galaunę visa Lietuva pa- 
žįsta nuo senų laikų“209, 

Plačiai P. Galaunės muziejinę veiklą spaudoje nušvietė A. Tamo- 
šaitis?!9 ir V. Vizgirda, savo straipsnį pradėjęs reikšmingais žodžiais: 
„Gimė žmogus ir atsigręžė į tą pusę, kur buvo šviesa“2!!, P. Galaunės. 
portretą įžvalgiai piešė savo pasisakyme A. Valeška: ,„...P. Galaunės as- 
menybėje nesunku pastebėti daug tokių savumų, kuriais turtingas jo 
gimtasis kraštas. Jis išoriškai atrodo mums kaip tas jo gimtosios Že- 
mės peizažas; kiek mieguistas, paskendęs melsvuose tonuose, tačiau jo 
vidujinis bei kūrybinis gyvenimas yra verdantis, kupinas karštų, rau- 
donų atspalvių, kurie retkarčiais sužaibuoja ir jo gestuose...“2!2 Galeri- 
jos dešimtmečio proga nuoširdų laišką iš Jurbarko P. Galaunei atsiuntė 
skulptorius V. Grybas, pas kurį P. Galaunė prieš porą metų buvo lankę- 
sis su A. Galdiku, norėdami apžiūrėti ir nupirkti galerijai bronzinį S. 
Daukanto biustąž!š, 

V. Grybas rašė: „Brangus Pone Direktoriau! Vis nesulaukdamas, 
kada atsikliudys Nemune ledai ir aš galėsiu atvykti Jus pasveikinti as- 
meniškai taip sėkmingai ir puikiai pasidarbavus ištisus 10 metų tvar- 
kant ir vedant Lietuvos meno židinį Čiurlionio galeriją, siunčiu Jums, 
Brangus Pone Direktoriau, mano širdingus sveikinimus ir linkėjimus 
dar ilgus metus nenuilstamai darbuotis šiose Jūsų pareigose, taip di- 
džiai svarbiose Lietuvos meno klestėjimui. Su aukšta pagarba — V. Gry- 
bas“2!4, 

1934 m. M. K. Čiurlionio galerijoje apsilankė M. Brenšteinas. Jis. 
gerai įvertino galerijos ekspozicijos įrengimo kultūrą, eksponavimo 
principus, skoningas patalpų sienų spalvas, pabrėžė, kad eksponatai 
gerai atrinkti ir sugrupuoti, tapybos darbai estetiškai apipavidalinti. Jį 
sužavėjo visa galerijos aplinka. Savo straipsnyje „Mokslas Lietuvos 
respublikoje“ jis aprašė net modernų muziejaus inventorių: „Apgalvo- 
tos konstrukcijos, preciziškai padarytos, brangios spintos su ištraukia- 
mais, dvipusiais, įstiklintais rėmais audiniams, skydeliai, dengiantys ra- 
diatorius,— žodžiu, čia visur jaučiama vadovaujanti muzeologo ir daili- 
ninko ranka'2!5, 

1936 m. M. K. Čiurlionio galerija, P. Galaunės talentingo vadova- 
vimo dėka išaugusi į reikšmingą kultūros centrą, persikėlė į naujus rū-- 
mus, sudarydama Vytauto Didžiojo kultūros muziejaus Meno skyrių. 

KULTUROS MUZIEJUI VADOVAUJANT 


Dar tebestatant laikinuosius M. K. Čiurlionio galerijos rūmus, 
P. Galaunei buvo aišku, kad jie nepatenkins visų reikmių. Visoms muzie- 
jinio darbo problemoms įgyvendinti reikėjo daug patogesnių sąlygų. 
Kaip šviesią viziją vaizduotėje jis matė rūmus su erdviomis salėmis, 
mokslinėmis laboratorijomis, restauravimo dirbtuvėmis. Nuogąstauda- 
mas, kad Švietimo ministerijos pažadas pastatyti Ąžuolų kalne nuola- 
tinius muziejaus rūmus neliktų tik žodžiais, P. Galaunė pats ėmėsi ini- 
ciatyvos — planavo, kokie skyriai muziejuje turėtų būti, braižė, skai- 
čiavo, o architektas V. Dubeneckis parengė būsimųjų rūmų projektą. 
Deja, jis liko neįgyvendintas ir po kurio laiko atsidūrė galerijos archy- 
ve kaip eksponatas. 

Patogi situacija vėl pajudinti muziejaus klausimą buvo artėjantis 
1930 m. Vytauto Didžiojo 500-ų4jų mirties metinių jubiliejus, kurį Lie- 
tuvos respublika ruošėsi plačiai paminėti. Organizacinis jubiliejaus mi- 
nėjimo komitetas buvo nutaręs statyti Vytautui paminklą. Pakviesti į 
vieną posėdį kaip dailininkų sąjungos delegatai P. Galaunė ir V. Du- 
beneckis pasiūlė vietoj paminklo statyti muziejų. Jų idėjai buvo pritar- 
ta!. Parinkti muziejui vietą buvo sudaryta komisija, į kurią įėjo P. Ga- 
launė, M. Songaila, V. Dubeneckis, V. Landsbergis-Žemkalnis, 
E. Volteris ir V. Ruzgas. 

Parinkti muziejui vietą tapo viešu inteligentijos rūpesčiu. Spau- 
doje pasirodė daug pasiūlymų, kilo karštų ginčų, į kuriuos įsijungė mu- 
ziejininkai, architektai, dailininkai, rašytojai. P. Galaunės seniai puose- 
lėta muziejaus idėja buvo pribrendusi ir svarbi visuomenei. Karo mu- 
ziejaus direktorius generolas V. Nagevičius siūlė rūmus statyti senojo 
karo muziejaus vietoje ir sujungti juose M. K. Čiurlionio galeriją ir Ka- 
ro muziejų. 

P. Galaunė kėlė tokio projekto trūkumus. Pagrindinis jų — tai 
netinkamai parinkta muziejui vieta miesto centre, kur didelis judėjimas, 
o blogas kaimynas — elektros stotis — drebins jautrius M. K. Čiurlio- 

nio galerijos eksponatus. P. Galaunė įrodinėjo, kad jei jau norima toje 
"vietoje statyti muziejaus rūmus, tai pirmiausia reikia iškeldinti elektros 
stotį, nugriauti universiteto trečiuosius rūmus, o iš kitos pusės priva- 
čius pastatėlius su vyninę?. Be to, muziejui skirta per maža teritorija, o 
ateity reikėsią priestatų. „Muziejus statomas paprastai ne vien tiems 
eksponatams, kurie jame jau yra, bet ir jų prieaugiui, mažiausiai per 
kelias dešimtis metų. Viską reikia gerai apskaičiuoti, o ne iš lubų graibs- 
tyti duomenis“š. Deja, į specialisto žodžius niekas nekreipė dėmesio. 

M. K. Čiurlionio galerijos komisijos vardu P. Galaunė dar 1924 m. 
griežtai bei argumentuotai pasisakė prieš sumanymą jungti Karo mu- 
ziejų ir M. K.Čiurlionio galeriją po vienu stogu, nes tų muziejų veikla 
ir tikslai iš esmės nesuderinami“, 

Dabar konkrečiai sprendžiant šį klausimą, jo nuomonę palaikė ir 
architektas V. Landsbergis-Žemkalnis, rašęs, kad muziejus, turinčius 
skirtingus uždavinius, netinka jungti į vieną pastatą — architektui būtų 
sunku jų idėjas išreikšti architektūroje?. Tačiau į dar nepastatytus rū- 
mus pretendavo visi Kaune esantys muziejai. 

Palaikydamas P. Galaunę, aistringai į diskusijas įsijungė B. Sruo- 
ga, „pasibaisėjęs“, kad į vienus rūmus norima sukišti Karo, Miesto, Pe- 
dagogikos, Prekybos muziejus, M. K. Čiurlionio galeriją ir Parodų sa- 
lę. Pavadinęs tai „vinegretu“, sruogiškai šmaikštavo: ,„...kaip sujungti 
Čiurlionio paveikslus ir olandų muilą, kaip suderinti bermontininkų ae- 
roplaną ir džiovintą varlę iš gamtos muziejaus““. Be to, jam taip pat 
atrodė neprotinga muziejų sprausti tarp gyvenamųjų namų, šalia elekt- 
rinės. Tuo tarpu H. Kairiūkštytė-Jacinienė, priešingai P. Galaunei, teigė, 
kad visi garsieji pasaulio muziejai stovi miestų centruose?. P. Galaunė 
atrėmė: taip, centruose, jeigu jie kuriami senuose istoriniuose pastatuo- 
se. Jo nuomonė sutapo su kitų komisijos narių nuomone, kad geriausia 
muziejų statyti būtų Vytauto parke arba apskritai kur nors toliau nuo 
miesto centro. Mat P. Galaunei jau buvo kilusi idėja prie Kultūros mu- 
ziejaus įkurti dar Oro, arba Tėviškės, muziejų. A. Jakštas siūlė muziejų 
statyti prie Kauno pilies griuvėsių?, Maironis — Kauno pilyje!?. 

J. Tumas palaikė nuomonę, kad naujuosius rūmus reikia statyti 
prie Karo muziejaus, nes ten jau susikūrusios tam tikros muziejinės 
tradicijos, ir šypsojosi: „Mūsų vyrai, lyg būtų kas jiems per galvą su 
pagaliu sudavę, tik kvaituliu sukiojas užburtame rate, vis daugiau pre- 
tekstų rasdamu nutolti nuo vieno galimo išsprendimo, tai kiek tų mu- 
ziejų vienon vieton sukrauti, tai kur čia radus toks nuošalys, kad jo 
niekas nelankytų...“! 

Spaudoje tebėvykstant karštoms diskusijoms, Kauno miesto savi- 
valdybė paskelbė muziejaus rūmų projekto konkursą, surengė 17-0s pri- 

statytų projektų parodą!? ir geriausiam išrinkti sudarė žiuri, į kurią 
P. Galaunė, matyt, kaip ramybės drumstėjas, nors žymiausias muzieji- 
ninkystės specialistas, nebuvo pakviestas. Su karčia ironija jis rašė: 
„Mūsų konkursui išspręsti numatyta jau komisija iš p. p. burmistro, 
gen. Nagevičiaus, dail. A. Žmuidzinavičiaus, o be to, žadama pakviesti 
„tam tikrus ekspertus iš inžinierių statybininkų tarpo, kurie labiausiai 
nusimano muziejų statyboje“. Prieš numatytus komisijoje asmenis len- 
kiu galvą už jų įvairius Lietuvai nudirbtus darbus, bet labai gailiuosi 
dėl jų drąsos būti muziejaus rūmų žinovais...“!3 

Projektams svarstyti pakviesti architektai iš Vokietijos, Švedijos 
ir Suomijos nerado nė vieno tinkamo realizuoti. P. Galaunės teigimu, jie 
patarę pirmiausia išrinkti tinkamą muziejui vietą, nustatyti tikslų mu- 
ziejaus profilį ir tik tada skelbti rūmų projekto konkursą“. Po ilgų 
svarstymų nutariama muziejui skirti sklypą „nuo Karo muziejaus iki 
Kalnų gatvės“ ir rūmuose įkurdinti du — Karo bei Vytauto Didžiojo 
kultūros — muziejus. Patvirtinamas V. Dubeneckio projektas. 

1930 m. lapkričio 28 d. iškilmingai padedamas kertinis muziejaus 
akmuo. P. Galaunė iškilmėse nedalyvavo... 

Ne mažiau už vietos parinkimą keblumų kėlė muziejaus patalpų 
paskirstymo klausimas. Ir 1932 m. rašytame straipsnyje „Kaip tvarkyti 
Lietuvos muziejai“! P. Galaunė tebesamprotauja dėl muziejaus paskir- 
ties, jo funkcijų, dėl to, ką muziejus turėtų kaupti, ar po vienu stogu 
turėtų tilpti keletas jau gyvuojančių muziejų, ar vis dėlto reikėtų sta- 
tyti kiekvienam po atskirą pastatą. O pastatas augo. „Rimtai posėdžia- 
vo muziejų vadovų ir architektų komisija, per keliolika posėdžių ji pa- 
rengė išsamias rekomendacijas, ir jos buvo įteiktos komitetui. Tačiau nie- 
kas specialistų balso tada neklausė. [...] Muziejaus rūmai buvo statomi, 
kaip norėjo generolas Nagevičius ir jo užnugaris karininkijoje. Visi kiti 
turėjo sutikti su tuo, kas duodama jiems šalia Karo muziejaus“ !6. 

Statomų rūmų reikalams nebuvo abejingi ir dailininkai. Bendras 
rūpestis dėl tolimesnio dailės likimo jungė visas grupuotes, jos vienin- 
gai palaikė P. Galaunės poziciją. Įdomus dokumentas — jungtinis Lie- 
tuvos dailininkų draugijos, „Ars“ grupės atstovų ir Nepriklausomųjų 
dailininkų draugijos raštas, adresuotas „Jo ekscelencijai“!7. Jame ra- 
šoma, kad Vytauto Didžiojo muziejaus statybos komitetas Ministrų ka- 
binetui pateikė du patalpų paskirstymo variantus ir kad buvo priimtas 
pirmas variantas, kuriuo maksimaliai patenkinti Karo muziejaus reika- 
lavimai, o M. K. Čiurlionio galerija labai nuskriausta. Dailininkai pra- 
šė atitaisyti skirstant patalpas padarytą klaidą ir priimti antrą, raciona- 
lesnį variantą, patenkinantį abu muziejus, nes, kaip rašoma rašte, M. K. 

aidas.— 1929.— Spal. 17.— Nr. 237. 

" Jakštas A. Dėl vietos Tautos 

5.— Nr. 252. 

10 Ten pat. 

Kovo 17.— Nr. 62. 

1š Galaunė P. Nesiskubinkim per 

4 Galaunė P. Pranešimas, darytas 
M. K. Čiurlionio dailės muziejuje 
1965, gruod. 12. (Rankraštis). 

15 Galaunė P. Kaip tvarkyti Lietuvos 
muziejai // Naujoji romuva.— 1932.— 
Saus. 31.— Nr. 5, 


Čiurlionio galerija tuo metu buvo „vienintelė Lietuvoje įstaiga, kuri įgy- 
ja meno kūrinius, palaiko menininkus materialiai ir ypač moraliai“. 

Į dailininkų pasiūlymus nebuvo atsakyta, įvykiai rutuliojosi sava 
linkme. P. Galaunė sunerimęs jautė, kad naujose patalpose negalės 
įgyvendinti būsimo muziejaus idėjos. Jis vėl pasitelkė savo bičiulius ar- 
sininkus — A. Gudaitį, A. Galdiką, T. Kulakauską, J. Mikėną, V. Viz- 
girdą, kurie pasirašė dar vieną jo paruoštą „memorandumą“, kuriame 
akcentuojama, kad reikia pastatyti M. K. Čiurlionio galerijai rūmus, nes 
„duotose naujose patalpose jai skirta mažai vietos, galerija negali sutal- 
pinti jos žinioje esančių eksponatų...“ 18 

Ir šis raštas nerado atbalsio, gal ir per vėlai jis buvo parašytas — 
visi buvo pavargę nuo ginčų, diskusijų, posėdžiavimų, rūmų statyba 
ėjo į pabaigą, jau buvo žinoma, kas juose įsikurs. 

1936 m. rudenį Vytauto Didžiojo kultūros muziejus buvo pastaty- 
tas. Prasidėjo antras ryškus P. Galaunės muziejinio darbo etapas, dau- 
geliu aspektų svarbus visai Lietuvos kultūrai. 

Stebėdami galerijos persikraustymą į naujas patalpas, kauniečiai 
džiaugėsi: „Tik dabar paaiškėjo, kiek ji (galerija) po savo pastoge bu- 
vo sukaupusi mūsų tautos turto, pradedant genialiojo Čiurlionio kūryba, 
baigiant liaudies dirbiniais [...]. Šią savaitę du sunkvežimiai transpor- 
tavo mūsų lietuviškų dievukų pulkus, paveikslus, audinius ir kitokį mū- 
sų kultūros turtą...“!? Į dienos šviesą iškilo didžiulio P. Galaunės dir- 
bamo darbo rezultatai. 

Pradėjus; vadovauti naujam muziejui P. Galaunę sveikino drau- 
gai. F. Kirša rašė: „Brangus Povilai! Ne reikalas verčia mane rašyti, bet 
džiaugsmas. Džiaugiuosi, kad savo mylimam darbe esi užėmęs dar pla- 
tesnį lauką. Esi paskirtas Vytauto Didžiojo muziejaus direktoriumi [...]. 
Džiaugiuosi, kad geri vyrai gerus darbus dirba ir gali savo specialybės 
pilnutiniu gyvenimu gyventi...“2? Iš P. Galaunės laiško, matyt, sužino- 
jęs, kad tuos darbus nelengva dirbti, jį savotiškai guodžia: „...Pats pla- 
kiesi, bet ir dirvos turi plakimui. Negali būti, kad pats aukso pinigėlius 
skaitytum. Aukso pinigėlius yra kam skaityti: tai dvasiniai neūžaugos, 
impotentai, perkrikštai ir persimetėliai. Galvojantis žmogus su jais kon- 
kuruoti negi gali. Kudirka — kentėtojas, Daukantas — vargo pelė, Bū- 
ga — smegenis sudegino, Čiurlionio kūryba badą nugalėjo. Štai pavyz- 
džiai dorų žmonių, lietuviškų kryželių simboliai. Tebūnie jiems himnai 
ir giesmės. Jų kančia — Lietuvos saulė, kuri mus šildo...“2! 

Skirstant patalpas, Karo muziejui teko „liūto dalis“, o ir paskirs- 
čius jas, sauvališkai, netikėtu būdu iš Kultūros muziejaus buvo atimtos 
dar penkios salės. Šį išpuolį P. Galaunė išgyveno keleriopai — kaip žalą 
kultūros darbui, negirdėtą etikos laužymą, o kartu priėmė kaip asme- 

nišką įžeidimą ir per visus ilgus kaimynystės su Karo muziejumi metus 
ten yra buvęs tik keletą kartų kaip būtinas asmuo bendruose pasitari- 
muose. 

M. K. Čiurlionio galerijos įstatymas dar. buvo nepanaikintas ir 
P. Galaunė formaliai vadovavo dviem įstaigoms — Vytauto Didžiojo 
kultūros muziejui ir M. K. Čiurlionio galerijai, nors iš tikrųjų M. K. 
Čiurlionio ir kitų dailininkų darbai, priklausę galerijai, sudarė Kultū- 
ros muziejaus meno skyrių. 

Vos įsikūrus naujose patalpose, P. Galaunė parengė muziejaus 
statutą, kuriame buvo nužymėtos tolimesnės mokslinės muziejaus veik- 
los gairės. Tos gairės atskleidė labai plačius darbo barus. 

Visas problemas, griūvančias ant direktoriaus galvos, P. Galaunei 
padėjo spręsti muziejaus taryba, kurią sudarė naujai įsteigtų muziejaus 
skyrių vadovai: priešistorijos skyriaus vedėjas, archeologijos mokslų 
daktaras J. Puzinas, istorijos skyriaus vedėjas A. Račkus, etnografi- 
jos skyriaus vedėjas A. Rūkštelė ir paminklų konservatorius V. Pryšman- 
tas. Nuolatinis tarybos sekretorius buvo V. Kuprevičius; taryba rink- 
davosi kartą per mėnesį. 

P. Galaunė galėjo pasikliauti savo bendradarbiais, padėjusiais 
jam sunkiausiu muziejaus kūrimo momentu. Jonas Puzinas, studijavęs 
archeologiją Kauno ir Heidelbergo universitetuose, pastarajame apgy- 
nęs daktaro disertaciją, vėliau — Kauno universiteto docentas, moksli- 
niais pagrindais įrengė priešistorijos skyrių, rengdavo archeologines 
ekspedicijas, paskelbė darbų archeologijos klausimais. Aleksandras 
Račkus buvo praktikas: kolekcionierius, JAV lietuvių kultūros veikėjas, 
1917 m. Amerikoje įkūręs Lietuvių numizmatikos ir istorijos draugiją, 
sukaupęs daug retos lituanistinės medžiagos. Po 1935 m. parodos per 
pasaulio lietuvių kongresą Kaune visus eksponatus — apie 80 tūkstan- 
čių vienetų — padovanojo Lietuvai. Jo rinkiniai papildė Kultūros muzie- 
jaus istorijos skyrių, kuriam jis vadovavo 1935—1938 m. 1938 m. į jo 
vietą atėjo dirbti šviesi asmenybė, visuomenės veikėjas, numizmatas 
Povilas Karazija, su atsidėjimu ir kūrybingai tvarkęs reikalus. Etnogra- 
iijos skyriui 1936—1944 m. vadovavo tapytojas, dailės istorikas, etnogra- 
ias Antanas Rūkštelė (1929 m. jis baigė Kauno meno mokyklą, 1932— 
1939 m. Kauno universitete studijavo istoriją ir filosofiją, 1943 m. Vil- 
niaus universitete baigė meno istoriją. P. Galaunės paskaitų pagrindu 
1929 m. išleido knygą „Lietuvių tautodailė“). Jis sumaniai vadovavo 
ekspedicijoms, kurių metu rinko ne vien etnografijos, bet ir liaudies me- 
no eksponatus. 

Viktoras Kuprevičius, būsimasis kompozitorius, buvo suaugęs su 
muziejumi, kuriame jis pradėjo dirbti 1923 m., dar mokydamasis Kauno 

muzikos mokykloje. Jis tvarkė muziejaus susirašinėjimą, kanceliarinius 
reikalus, buvo nepakeičiamas muziejaus tarybos posėdžių sekretorius, 
reikalui esant dirbo įvairius specifinius muziejinius darbus, rašė muzie- 
jaus populiarinimo klausimais spaudoje, dalyvaudavo ekspedicijose, yra, 
jo žodžiais tariant, „daug eksponatų ant savo nugaros partempęs“??. 

Muziejininkais dirbti dar studentais pradėjo Klemensas Čerbulė- 
nas, Pranas Kulikauskas, kiek vėliau — Regina Volkaitė-Kulikauskienė, 
Rimutė Jablonskytė-Rimantienė, istorikas Kazys Paunksnis. Ilgiau ar 
trumpiau muziejuje padirbėjo dailininkai V. Jurkūnas, V. Ratas-Ratais- 
kis, V. Kairiūkštis, M. Katiliūtė, lituanistas D. Urbas. 

Skyrių vedėjai su P. Galaune priešakyje sudarė Kultūros muzie- 
jaus branduolį, sprendė visus iškylančius klausimus, skirstė muziejaus 
patalpas, nustatė eksponatų rinkimo būdus, rengė mokslinio eksponatų 
inventorizavimo metodiką, ekspozicijas, sudarinėjo muziejaus ekspedi- 
cijų, mokslinio-tiriamojo darbo, muziejaus populiarinimo planus, šefa- 
vo kraštotyros muziejus, rūpinosi kultūros paminklų apsauga. 

Lygiagrečiai su Kultūros muziejaus taryba tebeveikė nuolatinė 
M. K. Čiurlionio galerijos komisija, kuri sprendė galerijos, kitaip sa- 
kant, meno skyriaus, reikalus. Ir čia lemiamas žodis priklausė pirminin- 
kui P. Galaunei, kiti komisijos nariai buvo dailininkai A. Galdikas, J. 
Mikėnas ir J. Šileika. Pasitarimuose dalyvaudavo Švietimo ministerijos 
atstovas prof. M. Račkauskas. 

Ankštos patalpos jau nuo pirmų dienų trukdė muziejui tinkamai 
funkcionuoti ir atlikti užsibrėžtus uždavinius. Priešistorijos, istorijos ir 
meno skyriams užėmus savo kambarius, etnografijos skyriui iš karto 
pritrūko ploto, eksponatai buvo laikomi sandėlyje. O kol ekspozicijos 
nebuvo, visą skyriaus darbą P. Galaunė nukreipė medžiagai rinkti. 

Fondai buvo tvarkomi pagal P. Galaunės dar M. K. Čiurlionio 
galerijoje parengtą mokslinę eksponatų inventorinimo metodiką, kurią 
po keturiasdešimties metų deramai įvertino trečiasis po P. Galaunės 
M. K. Čiurlionio dailės muziejaus direktorius Petras Stauskas: „Mūsų 
fondai yra turtingi ir tvarkingi. Tai dar P. Galaunės nuopelnas [...]. 
Mokslinės metodikos pagrindus vėlgi dėjo profesorius P. Galaunė. 
Nuostabu, kad jo pasiūlyta metodika iki šių dienų mažai kuo pakito, 
vadinasi, tai buvo teisingas, giliai išstudijuotas metodas...“23 

Viena po kitos įrengiamos ekspozicijos. Geriausiai sutvarkytas ir 
anksčiausiai — 1937 m. vasario mėnesį — duris lankytojams atvėrė 
meno skyrius, kurio pagrindą sudarė dar M. K. Čiurlionio galerijoje 
eksponuoti kūriniai. 

Naujuose rūmuose eksponatų skaičius sparčiai augo, o darbuoto- 
jų kiekvienas skyrius turėjo labai mažai. Pavyzdžiui, 1937 m. meno 


22 Iš autorės pokalbio su 23 Žemaitytė A. Čia meno ir mano 155 

skyriuje, be P. Galaunės, dirbo laisvai samdomas muziejininkas S. Šau- 
lys ir meno kūrinių konservatorė M. Katiliūtė. P. Kulikauskas -atsimini- 
muose apie P. Galaunę vaizdžiai atkuria to meto muziejaus kasdienybę, 
į kurią žiūrėjo ir rimtu, ir kiek valiūkišku studento žvilgsniu: 

„Per būsimas ekspozicijų sales, kuriose dirbo naujai paskirti mu- 
ziejininkai, jis pereidavo beveik kasdien šelmiškai besišypsąs, lydimas 
skyriaus vedėjo, kažką projektavo, planavo, tardavosi [...]. Darbą mu- 
ziejuje mes traktavome rimtai, dirbome sąžiningai, ir niekad nešaudavo 
mintis simuliuoti, neateiti į darbą [...]. Viršininkų lyg ir nebijodavome, 
bet ateinančius darbo metu svečius (kolegas studentus) nuo viršininkų 
akių slėpdavome, kartais pasiūlydami lįsti į kraičkubilį, kad, gink die- 
ve, nepamatytų Galaunė...“24 

P. Galaunė jaunimą mėgo, suprato ir kiek galėdamas stengėsi jau- 
niems žmonėms padėti. Studentus išleisdavo į paskaitas, bet muzie- 
jaus darbą jie turėdavę atidirbti po darbo valandų. „P. Galaunė visada 
buvo demokratiškas, taktiškas, mandagus, bet iki familiarumo niekad 
neprieidavo. [...] Su P. Galaunė dirbti buvo smagu jau vien dėl to, kad 
niekad neturėjo jokių užkulisinių sumanymų ir nepakęsdavo netei- 
sybės...*25 

1937 m. pradėtos organizuoti archeologijos paminklams tirti eks- 
pedicijos, kurioms vadovavo priešistorijos skyriaus vedėjas archeolo- 
gas J. Puzinas. 

Anksčiau Lietuvoje archeologijos paminklus kasinėjo mėgėjai en- 
tuziastai. Vytauto Didžiojo kultūros muziejaus ekspedicijose pirmą kar- 
tą pradėti moksliniai tyrimai; eksponatai į muziejų patekdavo jau kon- 
servuoti, aprūpinti tikslia moksline metrika. „J. Puzinas buvo geras 
specialistas, mokėjo dirbti mokslinį-tiriamąjį darbą, jam buvo galima 
patikėti vadovavimą ekspedicijoms...“ Kartu su J. Puzinu į ekspedici- 
jas vykdavo muziejuje dirbę būsimi žymūs archeologai, Humanitarinių 
mokslų fakulteto studentai Pr. Kulikauskas (nuo 1936), o jam išvykus 
studijuoti į Vokietiją — R. Volkaitė (nuo 1938) bei muziejaus prepara- 
torius-konservatorius, Kauno meno mokyklos mokinys, ten studijavęs 
skulptūrą, P. Baleniūnas. 

Pradedamos paieškos lituanistinės archeologinės medžiagos, iš- 
vežtos į užsienį, užmezgami ryšiai su užsienio archeologais. 1937— 
1938 m. muziejus per Tartu universiteto archeologijos kabinetą gavo 
96 nuotraukas eksponatų, buvusių Leningrado, Karaliaučiaus, Berlyno, 
Londono muziejuose??, 

Greta archeologijos ekspedicijų P. Galaunės iniciatyva buvo pla- 
čiu mastu pradėtos organizuoti kompleksinės ekspedicijos liaudies meno 
ir buities objektams rinkti bei inventorinti. Jau tada muziejus tapo 

"turtingiausiu liaudies kultūros ir meno eksponatų kaupimo centru Lie- 
tuvoje?ė, 

Šios ekspedicijos trukdavo po du mėnesius. Kad surinktų daugiau 
eksponatų, dirbdavo pasidaliję į dvi grupes. Ekspedicijoms vadovau- 
davo A. Rūkštelė, K. Čerbulėnas, V. Kuprevičius, kaip piešėjai, braižy- 
tojai važiuodavo Meno mokyklos mokiniai V. Jurkūnas, B. Žekonis, K. 
Dambrauskas, K. Varnelis ir kt. Būdavo ne tik renkami eksponatai, bet 
ir fotograiuojamos, apmatuojamos sodybos, atskiri trobesiai, daromi 
brėžiniai?2?, 

Surinkta etnografinė medžiaga buvo laikinai sudedama Parodų 
aikštės paviljonuose, numatant, kaip sakyta, jai įrengti saugyklas ir 
ekspoziciją būsimajame Oro, arba Tėviškės, muziejuje. 

Įkurti tokį muziejų idėja brendo ne vienerius metus. Šis klausi- 
mas rūpėjo Valstybės archeologijos komisijai, ne kartą apie tai spau- 
doje kalbėjo Šiaulių „Aušros“ muziejaus vadovai, ypač tuo rūpinosi 
P. Galaunė. 1934 m. straipsnyje „Oro muziejai“ keldamas tokio muzie- 
jaus reikalingumą ir kaip gyvą sektiną pavyzdį nurodydamas Svedi- 
jos „Skanseną“, P. Galaunė su nuoskauda konstatavo, kad Lietuvoje 
Oro muziejaus idėja dar nepatraukė platesnių gyventojų sluoksnių. 
„Galima tiktai pasiguosti, kad šis darbas primetamas tik „nesugeban- 
tiems“ praktišką gyvenimą gyventi. Gerai bent tai, kad tų keistuolių, 
kuriems dar rūpi kultūros darbas, niekas balsiai nekeikia, kam jie savo 
idėjomis ir kitiems neduoda ramybės. Nors ir skursdami, bet kartą gi- 
musios savo idėjos nelaidokime. Giliai tikėdami, kad anksčiau ar vė- 
liau ją įkūnysime, dirbkime nors paruošiamąjį darbą...“30 

Jau pirmajame Kultūros muziejaus tarybos posėdyje P. Galaunė 
pabrėžė, kad būtina kuo greičiau steigti tokį muziejų, nes, Lietuvos 
kaimams sparčiai skirstantis į vienkiemius, baigia nykti senoviški, dar 
XVI a. pradėję formuotis kupetiniai, gatviniai kaimai, būdingi seni 
trobesiaiš!, 

Oro muziejaus kūrimo idėją rėmė ir Žemės ūkio rūmai. P. Ga- 
launė ypač gražiai prisimena Žemės ūkio rūmų vyriausiąjį architektą 
J. Svipą ir inžinierių J. Vaškelį, kurie „ėmėsi buities muziejaus reikalą 
sukonkretinti. Jų pastangomis buvo perkeltos ir pastatytos 3 senos bū- 
dingos klėtys, žemaitiškas numas ir uždaras tvartas su diendaržiu. Bu- 
vo norėta dar atgabenti čia aukštaitišką gyvenamąjį namą ir klojimą. 
1937 m. Parodų aikštėje jau stovėjo aštuoni liaudies architektūros ob- 
jektai...“32 Visus šiuos pastatus Žemės ūkio rūmai mielai sutiko per- 
leisti Kultūros muziejui. Reikėjo tik rasti Oro muziejui vietą. 

Universiteto Technikos fakulteto profesoriai pageidavo, kad mu- 
ziejus būtų įkurtas Botanikos sodo rajoness, Bet pasirodė, kad tas skly- 

P. 67—69, 33 Kuprevičius V. Min. veik.— P. 359, 


pas ankštas, išraižytas Pirmojo pasaulinio karo metų įtvirtinimais, "ap- 
statytas aplink namais, taigi muziejui netinkamas. Buvo siūlytas tam 
tikslui ir Vytauto parkas. Bet ir ten buvo per mažą ploto. Atmesta min- 
tis muziejų steigti ir prie Pažaislio, netoli kapinių — esą tokia rimties 
vieta nesiderinanti su muziejaus teritorijoje vyksiančiomis liaudies 
šventėmis. Iš principo Žemės ūkio ministerija buvo sutikusi perleisti 
pasirinktą vietą J. Basanavičiaus parke, bet užprotestavus privatiems 
asmenims, žemės ūkio ministras nebedavė prašomo sklypo?*. Visas nu- 
matytas vietas Kultūros muziejaus tarybos įgaliotas pirmiausia apžiū- 
rėdavo etnogralijos skyriaus vedėjas A. Rūkštelė. Taryba priėmė jo 
pasiūlymą steigti Oro muziejų Panemunės miške, kur tam tikslui būtų 
apie 40 ha ploto3, Tačiau ir šis projektas žlugo, kai reikalas buvo per- 
duotas Kultūros reikalų departamentui. Pasikartojo Kultūros paminklų 
apsaugos įstatymo projekto istorija: ,,Ne tik žemės perdavimo klausi- 
mas sustojo, bet ir visi su Tėviškės muziejum susiję reikalai apmi- 
rė...“99— rašoma Kultūros muziejaus metraštyje. 

Taigi aukštieji valdininkai tylėjo, o visuomenė spaudoje karštai 
ginčijosi, kur ir koks turi būti Tėviškės muziejus. „Ginčai truko iki Ta- 
rybų valdžios atkūrimo Lietuvoje. Buities muziejus taip ir nebuvo įkur- 
tas. 1941 m., vokiečiams okupavus Lietuvą, Žemės ūkio parodų aikštėje 
buvo sudeginti žemaičių numas, klėtys ir kiti trobesiai, taip pat parodų 
paviljonas su šešiais tūkstančiais etnografijos eksponatų...“37 Buvo pa- 
darytas didžiulis nuostolis ne tik muziejui, bet ir visai Lietuvos kul- 
tūrai, nes, kaip sakė P. Galaunė, su kiekvienu išnykstančiu paminklu iš- 
plėšiamas vienas tautos istorijos lapas... 

P. Galaunės ir jo bendražygių puoselėta idėja buvo įgyvendinta 
tik po trijų dešimtmečių, 1966 m., kai prie Rumšiškių devyniasdešimties 
hektarų plote buvo įkurtas LTSR liaudies buities muziejus — gyvas 
šaltinis tautos materialinei ir dvasinei kultūrai pažinti. P. Galaunė bu- 
vo šio muziejaus Mokslinės tarybos narys, 1966 m. rugsėjo 18 d. da- 
lyvavo jos pirmajame posėdyje, kuriame buvo svarstomas muziejaus 
programos projektas, apžiūrima muziejaus teritorija. Su juo ir vėliau 
dalijosi rūpesčiais ir konsultavosi buvęs mokinys, vėliau artimas bičiulis 
K. Čerbulėnas — vienas šio muziejaus ekspozicijos kūrėjų. 

Kultūros muziejuje buvo labai pasigendama parodų salės, o pa- 
rodų atsisakyti P. Galaunė nenorėjo — tai buvo paranku dailininkams 
ir pritraukdavo lankytojus, taigi populiarino muziejų ir ugdė visuomenės 
estetinį skonį. Rengiant parodas, kiekvieną kartą reikėdavo nuimti nuo- 
latines ekspozicijas. Tik M. K. Čiurlionio kūriniai ir lietuvių liaudies 
meno skyrius be pertraukos buvo prieinami lankytojams. Kartais per 
metus įvykdavo net keliolika parodų. Pavyzdžiui, 1938—1939 m. Kul- 

tūros muziejuje buvo surengta 13 parodų; paminėtinos Trečioji, Ketvir- 
toji, Penktoji rudens, vengrų dailės parodos, prancūzų moderniosios 
dailės, italų grafikos ir fotografijos, A. Varno jubiliejinė, žymaus tary- 
binio grafiko A. Kravčenkos medžio raižinių, TSRS fotograiijos paro- 
dos3š. Beveik visose parodose užsienio dailininkai padovanodavo mu- 
ziejui savo darbų (pvz., A. Kravčenka padovanojo medžio graviūrą 
„Stradivarijus savo dirbtuvėje“)39, ir pats P. Galaunė stengėsi iš visų 
parodų įgyti muziejui geriausius kūrinius, taip buvo kaupiamos ir 
turtinamos muziejaus kolekcijos. Plėtėsi muziejaus tarptautiniai ry- 
šiai — tam didelę reikšmę turėjo P. Galaunės straipsniai užsienio spau- 
doje bei rengiamos užsienyje parodos. Muziejus keitėsi su užsienio vals- 
tybėmis katalogais ir kitais leidiniais. Jis darėsi plačiai žinomas užsienio 
šalyse. Muziejuje lankėsi Vokietijos, Lenkijos, Latvijos universitetų 
mokslininkai, buvo atsiunčiami disertantai rinkti medžiagos moksli- 
niams darbams. 

P. Galaunė suprato, kad nacionalinė kultūra turi būti ugdoma ne 
uždarai, bet pasaulinės kultūros laimėjimų kontekste, kad tik plataus 
akiračio asmenybė gali būti geras specialistas, todėl išrūpindavo savo 
muziejaus darbuotojams komandiruotes į užsienio mokslines konieren- 
cijas. A. Rūkštelė 1937 m. rugpjūčio 30—nugsėjo 4 d. dalyvavo antraja- 
me moksliniame etnograių kongrese Liubeke, susipažino su Liubeko, 
Kopenhagos, Berlyno etnografijos muziejais, tų pačių metų rugpjūčio 
15—20 d. A. Puzinas buvo komandiruotas į pirmąjį Pabaltijo istorikų 
kongresą Rygoje, kur skaitė reieratą „Naujausi archeologinių tyrinėji- 
mų Lietuvoje duomenys“, o spalio mėnesį ta pačia tema referatą skaitė 
ketvirtajame vokiečių proistorikų kongrese Elbinge; čia būdamas, ap- 
lankė Marienburgo, Dancigo, Elbingo, Karaliaučiaus muziejus*?, 

Pats P. Galaunė kviečiamas apipavidalinti lietuvių dailės ekspozi- 
cijas tarptautinėse parodose. 1937 m. jis buvo pasaulinės Paryžiaus pa- 
rodos Lietuvos skyriaus komisijos pirmininkas. Skyriaus įrengimo rei- 
kalais vyko į Paryžių, grįžęs sutelkė dailininkus ekspozicijos apipavida- 
linimui: V. K. Jonynas parengė ekspozicijos projektą, patalpą puošė 
A. Galdiko triptikas, centre stovėjo didelė „Rūpintojėlio“ skulptūra. 
„Pastatyti rūpintojėlį, kaip daug kentėjusios tautos simbolį, be to, ro- 
dantį liaudies skulptūros populiarumą Lietuvoje, buvo mano idėja. Pa- 
gal buvusį muziejuje originalą skulptūrą nulipdė iš molio ir išliejo iš 
gipso J. Mikėnas, o iš medžio išdrožė V. Košuba“*!. Ekspozicija buvo 
apdovanota Didžiuoju prizu („Grand prix“)42. 1938 m. P. Galaunė api- 
pavidalino Drezdeno tarptautinės higienos parodos lietuvių skyrių, 
1939 m. kartu su architektu A. Šalkauskiu sukūrė Niujorko pasaulinės 
parodos Lietuvos paviljono ekspozicijos projektą, numatė, ką eksponuo- 


* Kuprevičius V. Min. veik— P. 368. K. Galaunienės 1975, geg. 12; 159 
38 Sovietų Sąjungos fotografijos 1981, vas. 10; 1983, kovo 23. 

paroda Vytauto Didžiojo kultūros 42 S-as M-nas. Pasaulinėje 

muziejaus salėse // Lietuvos žinios-——- Paryžiaus parodoje daug mūsų 

1938.— Birž. 10.— Nr. 129, eksponatų premijuota // Lietuvos 


* Kuprevičius V. Min. veik.— P. 361.  aidas.— 1937.— Lapkr. 30.—Nr. 545. 
*1 P. Galaunės atsiminimai, užrašyti 


ti, buvo konsultantas*3. 1932—1933 m. P. Galaunei buvo pasiūlyta įren- 
gti JAV Pitsburgo universitete lietuvišką auditoriją, bet jis-to pasiūly- 
mo atsisakė ir rekomendavo dailininką A. Gudaitį. 

Į muziejų dažnai kreipdavosi užsienio kolekcionieriai, siūlydami 
įsigyti turimų lietuvių autorių darbų. Pavyzdžiui, 1937 m. žymus Ber- 
lyno kolekcionierius dr. Liuder-Liuras (Lūder-Luhr), pasiūlė P. Galau- 
nei nupirkti už 1850 markių pas jį esančius penkiolika P. Kalpoko pa- 
veikslų ir atsiuntė jų fotonuotraukas, patvirtinančias darbų autentiš- 
kumą. Įdomi savikritiška paties P. Kalpoko nuomonė. Anot jo, 
Liuder-Liuras jo darbus įvertinęs per brangiai, P. Kalpokas pats nu- 
statė jų kainas litais ir kartu pridūrė, kad kai kurie paveikslai, pa- 
vyzdžiui, oticialūs portretai, yra menkesnės vertės ir jų galima atsisa- 
kyti. Bet P. Galaunė, suvokdamas pilnų kolekcijų vertę ir reikšmę meno 
raidos istorijai laiko perspektyvoje, nupirko visą neišdraskytą kolek- 
ciją, iš kurios galerija padovanojo P. Kalpokui „Motinos portretą“*4, 

P. Galaunė šalia kasdieninių muziejinių reikalų visą laiką dirbo 
muziejaus populiarinimo ir mokslinį-tiriamąjį darbą. Ragino ir kitus 
bendradarbius rašyti, analizuoti įvairias su muziejumi susijusias prob- 
Iemas. 

1937 m. išėjo P. Galaunės, V. Kairiūkčio ir V. Kuprevičiaus suda- 
rytas M. K. Čiurlionio kūrinių katalogas, 1938 m. muziejus išleido dvy- 
lika M. K. Čiurlionio kūrinių spalvotų reprodukcijų“? ir P. Galaunės 
redaguotą aštuonių autorių straipsnių apie M. K. Čiurlionį rinkinį „M. 
K. Čiurlionis“, kuriame analizuojama didžiojo menininko kūryba — ta- 
pyba, grafika, muzika, amžininkai dalijasi atsiminimais*?. 

P. Galaunės reiklumas muziejininkams Ibuvo gera mokykla, kaip 
reikia darbuotis savo krašto kultūrai. Čia jie gavo pirmuosius moksli- 
nio ir muziejinio darbo įgūdžius. Vadovo pavyzdys ugdė asmenybės 
bruožus — atsakomybės jausmą už savo darbą, žmogiškosios vertės 
pajutimą, kryptingai skatino savarankiškumą, formavo moksliniam dar- 
bui būtiną analitišką mąstymą, tyrinėjimo aistrą, mokė susikoncen- 
truoti siekiant užsibrėžto tikslo. 

Salia visos kitos veiklos Kultūros muziejui įstatymu buvo pavesta 
globoti ir koordinuoti kraštotyros muziejų darbą, skirstyti jiems kasme- 
tinę Svietimo ministerijos pašalpą. Rūpindamasis, kad vertingi ekspo- 
natai nebūtų išblaškyti ir nežūtų, patekę į nespecialistų rankas, P. Ga- 
launė siūlė kurti atskirų sričių kraštotyros muziejus. Pagal jo projek- 
tą Telšių muziejui priklausytų Žemaitija, Šiaulių „Aušros“ muziejui — 
Vidurio Lietuva, Panevėžio muziejui — Šiaurės Lietuva, Utenos ar Uk- 
mergės muziejui — Rytų Lietuva, Alytaus muziejui — Dzūkija, Mari- 
įjampolės (dab. Kapsuko) muziejui — Užnemunė ir Klaipėdos muzie- 

jui — Klaipėdos kraštas. P. Galaunės nuomone, vertingiausia medžiaga 
" turi būti telkiama didžiuosiuose muziejuose. 

Eiliniame Kultūros muziejaus tarybos posėdyje nieko nelaukiant 
buvo sudaryti kraštotyros muziejų vizitavimo maršrutai, Kultūros mu- 
ziejaus darbuotojai reguliariai teikė kraštotyros muziejams metodinę 
paramą, mokė tvarkyti, inventorinti eksponatus. 

1936 m., pradėjus veikti Vytauto Didžiojo kultūros muziejui, buvo 
panaikinta Valstybės archeologijos komisija. Jos funkcijas — tyrinėti 
kultūros paminklus, rūpintis jų apsauga perėmė Kultūros muziejus. 
P. Galaunė, pats dvyliką metų dirbęs Valstybės archeologijos komisijo- 
je, žinojo, koks sudėtingas tas darbas, suprato, ką reiškia rūpintis viso 
krašto paminklais, kai nėra išleisto jų apsaugos įstatymo, trūksta spe- 
cialistų ir t. t. 

Muziejus paveldėjo iš Valstybės archeologijos komisijos visą pa- 
minklų apsaugos dokumentaciją: senus planus, žemėlapius, paminklų 
sąrašus, kartoteką, kuriuose buvo užregistruoti net 3577 nekilnojami, 
daugiausia archeologijos ir architektūros paminklai. Juos suregistruoti 
padėjo provincijos inteligentija: mokytojai, kultūrtechnikai, matininkai, 
valsčių tarnautojai. Kaip rodė muziejui atitekusi kartoteka, į šį darbą 
buvo pritraukti net 582 asmenys*š. 

Nors pirmuosiuose muziejaus tarybos posėdžiuose P. Galaunė 
kalbėjo, kad reikia atstatyti ryšį su buvusiais Valstybės archeologijos 
komisijos nariais*?, bet jam buvo aišku, kad vien su visuomenininkų pa- 
galba neišsivers, kad prie muziejaus reikia steigti senovės paminklų 
apsaugos skyrių. Dar dirbdamas Valstybės archeologijos komisijoje, jis 
buvo parengęs tokios įstaigos projektą, tačiau Švietimo ministerija, pa- 
kartotinai pasiūlius realizuoti jį, atsakė, kad „šiuo metu nemato reikalo 
keisti Kultūros muziejaus struktūrą“*?, 

Vis dėlto muziejaus direktorius išrūpino kultūros paminklų ap- 
saugai tris etatus: nuo 1936 m. rudens, be kultūros paminklų konserva- 
toriaus V. Pryšmanto, muziejuje dar dirbo paminklų registratoriai 
V. Ramanauskas ir G. Steikūnienė bei laisvai samdomas muziejininko 
padėjėjas B. Lukoševičius. 1938 m. vietoj V. Pryšmanto pradėjo dirbti 
V. K. Jonynas. 1939 m.— laisvai samdomas muziejininkas P. Kuli- 
kauskas. 

„Kai atėjo paminklų konservatoriumi dirbti Jonynas, darbas pagy- 
vėjo... Jis mažai sėdėjo Kaune, važinėjo tikrindamas paminklų būklę, 
grįžęs reieruodavo, aptardavome padėtį. Kai kuriuos klausimus jis 
spręsdavo pats vietoje“*!,— prisimena P. Galaunė. 

Iš tiesų V. K. Jonynas su visa jauna energija įsitraukė į paminklų 
apsaugos darbą. Buvo stengiamasi užkirsti kelią paminklų žalojimui ir 
naikinimui, apie kuriuos muziejus ne visada greit sužinodavo: Tad mu- 
ziejaus vadovybė kvietė provincijos muziejus prisidėti prie kultūros pa- 
minklų apsaugos, nuolatos pranešinėti apie žalojamus paminklus, pa- 
tikslinti jiems nusiųstus paminklų sąrašus. Pagal tuos sąrašus Kultū- 
ros muziejus sudarė apskričių žemėlapius su pažymėtais juose pa- 
minklais?2, 1938 m. Kultūros muziejaus vadovybė pasiekė, kad būtų 
pakeistas žemės mokesčio įstatymas: žemės plotas, kurį užima arche- 
ologijos paminklas ir kurį uždrausta naudoti ūkio reikalams, buvo at- 
leistas nuo mokesčio“s. Iš Žemės reformos departamento Kultūros mu- 
ziejus savo žinion perėmė Norkūnų (Šakių raj.), Apuolės (Skuodo 
raj.) ir Seredžiaus (Jurbarko raj.) piliakalnius“*. 

Tvarkant miestelius, buvo remontuojami arba nugriaunami seni 
pastatai. V. K. Jonynui pasiūlius, Kultūros muziejaus vadovybė kreipėsi 
į Vyriausiąją statybos ir sauskelių inspekciją prašydama, kad be mu-- 
ziejaus sutikimo nebūtų duodamas leidimas tokius pastatus griauti, ir 
pasiekė, kad apie tai būtų informuotos visų apskričių ir miestų statybos 
komisijos*. Daug architektūros paminklų, dar Valstybės archeologijos 
komisijos įtrauktų į sąrašus, nebuvo apmatuoti ir neturėjo visos doku- 
mentacijos. Muziejus irgi negalėjo to padaryti vien savo jėgomis. Tad 
buvo susitarta su Žemės ūkio ministerija, kad matininkai ir kultūrtech- 
nikai, vasaros darbų metu radę paminklus, juos apmatuotų, parengtų 
brėžinius ir situacijos planus; per apygardų žemės tvarkytojus jiems 
buvo išsiuntinėti paminklų sąrašais“, 

1938 m. muziejaus rūpesčiu buvo pradėta konservuoti Gelgaudų 
pilis, aptvarkytos Raudonės ir Kauno pilys, remontuojamos Kauno šv. 
Mikalojaus ir šv. Trejybės bažnyčios. Neleista nugriauti medinių Už- 
venčio ir Rumšiškių bažnyčių, medinės Radviliškio varpinės, apmatuota 
Sasnavos bažnyčia*s. 1938 m. muziejaus taryba patvirtino P. Galaunės 
parengtą Kultūros paminklų apsaugos įstatymo projektą ir nusiuntė 
Svietimo ministerijai tvirtinti, bet laikas bėgo, o įstatymas vis nebuvo 
patvirtintas, Muziejui teko imtis švietėjiško darbo. P. Galaunė parengė 
ciklą paskaitų, kurios buvo skaitomos muziejaus auditorijoje; muzie- 
jaus tarybai pritariant, buvo numatyta leisti brošiūras, plakatus, rū- 
pinamasi, kad įvairios organizacijos į savo rengiamų kursų programas 
įtrauktų paskaitas apie senovės paminklų apsaugą. 

P. Galaunė straipsniuose, interviu žurnalistams ne kartą kalbėjo 
apie nekilnojamų kultūros paminklų reikšmę, būtinumą juos išsaugoti, 
apie būtinumą išleisti kultūros paminklų apsaugos įstatymą“?, 

Naujo karo grėsmės akivaizdoje kultūros paminklų apsauga kėlė 
nerimą pažangiajai daugelio šalių visuomenei. Gyvą atgarsį ir Lietu- 
voje turėjo įžymaus rusų dailininko Nikolajaus Rericho iškelta kultū- 
ros paminklų apsaugos idėja, žinoma Rericho pakto vardu. P. Galaunė 
priklausė Rericho draugijai. Kartu su septyniasdešimt Lietuvos mokslo, 
meno, visuomenės autoritetų jis pasirašė platų memorandumą, kuris 
1936 m. gruodžio 4 d. buvo įteiktas Užsienio reikalų ministerijai. Jame 
buvo reikalaujama, kad kultūros paminklams apsaugoti būtų imtasi 
iniciatyvos ratifikuoti Rericho paktą Pabaltijyje. 

1939 m. Europos politinė padėtis pranašavo artėjantį karą, pro- 
vokuojamą hitlerinės Vokietijos. Kaip tamsi grėsmė kėlė galvą vokiš- 
kasis fašizmas. Lietuva neteko Klaipėdos krašto. Kiekvieną dieną Kau- 
no gatvėse laikraščių pardavėjai šūkavo sensacingas straipsnių an- 
traštes. 

P. Galaunė 1939 m. vasarą, nutraukęs savo atostogas, ėmė rūpin- 
tis, kaip apsaugoti muziejaus turtus karo atveju. Pirmiausia buvo kreip- 
tasi į kariuomenės štabą su prašymu paskirti muziejui kurį nors fortą 
brangiems eksponatams karo atveju paslėpti. Štabas pasiūlęs už pen- 
kiolikos kilometrų nuo Kauno esantį blindažą, vėliau tą pasiūlymą at- 
šaukęs. P. Galaunė tarėsi su Lietuvos banku. Banko direkcija pažadė- 
jo muziejui suteikti keturių kvadratinių metrų plotą Biržų ir Utenos 
bankų seifuose, tačiau vėliau ir to plano atsisakyta. Buvo kilusi mintis 
kaip saugyklą panaudoti muziejaus katilinę, bet apie tai sužinojusi Už- 
sienio reikalų ministerija pareiškė protestuosianti prieš tokius veiksmus, 
nes eksponatų slėpimas galėtų sukelti tarp gyventojų paniką“?, 

1939 m. rudenį Tarybų Sąjungai grąžinus Lietuvai Vilnių, P. Ga- 
launės vadovaujamam muziejui prisidėjo didelis darbas — atsakomybė 
už Vilniaus miesto ir krašto kultūros paminklus. Tai buvo darbas ne 
vieno ar kelių žmonių jėgoms. P. Galaunė vėl kreipėsi į vyriausybę su 
raginimu išleisti senovės paminklų apsaugos įstatymą ir gavo pažadą, 
kad „kiek galima, šis reikalas bus paskubintas““!. Pergyvenęs dvi re- 
voliucijas, karą, P. Galaunė žinojo, kad, keičiantis socialinėms, politi- 
nėms sąlygoms, neišvengiama sumaišties, pasimetimo, iškyla pažiūrų 
skirtumų, ne visada motyvuotų aistrų. Šie dalykai buvo būdingi ir Vil- 
niaus lietuvių bei lenkų santykiams. Daug lenkų iš Vilniaus traukėsi, 
buvo aišku, kad su jais į užsienį gali išplaukti ne viena su Vilniaus is- 
torija ir kultūra suaugusi meno vertybė. 

Sunku suprasti priežastis, dėl ko Švietimo ministerija ir toliau ty- 
lėjo, nesiskubindama patvirtinti kultūros paminklų apsaugos įstatymą. 
Atrodo, muziejus galėjo sugniužti po tokios didžiulės atsakomybės ir 
neaprėpiamai -didelio darbo našta. Bet P. Galaunė ir jo ištikimi „kovos 

draugai“ — muziejaus taryba — jau ne vienerius metus dirbo, galima 

sakyti, savo iniciatyva, žinodami, kad iš šalies niekas neskuba padėti. 
Tad vos pasiekė žinia, kad Vilnius atgautas, P. Galaunė skubiai sukvietė 
tarybos posėdį apsvarstyti, kaip, kokiais būdais perimti Vilniaus krašto 
senovės paminklų konservavimo įstaigos dokumentaciją, kaip turėtų 
būti tvarkomi Vilniaus muziejai, restauruojami paminklai. Posėdyje nu- 
tarta kuo skubiausiai patiems vykti į Vilnių, „vietoje susipažinti su 
visais muziejais bei atskirais rinkiniais ir imtis visų galimų priemonių 
šiam turtui apsaugoti“9?, 

Pirmiausia į Vilnių buvo komandiruotas P. Karazija. Grįžęs iš 
sostinės, jis referavo muziejaus tarybai apie atgautą dalį buvusios Vil- 
niaus senovės paminklų konservavimo įstaigos archyvo. 

Muziejaus taryba — P. Galaunė, P. Karazija, J. Puzinas, A. Rūkš- 
telė, V. K. Jonynas ir V. Kuprevičius (sekretorius) rinkdavosi kiekvie- 
ną savaitę, nes teko spręsti daugybę naujai iškylančių problemų. Štai 
1939 m. gruodžio 27 d. posėdyje buvo priimtas V. K. Jonyno pasiūly- 
mas — remiantis Kultūros muziejaus įstatymo 14 paragraifu, kuriuo mu- 
ziejui pavedama kontroliuoti išvežamas iš Lietuvos meno vertybes, 
susitarti su Prekybos departamentu, kad muitinės pareigūnai be spe- 
cialaus Kultūros muziejaus leidimo neleistų išvežti į užsienį kultūros 
paminklų9?. Taip ir padaryta. Dailės kūriniams peržiūrėti suorganizuo- 
jama komisija (P. Galaunė, V. K. Jonynas ir A. Rūkštelė). Taip pat 
tame pačiame posėdyje aptarti Vilniaus architektūros paminklų restau- 
ravimo klausimai. Gedimino kalno bokšte, Trakų pilyje jau keletą me- 
tų vyko konservavimo darbai, kuriems vadovavo inžinierius J. Borovskis. 
Po kai kurių koniliktų su Vilniaus miesto savivaldybe, kuri iš pradžių 
nenorėjo pripažinti muziejaus tarybos autoriteto, visų restauravimo bei 
konservavimo darbų projektai būdavo pristatomi tvirtinti muziejaus 
tarybai. Tariantis su J. Borovskiu, buvo sudarytas grandiozdinis darbų 
Gedimino kalne planas: nukasti XIX a. supiltą pylimą, atstatyti seno- 
vinį įvažiavimą į kalną, bokšto viduje sutvarkyti laiptus ir t. t. Visus 
šiuos darbus atliekant, specialistai privalėjo tirti kultūrinius sluoks- 
nius, konservuoti atkastus mūrus ir radinius. Be to, nutarta baigti res- 
tauruoti Bernardinų bažnyčią ir baigti konservuoti Trakų pilies repre- 
zentacinės salės žvaigždinius skliautus, nedelsiant apmatuoti visus 
Vilniaus architektūros paminklus, nes, P. Galaunės nuomone, „šiais 
nuolatinių ir pastatams labai pavojingų karų metu greit gali būti 
sunaikinti gausūs Vilniaus meno paminklai ir tuo padaryta nepataiso- 
ma žala““*, Iš tiesų tai buvo pranašiški žodžiai — per Antrąjį pasauli- 
nį karą buvo išgriauti ištisi Vilniaus senamiesčio kvartalai. Taip pat 

P. Galaunei kėlė rūpestį likimas Vilniaus krašto dvarų, kurių savininkai 
pasitraukė į Lenkiją. Buvo numatyta vasarą pradėti juos inventorinti 
ir apmatuoti“s, 


1940 m., atkūrus Lietuvoje Tarybų valdžią, atverčiamas naujas 
istorijos lapas — naujais pagrindais tvarkomas ne tik krašto politinis, 
socialinis, ekonominis, bet ir kultūrinis gyvenimas. 1940 m. liepos 25 d. 
išleistas kultūros paminklų apsaugos įstatymas“, netrukus paskelbti 
Kultūros paminklų apsaugos įsakymas“? ir „Taisyklės kultūros pamin- 
klų apsaugai vystyti“ėė sudarė aiškų teisinį pagrindą respublikos kultū- 
ros paminklams apsaugoti ir įgyvendinti tą apsaugą praktiškai. ,„Ne- 
delsiant pirmą kartą Lietuvoje buvo pravesta meno bei kultūros pa- 
minklų registracija““?,— rašė P. Galaunė. 

Prie Vytauto Didžiojo kultūros muziejaus įkuriama Kultūros pa- 
minklų apsaugos įstaiga. Kurį laiką jai vadovavo Č. Liutikas, vėliau — 
V. K. Jonynas. Atskirus darbo batus tvarkė specialistai: archeologijos 
paminklais rūpinosi P. Kulikauskas, architektūros — inžinierius B. Luko- 
ševičius, dailės — H. Kairiūkštytė-Jacinienė, įstaigos sekretoriaus parei- 
gas ėjo A. Nezabitauskas. Jie vizitavo paminklus, tikrino, pildė moksli- 
nes kartotekas. 

Nacionalizavus dvarus, nemaža dalis juose buvusių kultūros ir 
meno turtų atsidūrė įvairaus protilio Lietuvos muziejuose. 1941 m. va- 
sario 16 d. P. Galaunė buvo pakviestas dalyvauti Švietimo liaudies ko- 
misariato pasitarime muziejų ir kultūros paminklų apsaugos reikalais. 

Pasitarime prieita prie išvados, jog Kaune turi būti keturi muzie- 
jai: 1. Kauno valstybinis kultūros muziejus; 2. Dailės muziejus; 3: Re- 
voliucijos muziejus; 4. Karinis-istorinis muziejus. Be to, * numatyta 
įsteigti du dvarų kultūros, buities muziejus. Vieną jų buvo manoma 
įkurti Tytuvėnų dvare, kitą Apytalaukio dvaro rūmuose. Į tuos dvarus. 
jau buvo pradėta gabenti ir eksponatus, bet visus sumanymus sutruk- 
dė prasidėjęs karas??, 

Dailės gyvenimui respublikoje pagerinti Švietimo ministerijos Kul- 
tūros reikalų departamente buvo sudaryta Dailės taryba, į kurios sudė- 
tį įėjo ir P. Galaunė"!. 1940 m. rudenį pradėta ruoštis Meno dekadai 
Maskvoje??, 

P. Galaunės vadovaujamas muziejus meapleido ir mokslinio-tiria- 
mojo darbo. 1941 m. pradžioje buvo išleistas mokslinių straipsnių rin- 
kinys „Vytauto Didžiojo kultūros muziejaus metraštis“. Muziejaus dar- 
buotojai R. Jablonskytė, P. Kulikauskas, P. Karazija, K. Čerbulėnas, 
J. Puzinas, A. Rūkštelė ir pakviesti iš šalies istorikas Z. Ivinskis bei 
architektas J. Borovskis publikavo jame straipsnius archeologijos, archi- 

tektūros, liaudies meno, knygos meno, muziejininkystės ir. kitais klausi- 
mais. Leidinyje buvo išspausdintas ir P. Galaunės straipsnis „Lietuvos 
knygos meno raidos metmenys XVI-XVII amžiuose“. Išsamią muzie- 
jaus 1936—1939 m. darbo apžvalgą parengė V. Kuprevičius“. 

P. Galaunė kaip visuomet įsitraukė į intensyvų intelektualinį gy- 
venimą, vykusį už muziejaus sienų. 1940 m. rugpjūčio mėnesį jis kartu 
su universiteto profesoriais M. ir V. Biržiškomis, B. Sruoga, V. Krėve- 
Mickevičiumi, I. Jonynu ir kitais įsteigė Lietuvos TSR aukštųjų mokyk- 
1; mokslo darbuotojų draugiją, kurios tikslas buvo jungti Lietuvos 
aukštųjų mokyklų mokslo personalą“, padėti jam gilinti savo mokslinį 
pasirengimą, specialybės žinias, kad galėtų aktyviai prisidėti prie kraš- 
to kultūros lygio kėlimo. 

1941 m. birželio 22 d. prasidėjo karas tarp Tarybų Sąjungos ir 
fašistinės Vokietijos. Jau pirmomis dienomis Lietuva buvo okupuota. 
Vokiečiai, ikaip ir Pirmojo pasaulinio karo metu, apiplėšinėjo ir vežė į 
Reichą kultūros vertybes. P. Galaunė labai sielojosi dėl muziejaus liki- 
mo. Visi muziejaus darbuotojai gyveno įelektrintoje atmosferoje, neži- 
nodami, ką nauja diena atneš. Okupantai sauvaliavo. Viena po kitos 
buvo uždaromos ekspozicijos. Vieną dieną okupantai pareikalavo iš mu- 
ziejaus meno kūrinių kaip dovanos aukštam pareigūnui į Rygą pasiųsti. 
Turėjo būti išduoti A. Žmuidzinavičiaus „Nemuno augintiniai“ ir „Šie- 
no kupetos pamario pievose“, J. Mackevičiaus „Gatvelė“, J. Šileikos 
„Marytės darželis“, Z. Petravičiaus „Peizažas“, J. Buračo „Medvėgalio 
piliakalnis“ — vieni geriausių šių dailininkų darbų“. Rizikuojant užsi- 
traukti okupacinės valdžios nemalonę, P. Galaunei su bendradarbiais 
pavyko A. Žmuidzinavičiaus paveikslus pakeisti kitais. Vėliau dar su- 
grįžo „Medvėgalio piliakalnis“ ir „„Marytės darželis“, kurį gerokai ap- 
naikintą nupirko iš nežinomo asmens A. Žmuidzinavičius ir 1959 m. 
padovanojo muziejui. Į muziejų vokiečiai ateidavo įvairiais tikslais. 
P. Galaunės prisiminimuose papasakota istorija, kaip gestapininkas, 
atėjęs fotografuoti liaudies skulptūras, pamatė sandėlio kampe Žydų 
etnografinio muziejaus turtą ir pranešė apie jį štabui. Turtas priklausė 
žydų bendruomenei, ir iki 1940 m. mažai apie jį žinota, nes bendruome- 
nė nepalaikė ryšių su kitais muziejais, net neatsakydavo į Kultūros mu- 
ziejaus, koordinavusio šio pobūdžio įstaigų darbą, raštus. Tik 1941 m., 
vokiečių nacistams okupavus Kauną, Kultūros muziejus gavo prane- 
šimą, kad Rotušės aikštės vieno namo kieme esąs kažkoks žydų muzie- 
jus, kuriame ėmę šeimininkauti „piliečiai iš gatvės“"6. P. Galaunė sku- 
biai reagavęs į tokį pranešimą, su bendradarbiais nuvykęs į nurodytą 
vietą ir radęs nedidelę patalpą išdaužytais langais, kurioje buvo su-' 
rinkta ikonograiinė medžiaga: sinagogų fotografijos, žymesnių rabinų 

portretai, sidabriniai kulto apeigų reikmenys ir gana gausi archyvinė 

"medžiaga hebrajų kalba. Viskas skubiai buvo atgabenta į Kultūros mu- 
ziejų. Po kurio laiko į tuos rinkinius pareiškė pretenzijas Rozenbergo 
štabas — jo parcigūnai nežinia kur išgabeno visą archyvinę medžiagą 
ir kai kuriuos kulto reikmenis, o muziejaus vadovybei pagrasino, kam 
ji slepianti „žydų turtą“. Kartu buvo paimta dviejų žydų deponuota 
muziejuje numizmatika ir — kad ir kaip skaudu buvo P. Galaunei — 
jam artimo XXVII knygos bičiulių draugijos nario, juristo Viktoro Cim- 
kausko ekslibrisų rinkinys bei dalis vertingos jo bibliotekos, kurią pats 
P. Galaunė buvo padėjęs pergabenti į muziejų“7?. 

Muziejininkai savo darbu narsiai priešinosi viską niokojančiai 
karo mašinai. P. Galaunė ir tokiu metu stengėsi rūpintis kultūros pa- 
minklais, kad jie nežūtų be pėdsako, kad darbas nesustotų, net ekspe- 
dicijų stengėsi nenutraukti. 1942 m. priešistorijos skyriaus vedėjas 
P. Kulikauskas (tas pareigas pradėjo eiti 1941 m., J. Puzinui išvykus į 
Vilnių) kartu su archeologu P. Tarasenka apžiūrėjo Panevėžio apylin- 
kių archeologijos paminklus, kasinėjo Raginėnų piliakalnį". R. Riman- 
tienė, P. Baleniūnas, braižytoja studentė D. Galaunytė, neturėdami kito- 
kių susisiekimo priemonių, dviračiais apvažinėjo Kauno apylinkių ak- 
mens ir žalvario amžių archeologijos paminklus, kasinėjo Samantonių 
(Širvintų raj.) žalvario amžiaus gyvenvietę“. 

1942 m. buvo atgaivinta Kultūros paminklų apsaugos įstaiga, 
kurioje dirbo A. Nezabitauskas, P. Tarasenka. P. Galaunė sudarė Kul- 
tūros paminklų apsaugos tarybą, į kurią įėjo K. Jablonskis, I. Končius, 
J. Puzinas, A. Šalkauskis. 1942 m. gegužės 9 d. taryba svarstė kultū- 
ros paminklų apsaugos įstatymo projektą ir paminklų inventarizavimo 
taisykles. Bet įstatymo okupacinė valdžia neišleido, nes tai prieštara- 
vo jos interesams, ir darbas buvo paraližuotas. 

Muziejus, P. Galaunės žodžiais tariant, vegetavo. Netikrumas 
dėl rytojaus, pavojaus atmosfera ir įtampa lydėjo kiekvieną žingsnį. 
Kai kurie muziejaus darbuotojai, kaip ir daugelis Kauno gyventojų, 
bijodami, kad, artėjant Raudonajai Armijai, vokiečiai dar laikysis kai- 
riajame Nemuno krante ir Kaunas atsidurs kryžminėje ugnyje, iš mies- 
to pasitraukė, kiti visuotinės suirutės metu ne visada ateidavo į darbą. 
Muziejuje teliko P. Galaunė, P. Karazija, konservatorius P. Baleniū- 
nas ir salių prižiūrėtojai J. Volskis ir J. Navickis. P. Galaunė prisimena, 
kad konservatorius P. Baleniūnas paskutinėmis vokiečių laikymosi die- 
nomis beveik dieną naktį budėjo muziejuje (P. Galaunė, susižeidęs ko- 
ją ir ranką, kasdien į muziejų ateiti negalėdavęs). Liepos 29 d. atėję į 
muziejų du vokiečių valdininkai iškvietė telefonu direktorių „ateiti į 
muziejų svarbiu reikalu“. 

„Tarybinei artilerijai retkarčiais apšaudant Kauno aerodromą; iš- 
tuštėjusių gatvių namų pasieniais šiaip taip pasiekiau muziejų. Čia 
prisistatė tiedu Gebietskomisariato valdininkai. | 

— Kodėl neevakuotas muziejus? 

— Evakuoti nebuvo iš niekur jokio paliepimo. 

— Koks turtas saugomas muziejuje? 

Trumpai apibūdinau keturis muziejaus skyrius. 

— Kuriame tų skyrių ir kokie eksponatai laikomi brangiausiais? 

— Skyriai tvarkosi autonomiškai, aš esu tiktai administratorius. 
Skyrių vedėjai pasišalino, ir apie jų žinioje esamų eksponatų vertę 
nieko negaliu pasakyti“*?,— atsakęs P. Galaunė. 

Vokiečiams teko patiems rinktis eksponatus. Kažkodėl jie nusižiū- 
rėjo archeologijos rinkinius ir pareikalavo per vieną dieną vertingiau- 
sius supakuoti evakuacijai. Išvežimui eksponatus ruošė P. Baleniūnas, 
Susidarė didelė sandariai užkalta dėžė. Kai liepos 30 d. vokiečiai atė- 
jo jos pasiimti, į muziejų negalėjo patekti — konservatorius užrakino 
visas duris ir jų neįleido. Tik vėliau paaiškėjo, kokie „eksponatai“ buvo 
skirti vokiečiams — dėžė buvo prikrauta plytgalių, gipsinių formų lau- 
žo ir kt. „Žinoma, tokių „eksponatų“ paruošimas evakuacijai buvo žaidi- 
mas st ugnimi. Jeigu vokiečiai Kaune būtų išsilaikę ilgiau ir būtų su- 
manę patikrinti dėžės turinį, aišku, man būtų tekę atsakyti savo gal- 
va“š!.— rašė vėliau P. Galaunė. 

Artėjant frontui, muziejaus direktorių vis labiau neramino mu- 
ziejaus likimas. Todėl 1944 m. vasarą P. Galaunė išsirūpino Valstybės 
banke seifą, į kurį sudėjo M. K. Čiurlionio ir vertingiausius kitų lie- 
tuvių dailininkų darbus bei 16 000 negatyvų??. ,Kai banke buvo gautas 
seifas, liaudies meno negatyvai buvo sukrauti į tvirtą kraitinę skrynią. 
Kiti meno dalykai — M. K. Čiurlionio „Zodiako ženklų“ ciklas, keletas 
M. K. Čiurlionio mažo formato piešinių popieriuje, Rubenso „Nukry- 
žiuotasis“ buvo sustatyti ant tos skrynios, dar kiti eksponatai — prie 
seifo sienų. Visus meno kūrinius sudėti seife padėjo dailininkai V. Kai- 
riūkštis ir V. Ratas-Rataiskis. Vokiečiai nežinojo, kad į banko seilą de- 
damos muziejaus vertybės. Tuo rūpinosi muziejaus ir banko tarnauto- 
jai lietuviai“83, 

Didelę žalą muziejui padarė atsitraukdami vokiečiai. Jie sus- 
progdino greta muziejaus stovėjusį elektrinės pastatą. „Tuo būdu iš- 
sipildė mano „pranašiškas“ spėjimas, kad muziejaus negalima statyti 
greta elektrinės [...]. Sprogimas buvo toks stiprus, kad muziejaus pas- 
tatas liko be langų, be daugelio durų, buvo sugadintas centrinis šildy- 
mas, sudaužyti viršutinio apšvietimo stiklai, pats pastatas pajudintas 
iš pamatų ir dėl to sienos keliose vietose plyšo. [...] Į muziejų galėjai 


168 “V Galdunė P. Muziejininko novelės.— 
V., 1967.— P. 127—128. 
8 Ten pat.— P. 129. 

valst. M. K. Čiurlionio dailės 
muziejaus istorijos puslapiai, 
(Rankraštis).— P. Galaunės archyvas. 

įeiti pro kur tiktai nori“**,— piešia šiurpią muziejaus padėtį pirmomis 
dienomis po karo P. Galaunė. 

1944 m. rugpjūčio 1 d. į Kauną įžengė Raudonoji Armija. Skubiai 
buvo pradėtos gydyti muziejui padarytos žaizdos. Didelių viso pen- 
keto — P. Galaunės, P. Karazijos, P. Baleniūno, J. Volskio ir J. Na- 
vickio — pastangų dėka pasisekė išsaugoti visą muziejaus turtą. Ne- 
trukus direktorius pradėjo rūpintis pastato remontu. Ne vienerius me- 
tus teko šalinti tos baisios avarijos pasekmes, kol buvo prieita prie mu- 
ziejaus ekspozicijų atkūrimo. 

Daug rūpesčių turėta dėl banko seife saugomų eksponatų likimo. 
Į seifą patekti muziejininkai negalėjo, nes atsitraukdami hitlerininkai 
išsivežė jo raktus. 1946 m. pavasarį Kaune įvykęs didelis potvynis už- 
liejo seifo patalpas. Visas M. K. Čiurlionio „Zodiako ženklų“ ciklas ir 
fotonegatyvai atsidūrė vandeny. Atidarius seifą paaiškėjo, kad vienas 
kitas „Zodiako ženklų“ paveikslas nukentėjęs, dalis negatyvų apga- 
dinta. Visą muziejaus kolektyvą direktorius mobilizavo valyti ekspona- 
tus, plauti apgadintus negatyvus. 

Pirmieji penkeri pokario metai, kuriais P. Galaunė vadovavo Vals- 
tybiniam kultūros muziejui, buvo kupini įtempto darbo: reikėjo atstaty- 
ti apgriautus rūmus, inventorinti 1940 m. iš nacionalizuotų dvarų įgy- 
tas kultūros vertybes, atnaujinti ekspozicijas. P. Galaunė įsitraukia ir į 
platesnę visuomeninę-kultūrinę veiklą. 1944 m. rugsėjo 23 d. jis daly- 
vauja Pirmajame architektų pasitarime, kuriame buvo svarstomos ar- 
chitektūros nacionalinio stiliaus problemos, 1945 m. pradžioje Liau- 
dies švietimo komisariatas paskiria jį Muziejų ir kultūros paminklų ap- 
saugos komisijos nariu“, tų pačių metų vasarą kraštotyros muziejų 
darbuotojų dviejų savaičių kursuose jis skaito paskaitas apie muziejų 
ekspozicijas ir parodų rengimąšs ir dalyvauja kaip ekspertas „nustatant 
apsaugos priemones Pažaislio vienuolyno freskoms ir skulptūrai“, 
nuo tų pačių metų rudens, kaip Vilniaus valstybinio dailės muziejaus 
Mokslinės tarybos narys, dalyvauja pasitarimuose sprendžiant reikš- 
mingus šio muziejaus darbo klausimus. 1956 m., organizuojant Le- 
ningrado etnografijos muziejuje Pabaltijo respublikų liaudies kūrybos 
pavyzdžių parodą, P. Galaunė kartu su Kultūros ministerijos atstovais, 
muziejininkais ir etnografais P. Gudynu, A. Mikėnaite, M. Glemžaite, 
V. Miliumi ir kt. įeina į Lietuvos ekspozicijos rengimo komisiją, atrinki- 
nėja parodai eksponatus ir iliustracinę medžiagą, rašo paaiškinamuo- 
sius tekstus?š, 

Karo ir pirmieji pokaro metai P. Galaunę palietė skaudžiais prara- 
dimais. Dukrą Dalią, studentę filologę, karo audros nubloškė į Vaka- 
rus. 1947 m. lapkričio 2 d. greitąja džiova mirė sūnus Dievainis, Vil- 

Muziejų skyriaus 1945, rugp. 1 


12. P. Galaunė 


niaus universiteto trečio kurso studentas medikas, talentingas, linkęs į“ 
meną, paskutinė Galaunių giminės lietuviškosios atšakos atžalas“, 

1949 m. kovo 24 d. P. Galaunė pasitraukė iš savo įkurto ir išug- 
dyto muziejaus direktoriaus pareigų“?. 1949—1955 m. jis dėsto Vilniaus 
universitete ir Valstybiniame dailės institute. 1955 m. vasario 15 d.— 
1957 m. vasario 1 d. vėl trumpai dirba Kauno M. K. Čiurlionio dailės 
muziejuje liaudies meno skyriaus moksliniu bendradarbiu. Ir iš muzie- 
jaus išėjęs, jis liko muziejaus išplėstinės mokslinės tarybos narys ir 
nuolatinis konsultantas daugeliu muziejaus reikalų, ypač kai būdavo 
svarstomi opūs M. K. Čiurlionio kūrinių apsaugos, restauravimo klau- 
simai. Be jo nuomonės neapsieita ir statant M. K. Čiurlionio galeriją. 
1973 m. jis — komisijos, turėjusios pertvarkyti M, K. Čiurlionio kūrinių 
ekspoziciją, narys, 1975 m., rengiantis iškilmingai paminėti M. K. Čiur- 
lionio 100-ąsias metines, P. Galaunė įėjo į jubiliejinę komisiją (siūlė 
išleisti atskiru leidiniu M. K. Čiurlionio grafikos darbus ir įsteigti jo 
vardo premiją geriausiems liaudies meistrų kūriniams premijuoti); pa- 
rengė jubiliejinei mokslinei M. K. Čiurlionio konferencijai pranešimą 
„M. K. Čiurlionio dailės palikimo tvarkymas 1911—1949 m.“ 

Didelė erudicija, tvirti principai, pasišventimas darbui žymėjo 
P. Galaunės, kaip muziejininko, asmenybę. Apmąstydamas savo, kaip 
muziejininko, kelią, jis yra pasakęs: „Džiaugiuosi ir didžiuojuosi, kad 
sunkiausiais laikais net 25 metus man teko visokiais būdais rūpintis 
M. K. Čiurlionio, kitų lietuvių dailininkų bei liaudies meistrų kūrinių 
saugojimų, jų rinkimu bei varyti pirmąsias muziejinio darbo vagas“. 

Ir atsisakius darbo muziejuje, P. Galaunės, kaip muziejininko, vei- 
kla nenutrūko. Į jį kreipdavosi įvairių respublikos muziejų darbuotojai, 
ieškodami patarimo ir pagalbos, jis — daugelio mokslinių tarybų na- 
rys. Be jo paramos neapsieita 1959 m. steigiant Rokiškio kraštotyros 
muziejuje liaudies buities skyrių?!. Tais pačiais metais, kaip Šiaulių 
„Aušros“ muziejaus visuomeninės mokslinės tarybos narys, jis talki- 
ninkavo ir šiam muziejui rengiant liaudies meno skyriaus ekspoziciją92. 
Ir vėliau įvairiais reikalais, ypač rengdamas „Lietuvių liaudies meno“ 
albumus, P. Galaunė ne kartą lankėsi šiame muziejuje. „Jo apsilanky- 
mai muziejuje buvo ne priekabaus pareigūno inspekcija, bet vyresniojo 
draugo, supratingesnio bičiulio draugiški vizitai, kurių metu darbuoto- 
jai visada daug naujo sužinodavo, praplėsdavo savo akiratį“*3,— taip 
vėliau tuos laikus prisiminė ilgametis šio muziejaus bendradarbis V. Vai- 
tekūnas. 

P. Galaunės erudicija, žinios, didelė patirtis buvo reikalinga ne 
tik muziejiniame darbe. 1956 m. Mokslinė restauracinė Architektūros 
reikalų valdybos prie LTSR Ministrų Tarybos dirbtuvė organizavo 


170 “ „Gražus ir visapusiškai gabus srityje dirbdamas, suras dvasinį 
buvo Dievainis. Gražiai piešdavo, pasitenkinimą“, — prisimena Dievainį 

tik mediciniškas, bet ir meno knygas. A. Mikėnaitė. 

sunkus, tikėjo, kad sūnus, ir kitoje 1959 bal. 10 raštas Nr. 25— 


Mokslinę tarybą, į kurią kaip narys buvo pakviestas ir P. Galaunė“. Jis 
"dalyvavo pasitarimuose, kuriuose buvo aptariamos Trakų pilies gyvena- 
mųjų rūmų atstatymo ir restauravimo problemos, Vilniaus, Kauno pilių 
bei senamiesčių restauravimo bei rekonstrukcijos reikalai ir kiti aktualūs 
architektūros palikimo klausimai. Nuo 1967 m. P. Galaunė — LTSR 
kultūros ministerijos Mokslinės metodinės kultūros paminklų apsau- 
gos išplėstinės tarybos narys. Vėliau, kai dėl sveikatos nebegalėjo da- 
lyvauti posėdžiuose, apie Tarybos veiklą buvo informuojamas raštais. 

Gyvendamas Kaune, kaip Kraštotyros draugijos metodinės komi- 
sijos narys, jis prisidėjo prie draugijos Kauno skyriaus veiklos. LTSR 
kraštotyros draugijos pirmajame suvažiavime 1964 m. kovo 31 d. P. Ga- 
launė buvo išrinktas Garbės nariu. 

1959—1962 m. LTSR dailininkų sąjungos valdybos prezidiumas 
nuolatos įtraukdavo P. Galaunę į Kauno „Dailės“ kombinato Meno ta- 
rybos sudėtį. Tiek meno tarybose, tiek aptariant „Dailės“ kombinato ga- 
minių parodas, P. Galaunė pasisakydavo prieš atsitiktinės, mėgdžio- 
jančias kitų kraštų meną iormas, Jis visą laiką troško, kad dailininkai 
geriau, giliau pažintų savo tautos meninį palikimą, ypač liaudies meną, 
iš jo semtųsi inspiracijų savo kūrybai“, 

Savo žiniomis ir patirtimi P. Galaunė dalijosi ir su kitomis respu- 
blikos įstaigomis, jį ir dabar lanko mokslo, meno žmonės, rinkdami me- 
džiagą savo darbams. 

PEDAGOGINIS DARBAS 


Šalia muziejinės, mokslinės veiklos P. Galaunė daugiau kaip tris 
dešimtmečius savo gyvenimo paskyrė pedagoginiam darbui. 1925 m. 
rugsėjo 1 d. jis pakviečiamas į universitetą skaityti Lietuvos meno 
istorijos kursą!. Mokslo metams baigiantis, Humanitarinių mokslų ia- 
kulteto tarybos komisija (M. Biržiška, J. Tumas ir B. Sruoga), peržiū- 
rėjusi dėstytojų kvalifikacijas, pasiūlė nuo kitų metų rudens semestro 
paskirti P. Galaunę einančiu docento pareigasž. Yra išlikęs užprotoko- 
luotas J. Tumo atsiliepimas: „Galaunė Lietuvos meno istorija itin domisi 
ir yra gan greit vienatėjis tuo tarpu žmogus Lietuvoje, kuris tvirtai nu- 
simano meno dalykuose“3, P, Galaunė, kaip einantis docento pareigas, 
skaitė Lietuvos meno istorijos kursą iki 1930 m. 

Humanitarinių mokslų fakulteto istorijos skyrius turėjo dvi ka- 
tedras: visuotinės istorijos ir Lietuvos istorijos. Lietuvos istorijos kated- 
rai priklausė meno istorijos (vadovas P. Galaunė), archeologijos (vad, 
E. Volteris, po jo — J. Puzinas) ir pagalbinių istorijos mokslų (vad. 
A. Vasiliauskas) seminarai. Nuo 1930 m. lapkričio 1 d. P. Galaunė — 
šios katedros docentas. 

Humanitarinių mokslų fakulteto dekanas buvo V. Krėvė. P. Ga- 
launė prisimena: „V. Krėvė domėjosi ir rūpinosi fakulteto mokslinių 
darbų spausdinimu, kalbindavo juos rašyti, kartais net pasiūlydavo te- 
mą. Jeigu ne V. Krėvė, niekad nebūčiau parašęs, tuo labiau išspausdi- 
nęs „Lietuvių liaudies meno“, „Vilniaus meno mokyklos“, „Tapytojo 
Juozo Oleškevičiaus“. Tuos darbus V. Krėvė iš manęs spaustę iš- 
spaudė“+, 

1930 m. Humanitarinių mokslų fakulteto trijų profesorių Ikomisi- 
ja (V. Krėvė, M. Biržiška ir V. Mykolaitis-Putinas) aukštai įvertino 
P. Galaunės paskelbtus mokslinius darbus, pabrėždama, kad P. Galau- 
nė savo studijomis „Ekslibrisas Lietuvoje“ (1926), „Tapytojas Juozas 
Oleškevičius“ (1927), „Vilniaus meno mokykla (1793—1831)“ (1928), 
„Lietuvių liaudies menas“ (1930), savo publikuotais straipsniais „pada- 

rė pradžią moksliniam Lietuvos meno istorijos tyrimui“*. Iki 1933 m. 
P. Galaunė dėstė ir visuotinę meno istoriją, kol šią discipliną iš jo 
perėmė apgynęs Sorbonoje daktaratą Jurgis Baltrušaitis. 

P. Galaunė, skaitydamas lietuvių dailės istorijos ir liaudies meno 
kursą, laikėsi savitos metodikos: pirmiausia išdėstydavo teorinę dalį, 
vėliau supažindindavo su pačiais meno objektais paskaitų metu arba 
po paskaitų lankant muziejus. Tokiose išvykose neretai dalyvaudavę 
ne tik Lietuvos meno istorijos kurso klausytojai, bet ir kitų humanita- 
rinių specialybių studentai. „Tokios išvykos į muziejus ar parodas būda- 
vo džiugi šventė. Jo aiškinimai, komentarai, pastabos apie atskirus kū- 
rinius ar dailininkų kūrybos eigą [...] visada studentus patraukdavo, 
žavėdavo, plėsdavo pažinimą“9,— prisiminė K. Čerbulėnas. 

Įdomiai P. Galaunė vesdavęs dailės istorijos seminarus. Jų tiks- 
las buvęs ne tik patikrinti žinias, bet kartu ir studentų sugebėjimą 
dirbti mokslinį darbą, savarankiškai mąstyti. P. Galaunė duodavęs di- 
delį temų sąrašą, bet ir pats studentas galėdavęs pasiūlyti temą. Per 
seminarus studentai skaitydavo ir aptarinėdavo parašytus darbus, 
P. Galaunė nesikišdavo, tylomis klausydavosi studentų pasisakymų ir 
ginčų. Ir tik pabaigoje, po visų diskusijų, pareikšdavęs savo nuomonę, 
apibendrindavęs. „Jo pastabos, nurodymai ir išvados būdavo taiklios, 
išsamios, konkrečios, jis nemėgo stiliaus įmantrumo, besaikio tarptau- 
tinių žodžių vartojimo. Ne vienam dailėtyrininkui ir šiandieną reikėtų 
paklusti P. Galaunės puoselėtam minties išdėstymo aiškumui, konkre- 
tumui, vengti pompastikos ir tuščiažodžiavimo“". 

P. Galaunės asmeniniame archyve išsaugota 1931—1939 m. stu- 
dentų seminarinių darbų dalis (31 darbas) atskleidžia meninių tyrinėji- 
mų temas ir kryptis, į kurias buvo orientuojami P. Galaunės studentai 
istorikai. Daugiausia jie buvo skatinami domėtis XX a. pradžios lietuvių 
daile bei žymiausių to meto jos reprezentantų kūryba (seminarinių 
darbų temos: „Kaip susipažinau su menu“, „Lietuvių menininkai ir vi- 
suomenė Lietuvių dailės draugijos (veiklos) metu“, „Gamta Čiurlio- 
nies tapyboje ir tautosakoje“, „Čiurlionies kūryba“, „Čiurlionies „Jūros 
sonata“, „Lietuviška pažiūra į M. K. Čiurlionies kūrybą“, „Petras Rim- 
ša ir jo kūryba“, „A. Žmuidzinavičiaus kūryba“, „Impresionizmas. Petro 
Kalpoko kūryba“). P. Galaunė skatino studentus lankyti parodas, skai- 
tyti meno leidinius, duodavo rašyti atitinkamomis temomis darbus („TV 
rudens dailės paroda“, „Baro“ menininkų pažiūra į meną“ ir pan.). 

Studentus kitataučius, kurių daugumą sudarė žydai, kreipė domė- 
tis savo nacionaline daile, architektūra, kurios meniniai elementai bene 
daugiausia ryškėjo savotiškoje sinagogų statyboje, interjeruose, orna- 
mentikoje. Tai rodo seminarinių darbų temos: „Panevėžio žydų sinago- 

ga“, „Prienų žydų sinagoga“, „Lazdijų sinagoga“, „Altoriai žydų siria- 
gogose“, „Žydų ornamentas“ ir pan. 

Studentams nebuvo privalu lankyti paskaitas, svarbu buvo išlai- 
kyti egzaminus, gauti įskaitas. Pasitaikydavo ir tokių studentų, kurie 
gyveno provincijoje ir tik parašų atvykdavo gauti. Atsitikdavo kuriozų, 
kai studentai nepažindavo savo dėstytojo: 

„Ne vienas įdomus atvejis buvo su docentu P. Galaunė, dėsčiusiu 
Lietuvos meno istoriją ir atrodžiusiu jaunai. Einant koridoriumi, kai ku- 
rie studentai klausdavo jį: 

— Atsiprašau, kolega, kurioje auditorijoje skaito profesorius Ga- 
launė? 

— Einam kartu. Aš kolegai parodysiu,— kai Galaunė atsisėsda- 
vo katedroje, studentui nors į žemę lįsk...“8 

V. Krėvės, V. Mykolaičio-Putino, L. Karsavino, V. Sezemano, I. Jo- 
nyno, E. Volterio, B. Sruogos, K. Jablonskio, V. Dubo ir kitų paskai- 
tose susirinkdavo studentų iš įvairių fakultetų. Tokį atvejį ir su P. Ga- 
laune prisimena buvę jo studentai. Ateina P. Galaunė į auditoriją, o ji 
pilna; prisirinkę ne tik istorikų, bet ir kitų humanitarinių specialybių 
klausytojų. P. Galaunė, pasižiūrėjęs į auditoriją, sako: „Kadangi jūsų 
tiek daug prisirinko, tai šiandien: negalėsiu skaityti“?. Tik kai dalis stu- 
dentų iš auditorijos išėjo, P. Galaunė pradėjo paskaitą. „Mes jau su- 
vokėm, kad tai labai jautri asmenybė, greit pažeidžiama. Jį sutrikdy- 
davo bet koks pašalinis garsas. Pavyzdžiui, nukrisdavo kam paišelis — 
ir tyla, jis nustoja kurį laiką kalbėjęs...“!0 

Visi buvę P. Galaunės ketvirtojo dešimtmečio studentai, prisimin- 
dami studijavimo ir studentavimo laikus, pirmiausia pabrėžia savo 
profesoriaus išskirtinumą, vidinį sukauptumą. Labai santūrus ir ramus, 
įžengęs į auditoriją jis tyliai prieidavęs prie katedros ar staliuko, žiū- 
rint, kas auditorijoje buvo pastatyta, atsiversdavęs užrašus, pasirem- 
davęs ranka kaktą ir į klausytojus net nepažiūrėdamas skaitydavo. „Ka- 
dangi mano atmintis vizualinė, tai ir dabar matau, kaip jis sėdi sulin- 
Ikęs ir parėmęs galvą ranka. Matau jo kiekvieną judesį. Kalba tyliai, 
bet giliai jausdamas, ką sako, [..] Iš kitų žmonių, kuriuos sutikau vė- 
liau, prof. Galaunė man priminė Faustą Kiršą arba greičiau atvirkš- 
čiai“!!,— prisimena Marija Gimbutienė. 

Jo tonas ir laikysena studentams, kurie visiems savo profesoriams 

„iprikirpdavo pravardes, primindavo „smūtkelį“, apie kurį P. Galaunė ir 
pasakodavęs su dideliu pietizmu. Studentai jį ir praminė „Smūtke- 
liu“!2: „Mes jį vadindavom Rūpintojėliu, Lygindavom Karsaviną ir Ga- 
launę. Karsavinas mums atrodė „virš laiko ir erdvės“, o mūsų profeso- 
rius — Įkenčianti asmenybė“, labai kuklus, užsidaręs, reiklus, greit pa- 

žeidžiamas, ambicingas, įžvalgus“3,. Bet nuvedęs savo studentus į mu- 
ziejų, jis tapdavęs visai kitu žmogum: atgydavęs, pakiliai vedžiodavęs 
grupę nuo vitrinos prie vitrinos, aiškindavęs, „Ši metamorfozė paaiškė- 
jo man tik vėliau, supratus, kad muziejuje buvo Galaunės siela“!4. 

Vėliau, artimiau profesorių pažinus, atsiskleidė labai sudėtingos 
asmenybės bruožai: „Kiekvienoje aplinkoje jis buvo kitoks; ar jis pats 
susikurdavo tą aplinką, ar ta aplinka jį veikė, bijau pasakyti. Bet, pa- 
vyzdžiui, auditorijoj jis vienoks, katedroje kitoks, su savo bendradar- 
biais — vėl visai kitoks. [-..] P. Galaunė — daugialypė, be galo turtin- 
ga asmenybė, slepianti savyje daug niuansų, kad gali tik žiūrėti ir ste- 
bėtis... Vėliau supratom, kad jis be galo geras ir jautrus žmogus“!š. 

Kai 1939 m. Kauno universiteto Teisių ir Humanitarinių mokslų 
fakultetai buvo perkelti į Vilniaus universitetą!?, P. Galaunė kartu st 
visu vyresniuoju mokslo personalu 1940 m. sausio 1 d. irgi perkeliamas 
į Vilnių!". Čia Humanitarinių mokslų fakultete jis kaip archeologijos 
Ikatedros docentas toliau skaito Lietuvos meno istorijos kursą. Katedrai 
vadovavo J. Puzinas, 

1940 m. vasarą, atkūrus Lietuvoje Tarybų valdžią ir naujomis są- 
lygomis pradėjus veikti Vilniaus universitetui, P. Galaunė vadovavo 
Humanitarinių mokslų fakulteto meno istorijos katedrai. Prasidėjus ka- 
rui, Lietuvą trejus metus slėgusi hitlerinė okupacija skaudžiai palietė 
ir universitetą — vienas po ikito buvo uždaromi fakultetai, išbraukiama 
iš dėstymo programų daugelis disciplinų, žiemą universitetas negauda- 
vo kuro ir dirbo nešildomose patalpose, studentų į paskaitas susirink- 
davo mažai. 

P. Galaunė, kaip ir kiti dėstytojai, nepasitraukė iš universiteto, 
pasiaukojamai dirbo, visa griaunančių įėgų akivaizdoje ruošė jaunimą 
darbui, kūrybai. Karo metų studentas filologas Juozas Vaina, klausęs 
P. Galaunės skaitomo Lietuvos meno istorijos kurso, prisimena, kad 
tuomet „profesoriai nuo studentų beveik nesiskirdavo,— kartais per 
paskaitas sėdėdavo su paltais, nes ne visada užtekdavę kuro [...]. Uni- 
versitete paskaitos baigdavosi tada 21 valandą, o kartais kai kam ir 
vėliau“!š, P. Galaunė savo studentams kursiniams darbams duodavęs 
(gana sunkias temas. J. Vainai jis pasiūlęs parengti reieratą apie Ber- 
nardinų bažnyčią. Studentas, remdamasis lenkiškais ir lotyniškais šal- 
tiniais, parašęs didelį darbą ir perskaitęs jį 1943 m. kovo 16 d. semi- 
nare. „Profesorius pareiškė, kad šito darbo jau negalima išleisti iš ran- 
kų ir reikia tiktai jį papildyti iki diplominio darbo. Deja, kitą — kovo 17 
dieną universitetas buvo uždarytas...“!? 

Praūžus karo audrai, universitetas pradėjo naują gyvenimą. 
1944—1947 m. P. Galaunė — Vilniaus universiteto Istorijos-filologijos 

fakulteto Meno istorijos katedros vedėjas??, Katedroje susitelkė jo buvę 
mokiniai, jau dėstytojai, — A. Mikėnaitė, R. Kulikauskienė, P: Kūlikaus- 
kas, be to, čia dirbo J. Baldžius, įsijungė P. Dundulienė, H. Kairiūkšty- 
tė-Jacinienė. „Kaip vadovas profesorius buvo be galo tolerantiškas, 
per daug nesikišo į savo katedros dėstytojų darbą. Aš neprisimenu, kad 
būtų kokių didelių paskaitų tikrinimų. Labai nemėgo biurokratiško dar- 
bo, vargino jį planų sudarinėjimai, ataskaitų rašinėjimai. Prisimenu, 
prašė P. Kulikausko: „Parašyk tu šitas ataskaitas, atsilyginsiu...“ Ne- 
mėgo popierizmo, vis tik kūrybos žmogus...“2! Tuos visus „popierizmus“ 
iš didelės pagarbos ir meilės savo profesoriui, su kuriuo bendraudamas 
„jausdavai, kad tave globoja, kad gali atverti širdį, kad neatstums ta- 
vęs, kai tau labai sunku“, tvarkė A. Mikėnaitė, kuriai P. Galaunė per- 
leido skaityti lietuvių liaudies meno kursą2?. 

Paskaitų skaityti P. Galaunė iš Kauno atvažiuodavo į Vilnių 
trims dienoms per savaitę. Dėstė Lietuvos meno istoriją, muziejų istori- 
ją, ekspozicijos parengimo principus ir metodus, M. K. Čiurlionio kūry- 
bos, lietuvių liaudies architektūros specialiuosius kursus. Tuo pačiu metu 
Dailės institute dėstė Lietuvos meno istoriją?3. Laisvu nuo paskaitų laiku 
universiteto bibliotekos rankraščių skyriuje kaupdavo medžiagą paskai- 
toms. Iš savo tyrinėtos medžiagos P. Galaunė sudarė gana išbaigtą 
Lietuvos meno istorijos paskaitų konspektą, kurį kasmet papildydavo 
nauja medžiaga. P, Galaunės paskaitų klausėsi ne tik būsimieji dailėty- 
rininkai, bet ir filologai. Pirmasis pokario metų P. Galaunės diploman- 
tas meno istorikas Tadas Adomonis pasakojo, kad kartais paskaitoje 
būdavęs tik jis vienas. Ir vienam klausytojui profesorius sąžiningai at- 
skaitydavo paskaitą?*. 

P. Galaunės paskaitose Lietuvos meno koncepcija buvo plati. Jis 
apžvelgdavo Lietuvos Didžiosios Kunigaikštystės meną, kalbėjo apie 
Naugarduko, Gardino, Miro pilis, Malomožaisko tvirtovinius kulto pas- 
tatus. „Lietuvos meno istorijos kursą jis skaitė, remdamasis savo tyrinė- 
ta medžiaga. Apie senojo feodalinio laikotarpio dailę beveik nekalbėjo. 
Apie ją pradėjo kalbėti tik nuo vadinamosios Vilniaus meno mokyklos. 
XVIII a. pabaigos — XIX a. pirmųjų dešimtmečių dailę jis apžvelgė 
daug plačiau negu išdėstyta jo „Vilniaus meno mokykloje“. Vien apie 
L. Stuoką-Gucevičių skaitė dvi paskaitas. Paskui perėjo prie XX a. pir- 
myjų lietuvių nacionalinių parodų. Profesoriaus nuomone, Lietuvos 
menas prasidėjo ne nuo jų, todėl ir lietė savo paskaitose senuosius am- 
žius“28, 

1947—1949 m. P. Galaunė vadovavo Muzeologijos katedrai?“, 
1949 m., ją perorganižavus į Archeologijos ir etnografijos katedrą, 
P. Galaunė vadovaujančio darbo atsisakė, motyvuodamas nesąs tų di- 

sciplinų specialistas?". Katedrai vadovauti atėjo P. Kulikauskas?ė. P. Ga- 
launės paskaitų krūvis nesumažėjo, tik jis išsivadavo iš nemėgstamo 
administracinio darbo. 

Gerą teorinį pagrindą būsimieji muziejininkai gaudavo, išklausę 
P. Galaunės skaitomą kursą „Muziejų istorija“ ir „Ekspozicijos rengi- 
mo principai ir metodai“. Įžanginėse paskaitose jis pateikdavo ryškią 
žymiųjų pasaulio muziejų — Luvro, Ermitažo panoramą. Lietuvos mu- 
ziejų kūrimosi istorija būdavo atskleidžiama šių kultūrinių reiškinių 
fone. Tokiu palyginamuoju metodu pateikta medžiaga leido giliau pa- 
justi šimtmečius baudžiavą kentusios tautos veržimąsi į šviesą, pavienių 
asmenybių kaip Dionizas Poška, Eustachijus Tiškevičius, XIX —XX a. 
sandūroje susikūrusių draugijų pastangas išsaugoti nesunykusius tau- 
tos kultūros reliktus. Iš tų pavienių rinkinių ir išaugo valstybiniai mu- 
ziejai. Kalbėdamas apie eksponavimo metodiką, P. Galaunė iškeldavo 
daug problemų: kaip eksponatus rinkti, klasifikuoti, paruošti ekspozici- 
jai, Rodydavo gerai parengtų ekspozicijų, modernių vitrinų projektus. 
Jo paskaitos atverdavo būsimiems specialistams, koks sudėtingas, rei- 
kalaujantis didelio kruopštumo ir žinojimo, o kartu romantiškas, ža- 
dantis daug netikėtų atradimų gali būti kūrybingai suprastas muzie- 
jininko darbas. 

Įdomiai P. Galaunė skaitė specialųjį kursą apie M. K. ČCiur- 
lionį. Aiškindamas Čiurlionio kūrinių turinį, kompoziciją, jis pabrėž- 
davo erdvės, ritmo, simbolių kartojimo reikšmę, siedamas šių priemonių 
vartojimą su giliu lietuvių liaudies kūrybos pajutimu, muzikiniu daili- 
ninko išsilavinimu, Analizuodamas M. K. Čiurlionio tapybos ciklus, 
P. Galaunė nurodydavo įdomias M. K. Čiurlionio ir poeto J. Baltrušai- 
čio kūrybos paraleles ir analogijas. Laisvai versdamas J. Baltrušaičio 
eiles, jis akcentuodavo analogišką šių dviejų menininkų žmogaus bū- 
ties sampratą: abu jie žvelgę į pasaulį panteisto žvilgsniu. Komentuo- 
damas M. K. Čiurlionio „Jūros sonatos“ tragišką finalą, P. Galaunė 
cituodavo J. Baltrušaitį: ,„...Ties begaline linija, nepažindamas dienos, 
aš pats kaip keliaujanti banga“, „Tarp manęs ir visatos pilnatvės va- 
landoj neliko jokios ribos“. 

Paskaitų ciklu apie M. K. Čiurlionį P. Galaunė davė savo moki- 
niams didžiojo menininko kūrybos pažinimo raktą. 

Prisimenant, kad iki šeštojo dešimtmečio vidurio truko M. K. 
Čiurlionio daužymo laikotarpis, P. Galaunės paskaitos turėjo tam tik- 
rą opozicijos kaltinimams aspektą. Tuomet nedaug kas (J. Vienožinskis, 
A. Gudaitis, V. Kairiūkštis) drįso tokias nuomones apie M. K. Čiurlionį 
reikšti. 

„Profesoriaus paskaitos darė įspūdį tuo, kad jis visada su giliu 
žinojimu kalbėdavo tik apie esminius dalykus, Skaitydamas Lietuvos 
meno istoriją, muziejų istoriją, studentams rodydavo retus leidinius, 
iliustracijas iš savo rinkinių. Kai sumaniau šį tą rašyti iš Lietuvos meno 
istorijos, jis man davė savo užrašų sąsiuvinius su dar niekur nepubli- 
kuota medžiaga apie dailininkus, apie muziejus, su daug šaltinių lenkų, 
rusų, prancūzų kalbomis. Per jo paskaitas mes supratome, kad jis ne tik- 
tai stengiasi atiduoti viską, ką turi, bet ir žiūri, kaip tas žinias kas pri- 
ima. Supratome ir tai, kad, skolindamas jam pačiam reikalingą medžia- 
gą, jis nori, kad ir mes dirbtume iš esmės...“29 

1951 m. panaikinus universitete meno istorijos specialybę, ry- 
šium su Archeologijos-etnografijos katedros etatų mažinimu, doc. 
P. Galaunė, „kaip neturintis savo specialybės krūvio“, buvo atleistas iš 
einamų pareigų“? 1953 m. jis dar dvejiems metams grįžta į universite- 
tą?! ir dėsto įvairias disciplinas: archeologams ir etnografams — muz- 
eologiją, archeologams — numizmatikos kursą, etnografams — lietuvių 
liaudies architektūros specialųjį kursą ir lituanistams — Lietuvos meno 
istorijos fakultatyvinį kursą. 

Per tris pedagoginio darbo dešimtmečius P. Galaunė ugdė savo 
darbo tęsėjus. Jo buvę mokiniai — mokslininkai, pedagogai, muziejinin- 
kai, dailėtyrininkai dirba tose srityse, kurios sudarė jo paties gyvenimo 
esmę. 

BIBLIOFILAS, KOLEKCIONIERIUS 


„Reikia mylėti knygą, nes joje 
sukauptos didžiausios žmonijos 
dvasinės vertybės. 
Knyga — trapus dalykas, užtat ir 
reikia su ja pagarbiai ir su meile 
elgtis... 

PAULIUS GALAUNĖ 


Paulius Galaunė —aistringas bibliofilas, kolekcionierius. Visą 
gyvenimą Ikauptoje jo bibliotekoje yra daugiau kaip dešimt tūkstančių 
spaudos vienetų!. 

„Rinkau knygas įvairiomis kalbomis, liečiančias Lietuvos praeitį, 
tačiau dominavo Lietuvos meno ir kultūros raidos istorija, visur ieško- 
jau lituanistikos. Ir tai dariau laisvu laiku, po darbo... Aš sirgau šitais 
dalykais... Savo biblioteką pradėjau kaupti japoniškoje pintoje dėžėje, 
skirtoje baltiniams laikyti ar vežioti. Tada dar Peterburge mokinukas 
buvau...“?— prisimena profesorius. 

1908 m. jau turėjęs apie 20 knygų, tarp jų buvusi M. Remerio 
„Litwa“3, ir dabar žadinti jaudinančius jaunystės atsiminimus. Jos 
priešlapyje P. Galaunės ranka įrašyta: „pagal sąrašą Nr. 16“— taigi 
šešioliktoji per trejus metus Peterburge gyvenant įsigytoji knyga. 

Atmintyje gyva 1908 metų vasara, kai, važiuodamas pas brolį 
Joną į Kremenčiną atostogų, Paulius parsivežė ir pintinėlę, kurios dug- 
ne gulėjo „brangenybės“. Tuo metu ten viešėjo ir brolis Mykolas. „Taigi 
susirinkome trys Galaunės. Kartą iš kažkur parėjęs radau brolius, iš- 
kėlusius iš „slėptuvės“ knygas ir bevartančius jas. Labai nesmagiai pa- 
sijutau, kad knygas pirkau už brolio pinigus ir Kad jas slėpiau... Bet 
brolis Jonas nebarė, tik knygoje „Litwa“ įrašė: „Pawelkovi w dniu 
Imenin 1908 r. ibrat ks. Jan“*. 

P. Galaunės bibliotekoje dominuoja literatūra meno klausimais: 
meno istorijos ir teorijos veikalai, monografijos apie atskiras dailės ša- 
kas ir atskirus kūrėjus, literatūra istorijos, archeologijos, etnografijos, 
liaudies meno, muzikos ir teatro, numizmatikos klausimais, katalogai ir 

vadovai, periodika. 750 vienetų rinkinį sudaro muziejininkystės knygos. 
Gausus memuarinės literatūros rinkinys. Labai daug poežijos knygų 
(profesoriaus mėgstamųjų O. Milašiaus, J. Baltrušaičio, B. Sruogos, 
J. Lermontovo, A. Puškino, S. Jesenino, A. Bloko tomai), tarp kurių at- 
skirą grupę sudaro mickevičiana — A. Mickevičiaus kūriniai ir literatū- 
ra apie jį. Negalima nepaminėti kito P. Galaunės hobio — žvejybos. Šios 
srities įvairiakalbių knygų irgi gausu. Bibliotekos pagrindas — XX a. 
leidiniai, bet yra ir XVIII-XIX a. knygų. Vyrauja literatūra lietuvių, 
lenkų, rusų kalbomis, tačiau nemažai vokiečių, prancūzų, anglų, šiek 
tiek skandinavų šalių leidinių. Atskirus fondus sudaro rankraščiai, 
laiškai, graviūrų rinkiniai. Gausi įvairių tautų ir įvairių laikų dailės 
kūrinių reprodukcijų kolekcija. 

Knygos skirtingos išvaizda, tiražais, turiniu. Labai vertinami 
mažatiražiai leidiniai. „Mano bibliotekoje yra unikalių dalykų, kurių 
nerasite respublikos bibliotekose. [...] Aš knygas atsimindavau ne tiek 
iš turinio, kiek iš iliustracijų... Mano atmintis vizualinė“š. 

Iki Antrojo pasaulinio karo P. Galaunė sistemingai rinko biblio- 
grafiją Lietuvos meno ir kultūros klausimais. Turėjęs nemaža kartote- 
ką. „Per karą ir po karo jau tik retkarčiais užpildydavau vieną kitą kor- 
telę, Visą laiką ir dabar, tiesa, nesistemingai renku bibliografines žinias 
apie Lietuvą, ypač meno, istorijos klausimais““. 

P. Galaunės bibliotekoje yra apie 400 įvairių leidinių — knygų, 
katalogų, albumų su autorių, bičiulių, kolektyvų dedikacijomis. Dedika- 
cijoms būdingas vienas bruožas — prieškario laikotarpiu P. Galaunės 
dovanotų knygų dedikacijos, ypač mokslininkų, yra trumpos, lakoniš- 
kos, rašytojų — emocionalesnės. Pokario laiko, ypač pastaruosius du 
tris dešimtmečius autoriai ir kiti asmenys dedikacijose išsako P. Galau- 
nei pagarbos jausmus, kaip mūsų menotyros, muziejininkystės patriar- 
chui ir kultūros puoselėtojui, 

P. Galaunės bibliotekoje yra apie 140 vienetų (kai kurie su dedi- 
kacijomis) bibliofilinio ar reto bibliografinio pobūdžio leidiniųš. Reikš- 
mingą šios grupės lietuviškų leidinių dalį sudaro: M. Valančiaus (Mo- 
tiejaus Wolonczewskio) „Žemajtiu Wiskupiste“, I ir II d., išleista Vil- 
niuje 1848 m., J. Zavadzkio, popieriuje be medienos. Pažymėtinas leidi- 
nys „Kapai didžių kunigaikščių ir karalių Vilniuje“, išleistas Tilžėje, 
1896 m.? 

Tarp XX a. pradžios retų lietuviškų leidinių gražia išvaizda išsi- 
skiria A. Varno autorinis albuminis leidinys „Lietuvos kryžiai“ (Kau- 
nas, 1926, t. I, II). Sio fotografinio spaudinio išleista 100 numeruotų 
egzempliorių (P. Galaunei dedikuotas 42-asis). Šia proga pažymėtina, 

kad paprotį numeruoti retesnius, geresniame popieriuje spausdintus lei- 
dinius Lietuvoje įvedė P. Galaunė. 

Tais pačiais 1926 m. atskiru leidiniu buvo išleistas P. Galaunės 
„Ekslibrisas Lietuvoje (XVI-—XX šimtmečiai)“ — 35 egzemplioriai, iš 
kurių I-—XIV vardiniai, o XV—XXXV — tik numeruoti. 1928 m. pirmą 
vėje knygrišys Meškelevičius. 

P. Galaunė turi ir visus XXVII knygos mėgėjų draugijos išleis- 
tus bibliofilinius leidinius!" 

Prie retų lietuviškų knygų P. Galaunė priskiria ir jo bibliotekoje 
esančią K. Puidos apysaką „Vienos nakties dykūnas“, iliustruotą J. Ste- 
ponavičiaus iautolitografijomis (1937), L. Janušytės „Korektūros klai- 
dą“ (1938), iliustruotą V. Petravičiaus ir V. Petravičiaus „Gravure sur 
bois. Conte populaire lituanien“ (1940). 

Į tarybinio laikotarpio gražiausių knygų fondą, P. Galaunės nuo- 
mone, įeina kai kurie jau gausesnio tiražo leidiniai: P. Augiaus-Augus- 
tinavičiaus medžio raižiniais iliustruota S. Nėries „Eglė žalčių karalie- 
nė“, K. Borutos „Saulę ant savo pečių parnešti išėjo“ (abu 1940), 
J. Kuzminskio medžio raižiniais iliustruotas K. Borutos „Baltaragio 
malūnas“ (1945), A. Makūnaitės linoraižiniais iliustruotas V. Krėvės 
„Aitvaras“ (1970) ir kitos panašios rūšies knygos. 

P. Galaunės bibliografinį fondą gražiai papildo reti mažatiražiai 
leidiniai apie ekslibrisą, parodų katalogai. Tai danų dailininko Jorgeno 
Lindo sudarytas leidinys „Exlibris“ (Frederikshavn, 1969) su V. Kisa- 
rausko sukurtu P. Galaunei ekslibrisu ir dedikacija 90-ojo gimtadienio 
proga (šio leidinio tiražas 250 egzempliorių); E. Minajevo ,,DkenHhGpucEr 
Ilerepuca Yuuruca“ (Maskva, 1974, 2000 numeruotų egz.). P. Galau- 
nės 1860-asis egzempliorius atspaustas iš autorinių lentų, su įžymiojo 
latvių grafiko autograiu. Retas ir latvių ekslibrisistų katalogas-aplan- 
kas „Exslibris Lotewski ze zbiorow Zbigniewa Jožwika (Liublin, 1972) 
su įklijuotu P. Upyčio ekslibrisu P. Galaunei. (Prof. P. Upytis yra spe- 
cialiai P. Galaunei sukūręs keletą ekslibrisų). 

Iš žymesnių Pabaltijo bibliofilų, su kuriais P. Galaunė ketvirtaja- 
me dešimtmetyje palaikė ryšius, išskirtinas Julijus Gensas, estų kolek- 
cionierius ir meninės knygos mylėtojas, sukaupęs turtingą asmeninę 
biblioteką. 1939 m. buvo išleista J. Genso bibliotekos katalogo I dalis: 
„KaTajor Gh6xuoTeKH H co6panua IOnua Tenca“ (Talinas, 1939). Ka- 
talogas atspausdintas 130 numeruotų egzempliorių tiražu, kurių I—-XXX 
papuošti D. Betės-Pungos ofortu bei pasirašyti J. Genso. P. Galaunės 
bibliotekoje yra šio leidinio 28-asis egzempliorius. 

1921 m., būdamas Maskvoje Lietuvos kultūros tūrtų grąžinimo 
reikalais, P. Galaunė susipažino su žymiu bibliofilu Pavelu Etingeriu, 
kuriam tarpininkaujant užmezgė kontaktus su knygos, ekslibriso mylė- 
tojais V. Lukomskiu, V. Adariukovu, V. Savonka, N. Dmitrijevskiu ir 
kt. Pažinčių dėka gausėjo P. Galaunės biblioteka ir jo retų knygų ko- 
lekcija. Pažymėtini dabar jau reti leidiniai: B. A. AnxapiokoB. Ouepku 
no xcTopHK AHTOrpadbiu B Poccia (CII6. 1912). Šiam autoriui priklau- 
so ir „Pycckui KHHXKHBIH aHaK“ (Maskva, 1921—350 egz. priedas prie 
periodinio leidinio „Cpexx Kon1eKųKoKnepos“). Priedo gale, atskiruose 
lapuose, įklijuoti įvairių autorių ekslibrisai (iš viso dvidešimt vienas) 
tarp jų — D. Mitrochino, N. Masiutino, M. Dobužinskio, L. Baksto, 
K. Somovo, V. Favorskio ir kitų dailininkų knygos ženklai. 

P. Galaunės branginamų, retų, bibliofilinių knygų tarpe — pilnas 
komplektas minėtojo periodinio leidinio „Cpexh KonnekI(uoHepoB“ 
(Maskva, 1921—1924). Pirmas jo numeris rašytas mašinėle, kiti keturi 
spausdinti rotoprintu. Prie retų leidinių priklauso ir rusų knygos bičiu- 
lių draugijos įvairių posėdžių programos (1925—1929), išleistos 100— 
150 egzempliorių tiražu; A. Denšino knygelė (Ax. ĮĮenbmun. „BaTcka3 
MHHaHaA HTpyMIKa B pHcyHKax“), išleista autoriaus 1917 m. 300 
egzempliorių tiražu, iš kurių 50 numeruotų egzempliorių spausdinti 
geresniame popieriuje. Egzempliorius Nr. 39 su autoriaus parašu dedi- 
kuotas P. Galaunei. Šio leidinio piešiniai spalvinti ranka. Taip pat da- 
bar jau labai retas leidinys ir M. Bazykino „A. Kravčenkos knygos žen- 
klai“ (M. Bassikuu. Kuuxkusie sHakų A. H. Kpasuenko.— MocxBa, 1924) 
su pridėtais 12 knygos ženklų — originalų, atliktų medžio raižinio tech- 
nika. Jo tiražas — 350 numeruotų egzempliorių. 

1925 m., per Maskvą, P. Etingeriui tarpininkaujant, P. Galaunė 
įsigijo specialiai jam skirtą VIII egzempliorių M. Lermano leidinio 
„N. Dmitrijevskio knygos ženklai“ (M. S. Jiepmaub. Kuuxkabre 5HaKH 
H. ĮĮmurpuesckoro.— MockBa, 1925), ikuris buvo atspausdintas 100 nu- 
meruotų egzempliorių tiražu, 25 egzemplioriai vardiniai, su autograiu. 
Pažymėtini ir P. Etingerio „Urywki z listow polskiego bibliofila w 
Moskwie“ (Krakow, 1927) trys tomeliai, atspausti po 100 egzempliorių 
iš „Silva Rerum“ (1927), su dedikacijomis P. Galaunei kiekvienoje 
knygelėje. 

Kaip anksčiau minėta, P. Galaunė Paryžiuje lankė knygynus, 
antikvariatus, galerijas, ieškojo jam reikiamos mokslinės literatūros, 
lituanistinių dalykų. Paryžiuje jis įsigijo tris reikšmingus leidinius: 
J. I. Kraševskiui priklausiusios meno kolekcijos katalogą („Catalogue 
d'une Collection Iconographigue Polonaise“.— Dresden, 1863), kurio 
paraštėse pieštuku įrašytos P. Galaunės pastabos, pavardės ar vieto- 

vės, susijusios su Lietuva; A. Tiškevičiaus senienų rinkinio katalogą 
(„Collection de M. Ie Comte Alired Tyszkiewicz. Tableaux ancins, Ob- 
jets d'art et d'ameublement“.— Paris, 1922) ir M. Sapiegos kolekcijos 
katalogą, („Catalogue des tableaux anciens“.— Paris, 1904). 

Tuo laiku įsigyti ir kiti du įdomūs ano meto Paryžiaus parodų 
katalogai: „Exposition de dessins anciens XV* et XVII* — siėds“ (Pa- 
ris, 1923) ir „Exposition de dessins et aguarelles de David 2 Manet“ 
(Paris, 1924). Be to, pažymėtinas periodinis leidinys „Livre d'art du 
bibliophile“ (Paris, 1926—1927 ir 1928—1929) ir „Les livrets du biblio- 
phile“ (Maestricht, Pays-Bas, 1926) — dešimties autorių (P. Klodelio, 
A. Franso, St. Malarmė, P. Valeri ir kt.) knygelės viename aplanike- 
dėžutėje, išleistos 350 numeruotų egzempliorių tiražu, iš kurių P. Ga- 
launės 290-asis egzempliorius. 

Tarp lenkiškų bibliofilinių leidinių P. Galaunės bibliotekoje iš- 
skirtinos dvi S. Kočorovskio parengtos knygos: „„Coup d'oeil sur T'his- 
toire de la bibliographie en Pologne“ (Varšuva, 1924), kurios 93-čią 
numerį su savo dedikacija iš 100 numeruotų egzempliorių autorius do- 
vanojo P. Galaunei, ir S. Kočorovskio „Pisarze o ksiązce, zdania i 
uwagi wspėlczesnych pisarz6w Polskich“ (Varšuva, 1937). 1939 m. 
vasario 27 d. S. Kočorovskis P, Galaunei dovanojo dar vieną bibliofili- 
nį leidinį: J. Ivaškevičiaus „Edward Maliszewski“, išleistą lenkų bib- 
liofilų draugijos Varšuvoje 1931 m. Tai 57-tas egzempliorius iš 100 nu- 
meruotų egzempliorių. 

Iš senesnio laikotarpio retų leidinių pažymėtini „Fortuna albo 
szczęscie przez Jana Gawinskiego wienszem polerownieyszym Zz Starego 
udarowana...“ (Krakow, 1744). Retas šiandien ir iliustruotas dvitomis 
„Początki architektury dla užytku mtodzi akademickiey napisane przez 
K. Podczaszytskiego, professora architektury w cesarskim uniwersyte- 
cie Wilenskim“ (Wilno, 1928, t. I, 1929, t. II). 

P. Galaunės vertinamos Ženevoje, Skiros leidykloje išleistos jo 
turimos šešios iliustruotos vienodo formato monografijos: L. Venturio + 
„Chagal“ (1956), M. Brunečio „Venise“ (1956), P. Kurtijono (Court- 
hion) „Paris de temps nouveaux“ (1957), J. Lemari (Leymarie) 
„L'impressionnisme“, t. I-II (1959) ir „Le Fauvisme“ (1959), G. Ga- 
basko (Gabasgue) „Le Cubisme“ (1959). 

Viena iš paskutinių P. Galaunės gauta bibliofilinio pobūdžio 
knyga — Voltero „Contes choisis“ (Londonas-Niujorkas, 1907), jam 
dovanota etnograio Antano Mažiulio 1985 m. 

Atskirą 19 vienetų retų leidinių grupę P. Galaunės bibliotekoje su- 
daro įvairių operų partitūros („Ruslanas ir Liudmila“, „Snieguolė“, 
„Auksinis gaidys“, „Sevilijos kirpėjas“, „Demonas“, „Tanhoizeris“, 

„Marta“, „Tristanas ir Izolda“, „Irisas“, „Rigoletas“, „Kaukių balius“, 
„Halka“, „Manon“, „Romeo ir Džuljeta“, „Norma“, „Hugenotai“, „La- 
kmė“, „Minjon“ ir „Don Žuanas“). Tai puošnūs XIX 4. pabaigos Pe- 
terburge, Maskvoje, Paryžiuje, Milane, Vienoje spausdinti leidiniai, 
priklausę A. Galaunienei. Dalis jų, sprendžiant iš juose esančių V. Po- 
dėnaitės, J. Česaičio, V. Zubovo autografų, atrodo, įgyti iš šių asmenų. 
Leidinių vertę padidina A. Galaunienės, minėtų asmenų autograiai, 
P. Galaunės dedikacijos (,„Demono“ partitūra, dedikuota 1921, geg. 6) 
bei pirmosios Violetos ranka įrašyti „Traviatos“ libreto vertimai į lie- 
tuvių kalbą. 


„— Kas Profesoriui knygas įrišdavo? Gal žymusis knygrišys Ta- 
das Lomsargis? 

— Aš pas Lomsargį knygų neįrišinėdavau, pinigų neturėjau. Jis 
yra įrišęs keletą knygų XXVII knygos mėgėjų draugijos mariams — 
V. K. Jonynui, V. Burkevičiui, dar kai kam. Tai buvo puikus specialis- 
tas, subtilaus skonio menininkas, studijavęs Prahoje. Žuvo jis hitlerinės 
okupacijos metais Kaune, IX forte... Man nemažai knygų įrišdavo 
„Spindulio“ spaustuvės knygrišys Meškelevičius. Jis taip pat turėjo 
geras rankas ir nuovoką, jautė knygą; žinoma, jo darbo stilius buvo 
kuklesnis už T. Lomsargio“!!. 

Dalyje knygų įklijuoti P. Galaunės ekslibrisai, sukurti jo paties, 
M. Dobužinskio, A. Tamošaičio, J. Steponavičiaus, N. Dmitrijevskio, 
latvių dailininko P. Upyčio, V. Kisarausko, A. Kmieliausko ir kitų dai- 
lininkų. Daugumoje knygų parašas: „Ex libris Paulius Galaunė“. Tokį 
parašą kai kuriose knygose P. Galaunė, kaip XXVII knygos mėgėjų 
draugijos narys, dėjo ir 274ame puslapyje. Pirmųjų įgytų knygų prieš- 
lapiuose (vėliau tai darydavo knygos gale) gražiu, tvarkingu P. Galau- 
nės braižu pieštuku įrašyta, kada, kur pirkta, iš ko gauta knyga, kokia 
jos kaina, kas, kada įrišo, kiek sumokėta. Kitaip tariant, visa knygos bi- 
ogratija. Kaip tikras bibliofilas, P. Galaunė knygą vertina ne vien už 
gaunamą iš jos informaciją — labai svarbu jam ir estetinė jos išvaizda: 
formatas, popierius, kurioje ji atspausdinta, šriitas, apipavidalinimas, 
surinkimo kokybė. Jį jaudina, įeigu knyga merūpestingai išspausdinta, 
blogai įrišta, nupjaustytais siaurais laukais. Nemėgsta knygų „kanki- 
nių“, susegtų vielų kabėmis, nuo kurių popierius rūdija; tokias knygas 
dažnai išardęs pats persiuva arba palieka palaidus lankus, tvarkingai 
įdėjęs į savo paties pasidarytą aplanką. 

Knygos istorijoje žinoma daug pavyzdžių, kai nerūpestingų ran- 
kų nepagarbiai paliestos knygos bibliofilas dažnai atsisako. Toks šva- 
rios, estetiškos knygos aistringas mylėtojas yra ir P. Galaunė. „Aš ke- 

letą savo bibliotekos knygų sunaikinau... Buvau jas paskolinęs dailinin- 
kams. Vienas jų su atversta knyga gesino žvakę, kitas — leido nutupėti 
musėms, trečias — vietas, kuriose sustodavo skaitęs, pasižymėdavo na- 
go įbrėžimu. Tokios knygos, aišku, buvo man nemielos, ir aš jas sunai- 
kinau“!2. Todėl ir skolina knygas tik su retomis išimtimis, jo pasitikė- 
jimo vertiems asmenims. 

P. Galaunės biblioteka, nuolat papildoma naujais kūriniais, yra 
didelė kultūrinė vertybė. 


Kaip kolekcionieriaus, P. Galaunės interesų ratas neapsiribojo 
vien knygomis P. Galaunė buvo, kaip pats sako, aistringas miniatiūrų 
mėgėjas, komplektavo graviūras ir ekslibrisus. Ypač jį domino graviū- 
ra. Kaip du reikšmingus graviūrų rinkimo laikotarpius P. Galaunė mini 
Petrogradą, kur įsigijo savo rinkiniui pirmuosius darbus, ir Paryžių, 
kur rado senų graviūrų lituanistine tematika. Vėliau ėmė rinkti lietu- 
vių dailininkų grafikos darbus ir Lietuvoje buvusių bibliotekų ekslibri- 
sus. 

Peterburgo antikvariatuose prieš Pirmąjį pasaulinį karą jis įsigi- 
jo N. Rericho piešinį mišria technika „Cerkvė ant uolos“, J. N. Nilso- 
no vario raižinį „Lenkijos padalijimas 1773 m.“, nežinomų autorių 
ksilografijas: „Sigismundus Princeps Lituania“ ir kitų Lietuvos kuni- 
gaikščių — Mindaugo, Švitrigailos, Jaunučio, Vytauto, Skirgailos por- 
tretus. Tokia jo graviūrų kolekcijos pradžia. Kolekcija papildyta 
1921 m. Maskvoje, o 1923—1924 m. Paryžiuje. „Muziejininko novelėse“ 
P. Galaunė vaizdingai aprašo Paryžiaus Napoleono gatvės antikvaria- 
tus, kuriuose jis sunado unikalų Vilniaus kašteliono J. B. Sluškos por- 
tretą, iliustracijas L. Chodzkos 3 tomų veikalui „La Pologne histori- 
gue littėraire, monumentale et pittoresgue“ (Paris, 18353—1842), 
XVIII a, lietuvių ir žemaičių tipų ir kostiumų pavyzdžius spalvotuose 
akvaifortuose, L. F. Debiukuro ir Ž. P. Norbleno piešinių, vieną kitą Vil- 
niaus vaizdą“, 

P. Galaunės kryptingai rinktoje 900 vienetų raižinių kolekcijoje 
yra daugelio istorinių asmenų portretų, Lietuvos peizažų, pilių vaizdų; 
tai įvairių tautybių — estų, lenkų, rusų, ukrainiečių, vokiečių, prancū- 
zų dailininkų grafikų darbai, atlikti įvairiomis — oforto, litografijos, 
ksilografijos technikomis, piešiniai tušu ir plunksnele, pieštuku. Yra 
nemažai J. Ozemblovskio, A. Orlovskio, A. Žameto, J. F. Pivarskio li- 
togratijų, taip pat V. Smakausko iliustracijos J. Kraševskio „Vitolio 

raudai“. J. Ligberio raižinys pagal J. Rustemo „Vilniaus katedros“ 
piešinį, paties J. Rustemo piešinių, Ž. P. Norbleno 1741 r. piešinys 
tušu — lošimo korta, N. Ordos autoportretas, keletas įvairių autorių iš- 
raižytų A. Mickevičiaus portretų, nemaža J. Perkovskio grafikos darbų, 
L. Pompolonio piešinys — Tiškevičiaus antkapio- paminklo Raudondva- 
ryje projektas. Garbingą vietą kolekcijoje užima M. Podolinskio vario 
raižinys „Leono Sapiegos portretas“ (iš J. K. Vilčinskio „Vilniaus al- 
bumo“), J. F. Milius'o 1741 m. raižytas „Fridricho Sapiegos portretas“ 
pagal S. Čechavičiaus piešinį, J. Damelio piešiniai plunksnele — jų da- 
1; P. Galaunė yra padovanojęs M. K. Čiurlionio dailės muziejui, T. de 
Tomono (Thomon, 1754—1813) piešiniai, įsigyti 1921 m. Maskvos anti- 
Kkvariate. 

Tarp seniausių darbų ypač P. Galaunei brangi Edmundo Lauce- 
vičiaus dovanota N. A. Flensburgiečio 1590 m. raižyta graviūra — Vil- 
niaus vaito Stanislovo Salbino portretas. Kai kurie raižiniai turi savo 
nuotykingas biografijas, kaip, sakykime, Fransua Bušė figūrinės kom- 
pozicijos įsigijimo istorija. „Apie 1920 m. K. Jablonskis tvarkė Plun- 
igės Oginskio dvaro bibliotekos ir archyvo likučius ir rado parke su- 
lankstytą, nešvarų, stangrų popierių. Jo dėmesį atkreipė tai, kad tame 
popieriuje kažkas nupiešta, tad paėmė ir man atvežė. Aš jį išploviau ir 
išlyginau.-Iš visko atrodė, kad tai Bušė piešinys. Kad jis iš geros ko- 
lekcijos, liudijo mažas, apvalus antspaudėlis su „s“ raide viduryje, ku- 
ria paprastai kolekcionieriai žymėdavo savo rinkinius. Pas mane jis ir 
pasiliko...“!9 

Didelę dalį P. Galaunės raižinių kolekcijos sudaro XX a. lietuvių 
dailininkų darbai. Tai V. Bičiūno, V. Didžioko, M. Dobužinskio, A. Gal- 
diko, P. Rauduvės, J. Steponavičiaus, A. Varno litografijos, A. Gudai- 
čio olortas, M. Bulakos, V. Jurkūno, V. K. Jonyno, A. Kučo, J. Kuzmin- 
skio medžio raižiniai, J. Kėdainio, A. Krivicko, J. Martinaičio, to pa- 
ties J. Steponavičiaus piešiniai tušu ir kt. Kolekciją papildo žymių ru- 
sų gralikų A, Kravčenkos, V. Favorskio, N. Dmitrijevskio, estų dailinin- 
kų A. Talbergo, A. Laigo ksilografijos. Kiekvienas raižinys saugomas 
P. Galaunės rūpestingai pagal formatą padarytame aplanke („Ant gra- 
tikos darbų dažniausiai užrašydavau, kada, kur pirktas ar gautas, kad 
kas nesakytų, jog aš muziejinį eksponatą pasiėmiau...“). 

Didelį, prasmingą darbą P. Galaunė nuveikė kurdamas, rinkda- 
mas ir propaguodamas Lietuvoje ir užsienyje lietuvių mažosios grafi- 
kos žanrą — ekslibrisą. Ekslibrisai pirmiausia jį domino kaip meno 
sritis, teikianti daug kultūrinės informacijos: „...Kiek daug jie pasako: 
tai apie buvimą kadaise knygų rinkinio, apie kurį jokie rašytiniai do- 
kumentai neužsimena; tai apie asmenį — knygų mėgėją, apie kurį nė 

vienas biografų nepamini; tai apie knygos migraciją. Žodžiu, jie pri- 
verčia rinkėją pagalvoti, pasirausti įvairioje literatūroje ir tuo, savai- 
me aišku, praplėsti savo žinias. Galima ir ne vieną „atradimą“ mpadary- 
ti. Tokią laimę ir aš turėjau“!8. 

Ekslibrisi P. Galaunė susidomėjo Peterburge, lankydamas paro- 
das, vartydamas katalogus. „Turėjau įsigijęs leidinių apie ekslibrisą, 
juos perleidau Kauno universiteto bibliotekai ir XXVII knygos mėgėjų 
draugijai. Buvau surinkęs Lietuvos viešųjų ir privačių asmenų bibliote- 
kų ekslibrisų rinkinėlį. Uoliai tą dariau 1919 m. apsigyvenęs Kaune. 
Be to, rinkau ir lenkiškus, rusiškus, latviškus, estiškus ir kitų kraštų 
ekslibrisus, pasikeisdamas su tų kraštų rinkėjais“!7, 

Ekslibrisas Lietuvoje trečiajame dešimtmetyje buvo nepopuliarus. 
Tai vaizdžiai liudija paties P. Galaunės žodžiai jo 1926 m. išleistos stu- 
dijos „Ekslibrisas Lietuvoje (XVI-—-XX šimtmečiai)“ pratarmėje: „Ek- 
slibrisas mūsų šių dienų leksikone žodis vis dar naujas. Vos kelių as- 
menų Lietuvoje žinomas, suprantamas, o dar mažesnio asmenų skai- 
čiaus vertinamas kaip tam tikro kultūros laipsnio dokumentas“. Tad 
ir siekė atgaivinti susidomėjimą knygos ženklu, kuris šimtmečius truku- 
sioje nepalankioje lietuviškai knygai politinėje-kultūrinėje situacijoje 
buvo pamirštas, nors savo ištakomis siekė XVI a. pradžią (seniausias 
Lietuvoje knygos ženklas — 1518 m. Žygimanto Senojo superekslibri- 
sas). Surinkęs kuklią kolekciją, P. Galaunė skubėjo su ja supažindinti 
ir visuomenę. „Iš savo ekslibrisų rinkinio Čiurlionio galerijoje buvau 
surengęs dvi parodas. Pirmą [1928]X.14—XI.10 d. Joje buvo išstatyti 
vien Lietuvos ekslibrisai. Ją aplankė 367 asmenys. Antrą — XI.11— 
XI.24 d. Joje buvo išstatyti vien rusų ekslibrisai. Ją aplankė 94 asme- 
nys“!?, 

Dalis P, Galaunės ekslibrisų kolekcijos (14 įvairių XVII -—XX a. 
ekslibrisų) ir jo studija „Elkslibrisas Lietuvoje“ 1929 m. atstovavo Lie- 
tuvai Briuselyje, tarptautinėje ekslibriso parodoje, kurioje dalyvavo 18 
valstybių??. Be to, lietuvių ekspozicijai P. Galaunė nusiuntė trisdešimt 
aštuonis dvylikos lietuvių autorių darbus: G. Bagdonavičiaus, V. Bi- 
čiūno, J. Burbos, M. Dobužinskio, V. K. Jonyno, E. Maciūno, A. Rūkš- 
telės, J. Savickio, A. Sepečio, K. Šimonio, A. Tamošaičio ir savo sukur- 
tų 11 ekslibrisų?!. Lietuviškas knygos ženklas pirmą kartą išėjo į tarp- 
tautinę areną. Lietuvių ekslibrisai buvo reprodukuoti įvairiuose Belgi- 
jos ir kitų šalių laikraščiuose, jais susidomėjo specialistai. Apie tai 
P. Galaunei rašė Lietuvos pasiuntinybės Prancūzijoje pirmasis sekre- 
torius J. Urbšys, globojęs keliaujančią P. Galaunės kolekciją ir rūpinę- 
sis jos populiarinimu prancūzų ir belgų spaudoje. Jis rašė P. Galaunei, 
kad ekslibrisų kolekcija domisi belgų visuomenė ir dailininkai, kaip 

prof. G. van Langenhovė, kuris jau yra parašęs viename flamandų 
žurnale straipsnį apie Lietuvos meną ir žada rašyti apie Lietuvos eksli- 
brisą2, Siųsdamas parodos katalogą į Kauną, J. Urbšys pabrėžė, kad 
„Lietuva toje parodoje galėjo dalyvauti tik dėka p.'P. Galaunės, malo- 
niai paskolinusio savo rinkinius ir spaudinius“2š. Lietuvių spaudoje bu- 
vo paminėta, kad P. Galaunės ekslibrisų kolekcija tarptautinėje eksli- 
briso parodoje Briuselyje „labai gražiai ir turiningai atstovavo Lie- 
tuvą“24. 

“ Toks lietuviško knygos ženklo pasisekimas skatino lietuvių daili- 
ninkus susidomėti šiuo smulkiosios grafikos žanru. Beveik visų prieš 
Antrąjį pasaulinį karą įvairiomis technikomis ekslibrisus kūrusių daili- 
ninkų knygos ženklų po 1—2 egzempliorius yra P. Galaunės 831 vie- 
netų kolekcijoje, kurią 1935 metais iš jo įgijo Švietimo ministerija ir 
perdavė saugoti M. K. Čiurlionio galerijai. Rinkinį sudaro XVII--XX a. 
lietuvių, latvių, rusų, lenkų, baltarusių dailininkų sukurti knygos ženk- 
lai. Kai kurių autorystė dar neišaiškinta. 

Knygų, graviūrų, ekslibrisų kolekcionavimo reikalais P. Galaunė 
plačiai susirašinėjo su daugelio šalių — Pabaltijo, Lenkijos, Rusijos, 
Baltarusijos, Ukrainos, Vokietijos, Švedijos, Prancūzijos mokslininkais, 
menininkais, menotyrininkais, bibliofilais, kolekcionieriais, koresponda- 
vo su užsienio bibliotekomis, muziejais, keitėsi su jais leidiniais, knygų 
ženklais, kartu propaguodamas šią lietuvių gratikos rūšį užsienyje. 

Dar Paryžiuje 1923—1924 m. P. Galaunė užmezgė ryšius su an- 
tikvarais, prekiaujančiais knygomis, estampais, ekslibrisais, su kai ku- 
riais bibliofilais ir iš jų, grįžęs į Kauną, gaudavo rūpimą lituanistinę 
literatūrą, katalogus. Bibliofilas, „Žycie Polskie“ žurnalo Prancūzijoje 
bendradarbis Liudvikas Gocelis, sužinojęs, kad P. Galaunė formuoja 
knygų rinkinį apie Lietuvos praeitį, siūlė įsigyti iš savo turimos biblio- 
tekos retesnių lituanistikos dalykų, teiravosi, kokių knygų iš meno isto- 
rijos srities P. Galaunė pageidautų, užtikrino, kad, kaip knygos mylė- 
tojas, stengsis jam visaip padėti“. P. Galaunė iš jo įsigijo leidinį „Vo- 
yages de La Motraye en diverses provinces de la Prusse ducale et Ro- 
yale, Russie, de la Pologne... etc.“, išleistą Hagoje 1732 m. Čia mini- 
mi Šiauliai, Joniškis, Radviliškis, Baisogala, Kėdainiai, Kaunas, Prie- 
nai, Pažaislis ir kitos Lietuvos vietovės. Siūlomus jam įsigyti XVI-—- 
XVII a. Lietuvos spalvotus žemėlapius P. Galaunė nupirko Valstybės 
archeologijos komisijai. 

Būdamas Paryžiuje, P. Galaunė susirašinėjo su Varšuvos anti- 
kvarais, kurie jam siuntė knygas iš meno srities. 

Nuoširdi ilgametė draugystė nuo Paryžiaus laikų siejo P. Galau- 
nę su lenkų bibliofilu Stanislovu Kočorovskiu (1888—1958). Bibliote- 

kininkas, literatas S. Kočorovskis taip pat aistringai mylėjo knygą, kaip 
ir P. Galaunė. Jo laiškai pastarajam, siųsti iš Paryžiaus“, o nuo 
1930 m.—iš Varšuvos, kai ten apsigyvenęs buvo Tautos bibliotekos 
tarptautinio keitimosi leidiniais biuro vadovu, rodo platų abiejų biblio- 
filų interesų ratą. Jie keitėsi knygomis, katalogais, ekslibrisais. S. Ko- 
čorovskio dėka P. Galaunė įsigijo nemažai vertingų leidinių meno klau- 
simais, gaudavo informaciją apie įvairių šalių knygų naujienas, biblio- 
filų veiklą. Jam tarpininkaujant P. Galaunę pasiekdavo Lenkijoje išei- 
nančios mokslo ir meno knygos, per jį būdavo užsakomi pageidaujami 
leidiniai?7. S. Kočorovskis, kaip lenkų bibliofilų draugijos pirmininkas, 
rašė norįs per P. Galaunę užmegzti ryšius ir su kitais Lietuvos biblio- 
filais, prašė P. Galaunės atsiųsti jo redaguojamam žurnalui „„Miesigcz- 
nik Graiiczny“ „kuo platesnę apžvalgą apie Lietuvos bibliofilų ju- 
dėjimą“*8, 

1957 m. atsinaujinęs susirašinėjimas atskleidžia panašias abiejų 
bičiulių pažiūras į savo pašaukimą, į etines vertybes, į žmogaus parei- 
gas: štai P. Galaunė, rizikuodamas gyvybe, karo metais gelbėjo muzie- 
jaus eksponatus, o S. Kočorovskis — Lenkų tautinės bibliotekos rank- 
raščius. Pusiau apakęs, jis nepasitraukė iš darbo vietos iki gyvenimo 
pabaigos, neprarado dvasios giedrumo, būdingo stiprioms asmenybėms, 
nuolat informuodavo P. Galaunę apie išėjusius leidinius, ieškojo per 
įvairias leidyklas jo pageidaujamų knygų, katalogų, domėjosi lietuvių 
leidiniais apie A. Mickevičių?. P. Galaunė jam nusiuntė V. Mykolai- 
čio-Putino studiją „Adomas Mickevičius ir lietuvių literatūra“ (1955) 
ir V. Abramavičiaus knygelę „A. Mickevičiaus pamokų sąsiuviniai Kau- 
ne“ (1956)30, 

Artimi bibliofiliniai interesai siejo P. Galaunę su Pavelu Etinge- 
riu (1866—1948). Tai buvo rašytojas, menotyrininkas, žymus biblioti- 
las. Gimęs Liubline, aukštąjį išsilavinimą įsigijęs Rygos politechni- 
kos institute, Nors meninių, istorinių disciplinų niekur nestudijavęs, 
jis, P. Galaunės žodžiais tariant, buvo „viena įdomiausių XX a. me- 
ninės ir bibliofilinės Maskvos figūrų“, artimai savo veikla susijęs su 
visos Europos menotyrininkais ir bibliofilais. Susipažino jie 1921 m. 
Maskvoje. Vėliau susirašinėjo, keitėsi ekslibrisais, meno, bibliofiliniais 
leidiniais. P. Etingeris paskaitomis, recenzijomis įvairių šalių spaudo- 
je propagavo lietuvių meną, mokslinę ir meninę literatūrą, rusų, anglų, 
lenkų spaudoje rašė apie M. K. Čiurlionį. P. Galaunė savo archyve 
saugoja 21 P, Etingerio laišką, atskleidžiantį jų bibliofilinius intere- 
sus. 1926 m., gavęs P. Galaunės studiją „Ekslibrisas Lietuvoje“, 
P. Etingeris dėkodamas prašo jos santraukos rusų kalba, nes norįs 
knygos mylėtojų susirinkime šia tema padaryti pranešimąs!. Etingeris 


25 S. Kočorovskio laiškai P. Galaunei 2 S. Kočorovskio laiškas P. Galaunei 180 

informuodavo P. Galaunę apie bibliofilinius, bibliografinius, muzeolo- 
ginius leidinius, išeinančius Tarybų Sąjungoje, Lenkijoje, Prancūzijoje. 
Būdamas plačių interesų ir erudicijos, domėjosi M. K. Čiurlionio kūry- 
ba, rašė apie M. K. Čiurlionio galeriją Paryžiaus leidiniuose „Office 
International des Musėes“ „ „Infonmation manuelles“, ,„Mouseion“32, 
P, Galaunė nusiuntė jam savo knygą „Lietuvos liaudies menas“. 
P. Etingeris apgailestavo, kad knygoje nėra santraukos' prancūzų ar 
rusų kalbomis, nes norįs apie įą padaryti pranešimą knygos mylėtojų 
susirinkime, rašė apie ją čekų spaudojes*. P. Galaunės musiųstų kata- 
logų dėka neliko nepastebėta ir lietuvių liaudies dailės paroda Skan- 
dinavijoje; P. Etingeris rašė apie ją „į vietinę spaudą“34. Jis domisi 
Lietuvos knygos mylėtojų veikla, prašo atsiųsti „XXVII knygos mėgėjų 
metraštį“, žada parašyti recenzijas įvairiomis kalbomis. P. Galaunė 
laiškus rašydavo gerame popieriuje su vandens ženklu, parinkdavo 
gražų voką, menišką pašto ženklą. P. Etingeris gėrėjosi: „Atidarydamas 
Pono laišką, pamaniau: o čia tai tikras bibliofilas — koks popierius, 
vokas, kur jau mums, vargšeliams [...]. Pažinsi poną iš audo...“39, 

P. Etingeris savo veikla padėjo lietuvių knygos ženklams išeiti 
į tarptautinę areną. Jis suvedė P. Galaunę su kitais knygos, ekslibriso 
mylėtojais ir rinkėjais. P. Etingeriui rekomendavus, P. Galaunė, dar 
būdamas Paryžiuje, pradėjo susirašinėti, keistis informacija ir ekslibri- 
sais su žymiu lenkų bibliofilu, publicistu, ekslibrisų tyrinėtoju, teisinin- 
ku Edvardu Chvaleviku (1873—1956), kuris irgi rinko žinias apie įvai- 
rių kataklizmų sunaikintas kultūros vertybes, šiai temai savo laiškuose 
skyrė nemažai vietos?7. Laiškai rodo, kad susitiko ne šiaip sau kolek- 
cionieriai, kuriems svarbu bet kaip papildyti savo rinkinius, bet moks- 
lininkai tyrinėtojai, kuriems rūpi keistis informacija, kryptingai ior- 
muoti savo kolekcijas38. 

1925—1929 m. P. Galaunė palaikė ryšius su meno istoriku, žymiu 
knygos meno specialistu, dirbusiu Rumiancevo (vėliau Puškino) dailės 
muziejuje, kelių dailėtyros knygų autoriumi Vladimiru Adariukovu. Jie 
intensyviai keitėsi knygos ženklais. V. Adariukovo prašomas, P. Galau- 
nė kai kuriuos ekslibrisus nusiuntė Puškino dailės muziejaus graviūrų 
skyriuiš?, Iš jo P. Galaunė taip pat yra gavęs nemažai rusų dailininkų 
sukurtų knygos ženklų, abudu keitėsi knygomis*". 

Per V. Adariukovą P. Galaunė užmezgė pažintį su žymiu rusų 
grafiku, bibliofilu, ekslibrisų kūrėju ir kolekcionieriumi Nikolajum Dmi- 
trijevskiu (1890—1938). Juodviejų nuoširdi bičiulystė atnešė naudos 
lietuvių kultūrai. P. Galaunės archyve yra septyniolika N. Dmitrijevskio 
laiškų, rašytų 1926—1929 metais. Abudu menininkus siejo ne tik didelė 
meilė knygos menui, bet ir tai, kad N. Dmitrijevskis pažino M. K. Čiur- 

iš Maskvos į Kauną 1933, rugs. 25. iš Maskvos į Kauną 1925, spal. 16; 


lionio kūrybą, 1912 m. buvo.lankęsis jo pomirtinėje parodoje Peterbur- 
ge. „Aš labai vertinu tą nepaprastą menininką [...], lig šiol saugau 
tos parodos įspūdžius“*!, Ir su lietuvių liaudies kūryba jis susipažino 
iš M. K. Čiurlionio kūrinio „Kapinės“; jį žavėjusios keistos, pagoniš- 
kos kryžių iormos“2, Paskatintas P. Galaunės, N. Dmitrijevskis pagal 
fotografiją sukūrė M. K. Čiurlionio portretą medžio graviūros techni- 
ka*3. Tuo pačiu laiku išraižė ekslibrisą P. Galaunės bibliotekai, kurį 
P. Galaunė, matyt, gerai įvertino, nes N. Dmitrijevskis jam rašė: „Aš 
džiaugiuosi, kad-Jūs patenkinti mano darbu ir kad man teko garbė pa- 
daryti pirmą lietuvišką ksilografinį ekslibrisą [...]. Aš labai dėkingas 
už gražų atsiliepimą apie mano darbą ir už Jūsų gerumą man“**. Abu 
kūrinius — M. K. Čiurlionio portretą ir P. Galaunės ekslibrisą — N. Dmi- 
trijevskis nusiuntė į tarptautinę parodą Florencijoje“. P. Galaunė 
M. K. Čiurlionio portretą reprodukavo 1927 m. M. K. Čiurlionio kūrinių 
kataloge ir daug vėliau — 1936 m. laikraštyje „Mūsų kraštas“*. Sujau- 
dintas, kad jo sukurtas M. K. Čiurlionio portretas pateko į katalogą, 
N. Dmitrijevskis nori savo kūrinį tobulinti ir sukurti antrą portreto 
variantą, tad prašo P, Galaunę atsiųsti daugiau žinių apie menininko 
asmenybę: „...Žinosiu daugiau, ir mano darbas bus vertingesnis [...]. 
Būsiu labai dėkingas, jei man pranešite viską apie Čiurlionį ir nuro- 
dysite panašumo trūkumus ir mano interpretavimo netikslumus“*7. Dar 
prieš gaudamas N. Dmitrijevskio laišką, P. Galaunė jam nusiuntė 
M. K. Čiurlionio „Zodiako ženklus“ ir jo grafikos darbų 17 fotonuo- 
traukų, 

Už gautus iš P. Galaunės ekslibrisus, studiją „Ekslibrisas Lietu- 
voje“, graviūras, prancūzišką popierių graviūroms spausdinti N. Dmi- 
trijevskis atsiuntė P. Galaunei savo A. Bloko poemos „Dvylika“ ilius- 
tracijas. P. Galaunės studiją „Ekslibrisas Lietuvoje“ N. Dmitrijevskis 
vertino kaip tikras bibliofilas: „Jūsų darbas taip puikiai išleistas, kad 
sunku linkėti geresnio“*?. Kaip ir P. Galaunė, jis didelis knygos gerbė- 
jas: „Lai ji būna man nežinoma kalba, bet jos forma, spauda, iliustra- 
cijos leidžia man ją pakankamai įvertinti, savotiškai perskaityti ir pasi- 
džiaugti“50, 

1929 m. N. Dmitrijevskis rašė P. Galaunei, kad pradėjo iliustruo- 
ti F. Dostojevskio „Brolius Karamazovus“, žadėjo atsiųsti M. K. Čiur- 
lionio portreto atspaudų, kai tik gausiąs gero popieriaus*!, Tai buvo 
paskutinis P. Galaunės gautas N. Dmitrijevskio laiškas. 1937 m. 
spalio mėn. N. Dmitrijevskis buvo areštuotas, mirė 1938 m. kalėjime, 
1957 m. reabilituotas*?, 

Zymus rusų heraldistas prof. V. Lukomskis P. Galaunės studiją 
apie Lietuvos ekslibrisą vertino kaip „puikų, tikrai mokslinį“ darbą: 


bal. 1; bal. 21; 1926, spal. 11; 4 M. K. Čiurlionis (N. Dmitrijevskio 191 
1929, kovo 19. darbo portretas) // Mūsų kraštas. — 

*1 N. Dmitrijevskio laiškas P. Galaunei 1936.— Bal. 24.— Nr. 16. 

iš Vologdos į Kauną 1926, geg. 4. * N. Dmitrijevskio laiškas P. Galaunei 
PAL S „ iš Vologdos į Kauną 1927, bal. 27. 

i aa Šio ios I 1 P. Galaunės įrašas pieštuku 

* N. Dmitrijevskio laiškas P. Galaunei | N. Dmitrijevskio 1926, rugs. I 

iš Vologdos į Kauną 1926, bal. 20. laiško P. 1 viršuje: „„„Atsakyta 

*5 N. Dmitrijevskio laiškas P. Galaunei  IX.11 ir pasiųsta 17 fotografinių 
iš Vologdos į Kauną 1927, saus. 22. nuotraukų iš Čiurlionio grafikos“. 


„Jūsų darbas įkvėpė mane padaryti mūsų ekslibrisistų draugijoje pra-“ 
nešimą tema „Lietuviškos knygos ženklas“ pagal Jūsų knygą...“8. Jis 
prašo P. Galaunę parašyti kai kuriuos patikslinimus, nes norįs išsamiai 
atsiliepti „apie puikų leidinį ir pirmą darbą šiuo klausimu Lietuvoje“3*, 

V. Lukomskio pranešimas „Senasis lietuviškas ekslibrisas“, pa- 
rengtas P. Galaunės knygos „Ekslibrisas Lietuvoje“ pagrindu, buvo 
išspausdintas 1929 m. Leningrado ekslibrisistų „Darbų“ IX—X tome. 
Apie tai P. Galaunę informavo baltarusių menotyrininkas N. Ščekatichi- 
nas, kuris, be to, rašė, kad tame pačiame tome publikuojamas ir V. Sa- 
vonkos (leningradiečio ekslibrisisto, su kuriuo P. Galaunė taip pat kei- 
tėsi knygomis, ekslibrisais) pranešimas „Dabartinis lietuvių knygos 
ženklas“, kur gana žymi vieta skirta P. Galaunės veiklai“, 

Dar Paryžiuje P. Galaunė užmezgė ryšį, keitėsi knygos ženklais su 
bibliotekininku, kultūros ir knygos istoriku Mykolu Brenšteinu“, vėliau 
susirašinėjo su Varšuvos universiteto profesoriumi Vladimiru Antonevi- 
čiums?, su profesoriumi Stanislovu Lorencu, lenkų okupuotame Vilniuje 
ėjusiu Kultūros paminklų įstaigos vyriausiojo restauratoriaus pareigas. 
P. Galaunė jį aprūpino pageidaujamais leidiniais ir pats gavo analogiš- 
kų dalykųss, . 

Per Dancigą palaikyti ryšius P. Galaunei siūlėsi didelis lenkų ek- 
slibriso žinovas, kelių šios srities leidinių autorius ir leidėjas K. Reich- 
manas, kurį domino Oginskių, K. Radvilos ir kt. ekslibrisai“?. Susido- 
mėjęs lietuvišku ekslibrisu ir belgų ekslibrisistų draugijos sąraše radęs 
P. Galaunės pavardę, į jį kreipėsi vokiečių kolekcionierius Emilis V. Ne- 
teris (Netter). Jis atsiuntė savo keičiamų ekslibrisų sąrašą ir prašė ki- 
tų Lietuvos ekslibrisų rinkėjų adresų“? P. Galaunė keičiasi ekslibrisais 
su latvių kolekcionieriais N. Stakle“! ir Ed. Meisteriu?2, su leningradie- 
čiu dailininku V. Helmersenu“, su kuriuo buvo dirbęs Pirmojo pasau- 
linio karo metais Centriniame informacijos apie karo belaisvius teikimo 
biure, su maskviečiu grafiku I. Rerbergu“*. Vertingų leidinių iš baltaru- 
sių archeologijos, etnografijos, knygų istorijos P. Galaunei atsiuntė 
baltarusių grafikas A. Tyčina“s, menotyrininkas N. Ščekatichinas““, su 
kuriais P. Galaunė keitėsi ekslibrisais ir kuriems nusiuntė savo knygas 
„Ekslibrisas Lietuvoje“ ir „Lietuvių liaudies menas“. 

Norint susidaryti vaizdą, kaip plačiai P. Galaunė propagavo lie- 
tuviškus leidinius, knygos ženklus, kokie platūs buvo jo šios srities ry- 
šiai, reikėtų paminėti dar daug įvairių tautybių žymių bibliofilų kaip 
A. Požarskas, S. Klypinas, A. Anapovas, V. Dynovskis, J. Jodkovskis, 
V. Vilinbachas ir daugelis kitų. 

Savaime aišku, P. Galaunė bendravo ir su lietuvių kolekcionieriais. 
1926 m. jis susipažino su Šiauliuose gyvenusiu bibliofilu advokatu Vik- 

* N. Dmitrijevskio laiškas P. Galaunei 
iš Vologdos į Kauną 1926, bal. 2. 

50 N. Dmitrijevskio laiškas P. Galaunei 
iš Vologdos į Kauną 1926, geg. 4. 

5! N. Dmitrijevskio laiškas P. Galaunei 
iš Maskvos į Kauną 1929, geg. 26. 

52 Schmidt W. Russische Graphik des 
XIX und XX Jahrhunderts— 

Leipzig, 1967.— P. 42. 

53 V. Lukomskio laiškas P. Galaunei 

iš Leningrado į Kauną 1926, bal. 24. 


54 V. Lukomskio laiškas P. Galaunei 

iš Leningrado į Kauną 1926, geg. 10. 
55 N. Ščekatichino laiškas P. Galaunei 
iš Minsko į Kauną 1929, bal. 19. 

56 M. Brenšteino laiškas P. Galaunei 
iš Vilniaus į Paryžių 1924, saus. 1. 
57 V. Antonevičiaus laiškas P. Galaunei 
iš Varšuvos į Kauną 1930, lapkr. 28. 
58 S. Lorenco laiškas P. Galaunei 

iš Vilniaus į Kauną 1933, geg. 20. 
59 K. Reichmano laiškai P. Galaunei 


toru Cimkausku, tragiškai žuvusiu hitlerinės okupacijos metais Rytprū- 
šiuose. Gavęs P. Galaunės knygą „Ekslibrisas Lietuvoje (XVI-—XX 
šimtmečiai)“, V. Cimkauskas dėkoja už „pirmą kregždutę“ lietuvių 
literatūroje apie ekslibrisą: „Turiu pripažinti, aš niekad nemaniau, kad 
Kaune pavyktų išleisti taip tobulą visais atžvilgiais knygą“, sakosi no- 
rįs tą knygą pasiųsti į Maskvą ir Leningradą, o „savo įspūdžius ir 
džiaugsmą“ išsakyti kokio mors žurnalo puslapiuose“?. 

P. Galaunė ir pastaruoju metu domisi ir renka, nors nesistemin- 
gai, ekslibrisus. Ypač vertina dailininkų V. Kisarausko, A. Kmieliausko 
mišriomis technikomis jo bibliotekai sukurtus knygos ženklus. Savo 
aistringą ankstyvesnį kolekcionavimą prisimindamas, jis atskleidžia, 
su kokiu begaliniu atsidėjimu, meile, kantrybe, estetiniu skoniu buvo 
tas darbas dirbamas: „Kai kartais dabar prisimenu kai kuriuos savo 
darbus darbelius, dažnai gana tuštokus, tai stebiuosi, kaip aš be ato- 
dairos esu juos daręs. Tam pavyzdys gali būti mano sudarytas Lietuvos, 
o ir ne vien Lietuvos, bet meniškų ekslibrisų rinkinys. Jų rinkimui teko 
paskirti nemažai laiko, bet dar daugiau laiko skyriau vadinamajam jų 
apipavidalinimui ekspozicijai. Įmontuodavau ekslibrisus vienodo for- 
mato gero popieriaus lakštuose, kad jie žiūrovui tiek ekspozicijoje, tiek 
šiaip jais besidomint, būtų išraiškingesni. Nesitenkindavau vien baltos 
spalvos lakštu, bet, atsižvelgdamas į pačių ekslibrisų spalvas, dėdavau 
atitinkamo formato skirtingos spalvos fonus. Žinoma, tai tuštokas dar- 
bas, bet aš kažin kaip be darbo negalėdavau tverti ir atlikdavau jį tiktai 
neturėdamas laiko svarbesnei veiklai...“68 

V. Kisarauskas savo knygoje „Lietuvos knygų ženklai“? apibūdi- 
na P. Galaunės ekslibrisų kolekciją kaip vertingą, turinčią retų Ženklų, 
unikumų. Tačiau tai neišsemia P. Galaunės nuveikto darbo reikšmės. 
Tas darbas reikšmingas ne vien tik unikumų gausumu. Garsindamas 
lietuvių ekslibrisą ir kitose Europos šalyse, P. Galaunė skleidė savo 
tautos kultūrą, pramynė užžėlusį taką ir atgaivino primirštą dailės rūšį. 


iš Varšuvos į Kauną 1926, spal. 18; 
1927, liep, „28. 

S E. V. Neterio laiškas P. Galaunei 
iš Frankfurto prie Maino į Kauną 
1932, lapkr. 28. 

“i N. Staklės laiškai P. Galaunei iš 
Rygos į Kauną 1925, rugp. 10 ir 
rugs. 30. 

62 E. Meisterio laiškas P. Galaunei 
iš Rygos į Kauną 1926, vas. 21 

ir bal. 

63 V. Helmerseno laiškas P. Galaunei 
iš Leningrado į Kauną 1926, birž, 27. 


64 Į. Rerbergo laiškas P. Galaunei iš 
Maskvos į Kauną 1930, rugp. 30. 

65 A. Tyčinos laiškas P. Galaunei 

iš Minsko į Kauną 1927, kovo 26. 

66 N. Ščekatichino laiškas P. Galaunei 
iš Minsko į Kauną 1929, vas. 18. 

67 V. Cimkausko laiškas P. Galaunei 
iš Šiaulių į Kauną 1926, kovo 16. 

68 P. Galaunės pasakojimas, užrašytas 
K. Galaunienės 1982, liep. 25. 

69 Kisarauskas V. Lietuvos knygų 
ženklas.— V., 1934.— P. 21. 


XXVII KNYGOS MĖGĖJŲ DRAUGIJA 


„Gražus užmojis buvo pakelti knygos 
kultūrą“. 


PAULIUS GALAUNĖ 


Keletą pirmųjų metų Kaune P. Galaunė kaip bibliofilas jautėsi 
vienišas: „Kaune, be kelių skurdžių knygynėlių, nebuvo. nei vieno anti- 
kvariato. Todėl atrodė, kad čia nėra ir žmonių, kurie domėtųsi knygos 
reikalais. Vėliau, aktyvėjant valstybės administraciniam ir kultūriniam 
gyvenimui, imta leisti daugiau knygų. Tačiau jos tiek popieriaus, tiek 
spaudos atžvilgiu atrodė labai prastai. Knygų leidybai kylant labai 
lėtais tempais, nemaniau, kad čia galėtų atsirasti žmonių, kuriems rū- 
pėtų nors kiek pagerinti tą darbą...“! 

Pasirodė, tokių žmonių esama. Su vienu — bibliofilu Vytautu Ste- 
ponaičiu, P. Galaunė gyveno tame pačiame name, Daugirdo g. 2. 

„1930 m. pradžioje vieną dieną [V. Steponaitis] užėjo pas mane 
ir paklausė, kaip aš žiūrėčiau į tokį sumanymą, jeigu būtų įsteigta drau- 
gija, kuri rimtai pradėtų rūpintis lietuviška knyga. Paaiškėjo, kad jis 
šiuo klausimu domisi jau seniai ir tuo reikalu susirašinėja su Marija 
Mašiotaite-Urbšiene...“?, kuri spaudoje ne kartą kėlė knygos meninės 
kultūros problemą“. P. Galaunė karštai tam sumanymui pritarė. Jo pa- 
laikomas, V. Steponaitis paskelbė „Gaisuose“ straipsnį, kuriame ra- 
šė, jog Lietuvoje yra pakankamai knygų mėgėjų ir nereikėtų atidėlioti 
jų draugijos steigimą“, o tų pačių metų spalio 8 d. P. Galaunės bute or- 
ganizacinė grupė, kurią sudarė V. Steponaitis, V. Cimkauskas ir jis 
pats, jau svarstė draugijos įstatų projektą. „Kiek pamenu, V. Steponai- 
tis pasiūlė būsimai draugijai suteikti „XXVII knygos mėgėjų“ vardą. 
Mintį tokiam pavadinimui davė Palangos vaistinės sudarytas 27 žole- 
lių „trejų devynerių“ mišinys...“5, V, Bičiūnas šį pavadinimą iššifravo: 
„Draugijos nariams norėjosi savo tariamą „mistiką“ pagrįsti. Palan- 
ig0j parduodamos vaistažolės „trejos-devynerios“, sudarytos iš gausybės 
žolelių, šaknelių, grūdelių. Tad ir organizacija nori, kad nariai būtų 
veiklūs, ryškūs, gyvi, stiprūs kaip „trejos devynerios“9. 1930 m. lapkri- 
čio 8 d. pas Kauno notarą J. Jasaitį, kaip vienas iš draugijos steigėjų, 
P. Galaunė pasirašė įstatus. Oficialiai draugija pradėjo veikti 1930 m. 
gruodžio 17 d., turėdama 17 narių. Pirmąją draugijos valdybą sudarė 


194 ' Galaunė P. Kaip gimė ir veikė Gaisai.— 1930.— Bal.— P. 376—377. 
XXVII knygos mėgėjų draugija // 5 Galaunė P. Kaip gimė ir veikė 
Bibliotekų darbas.— 1976.—Nr. 10— XXVII knygos mėgėjų draugija // 

P. 32—36. Bibliotekų darbas.— 1976.— 

2 Ten pat. Nr. 10. 

3 Urbšienė M. Lietuviškos knygos 6 V. Bičiūno pranešimas, skaitytas 
estetiškumas ir praktiškumas // Trečiajame Pabaltijo bibliotekininkų 
Zidinys.— 1929:— Nr. 10.— kongrese Kaune 1938, geg. 10—12.— 
P. 336—342, MAB, F. 59—249. 


* Steponaitis V. Bibliofilų dėmesiui // 


5 draugijos nariai: V. Steponaitis — pirmininkas, V. Cimkauskas — se- 
kretorius, J. Tumas — iždininkas, P, Galaunė — metraštininkas ir J. Pa- 
knys — narys-pava duotojas. 

Draugijos nariai — įvairiausio pašaukimo asmenybės; čia galėjai 
rasti rašytoją, diplomatą, muziejininką, dailininką, teisininką, ekono- 
mistą ir kitų profesijų atstovų, bet visus juos jungė „didelė meilė kny- 
gai, rūpestis dėl jos būklės, estetinės kultūros. Mokėdami nemažas su- 
mas, jie kaupė lėšas knygoms leisti“". 

Draugija savo įstatuose užsibrėžė nuveikti labai reikšmingus dar- 
bus: kultivuoti dailiąją knygą ir ugdyti jos pamėgimą Lietuvoje, tyrinėti 
knygų istoriją, rengti gražiausios knygos parodas, skaityti paskaitas vi- 
suomenei, palaikyti ryšius su kitų šalių panašaus pobūdžio draugijomis 
ir pan.š P. Galaunė buvo vienas iškiliausių knygos kultūros ugdytojų. 
Savo rašytuose straipsniuose jis džiaugėsi, kad atsirado saujelė žmo- 
nių, kurie ėmėsi spręsti knygos estetines problemas, kartu su kitais 
draugijos nariais skelbė, kad kultivuoti dailiąją knygą reikalauja pats 
gyvenimas“. 

Nors ketvirtojo dešimtmečio pradžioje knygas jau leido daug lei- 
dyklų, leidėjams ir autoriams, kaip sakyta, daugiau terūpėjo pats kny- 
gos išleidimo faktas, o ne jos forma, estetinis vaizdas. Nebuvo nustaty- 
ta pastovių knygos formatų. Apie tai spaudoje pasirodo vienas po kito 
draugijos narių straipsniai. Buvo rašoma, kad septyniolikos tomų J. Tu- 
mo-Vaižganto raštai esą net keturių formatų, kad lietuviška knyga ap- 
triušusi, apskarusi, kad leidėjai ištižę, autoriai apsileidę!?. P. Galaunė 
straipsnyje „Mūsų knygos kultūrėjimas“ irgi griežtai reikalavo „tam 
tikroms knygų rūšims pastovaus, vienodo formato“, nurodė, kad pas- 
tovių formatų laikosi tik kai kurie žurnalai ir rimiesni knygų leidėjai, 
nons daugelyje užsienio valstybių tiek grožinės literatūros, tiek moks- 
linio turinio knygos jau turi nusistovėjusį formatą!!. P. Galaunės ir ki- 
tų draugijos narių didelis nuopelnas, kad 1935 m. buvo įvesti trys pas- 
tovūs — didysis, vidutinis ir mažasis — knygų formatai!?, 

Jau pirmais gyvavimo metais draugija buvo pakviesta dalyvauti 
dailiosios knygos parodoje Paryžiuje, bet, neturėdama tinkamo leidinio, 
dalyvauti atsisakė!š. Pakvietimas buvo paskata greičiau patiems pradėti 
leisti gražiai apipavidalintas knygas. Atsirado įvairių pasiūlymų: kai 
kurie nariai pageidavo išleisti iliustruotą A. Baranausko „Anykščių 
šilelį“, P. Merimė „Lokį“, M. Urbšienė siūlė išleisti K. Donelaičio ,„Me- 
tus“4, J. Tumas-Vaižgantas siūlė savo knygelę „Su gyvulėliais“!8, 
P. Galaunė — „Lietuvos ekslibrisą“, motyvuodamas, jog siūlo „ne dėl to, 


7 Zukas V. XXVII knygos mėgėjų 


Naujoji romuva.— 1932, geg. 1.— 195 
draugija.— 1986.— (Rankraštis).— 
P. 2 


Nr. 18.— P. 413—414, 
„2. 25 m "1 Galaunė P. Mūsų knygos 

* XXVII knygos mėgėjų draugijos kultūrėjimas // XXVII knygos mėgėjų 

įstatai ir reguliaminas.— K., 


1933.— 27 p. 

9 Galaunė P. Mūsų knygos 
kultūrėjimas // XXVII knygos 
mėgėjų metraštis.— K., 1933.— 

T. I— P. 141—145. 

10 Bizauskas K. Lietuviškoji knyga // 


metraštis.— K., 1933.— T. I. — 

ministerijos kainų tvarkytoju.— 
MAB, F. 59—2, 1. 173, 176. 


kad tai yra mandri knyga, bet dėl to, kad jos ieško užsienis. Tiktai tuo 
pateisinu savo nekuklumą“!“. Iš tiesų. knyga, išleista 1926 m: 35.egzem- 
pliorių tiražu, jau buvo retenybė, gaudyte gaudoma įvairių šalių biblio- 
filų, ypač ekslibriso kolekcionierių. 

Po ilgų svarstymų nutariama išleisti K. Donelaičio „Metus“, „pa- 
tikrinus tekstą su Karaliaučiaus universitete esančiais rankraščiais“!7, 
M. Urbšienė draugijai atsiuntė iš Paryžiaus šriftų pavyzdžius!š, buvo 
ieškomas dailininkas, suprantantis, kad pinmą kartą išleisti didžiojo lie- 
tuvių klasiko iliustruotą poemą — svarbus kultūros gyvenimo reiškinys. 
„Metus“ iliustruoti siūlėsi Paryžiuje studijuojantys du dailininkai: 
J. Steponavičius ir V. K. Jonynas. Nulėmė P. Galaunės žodis — jam 
pasiūlius, kaip iliustratorius buvo pasirinktas V. K. Jonynas, sutikęs pa- 
daryti iliustracijas per dvejus metus, net be honoraro!?. Tokios sąlygos 
buvo priimtinos, ir draugija pavedė šį darbą V. K. Jonynui. P. Galaunė, 
pats būdamas grafikas, jautė talentingo jauno dailininko galimybes, 
vertino jo iliustracijas S. Čiurlionienės pasakai „Dvylika brolių, juod- 
varniais laksčiusių“, jam patiko paties dailininko kritiškas požiūris į 
savo darbus. „Man malonu, kad Jums patinka „Dvylikos brolių, juod- 
varniais laksčiusių“ iliustracijos, kurios man nepatinka“??,— rašė V, K. 
Jonynas iš Paryžiaus P. Galaunei. 

Tokiam kapitaliniam veikalui išleisti draugijai stigo lėšų. P. Ga- 
launė gauna pavedimą tartis dėl „Metų“ išleidimo su Švietimo minis- 
terija. Netrukus jis referuoja draugijos valdybai, kad ministerija sutinka 
leisti K. Donelaičio „Metus“ liuksusiniame popieriuje ir nori gauti drau- 
gijos nurodymus?!. Susirinkimas paveda P. Galaunei „draugijos vardu 
teikti patarimus leidžiant „Metus“ dėl formato ir kitais klausimais“22, 
Kurdamas iliustracijas, V. K. Jonynas palaikė ryšį su P. Galaune, su 
juo tarėsi, konsultavosi?s. Ir po daugelio metų, prisimindamas tuos lai- 
kus, V. K. Jonynas rašė P. Galaunei: ,„...Jei ne Galaunė, turbūt iš viso 
tuo metu Donelaičio niekas nebūtų iliustravęs, nes niekas taip giliai ne- 
įžvelgė kaip Galaunė mūsų kūrybinių versmių vertės ir reikšmės mūsų 
tautos gyvenime. Ne kas kitas, bet Galaunė, man važiuojant studijų į 
Paryžių, skatino domėtis spaudos menu. Sugestionavo mane, kad mė- 
ginčiau padaryti Donelaičio „Metams“ iliustracijas“24. 

Iki 1937 metų draugija išleido vieną po kito devynis meniškai api- 
pavidalintus leidinius, kurie turėjo didelę reikšmę ugdant naują požiūrį 
į knygą. To meto spaudoje draugijos leidybinis darbas buvo pastebėtas 
ir įvertintas. „XXVII knygos mėgėjai patys pirmieji atsiliepė į mūsų 
knygos meno ir grožio šauksmą. Tie žmonės visa siela atsidėję mūsų 
knygos kultūros ugdymo darbui ir iki šiol jau spėjo pasiekti gražių vai- 
sių [...]. Be jokios pašalinės piniginės paramos, XXVII knygos mėgėjai 

2 V. K. Jonyno laiškas P. Galaunei 


jau pateikė 9 tokius leidinius, kurie drąsiai gali rasti sau vietos gražiau- 
sių Vakarų Europos leidinių tarpe“25,— rašė kriptonimu pasirašęs au- 
torius. Tie leidiniai — tai „XXVII knygos mėgėjų įstatai ir reguliami- 
nas“, V. K. Jonyno „J. Tumo-Vaižganto portretas“, V. Biržiškos knygos 
„Bibliotekos“ ir „Bibliografija“, Vaižganto „Milžinų dvasios“, liaudies 
pasaka „Gulbė karaliaus pati“, J. Biliūno „Liūdna pasaka“ ir „XXVII 
knygos mėgėjų metraštis“ (2 tomai). Kiekvienas jų turėjo savitą isto- 
riją, buvo pašauktas paties gyvenimo. Iki 1937 m., kai draugijos nariu 
tapo V. K. Jonynas, P. Galaunė buvo vienintelis dailininkas draugijoje, 
ir knygos estetinės kultūros klausimais didžiausias autoritetas. Kai ku- 
rie draugijos leidiniai, kaip V. Biržiškos knygelės, išleistos tiesiogiai P. 

Pasak P. Galaunės, nebuvo draugijoje užmirštas ir ekslibrisas. 
15 draugijos narių turėjo savo ekslibrisus, kartais net po keletą varian- 
tų. „Šioje srityje kūrybinio nuoširdumo ir pastangų įdėjo ne tik mūsų 
dailininkai — J. Steponavičius, V. Kosciuška, A. Tamošaitis, G. Bagdo- 
navičius, K. Šimonis, Dobužinskis, bet ir kai kurie kaimyninių kraštų 
dailininkai (S. Vidbergas, N. Dmitrijevskis ir kt.)“27. 

1933 metais draugija neteko savo valdybos nario — J. Tumo-Vaiž- 
ganto, karšto knygos mylėtojo, kurio bute ne kartą buvo rinktasi, svars- 
tyta knygos reikalai. Skubiai sušauktamę draugijos valdybos posėdyje 
buvo nutarta „užuojautos ir vainiko vietoje 1934 metais išleisti kurį 
nors Vaižganto veikalą“? Ta proga buvo išleista A. Kučo iliustruota 
Vaižganto knygelė „Milžinų dvasios“ (1935). Be to, V. K. Jonynas ir 
J. Steponavičius kūrė rašytojo portretą. Pirmasis medžio raižinio tech- 
nika, XXVII knygos mėgėjų draugijai užsakius??, antrasis — litografinį, 
tikėdamasis gauti Švietimo ministerijos užsakymą, jei P. Galaunė jį pa- 
remsiąs savo žodžiu“. Abiejų dailininkų portretai buvo išleisti ir plati- 
nami per mokyklas. V. K. Jonyno darbas, labai gerai įvertintas P. Ga- 
launės, nors buvo ir kitų muomonių, reprodukuotas pirmame „XXVII 
knygos mėgėjų metraščio“ tome. 

„XXVII knygos mėgėjų metraščio“ pirmas tomas išėjo 1933 m., an- 
tras — 1937 m. Leidinyje buvo paskelbti aštuoni P. Galaunės straipsniai. 
Svarbesni jų — „Pirmųjų Lietuvos litografijų istorijos bruožai“, „Mūsų 
knygos kultūrėjimas“, „Mūsų menininkų grafiškų darbų registracija“, 
„Bulakos grafikos darbų paroda“. Be to, P. Galaunė pristatė visuomenef 
draugijos surengtą pirmąją lietuvių dailiosios knygos parodą (1933), 
TSRS knygų, žurnalų ir plakatų bei ukrainiečių grafikos parodas. Kelis 
leidinyje išspausdintus straipsnius P. Galaunė parašė, remdamasis sa- 
vo paties pranešimais, darytais draugijos susirinkimuose. Tai straips- 
niai „Apie knygų puošybą“, „Iš Lietuvos grafikos istorijos“, „Apie pir- 

„mąjį bibliofilą lietuvį Lukoševičių, Darsūniškio vargonininką“, „Vaitku- 
škio dvaro turtai“. 

Dėl gero popieriaus, skoningai parinkto šrifto, formato „XXVII 
knygos mėgėjų metraštis“ buvo bibliofilinis leidinys, kuriuo buvo gali- 
ma atstovauti lietuviškai knygai ir užsienio parodose. Pasirodžius pir- 
majam tomui, to meto spauda rašė: „XXVII knygos mėgėjų metraštis“— 
mūsų dailiosios knygos pirmoji kregždė**!. 

P. Galaunė daug prisidėjo XXVII knygos mėgėjų draugijai ren- 
giant pirmąją dailiosios knygos parodą. Jis padėjo atrinkti gražiausias 
Kauno universiteto bibliotekos ir asmeninių bibliotekų knygas, leido jas 
eksponuoti M. K. Čiurlionio galerijos patalpose, pats rengė ekspoziciją. 
Paroda veikė 1933 m. sausio 27 — vasario 27 d., ją galima laikyti mū- 
sų dienomis vykstančių kasmetinių knygos parodų-konkursų prototi- 
pu. Knygos, išdėliotos chronologine tvarka, atskleidė viršelių, titulinių 
puslapių, iliustracijų, šrifto grožį. Čia lankytojai matė ir P. Galaunės 
sukurtus viršelius Maironio, Putino, Vienuolio raštams. „„...Lankytojai 
pamatė 121 kukliai dailią lietuvišką knygą. Pamatė, kad knygos forma, 
popierius, iliustracijos turi savo kalbą, kad ta kalba nėra estetikų tuš- 
čias noras, bet privalumas, darąs knygą malonesnę, brangintinesnę“32— 
rašė P. Galaunė. 

P. Galaunės ir kitų bibliofilų dėka lietuviška knyga, įgaudama 
vis gražesnį rūbą, skynėsi sau kelią į tarptautinį pripažinimą. 1937 m. 
XXVII knygos mėgėjų draugija su savo leidiniais dalyvavo Paryžiaus 
pasaulinėje moderniojo meno ir technikos parodoje?s. Svarstant, kokias 
knygas pasauliui parodyti, P. Galaunei ir V. K. Jonynui rekomenduojant, 
buvo nutarta išleisti lietuvių liaudies pasaką „Gulbė karaliaus pati“, 
iliustruotą V. Petravičiaus linoraižiniais, ir J. Biliūno „Liūdną pasaką“, 
iliustruotą M. Bulakos medžio raižiniais. Rekomenduodamas iliustraci- 
jas draugijai, P. Galaunė vertino jas kaip aukšto meninio lygio darbus, 
kurie drąsiai gali reprezentuoti lietuvių knygos grafiką užsienyje“*, 
Abi knygos buvo išleistos 1937 m. 

Puošniems leidiniams išėjus, realizavosi P. Galaunės karštas noras 
matyti meniškai apipavidalintą knygą. Leidinių iliustracijos sudarė sin- 
tetišką vienumą su visa knygos struktūra, jos tarsi skelbė lietuviškos 
iliustruotos knygos renesansą. 

Paryžiaus pasaulinėje parodoje „Gulbė karaliaus pati“ buvo apdo- 
vanota Didžiuoju prizu, „Liūdna pasaka“ — aukso medaliu“. Pasaulinės 
parodos lietuvių skyriuje, be XXVII knygos mėgėjų draugijos, savo 
knygas eksponavo ir kiti leidėjai: „Spaudos fondas“ — V. Rato-Rataiskio 
iliustruotą Maironio baladę „Jūratė ir Kastytis“, „Spindulys“— J. Ste- 
ponavičiaus iliustruotą K. Puidos „Vienos nakties dykūną“. Visi leidi- 

knygos mėgėjų metraštis.— K., 
1933.— T. I.— P. 138—139, 

niai buvo išspausdinti liuksusiniame japoniškame popieriuješė. Parodos 
žiuri įvertino ir XXVII knygos mėgėjų draugijos veiklą. To meto spau- 
da iniormavo: „Premijuoti visi mūsų Pasaulinėje parodoje išstatyti 
leidiniai. „Spinduliui“ priskirta premija už gražų spaudos darbą, 0 
XXVII knygos mėgėjams ir „Spaudos fondui“ suteiktos premijos už 
pavyzdinius leidinius“37. 

Estetiškai apipavidalinta, T. Lomsargio įrišta šviesiais odiniais 
viršeliais „Gulbė karaliaus pati“ buvo padovanota parodos žiuri pirmi- 
ninkui Dagernasuiš. Draugijos išleistos knygos buvo eksponuojamos 
ir Prahoje, Lietuvos spaudos parodoje, kurią tais pačiais metais surengė 
Čekoslovakijos dienraščio „Pod karpatske Hlasy“ redaktorius K. Hos- 
taškas“, 

1939 m. draugija ruošėsi su savo leidiniais dalyvauti ir pasaulinėje 
parodoje Niujorke, P. Galaunės nuomone, šiam tikslui „vienintelis tin- 
kamas leidinys būtų lietuvių liaudies raižinių rinkinys su tekstu lietuvių 
ir kuria nors svetima kkalba“*9. Kartu su V. K. Jonynu jis atrinko rai- 
žinius būsimam leidiniui, parengė jo projektą*!, draugijos susirinkime 
skaitė pranešimą „Šis tas maujo apie liaudies raižinius“*?, Bet išsiaiški- 
nus su „Spindulio“ spaustuve, kad raižinių leidyba kainuotų 20 tūkstan- 
čių litų, draugija sumanymo atsisakė“. Parodoje buvo eksponuoti 
„XXVII knygos mėgėjų metraštis“ ir V. Biržiškos leidiniai „Bibliotekos“, 
„Bibliografija“**, 

Draugijos estetiškai apipavidalintais leidiniais vis labiau ėmė do- 
mėtis visuomenė, dailininkai, užsienio bibliofilai. 1937 m. Lietuvos dai- 
lininkų sąjungos pirmininkas V. Vizgirda kreipėsi į XXVII knygos mė- 
gėjų draugiją, prašydamas Trečiojoje rudens dailės parodoje „įrengti 
vitriną su savo leidiniais“*5. 

J. Baltrušaitis Paryžiuje perdavė per V. K. Jonyną „Libraire La- 
Tousse“ atstovo laišką draugijai su prašymu atsiųsti Pasaulinėje moder- 
niojo meno ir technikos parodoje eksponuotas knygas jo rengiamai iš- 
leisti 1937 m. gražiausios knygos apžvalgai““. Per P. Galaunę į draugi- 
ją kreipėsi P. Kočorovskis irgi su prašymu ir pageidavimu nuolat keistis 
leidiniais*7. 

XXVII knygos mėgėjų draugijos narių nuolatinės pastangos ug- 
dyti knygos estetinę kultūrą darė didelį poveikį jų akyse išaugusioms 
leidykloms, kurios, sekdamos parodytu pavyzdžiu, pradėjo daugiau rū- 
pintis knyga. Viename 1938 m. XXVII knygos mėgėjų posėdyje jau bu- 
vo aptarta ir įvertinta estetiniu aspektu nemaža leidinių, kaip B. Sruo- 
gos „Giesmė apie Gediminą“, K. Zubkos „Mergaitė su žibuoklėmis“, 
L. Janušytės „Korektūros klaida“, S. Čiurlionienės „,„Šventmarė“, Mai- 
Tonio „Jūratė ir Kastytis“, K. Puidos „Vienos nakties dykūnas“, S. Zo- 


XXVII knygos mėgėjų draugijai. 1937.— Lapkr. 30.— Nr. 545. 199 
1936, rugs. 5.— MAB, F. 59—2, 6 Lietuvos liuksusiniai leidiniai 

1. 282; XXVII knygos mėgėjų Paryžiaus parodai // Lietuvos aidas.— 
draugijos 1936, rugs. 25 posėdžio 1937.— Bal. 20. 

protokolas. — MAB, F 59—2, 1. 35. 37 S-os M-as. Pasaulinėje Paryžiaus 

* XXVII knygos mėgėjų draugijos parodoje daug mūsų eksponatų 

1936, rugs. 27 posėdžio protokolas.— premijuota // Lietuvos aidas.— 

MAB, F. 59—2, 1. 36. 1937.— Lapkr. 30.— Nr. 545, 

85 S-os M-as. Pasaulinėje Paryžiaus 3 XXVII knygos mėgėjų draugijos 

parodoje daug mūsų eksponatų 1939, bal. 27 posėdžio protokolas.— 


premijuota // Lietuvos aidas.— MAB, F. 59—3, I. 50, 


barsko „Pabėgėliai iš zoologijos sodo“, kurias iliustravo M. Dobužins- 
kis, T. Valius, V. Petravičius, D. Tarabildienė, V. Ratas- Rataiskis, 
J. Steponavičius ir kiti dailininkais, : 

Knyga pradėjo naują savo gyvenimo etapą, kai buvo suprasta 
formato, popieriaus, iliustracijų, šriito jos estetiniam vaizdui reikšmė, 
tai, kas, P. Galaunės žodžiais tariant, „daro knygą gražią, malonią, 
įtaigią“*?. Lietuviška knyga tapo ne vien žinių šaltiniu, bet ir estetiniu 
objektu. 

1940 m. pradžioje buvo rūpinamasi knygos paroda Maskvoje, ta- 
riamasi su „Spindulio“ spaustuve dėl „XXVII knygos mėgėjų metraš- 
čio“ išleidimo“?. Bet tų pačių metų liepos 26 d. Vidaus reikalų ministro 
pasirašytu nutarimu draugija buvo uždaryta. Jos turtas buvo padalytas: 
rankraščiai perduoti Kauno universiteto rankraštynui, biblioteka su 247 
knygomis, graviūros ir jų klišės — Kauno valstybiniam kultūros mu- 
ziejuis!, 

Per draugijos gyvavimo dešimtmetį buvo nuveiktas reikšmingas 
kultūros darbas: knygos pradėtos spausdinti geresniame popieriuje, nu- 
statyti privalomi knygų formatai, imta rūpintis knygų estetine išvaizda. 

Buvęs XXVII knygos mėgėjų draugijos narys Petras Jakštas pri- 
simena P. Galaunę kaip draugijos steigėją ir kaip vieną iš veikliausių 
jos narių, kuris savo organizaciniu talentu, žiniomis pasireiškė kiekvie- 
noje draugijos veiklos srityje. „Be jo vertingo patarimo nebuvo išleis- 
tas nė vienas draugijos leidinys. Jis mėgo ir mėgsta dailiąją knygą ir 
per visą gyvenimą ją puoselėjo [...]. Bene daugiausia jis yra skaitęs 
pranešimų draugijos narių susirinkimuose [...]. Kol dar jis gyvas, gal 
ne visi supranta ir įsivaizduoja, ką jis yra nuveikęs per savo ilgą, gra- 
žų ir vaisingą gyvenimą“*2, 

*5 Lietuvos dailininkų sąjungos 
pirmininko V. Vizgirdos laiškas 

52 P. Jakšto laiškas autorei iš 

DAILĖTYRININKAS, MUZEOLOGAS, 
PUBLICISTAS 


Man teko būti daugelio sričių 
pradininku, žengti mūsų menotyroje 
pirmuosius žingsnius, neturint tam 
beveik jokių tradicijų. 


PAULIUS GALAUNĖ 


P. Galaunės daugiašakė veikla ryškiai atsispindi jo gausiuose 
menotyros darbuose. 1910—1987 m. laikotarpiu jis yra paskelbęs 430 
publicistinių ir mokslinių straipsnių, studijų įvairiais Lietuvos meno 
bei kultūros gyvenimo klausimais!. Svarbiausi P, Galaunės straipsniai 
išleisti 1970 m. rinkinyje „Dailės ir kultūros baruose“?. Medžiagos sus- 
kirstymas į penkias temas („Dailės klausimais“, „Grafikos ir knygos 
meno klausimais“, „Liaudies meno klausimais“, „Kultūros turtų ir jų 
likimo klausimais“, „Muziejų klausimais“) maždaug atspindi P. Galau- 
nės menotyrininko diapazoną. 

Savo menotyros veikalais P. Galaunė dėjo pamatus, brėžė orien- 
tacines gaires nacionalinei dailės istorijai ir kritikai, muziejinio darbo 
teorijai ir praktikai, paminklų apsaugai ir propagandaiš. Su giliu isto- 
rizmo jausmu jis skverbėsi į kitų tyrinėtojų nepaliestas dailės sritis, 
kėlė švieson užmarštyje slypinčius praėjusių epochų dailės ir kultūros 
reiškinius. Jo darbuose iškilo XX a. trečiojo—ketvirtojo dešimtmečių 
lietuvių visuomenei negirdėti ir mažai žinomi žymių Lietuvos dailininkų 
vardai, kūryba. Lietuvių dailės reiškinius jis analizavo ne uždarai, bet 
kaimyninių tautų kūrybos kontekste, įjungdamas juos į nacionalinės 
kultūros audinį. Savo parengtais leidiniais, katalogais, straipsniais jis 
supažindino ne tik Lietuvos visuomenę, bet ir kitas Europos šalis su 
lietuvių daile. Daug P. Galaunės darbų, kaip „Lietuvos meno istorija. 
Gotika. Renesansas. Barokas. Klasicizmas“ (217 mašinr. p.), „Lietuvos 
muziejų istorija“ (apie 300 mašinr. ir rankr. p.), „XV—XIX a. Lietu- 
voje dirbusių dailininkų žodynas“ (522 rankr. p.), „XVI-XIX a. pir- 
mosios pusės grafikų žodynėlis“ (211 rankr. p.) ir kita medžiaga, sudaro 
apie 2000 puslapių rankraštinį fondą. Jie kartu su spausdintais darbais 
yra mūsų kultūros turtas. 

kultūros baruose.— V., 1970.— vagos // Literatūra ir menas.— 

P. 281—308. Taip pat žr. 1971— 1985.— Saus. 19. 


1987 m. P. Galaunės raštų 
bibliografiją šioje knygoje. 


14, P. Galaunė 


Straipsniuose dailės klausimais P. Galaunė jautriai atsiliepdavo į- 
savojo laikmečio meninio gyvenimo aktualijas. Apiardamas. spaudoje 
beveik kiekvieną parodą, jis nevengė polemikos, drąsi pasisakymų, 
provokavo kūrybinį mąstymą. Recenzijose, parengtų katalogų įvaduose 
justi P. Galaunės simpatija jaunosios kartos dailininkų kūrybiniams 
ieškojimams, Jo, kaip ir J. Vienožinskio straipsniuose, ryškėjo „gilesnių 
estetikos problemų ir platesnių dailės uždavinių analizė“* 

Pirmas didesnis P. Galaunės menotyros darbas buvo studija 
apie įžymųjį architektą, Lietuvos klasicistinės architektūros pradininką 
Lauryną Stuoką-Gucevičių. Įžanginiame žodyje P. Galaunė nurodė tau- 
rų savo darbo tikslą: „Parašyti plačią monografiją apie didįjį XVIII am- 
žiaus lietuvių architektą, Lietuvos baudžiauninko Simo Stokos sūnų, 
Laurą Montrym-Gucevičių, [...] grąžinti amžiną gyvenimą lietuvių 
tarpe Lietuvos geriausiam sūnui, Lietuvos inteligentijos erškėčiuotų ta- 
kų in šviesą pirmtakūnui. [..] Norėčiau, kad Gucevičiaus Stokos var- 
das bitų inrašytas in mūsų kultūros istoriją. Aš norėjau nors kiek at- 
skleisti šydą nuo to, apie ką šiandien Lietuvoje nieks nieko nekallba...“5 
Kadangi autorius studiją rašė dar gyvendamas Peterburge, jam nebu- 
vo prieinami pirminiai šaltiniai (L. Stuokos-Gucevičiaus projektų ori- 
ginalai, I. Masalskio archyvas), buvę Vilniaus miesto archyve, Lenkų 
mokslo draugijoje ir kt, P. Galaunė daugiausia rėmėsi K. Podčašinskio 
1823 m. laikraštyje „Dziei Wileūski“ paskelbta L. Stuokos-Gucevičiaus 
biografija, taip pat M. Balinskio, T. Lipinskio, J. Sniadeckio, M. Za- 
horskio ir kitų autorių publikacijomis. 

P. Galaunė plačiai supažindino skaitytojus su L. Stuokos-Gucevi- 
čiaus biografija, pristatė jį Ikaip talentingą Lietuvos klasicizmo archi- 
tektūros pradininką, aptarė pagal jo projektus pastatytus Verkių rū- 
mus, Vilniaus katedrą, rotušę. Nušvietė ir L. Stuokos-Gucevičiaus, Vy- 
riausiosios Lietuvos mokyklos profesoriaus, pedagoginę veiklą, paskelbė 
jo sudarytą mokymo programą, pagal kurią jis savo mokiniams diegė 
klasicizmo architektūros principus. Nors užsimotas darbas neišaugo į 
plačią monografiją, bet juo buvo pirmą kartą įrašytas įžymiojo archi- 
tekto vardas lietuvių mokslinėje literatūroje. Gaila, kad ši P. Galaunės 
studija buvo vėlesnių tyrinėtojų primiršta, dažnai net neįtraukiama į 
bibliografiją. 

Su L. Stuokos-Gucevičiaus tema glaudžiausiai siejasi nuolatinis 
P. Galaunės domėjimasis architektūros problemomis, rūpinimasis archi- 
tektūros paminklų apsauga, plačiai atsispindėję jo publikacijose. 

1918 m. paskelbus Lietuvoje Tarybų valdžią, V. Kapsuko vado- 
vaujama vyriausybė ėmė rūpintis Vilniaus universiteto atkūrimu. Ta 
proga rašytame straipsnyje „Architektūros reikalu“ P. Galaunė prime- 
na Vilniaus Vyriausiąją mokyklą bei jos architektūros katedrą, rengusią 
kraštui architektus. Ir šiandien aktualiai skamba jo nuomonė, kad tokią 
katedrą būtina įsteigti ir atgaivintame Vilniaus universitete. Vertinda- 
mas architektūrą kaip vieną pagrindinių meno šakų, P. Galaunė pabrė- 
žia, kad Lietuvoje miestų statybos reikalai yra itin apleisti ir architek- 
tūros katedros universitete „jokiu būdu negalėtų atstoti statybos sky- 
rius kokioje nors politechnikoje“*. 

P. Galaunė rūpinosi ne tik praktine architektūros puse. Kaip me- 
nininikas, jis giliai jautė Vilniaus grožį, suvokė jo išskirtinę gamtos si- 
tuaciją, istorijos paliktų stilių pėdsakus, atskirus architektūros ir dailės 
paminklus, jų reikšmę Lietuvos kultūrai. Jo straipsniai apie Vilnių 
„Lietuvos meno siela — Vilnius“, „Lietuvos šventovių šventovė“, „Vil- 
nius — Lietuvos meno centras“ žavi puikiu dalykinių žinių ir emocingo 
pasakojimo deriniu“. 

Nemaža straipsnių skirta ir Kauno architektūrai: „Senojo Kauno 
siela“, „Senojo Kauno fragmentai“, „Kauno bažnyčios“. P. Galaunę 
ypač jaudino Kauno apylinkių (Pažaislio, Zapyškio) architektūros pa- 
miniklų apverktina padėtis trečiajame dešimtmetyje, perstatymais žalo- 
jamas Kauno senamiestis. Abi šios temos, kartais autoriaus keliamos 
labai aštriai, skamba ne viename to laikotarpio jo straipsnyje. Neabe- 
jingas jis ir naujajai architektūrai, vertina V. Dubeneckį kaip „pirmą- 
jį lietuviško stiliaus pradmenų ieškotoją“?. Aprašinėdamas architektū- 
ros paminklus, P. Galaunė siekė jais sudominti visuomenę, nes „kiek- 
vieno praeities paminklo auklėjamoji reikšmė žymiai didesnė negu sto- 
ros knygos. Ypač architektūros paminklų, apie kuriuos Viktoras Hugo 
yra pasakęs, kad tai gražiausios knygos, į kurias tautos įrašydavo savo 
istorijos geriausius lapus“!9, 

Trečiajame mūsų amžiaus dešimtmetyje, kai po sunkių istorinių 
išbandymų, nuniokojimų kraštas kėlėsi savarankiškam valstybiniam ir 
kultūriniam gyvenimui, P. Galaunę labai jaudino istorijos vėjų išsklaidy- 
tų už Lietuvos ribų ir joje pačioje be priežiūros ir globos atsidūrusių 
kultūros turtų likimas. Kas sudaro krašto kultūros turtą, kur jis yra ir 
kur jo reikia ieškoti, nebuvo aišku ne tik Lietuvos vyriausybei, šviesuo- 
menei, bet tuo labiau platiesiems visuomenės sluoksniams. Tad P. Ga- 
launė rašė, aiškino, kad Lietuvos turtai — tai ne tik jos miškai, augina- 
ma duona, linai, bet ir žemės gelmėse glūdintys protėvių palaikai, jų bui- 
ties daiktai, medinė kaimo architektūra, gausūs memorialiniai pamin- 
klai, be kurių pažinimo, išsaugojimo neįmanoma išugdyti nacionalinį 

stilių. Rašė jis apie Vakarų Europos kultūros turtus — dvarų kolekci- 
jas, skelbė kai kurių žymesnių bibliotekų, archyvų istoriją, skatino vy- 
riausybę išleisti kultūros paminklų apsaugos įstatymą, - kėlė mintį su- 
rengti retrospektyvinę Lietuvos meno parodą, kurioje būtų atstovauja- 
mi visų rūšių paminklai — tokiu būdu manė akivaizdžiai supažindinti 
visuomenę su istoriniais meno paminklais, kad ji žinotų, ką reikia sau- 
goti!!. . 

P. Galaunė, iš tėvų pastogės išsinešęs meilę ir pagarbą knygai, 
jaunystėje pats reiškęsis grafikos kūryboje, brandos metais tyrė lietu- 
viškos knygos meno raidą ir tuo daug prisidėjo prie jos ugdymo. Senų- 
jų lietuviškų knygų apipavidalinimui nušviesti daugiausia medžiagos 
yra davę jo darbai. Gratikos istorijos Lietuvoje klausimais P. Galaunė 
ipaskelbė ne vieną studiją: „Pirmųjų Lietuvos litografijų istorijos bruo- 
žai“ (1933), „Grafikos meno rinkiniai Lietuvoje“, „Lietuvos grafika 
XVI-XIX a.“ (abu 1911), „Prie V. Smakausko iliustracijų J. Kraševs- 
kio „Vitolio raudai“ istorijos“ (1967), „Vilniaus universitetas — lito- 
grafijos pradininkas Lietuvoje“ (1981)!12, 

Reikšmingas P. Galaunės straipsnis „Lietuvos knygos meno rai- 
dos metmenys XVI-XVII amžiuje“!3, kuriame jis nušviečia grafikos 
meno kelią į Lietuvą. Grafikos menas, teigia tyrinėtojas, Lietuvą pasie- 
kė ne savo grynąja forma, bet pritaikomąja, kaip knygos pagražinimas. 
XVI a. antroje pusėje į Vilnių atvykę spaustuvininkai atnešė kartu ir 
savo krašto knygų puošybos stilių. Gerai pažindamas slavų ir vokiečių 
senosios knygos puošybą, P. Galaunė nurodo lietuviškos knygos gra- 
fikos ištakas. Pavyzdžiui, 1599 m. išspausdinta Daukšos „Postilė“ turi 
tą patį titulinį lapą — renesansinį portalą, kaip ir 1564 m. Maskvoje iš- 
spausdintas „Apostolas“, o Mažvydo knygose gausu vokiečių grafikos 
bruožų. Lietuvoje spausdintų XVI-XVII a. knygų grafika buvo labai 
kukli, dažniausiai apsiribota tituliniu lapu, viena kita vinjete, užsklan- 
da ar inicialu. Knygos meno kuklumo priežastį P. Galaunė aiškina tuo, 
kad Lietuvoje neturėta puošnių rankraštinių knygų tradicijų, kurios gy- 
vai jaučiamos Vakarų Europos ir Rusijos spaudiniuose. Būta ir kitokių 
nuomonių dėl lietuviškos knygos meniškumo. P. Galaunė primena J. Le- 
levelio teiginį, kad Vilniuje XVI a. išspausdinta tiek knygų, kiek visose 
Lenkijos spaustuvėse kartu ipaėmus, ir kad tuo laikotarpiu Lietuvoje 
spausdintos knygos išgyveno žydėjimo metą ne vien kiekybe, bet ir ko- 
kybe, Tuo tarpu P. Galaunė nurodo tik keletą gražiai išleistų knygų. 
Tai „Lietuvos statuto“ pirmasis leidimas, pasižymintis „nepaprastu kuk- 
lumu ir savotišku rimtumu“, 1604 m. Nesvyžiuje parašyta brolių Ska- 
rulskių panegirika kunigaikščiui Radvilai, papuošta Tomo Makovskio 
vario raižiniu, ir vadinamoji Radvilų Lietuvos Brastos Biblija (1563), 

kurios titulinis lapas papuoštas sudėtinga renesansine subtilių linijų 
kompozicija. 

1947 m., minint Martyno Mažvydo 1547 m. išleistos pirmosios lie- 
tuviškos knygos „Katekizmo prasti žodžiai“ keturių šimtų metų sukak- 
tį, LTSR MA Lietuvių kalbos ir literatūros institutas, rengdamas šiai da- 
tai paminėti straipsnių rinkinį „Senoji lietuviška knyga“, vienu iš au- 
torių pakvietė P. Galaunę, kuris parašė straipsnį „Mažvydo knygų 
meniškoji pusė“!4. Kaip sąžiningas senųjų graviūrų tyrinėtojas, autorius 
perspėja skaitytoją, kad pokario sąlygomis jam neprieinama Mažvydo 
knygų spausdiAimo laikotarpio palyginamoji medžiaga — XVI a. Kara- 
liaučiaus ir kitų Vokietijos sričių spaustuvių panašūs leidiniai ir todėl 
sunki objektyviai įvertinti Mažvydo knygas. P. Galaunė aptarė šešių 
M. Mažvydo knygų („Katekizmo prasti žodžiai“, 1547, „Giesmė S. Am- 
broziejaus“, 1549, „Forma krikštymo...“, 1559, „Parairazis“, 1558—1563, 
„Giesmės krikščioniškos...“ 1566, 1570) meniškumą. Pirmiausia kaip 
visuomet tiksliai jis išaiškina, kas yra knygos menas. Toliau — knygų 
išleidimo aplinkybes ir tikslus. Pradėjęs aptarinėti knygas, svarbiausią 
dėmesį skyrė pagrindinei jų puošmenai — vinjetėmis papuoštiems ti- 
tuliniams lapams. Iš vinječių stilistinių ypatybių, atspaudų kokybės 
nustatė, kuriems leidiniams buvo sukurtos specialios vinjetės, o kurie 
buvo puošiami spaustuvėje jau turėtų ir naudotų pagražinimų elemen- 
tais. Geriausiai įvertino „Katekizmo...“ titulinio lapo vinjetę — vėlyvojo 
renesanso stiliaus kompoziciją s1 akanto lapais, rozetėmis, „putti“ ir 
heraldiniu architektūriniu kartušu. P. Galaunės nuomone, vinjetė leidi- 
niui buvo sukurta specialiai. Tuo tarpu „Giesmės S. Ambroziejaus“ ti- 
tulinio lapo ornamento dalis paimta iš „Senprūsių katekizmo“, išleisto 
1545 m. toje pačioje Karaliaučiaus spaustuvėje. Kai kurioms knygoms 
raižiniai buvo skolinti — P. Galaunė tokią išvadą daro iš aiškiai mato- 
mų raižybinių lentų aptrupėjimų — vadinasi, lentos jau buvo naudo- 
tos, Tai patvirtina ir vienoje kompozicijoje mechaniškai sugrupuotos 
įvairių stilių — gotikos ir renesanso ornamento detalės ir inicialas „A“, 
kurio siužetinis fonas neatitinka knygos turinio. Nustatęs Mažvydo 
knygų nevienodą estetinę vertę, P. Galaunė pažymi, kad tik XVII a. 
lietuviška knyga pradėjo įgyti savitesnių meninių bruožų. Šiuo straips- 
niu pirmą kartą pokario metais senoji lietuviška knyga buvo analizuo- 
jama estetiniu požiūriu. 

P. Galaunė yra parašęs daug kritikos straipsnių savo laikmečio 
knygos meniškumo klausimais: „Knygų menas“ (1925), „Mūsų knygos 
kultūrėjimas“ (1933), „Džiuginantys reiškiniai“ (1937) ir kt. Knygos 
grafinio apipavidalinimo klausimai visą laiką buvo P. Galaunės dė- 
mesio rate, 

universitetas — litografijos pradininkas knyga.— V., 1947.— P. 291—296. 
Lietuvoje // Dailėtyra.— V., 1981.— 

Stebėdamas savojo krašto meninį gyvenimą, „jis džiaugėsi, kad 
grafika jame užima vis reikšmingesnes pozicijas. Tai ir dailininkų pro- 
jektuoti pašto Ženklai, ir plakatai, knygų viršeliai, iliustracijos. Visa 
tai turėtų atkreipti valstybės dėmesį ir suteikti paramą dailininikams'S, 

Reikšminga grafikos istorijai P. Galaunės studija apie lietuvių 
knygos ženklą „Ekslibrisas Lietuvoje (XVI-—XX šimtmečiai)“ (1926), 
kurioje atskleidžiama daugeriopa kultūrinė knygos ženklo reikšmė, 
aiškinama superekslibriso, ekslibriso genezė nuo įrašo knygoje ranką 
iki įvairiomis technikomis sukurtų meniškų darbų, iškeliami iš užmarš- 
ties pirmieji žinomi Lietuvoje XVIII a. ekslibrisų raižytojai P. V. Bal- 
cevičius ir H, Leibovičius, pateikiama žinių apie pirmąsias XVI a. Lie- 
tuvos bibliotekas ir asmenis, turėjusius savo bibliotekų knygų ženklus. 
Studija iliustruota 59 ekslibrisų piešiniais ir nuotraukomis, duotas tiks- 
lus mokslinis jų aprašymas. 

Šio leidinio reikšmę vienas pirmųjų įžvelgė J. Savickis, įvertinęs 
P. Galaunę kaip Lietuvos dailės istorijos tyrinėtoją eruditą. Lyginda- 
mas studiją su kitų Europos šalių panašaus pobūdžio leidiniais, jis tei- 
kia šiai tiek turinio, tiek formos atžvilgiu prioritetą. P. Galaunės knyga 
esanti daug pranašesnė už jo matytus lenkų, skandinavų leidinius, kur 
„dažnai, prasilenkiant su senove, tesidomima vien naujoviškais knygos 
ženklais, dažniausiai tiek nerimtais ir dažnai tiek sentimentaliais, pa- 
našiais į šokoladinių saldainių popieriukus...“!8. Studija sulaukė plataus 
atgarsio užsienyje — Prancūzijoje, Belgijoje, Lenkijoje. Gerai ją įver- 
tino kaip pirmą tokio pobūdžio publikaciją lietuvių kalba M. Brenštei- 
nas, tarp kitų privalumų iškėlęs leidinio estetišką | parengimą, kuriame 
„jaučiama autoriaus — menininko ranka“; jis paskelbė Krokuvos kny- 
gų mylėtojų mėnesiniame žurnale 12 ekslibrisų iš P. Galaunės knygos''. 

Iki 1984 m. išleista kapitalinio V. Kisarausko darbo apie Lietuvos 
knygų ženklus!š, P. Galaunės studija, neskaitant parodų katalogų, at- 
skirų straipsnių, buvo vienintelis lietuvių kalba mokslinis šia tema dar- 
bas, iš kurio sėmėsi informacijos vėlesni tyrinėtojai. * 

P. Galaunė beveik kasmet parengdavo ir pateikdavo visuomenei 
Po leidinį iš Lietuvos dailės istorijos, tyrinėtojo žvilgsniu atsigręžda- 
mas į praeitį. 

1927 m. išėjo jo monografija apie Vilniaus meno mokyklos auklė- 
tinį, vėliau Peterburgo dailės akademijos akademiką tapytoją Juozą 
Oleškevičių!?. „Vieną dailininką — statytoją Stuoką-Gucevičių P. Galau- 
nė surado ir grąžino mūsų menui 1920 m. Dabar jis iškelia kitą vardą — 
tapytojo Juozo Oleškevičiaus“??— džiaugėsi knygos recenzijoje V. Bi- 
čiūnas. Iš daugelio Vilniaus mokyklos mokinių savo platesnės studijos 
objektu P. Galaunė pasirinko šį dailininką todėl, kad jis buvo vienas 

žymiausių P. Smuglevičiaus auklėtinių, vėliau Paryžiuje mokęsis pas 
Z. L. Davidą, talentingas portretistas, nutapęs daug istorinių asmenų 
portretų (tarp jų ir A. Mickevičiaus, kurio eilėraštį, skirtą dailininkui, 
P. Galaunė pateikia savo leidinyje). Siuo savo darbu P. Galaunė siekė 
prikelti Lietuvos meno istorijai pamirštą vandą. Apie tai jis ir studijos 
įžangoje rašo: „Lietuva yra davusi per šimtmečius ne tik savajai, bet 
ir artimų kaimynų istorijai ne vieną žymų karo, politikos ir mokslo as- 
menį, ir tai daug kam žinoma, bet mažai kas težino ir temini Lietuvos 
praeities menininkų vardus. Jie, tie menininkai, liudija, kad Lietuva 
jau me vieną šimtmetį dalyvavo Europos kultūros gyvenime“2!, Toliau 
P. Galaunė, kaip ir studijoje „Lauras Gucevičius“, duoda plačią to meto 
kultūrinio gyvenimo panoramą, kurios fone pasakojama J. Oleškevi- 
čiaus — Šiluvos bajoro žemaičio — biografija, atskleidžiami menininko 
charakterio bruožai, kūrybiniai impulsai. 

Be gausių klasicistinio stiliaus portretų, J. Oleškevičius sukūrė 
nemaža istorinės, religinės tematikos darbų. Analizuoti dailininko kūry- 
hbą studijos autoriui trūko medžiagos, nes, kaip jis pats sako, po ranka 
turėjęs tik kai kurių portretų nespalvotas reprodukcijas. Tad neliesda- 
mas J. Oleškevičiaus darbų tapybinio sprendimo, jis aptaria portretų 
klasicistinę kompoziciją, iškelia dailininką kaip gerą piešėją, pabrėžda- 
mas, kad tuomet „mokykla iš savo mokinių visų pirma reikalavo mokė- 
ti gerai piešti“. Monografijoje pateikiamas dailininko kūrinių (23 por- 
tretai ir 12 kompozicijų) ir gana platus literatūros, kuria buvo naudo- 
tasi rašant darbą, sąrašas. Monografija iliustruota J. Oleškevičiaus 
darbų reprodukcijomis. 

Tuo metu P. Galaunei daugiausia buvo žinomi J. Oleškevičiaus 
paveikslai, buvę Peterburge. Vėliau tyrinėtojai išaiškino, kad jo drobių 
yra Krokuvos nacionalinėje bibliotekoje, Ermitaže, Paryžiuje, privačiose 
kolekcijose. Lietuvoje šio dailininko daribai retenybė?2. 

P. Galaunės monografija nepraradusi mokslinės vertės lig šiol. 
Tai bene vienintelis šaltinis lietuvių kalba talentingo dailininko kūrybai 
pažinti. 

1928 m. pasirodo trečia P. Galaunės studija, skirta to paties laiko- 
tarpio lietuvių dailei —, „Vilniaus meno mokykla (1793—1831)“23. Me- 
džiagą šiam darbui jis buvo sukaupęs, skaitydamas Lietuvos meno is- 
torijos kursą universitete, Siame veikale P. Galaunė pirmas lietuvių 
mokslinėje literatūroje iškėlė žymių XVII a. pabaigos — XIX a. pradžios 
dailininkų vardus. XVIII a. paskutiniame dešimtmetyje prie Lietuvos 
Vyriausiosios mokyklos buvo įsteigtos architektūros (1793) ir tapybos 
(1797) katedros, o Vyriausiąją mokyklą periormavus į universitetą, 
dar įsteigtos skulptūros (1803) ir raižybos (1805) katedros. Jose dėstė 

ir mokėsi visa plejada žymių architektų ir dailininkų — L. Stuoka-Gu- 
cevičius, M. Šulcas, K. Podčašinskis, P. Smuglevičius, J. Oleškevičius, 
J. Rustemas, J. Damelis, M. Podolinskis, V. Smakauskas ir daugelis 
kitų. P. Galaunė iškėlė minėtų katedrų ir su jomiš susijusių dailininkų 
reikšmę lietuvių kultūrai, įvedė į lietuvių dailės istoriją terminą „Vil- 
niaus meno mokykla“. Knygos įžangoje jis rašė: „Tų katedrų, ypač ta- 
ipybos, įtaka Lietuvos meno gyvenimui buvo tokia žymi, jog tikrai joms 
galima duoti meno mokyklos vardą. Šį vardą duodame ne tiek iš for- 
malinio atžvilgio, kiek iš išvidinio, iš to, kiek apskritai tos katedros 
įdėjo savo atspindžių, bevystant Lietuvoje meną [...]. Todėl ne tik tas 
katedras vadiname Vilniaus meno mokyklos vardu, bet ir jų mokinių 
kūriniams duodame šį vardą“*, 

Toliau P. Galaunė aptarė minėtųjų dailės katedrų pedagoginę sis- 
temą, dėstymo metodiką, mokymo programas, monografiškai pateikė 
dėstytojų ir gabiausių mokinių biografijas, apibūdino jų darbus. Suran- 
kiojęs XVIII-XIX a. sandūros lietuvių dailės istorijos faktus, išblaš- 
kytus lenkų, rusų literatūroje — monografijose, periodikoje, P. Galaunė 
juos grupuoja, lygina, patikslina, kukliai pabrėždamas, kad nesiimąs 
„Nei sintetinti to laikotarpio Lietuvos meno reiškinių, nei daryti kokių 
didesnių išvadų“*, tai esą tik pirmyjų gairių statymas Lietuvos meno 
istorijai. Ši P. Galaunės studija labai svarbi mūsų kultūros istorijai. 
Ja, kaip ir monografija apie J. Oleškevičių, P. Galaunė parodė, kad Lie- 
tuvos profesionaliosios dailės ištakų reikia ieškoti ne XX a. pradžios 
pirmosiose lietuvių dailės parodose, o daug ankstyvesniuose laikotar- 
piuose, 

Suprasdamas leidinio verte, M. Biržiška recenzijoje rašė, kad 
„Nenuilstamas Čiurlionies galerijos kūrėjas ir Lietuvos meno praeities 
tyrinėtojas Paulius Galaunė šiuo savo mauju darbu Lietuvos šviesuo- 
menei naują horizontą atidaro [...]. Susiduriam su aukštesne meno 
kultūra Lietuvoje, kurios net nesitikėjom surasti [...]. Tų menininkų 
dauguma [...] šiek tiek buvo žinomi už Lietuvos ribų, bet mažai kam 
žinomi savo krašte. Šios studijos autorius leidžia jiems antrą kartą 
mūsų krašte gimti ir savo darbais iš naujo pasirodyti. Ši knyga mūsų 
negausioj orginalioj meno literatūroj užims vieną pirmųjų vietų, tiek 
savo turiniu, tiek išorine išvaizda...“26 

P. Galaunės koncepcijos nustatant Vilniaus meno mokyklos vietą 
Lietuvos kultūros istorijoje laikosi ir vėlesni tyrinėtojai: sakykime, me- 
motyrininkas V. Drėma savo monografijoje apie Vilniaus meno mokyk- 
los profesorių P. Smuglevičių kalba kaip apie „lietuvių nacionalinės dai- 
lės mokyklos pradininką“?7. „XX a. Lietuvių dailės istorijoje“ pažymima, 
kad „didelį vaidmenį Lietuvos dailės procese suvaidino daugiau kaip 

tris dešimtmečius gyvavusi Vilniaus meno mokykla, turėjusi poveikio ir 
daugeliui tolimesnių lietuvių meno kelių“28. 

P. Galaunės pradėtą darbą, gilindamiesi į praeitų šimtmečių Lie- 
tuvos dailės istoriją, pratęsė dailėtyrininkai T. Adomonis, K. Čerbulė- 
nas, M. Matušakaitė, J. Umbrasas ir kt. 

Įdomus savo naujai keliama problema, neblėstančios mokslinės 
vertės P. Galaunės straipsnis „Vytauto portretai“ (1933), kuriame gvil- 
denamas klausimas, ar yra išlikęs autentiškas Vytauto atvaizdas, kurį 
būtų galima laikyti daugelio jo portretų prototipu. Sios temos imtis iau- 
torių paskatino gausūs lietuvių tapytojų ir skulptorių darbai, sukurti 
Vytauto 500 metų mirties jubiliejaus proga. A. Varnas sukūrė litogra- 
finį Vytauto portretą, J. Mackevičius ir M. Dobužinskis nutapė kompo- 
ziciją ir portretą, P. Rimša sukūrė kelis medalius, V. Grybas — Vytauto 
biustą, paminklą ir t. t; plito J. Mateikos „Žalgirio mūšio“ kopijos ir 
tę?— kelia klausimą autorius. Straipsnyje glaustai apibūdinama Vy- 
tauto epochos Lietuvos kultūra, kuriai turėjo įtakos tiek bizantinis — 
slaviškas, tiek Vakarų Europos menas, analizuojami įvairūs Nesvyžiuje 
buvusio Vytauto portreto, atspausto litografijose ir raižiniuose, varian- 
tai (J. Ozemblovskio litografija ir raižinys J. I. Kraševskio „Vilniaus 
miesto istorijoje“). Juose vaizduojamo asmens drabužiai ir aksesuarai 
rodo daug vėlyvesnį sukūrimo laiką. Pritardamas M. Balinskiui, P. Ga- 
launė griežtai paneigia nuomonę, kad Trakų bažnyčioje esančiame bar- 
zdoto didiko portrete su įrašu „Alexsander Vitoldus Magnus Dux Lit- 
vani...“ vaizduojamas Vytautas. Pasak P. Galaunės, „nė viena to port- 
reto detalė tipo, kostiumo, epochos atžvilgiu nė vienu bruožu neprabyla, 
kad šis portretas ką nors bendra turėtų su Vytauto Didžiojo atvaizdu“??. 
Autorius paneigia ir XVI-XVII a. kronikose („Sarmatiae Europeae 
descriptio“, 1578, Gvaninio kronika, 1611) randamų Vytauto portretų 
ikonografinę vertę, nurodydamas, kad tie patys portretai vienur buvo 
naudojami Lietuvos kunigaikščiams, kitur — Lenkijos karaliams pavaiz- 
duoti. J. Mateika „Zalgirio mūšyje“ sukūręs idealizuotą karžygio tipą. 
Savo Vytauto portretui jis tik pozą ir aksesuarus paėmė iš Vytauto 
antspaudo, kuris neturi individualizuotų bruožų. Taigi, daro išvadą 
P. Galaunė, nors Lietuvos didžiojo kunigaikščio dvare dirbo dailininkų, 
Vytauto portretas nebuvo sukurtas. Jau minėtų lietuvių dailininkų dar- 
buose sprendžiamos portretinio meno problemos neturi jokio ikonogra- 
finio pagrindo. Baigdamas straipsnį, P. Galaunė kaip paprastai ragina 
ir kitus susidomėti praeities kultūros tyrinėjimu. 

Atskirą P. Galaunės menotyrinių tyrinėjimų grupę sudaro M. K. 
Čiurlionio kūrybos nagrinėjimui ir registravimui skirti darbai. Genia- 

liojo Lietuvos menininko asmenybės dydį ir svorį P. Galaunė daugiau 
intuityviai suvokė dar Peterburge. Ir šis atradimas jam buvo lemtingas. 

Nuo to laiko jo daugiašakės veiklos dalis buvo neatsiejama nuo 
M. K. Čiurlionio kūrybinio palikimo apsaugos, tyrimo ir propagavimo. 
1912—1913 m. pasirodė pirmosios (anksčiau aptartos) P. Galaunės re- 
cenzijos apie M. K. Čiurlionio parodas ir jam skirtus leidinius. Vėliau 
P. Galaunė kaip grafikas gilinosi į M. K. Čiurlionio piešinius??. Straips- 
nyje „M. K. Čiurlionis — grafikas“?! iškėlė jį kaip subrendusį dailės 
kūrėją, savo darbais ne vieną lietuvį dailininką (V. Jomantą, P. Rim- 
šą, J. Zikarą ir jį patį) paskatinusį dirbti grafikos srityje. 

P. Galaunė, kaip minėjome ankstesniuose skyriuose, parengė du 
M. K. Čiurlionio kūrinių katalogus — 1927 ir 1937 m. Pirmojo katalogo 
įžanginiame straipsnyje „M. K. Čiurlionio galerijos įkūrimas“ jis supa- 
žindino visuomenę su M. K. Čiurlionio kūrinių apsaugos rūpesčiais, ki- 
tame straipsnyje —, „M. K. Čiurlionio biografija“ — pateikė pagrindines 
žinias apie dailininko gyvenimą ir kūrybą. Katalogas su kūrinių anota- 
cijomis. I. Slapelio straipsnyje apibūdinama savita M. K. Čiurlionio ta- 
pybaš?, 

Antram M. K. Čiurlionio katalogui parengti P. Galaunė pasitelkė 
dar du autorius. Be jo paties rašytos įžangos, apie M. K. Čiurlionio 
kūrybą parašė dailininkas V. Kairiūkštis, galerijos darbo apžvalgą pa- 
teikė V. Kuprevičius33, Abudu moksliniai leidiniai turėjo tikslą — priar- 
tinti M. K. Čiurlionio kūrybą prie visuomenės, atskleisti jo kūrybos 
reikšmę, parodyti, kokią svarbią funkciją kultūros gyvenime atlieka 
muziejai. 

1938 m., kaip Vytauto Didžiojo kultūros muziejaus leidinys, išėjo 
P. Galaunės redaguotas atskirų straipsnių rinkinys apie M. K. Čiurlio- 
nį3*. Siame stambiame ir puošniame leidinyje redaktorius. pateikė įo 
sudarytą galerijoje esančių ir kitur išsklaidytų M. K. Čiurlionio kūrinių 
sąrašą, nustatė jų chronologiją. Straipsnyje „M. K. Čiurlionio grafikos 
darbai ir piešiniai“ (p. 67—75) jis aptarė fluoroforto, akvatintos tech- 
nikomis, tušu ir pieštuku atliktus M. K. Čiurlionio grafikos darbus, jų 
raidą ir menines savybes. 

Reikšmingi aštuntojo dešimtmečio P. Galaunės straipsniai „M. K. 
Čiurlionio dailės kūrinių rinkimas ir tvarkymas 1911—1949 m.“ ir „Apie 
dailininko kūrinių išsaugojimą“35. Abiejose publikacijose autorius nuš- 
viečia, kaip dar 1913 m. M. K. Čiurlionio kuopa, Pirmojo pasaulinio 
karo metais — dailininko sesuo V. Čiurlionytė, nuo 1921 m.— M. K. 
Čiurlionio galerija rūpinosi apsaugoti „jautria technika ir nekokybiško- 
je medžiagoje“ sukurtus M. K. Čiurlionio paveikslus. Atskiri faktai 
apie M. K. Čiurlionio kūrybos palikimo apsaugą įvairiais aspektais yra 

aptarinėti ir kitų autorių (V. Čiurlionytės-Karužienės, V. Landsbergio 
ir kt.), bet P. Galaunės, daugiausia šioje srityje pasidarbavusio, chro- 
nologiškai pateiktas aprašymas atskleidžia M. K. Čiurlionio kūrinių epo- 
pėją iki mūsų dienų. 

Dailės sritis, giliai įsirėžusi P. Galaunės širdin, buvo ir lietuvių 
liaudies dailė, su kuria jis susipažino ne tik savo vaikystės ir jaunystės 
laikais natūralioje kaimo aplinkoje, bet ir pirmosiose lietuvių dailės pa- 
rodose. Jau ankstesniuose skyriuose minėtuose pirmuosiuose savo 
straipsniuose jis skatino visuomenę rinkti aukas numatytų Lietuvių dai- 
lės ir Lietuvių mokslo draugijų namams, kur rastų prieglobstį „tautos 
relikvijos“3?, 

Vėliau, jau kaip Lietuvių meno kūrėjų draugijos narys, muzieji- 
ninkas, tautodailės rinkimo organizatorius, P. Galaunė paskelbė ne vie- 
ną straipsnį apie įvairias liaudies dailės šakas — kryžius, audinius, rai- 
žinius, tapybą, taikomąją dailę. 

1926 m. atidarius M. K. Čiurlionio galerijoje lietuvių kryžių iBia 
nuotraukų parodą, P. Galaunė ta proga parašė straipsnį“7. Apžvelgda- 
mas ankstesnę literatūrą apie lietuvių liaudies memorialinius pamink- 
lus ir pažymėdamas joje vyravusį romantinį požiūrį, P. Galaunė pasi- 
genda kryžių formos meninių pradų analizės, teigia, kad A. Varno 
sukauptas „fotonuotraukų rinkinys duoda ryškų kryžių formų kilmės, rai- 
dos ir išsigimimo vaizdą“, pritaria J. Basanavičiaus teiginiui, jog pir- 
m kryžių forma kilusi iš stulpo, įžvelgia juose daug stabmeldystės 
pradų. 

1927 m. viename straipsnyje P. Galaunė aptarė galerijoje sureng- 
tą liaudies raižinių parodą“š. Ta proga menotyrininkas išsamiai svarstė 
raižinių lietuviškumo problemą. Jeigu raižinių genezės reikia ieškoti 
Vakarų Europos tautų meno gyvenime, tai savo technika, siužeto trak- 
tavimu, tipizavimu, spalvinimu jie priklauso mūsų tautodailei. Straips- 
nyje konkrečiai nagrinėjami raižinių prototipai, kompozicija, įrašai, iš- 
skiriami atskiri autoriai. 

Prie to paties liaudies raižinių „lietuviškumo“ klausimo P. Galau- 
nė grįžo 1934 m. straipsniuose „,„Saugokime mūsų liaudies raižinius“ ir 
„Mūsų liaudies raižiniai tikrai lietuviški“??. Sį kartą P. Galaunei teko 
ginti žemaitiškų raižinių, patekusių į Lenkiją, lietuviškumą. 1922 m. 
Lenkijoje pasirodė Z. Lazarskio leidinys „Teka drzeworytėw ludowych 
dawnych“, kuriame šalia kelių lenkiškų raižinių buvo publikuojami že- 
maitiški raižiniai, atspausti iš raižybinių lentų, lenkų nupirktų Kaune 
iš liaudies meistro Vinkaus rinkinio paveldėtojų. Raižinių paroda ap- 
keliavo visą Lenkiją, o 1933 m. jie reprezentavo lenkų kultūrą Paryžiu- 
je. P. Galaunė straipsniuose aptarė lietuvių raižinių nacionalinius bruo- 

žus ir nurodė, kad lenkams integruoti lietuvių raižinius į savo kultūros 
kontekstą padėjo raižiniuose esantys lenkiški užrašai, kurių iškraipyti, 
nebaigti žodžiai kaip tik rodo, kad mūsų raižytojai kopijavo užrašus, 
visai nemokėdami lenikų kalbos, nesuprasdami žodžių prasmės bei tu- 
rinio. O lenkiški užrašai atsirado dėl lietuviškos spaudos draudimo ir 
lenkinimo bangos, ėjusios per bažnyčią. Antrame straipsnyje P. Galaunė 
nurodo, kad lenkų mokslininkai mūsų raižinių lietuviškumą pripažino 
tik po jo knygos „Lietuvių liaudies menas“ pasirodymo 1930 m. Šiame 
veikale buvo publikuojami raižiniai, kuriuos lenkai savinosi. K. Pivoc- 
kis savo veikale „Liaudies raižiniai Lenkijoje“ (,,Drzeworyt ludowy w 
Polsce“) ėmėsi rimtai studijuoti raižinių stilistines ypatybes ir pamatė, 
kad lietuvių raižiniai skiriasi nuo lenkų raižinių „kaip dangus nuo 
žemės“. 

Lietuvių liaudies tapybos savitumą P. Galaunė aptarė straipsnyje 
„Mūsų liaudies tapyba“ (1928). Dar XIX a. pradžioje beveik kiekvieną 
sodžiaus pirkią puošė lentoje tapyti religinio turinio paveikslai. „Nors 
jų siužetai dažniausiai buvo imami iš bažnyčiose matytų stebuklingų 
paveikslų, statulų, raižinėlių maldaknygėse, bet [...] svetimas siužetas 
buvo taip „susavinamas“ tipažu, kompozicija, piešiniu, spalvų darna, 
kad išeidavo savitas tapybos kūrinys. Prieš jo betarpiškumą, kai kurių 
problemų drąsą ir lengvą išsprendimą turėtų nulenkti galvą ne vienas 
ekspresionistas“*0.— rašo P. Galaunė. Toliau autorius aptaria ir deko- 
ratyvinę tapybą, kuria buvo gražinami kaimo buitiniai daiktai: kraičių 
skrynios, spintos, durys, langinės ir pan. Kaip būdingas pastarosios žy- 
mes, mini turtingas dekoratyvinių elementų formų variacijas, augmeni- 
jos motyvų dominavimą. 

Daug dėmesio savo menotyriniuose ir publicistiniuose straipsniuo- 
se P. Galaunė skyrė liaudies meno rinkimo, apsaugos ir propagavimo 
už Lietuvos ribų reikalams, Apie tai jau plačiai kalbėta ankstesniuose 
skyriuose. 

Liaudies meną P. Galaunė vertino ne vien kaip praeities istorinį 
reiškinį, bet ir kaip šaltinį, iš kurio gaivių versmių kūrybinių inspiracijų 
turi semtis šių dienų meninis gyvenimas. 

1930 m. pasirodė kapitalinis P. Galaunės veikalas „Lietuvių liau- 
dies menas“*!. Šiame darbe autorius aptaria visas liaudies dailės šakas, 
duoda sintetinį jos vaizdą, analizuoja liaudies meno genezės, formos, 
siužeto, kompozicijos, tipizacijos problemas. Iškeldamas specifinius 
tautodailės bruožus, pabrėžia realistinį jos charakterį, gvildena ją ne- 
uždarai, bet kaimyninių tautų kūrybos kontekste, neigia lokalinį už- 
darumą. Pratęsdamas M. K. Čiurlionio mintį apie nacionalinio stiliaus 
formavimąsi, P. Galaunė atskleidžia ir akcentuoja tautodailės, kaip ne- 

išsenkamo kūrybos šaltinio, reikšmę. Ypač plačiai knygoje analizuojama 
liaudies skulptūra, liaudies memorialiniai paminklai, pateikiama atski- 
rų etnogralinių sričių tautodailės stilistinė charakteristika. 

Kaip ir V. Šukevičius, M. Brenšteinas, J. Basanavičius, P. Galau- 
nė ikildina lietuvių kryžius iš pagoniškų antkapinių stulpų. Veikale pa- 
teikiama griežta memorialinių paminklų klasifikacija pagal struktūrą ir 
ornamento variantus. P. Galaunė sudarė „Stogastulpių ir koplytstulpių 
tipizacijos“ bei „Kryžių tipizacijos“ lenteles*2, Jose pateikiama memo- 
rialinių paminklų klasižikacijos sistema remiasi ir kiti lietuvių liaudies 
meno tyrinėtojai. Dailėtyros istorijoje įsitvirtino ir P. Galaunės pasiūly- 
ta pagrindinių paminklų tipų terminologija — koplytstulpis, stogastul- 
pis, koplytėlė ant žemės ir pan. 

Liaudies memorialinių paminklų tipologines lenteles sudarinėjo 
ir M. Brenšteinas*?. Pabrėžęs, kad žemaičių kryžių formų įvairovę sun- 
ku įsprausti į kokius nors rėmus, jis 59 lentelėse pateikė 90 objektų, 
įvardindamas kiekvieną pagal formą ir ornamentą, pavyzdžiui: altorinė 
koplytėlė, atvira koplytėlė, keturšonė atvira koplytėlė, koplytėlė-name- 
lis, stoginis kryžius su spinduliais ir pan. Taigi iš viso gavo 90 skirtin- 
gų tipų. 

M. Brenšteinas gerai įvertino P. Galaunės studiją tiek turinio, 
tiek spaudos atžvilgiu. „Tai įdomiausias, geriausiai ir puikiausiai išleis- 
tas darbas iš (man žinomų) lietuviškų leidinių [...]. Ponas mane įtikino- 
te kryžių tipų genetiniu paskirstymu. Sutinku su mano senesnio pas- 
kirstymo paneigimu...“*+— rašė jis laiške autoriui. 

To meto lietuvių spaudoje, knygos recenzijose buvo pabrėžta, kad 
„daug Ikur autoriui teko pirmąsias gaires tiesti, pirmuosius dirvonus 
plėšti“*5, išreikšta viltis, ikad leidinys pasitarnausiąs mokytojams ir mo- 
kiniams, kurie galėsią padėti rinkti liaudies meną, saugoti jį nuo suny- 
kimo*““. Paties autoriaus tikslas, leidžiant knygą į pasaulį, buvęs, kaip 
pasakyta įžangoje, „atskleisti šydą, dengiantį mūsų liaudies meną, pa- 
rodyti tą neišsemiamą turtą lietuvių tautos istorijai pagilinti“*?. Tiks- 
las buvo pasiektas. Praėjus penkiems su viršum dešimtmečiams nuo vei- 
ikalo pasirodymo, galima pacituoti K. Čerbulėno mintį, kad „tai pirmas 
ir kol kas vienintelis tokio pobūdžio ir apimties darbas“*8, Liaudies me- 
no tyrinėtojams P. Galaunės veikalas — parankinė knyga. 

Po dvejų metų pasirodė P. Galaunės studija „Lietuvių liaudies 
skulptūros problemos“*9— teorinis idarbas, kuriame autorius kalba apie 
liaudies skulptūrą, kaip meninės kūrybos kategoriją, polemizuodamas 
su tais, kurie ją laiko etnografijos reiškiniu, pripažindami tik „aukštą- 
jį“ (profesionalų) meną. 

Pasak P. Galaunės, ir tautodailė, ir dailė kuriant i6rmą paklūsta 
bendriems dėsningumams, nors kūrėjai skiriasi ir intelektu, ir. ipasiren- 
gimu, ir pasirenkamomis meninėmis priemonėmis. Koncentruotai palie- 
čiamos liaudies skulptūros genezės, kompozicijos: formos, stilizacijos 
problemos, įžvelgiamas „švelniai pajaustas realizmas“, ypač lietuviško 
tipažo skulptūrų bruožuose. Kaip ir kituose darbuose apie liaudies me- 
ną, P. Galaunė pabrėžia, ikad religinio siužeto liaudies skulptūra ir baž- 
nytinis menas — skirtingos kategorijos. 

Ir pokario metais moksliniai P.Galaunės ryšiai su liaudies merii 
liko kūrybiški ir nuoseklūs. Žymiausi jo darbai šioje srityje tai 1956— 
1968 m. parengti ir sudaryti šeši kapitaliniai „Liaudies meno“ albumai, 
kuriuose išsamiai pristatytos atskiros lietuvių liaudies meno šakos — 
keramika, skulptūra, medžio drožiniai, tapyba ir grafika. Leidinių ini- 
ciatorius, kaip prisimena P. Galaunė, buvo tuometinis LTSR valstybi- 
mės grožinės literatūros leidyklos vyriausiasis redaktorius Jurgis Tor- 
nau, 1954 m. pabaigoje ar 1955 m. pradžioje pakvietęs jį į pirmą tuo 
klausimu pasitarimą, kuriame dalyvavo skulptorius J. Mikėnas, Vilniaus 
dailės muziejaus direktorius P. Gudynas ir leidyklos direktorius J. Če- 
kys“?. Iš pradžių buvo galvota leisti vieną liaudies meno albumą, kurį 
sudaryti ir buvo pakviestas P. Galaunė. 

Pirmiausia sudarytojas parengė leidinio prospektą. „Kadangi kalba 
buvo tik apie vieną liaudies meno knygą, man atrodė, kad ji turėtų 
apimti estetiniu atžvilgiu iškiliausias jo šakas — liaudies skulptūrą ir 
medžio drožinius“*!, — pasakoja P. Galaunė. Į leidinį jis numatė įtrauk- 
ti ne tik senąją ir pokario metų skulptūrą, bet ir įvairius buitinius me- 
džio dirbinius (verpstes, prieverpstes, rankšluostines, lazdas ir kt.) bei 
keramikos pavyzdžius su skulptūrine ornamentika. Visą leidinį turėjo 
sudaryti 324 įvairaus didumo reprodukcijos. Prospektą sudarant buvo 
remiamasi Kauno ir Vilniaus muziejų rinkiniais bei jau turimais leidi- 
niais lietuvių liaudies meno klausimais. Beje, iš karto būgštauta, kad pa- 
žintis su provincijos kraštotyros muziejų fondais gali labai paikeisti 
numatomą reprodukcijų skaičių. 1955 m. pavasarį su kauniečiu iotogra- 
fu J. Stanišausku sudarytojas įpradėjo kelionę po respublikos muziejus: 
peržiūrėjo liaudies meno rinkinius, sudarė fotograiuotinų eksponatų są- 
rašus ir pradėjo fotografuoti eksponatus Kauno M. K. Čiurlionio dailės 
muziejuje, LTSR MA Istorijos-etnografijos muziejuje, Vilniaus. dailės, 
Šiaulių „Aušros“ muziejuose ir Alytaus, Biržų, Kėdainių, Klaipėdos, 
Kretingos, Panevėžio, Rokiškio, Telšių, Ukmergės, Zarasų kraštotyros 
muziejuose. „Medžiagos buvo tiek daug, kad pradėjau ją rinkti ir fo- 
tograiuoti iš karto trims liaudies meno albumams, kurie vėliau virto 
šešiomis knygomis“*?. Kai sudarytojas apie gausią medžiagą ir savo 

užmojus informavo leidyklą, jos vadovybei kilo idėja leisti vis4 seriją 
albumų, apimančių įvairias liaudies meno šakas — liaudies architektū- 
rą, archeologinius papuošalus, audinius, drabužius ir pan.3 Pirmieji 
P. Galaunės parengti „Lietuvių liaudies meno“ tomai buvo dvi „Medžio 
dirbinių“ knygos, išėjusios 1956 ir 1958 m.5* Gausią medžiagą sudary- 
tojas sugrupavo pagal paskirtį. Į pirmą knygą pateko dirbiniai, susiję 
su audimu ir verpimu, taip pat įrankiai, susiję su audinių skalbimu. 
Antroje knygoje randame dirbinius, susijusius su maisto gaminimu ir 
įvairius kitos paskirties kasdieninės liaudies buities daiktus (žvakides, 
tabakines, klumpes ir pan.). Įvade P. Galaunė aptaria kiekvienos gru- 
pės dirbinių stilistines ypatybes ir puošybinius elementus, atskleidžia 
nacionalinio ornamento charakterį. Buitiniai dirbiniai, pabrėžia P. Ga- 
launė, ypač liudija liaudies kūrybingumą, nes skulptūrų, tapybos 
kūrėjai buvo daugiau ar mažiau prityrę meistrai, o smulkiuosius medžio 
dirbinius gamino beveik kiekvienas ūkininkas savo šeimos poreikiams. 
Albumuose pateikiama daugiau kaip 1000 reprodukcijų, įvaduose dirbi- 
niai suklasifikuoti ir išsamiai apibūdinti. Metrikose pateikiamos žinios, 
kur kiekvienas eksponatas rastas ir kur saugomas“. 

Šie albumai — ištisas lobynas, padedąs geriau pažinti lietuvių 
liaudies pasamlėjautą, meninius sugebėjimus, jie — parankinė knyga 
dailininkams, ypač liaudies meistrams, toliau puoselėjantiems liaudies 
meno tradicijas, 

1959 m. pasirodė trečias P. Galaunės parengtas albumas, skirtas 
vienai iš seniausių lietuvių liaudies meno šakų, žinomai jau iš neolito 
laikotarpio — keramikai““. Tiksliai parinkta iliustracinė medžiaga at- 
skleidžia lietuvių liaudies keramikos būdingus bruožus. Įžangoje P. Ga- 
launė analizuoja įvairių technikų keramikos puošybą— kontūrinį raižy- 
mą, reljefinį modeliavimą, tapybą angobu, pabrėžia, kad, nors liaudies 
keramikos turi visos tautos, bet jų keramika turi savitus bruožus, jau- 
čiamus formoje ir ornamente. Senosios lietuvių liaudies keramikos gro- 
žį ir privalumus sudaro geras medžiagos savybių pajautimas, logiška 
forma, atskirų dalių proporcingumas. P. Galaunės nuomone, dabartinės 
keramikos meninė kalba daugeliu atvejų nebesilaiko senųjų normų ir 
„Neturi liaudies puodžių nuo amžių paveldėto logiškumo, atskirų dalių 
proporcingumo, rišant jas į visumą“57. Sunku sukurti pilnavertį meno 
kūrinį, nusižengiant šiems dėsningumams. 

1963—1965 m. P. Galaunė parengė du „Lietuvių liaudies meno“ 
albumus „Skulptūra“5š. Pirmoje knygoje išspausdinti apvalių formų 
liaudies skulptūros geriausi pavyzdžiai. Antros knygos iliustracinė 
medžiaga daugeliu atvejų papildo pirmąją naujais darbais: čia nemaža 
grupinių scenų, bareljefinės bei horeljefinės skulptūros ir atskiras liau- 

pavesta parengti medžio dirbinių, 55 „Kadangi labai daug laiko tekdavo 
keramikos ir skulptūros albumus. skirti reprodukcijų metrikų sudarymui, 

dies skulptūros žanras — medinės kaukės. Gausiai pateikta medžiaga 
leidžia nuodugniai susipažinti su viena įdomiausių liaudies dailės. šakų, 
išryškina jos nacionalinį charakterį, pasireiškiantį formos monurmnenta- 
lumu, vidine ekspresija. 

Lietuvių menotyroje ilgą laiką į liaudies skulptūrą, kaip ir.į visą 
tautodailę, išskyrus megausias išimtis, buvo žiūrėtą kaip į anoniminę 
kūrybą. Pradėjus „sudarytojui sisteminti iliustracinę medžiagą, lyginti 
skulptūrų stilistines savybes, atsiskleidė didelis būrys ne tik žinomų, 
bet ir nežinomų menininkų. Albumuose sudarytojas medžiaga grupuoja 
pagal autorius, siauriau ar plačiau pasireiškusių, nors nežinomų meist- 
rų „IMokyklas“ (pvz., „Meistro, sukūrusio „Šv. Kazimierą“, daribai). 
Albumų įvadiniuose straipsniuose (pirmai knygai įvadą parašė J. Mi- 
kėnas) minimi žymūs XIX a. pab.— XX a. pr. meistrai J. Glodenis, 
J. Valius, A. Potockis, A. Skrinskas, K. Katinas, broliai Kvietkai, rodo- 
mi jų darbai. Toks medžiagos pateikimo metodas nurodo gaires ir iki- 
tiems liaudies meno tyrinėtojams, primena, kad reikia iškelti iš užmarš- 
ties XIX—XX a. pradžios talentingųjų liaudies meistrų vardus, suteikti 
autorystę tūkstančiams anoniminių skulptūrų, saugomų respublikos 
muziejuose. 

P. Galaunės sudaryti leidiniai apie skulptūrą pasirodė tinkamu 
laiku. Šeštajame — septintajame dešimtmetyje mūsų liaudies skulptūra 
savo Iormą ir tematika buvo susmulkėjusi, praradusi individualius 
bruožus. Paskelbtoji medžiaga priminė geriausius tradicinės skulptūros 
bruožus, kurie gražiai atsiskleidė aštuntajame dešimtmetyje atgimusioje 
monumentalistikoje. 

Šeštoji P. Galaunės sudaryta „Lietuvių liaudies meno“ serijos 
knyga „Grafika, tapyba“ išėjo 1968 m.? Įžangoje sudarytojas prisi- 
mena, kad pirmąją raižinių lentą ir keletą atspaudų pamatė 1911 m. 
Kauno miesto muziejuje. Tai paskatino jį domėtis šia liaudies meno 
šaka ir ją tyrinėti. Jo vadovaujama M. K. Čiurlionio galerija pirmoji 
nuosekliai pradėjo rinkti liaudies raižinius ir tapybą. Čiurlionio galeri- 
jos rinkiniai, P. Galaunės surengta pirmoji lietuvių liaudies raižinių 
paroda (1927) turėjo didelį poveikį ketvirtojo dešimtmečio dailininkams 
grafikams, kurie pradėjo vartoti savo kūryboje liaudies raižiniams bū- 
dingas stilistines priemones. Sudarydamas leidinį, P. Galaunė kėlė sau 
uždavinį panagrinėti žemaičių liaudies raižinių kilmę, nustatyti auto- 
rius, prototipus, dirbimo centrus, raižinių paplitimą, išryškinti specifi- 
nius jų bruožus. Glaustame, o kartu, palyginti su kitų albumų įvadais, 
didžiausiame pagal apimtį straipsnyje autorius į tuos uždavinius atsako, 
pabrėždamas liaudies raižinių kompozicijos principus — frontalumą ir 
statiškumą, fono turtingumą. 

Mažiau vietos albume skiriama liaudies tapybai, kurios rinkiniai 
muziejuose negausūs, jos mažiau teišliko iki mūsų dienų. P. Galaunė 
liaudies tapybą skirsto į dvi grupes: savamokslių ir pasimokiusių liau- 
dies menininkų kūrybą. Pirmosios grupės menininkų darbai žavi 
betarpiškumu ir nuoširdžiu primityvumu, tačiau ir pasimokiusių tapytojų 
darbai, sukurti kuo nors sekant ar kopijuojant, pasižymi savo interpre- 
tacija, ir juose randama originaluose neužtinkamų elementų. Albuminė- 
je dalyje darbai pateikti pagal tą patį autorių ir mokyklų principą, kaip 
ir „Skulptūroje“. P. Galaunė daro išvadą, kad saviti senųjų liaudies 
raižinių ir tapybos darbų bruožai tebėra tvirtas pagrindas šiuolaikinių 
dailininkų kūrybai. 

Prisimindamas įtempto darbo, rengiant leidinius, metus, P. Galau- 
nė rašo, kad „šio gigantiško sumanymo leisti kapitalinius liaudies meno 
albumus našta užgulė ne tik sudarytojo, bet ir leidyklos vadovų J. Če- 
kio, J. Tornau, vėliau A. Maldonio pečius. Jie giliai įsijautė į mūsų 
liaudies kultūros palikimo vertę, jos grožį, savitumą ir šia leidinių se- 
rija siekė ne tik užiiksuoti, bet ir propaguoti liaudies meną. Negalima 
nepaminėti besirūpinusių leidinių menine išvaizda dailininkų V. Bačė- 
no, vėliau V. Armalo įnašo, redaktorės J. Grigienės triūso, rūpinantis 
teksto kalba, stiliumi“6. Pasirodžius „Skulptūros“ pirmam tomui, 
J. Tornau rašė P. Galaunei: „Baisiai džiaugiuosi, kad tokie milžiniški 
lietuvių liaudies turtai atsiskleis prieš visą pasaulį tarytum kokioje pa- 
sakoje...“8! 

Iš tiesų darbas, kurį nuveikė P. Galaunė, parengdamas šešias 
kapitalines lietuvių liaudies meno knygas, — didžiulis indėlis į mūsų me- 
no kultūrą, svarbus ne tik pažintine prasme, bet ir reikšmingas kūrybi- 
nėje praktikoje. 1970 m. už jį P. Galaunė buvo apdovanotas LTSR vals- 
tybine premija. 

Pastaraisiais dešimtmečiais šalia kapitalinių leidinių P. Galaunė 
paskelbė ne vieną straipsnį įvairiais liaudies meno klausimais. Reikš- 
mingas jo 1964 m. diskusinio pobūdžio straipsnis „Kaip ugdyti liaudies 
meną“*2, kuriame išsakyta griežta nuomonė dėl tuometinės liaudies dai- 
lės situacijos — tematikos siaurumo, paviršutiniškumo, atsitiktinumo. 
Autorius skatina atgaivinti vaikų žaislų, metalo bei odos dirbinių gamy- 
bą, pynimą iš vytelių, šaknų. Toliau P. Galaunė patikslina liaudies meno, 
saviveiklinio meno ir rankdarbių („darbelių“) definicijas. Jo nuomone, 
daug negerovių Ikyla, kai visi šie trys dalykai suplakami į vieną „liau- 
dies dailės“ sąvoką. Nors kai kurias jo mintis, pastaraisiais dešimtme- 
čiais liaudies mene vykstant sudėtingiems procesams, atgijus monumen- 
talistikai, laikas ir pakoregavo, bet jo samprotavimai skatino teorinę ir 

kūrybinę mintį tų, kurie nebuvo abejingi liaudies. meno puoselėjimo 
reikalams. . 2 : 

Pastaraisiais dešimtmečiais P. Galaunė rašė. daugiau retrospek- 
tyvinio pobūdžio straipsnius: 1958—1960 m. kariu su menotyrininku 
V. Drėma jis parengė Lietuvos senosios dailės (XVI-XVII a.) istori- 
jos planą-prospektą sąjunginiam leidiniui „TSRS tautų dailės istorijos 
apybraižos“, konsultavo K. Čerbulėną rengiant skyrių „Lietuvos dailė“ 
knygai „TSRS tautų dailės istorija“ (rusų kalba). Žurnale „Dekorativ- 
noje iskusstvo SSSR“ 1970 m. paskelbė straipsnį „Liaudies tapyba ir 
grafika“. Pažymėtinas 1966 m. P. Galaunės straipsnis leidinyje „Litva 
literaturnaja“ apie žymų rusų dailininką, mąstytoją, visuomenės veikėją 
N. Rerichą, pabrėžiamas jo dėmesys Lietuvai, jos kultūros paminklams, 
ypač M. K. Čiurlionio kūrybai. Vertingos publikacijos „Pirmosios dailės 
parodos Kaune“ (1960), „Iš buvusio Kauno miesto muziejaus istorijos“ 
(1959), „M. K. Čiurlionio muziejui — 35 metai“ (1960), „Baublio mu- 
ziejui 150 metų“ (1963), „Muziejaus istorijos puslapiai“ (1965), „Pir- 
moji lietuvių dailės paroda“ (1987) ir kt. 

1967 m. išėjo P. Galaunės „„Muziejininko novelės“. Mokslininkas 
muziejininkas, kaip ir jaunystėje, vėl ėmėsi beletristo plunksnos. Anks- 
tyvieji rašiniai — jaunuolio fantazijos audinys, o muziejininko nove- 
lės — didelės gyvenimo patirties, įvilktos į literatūrinę iormą, faktas. 

Knygoje — 62 trumpos novelės, sugrupuotos į tris skyrius: 1. Kai 
aš augau. 2. Pradedu bręsti. 3. Darausi muziejininku. Pirmo skyriaus 
novelės sušildytos vaikystės prisiminimais. Jose — legendomis apipinta 
Pageležių kaimo aplinka, vargana, bet dvasinga gimtųjų mamų at- 
mosiera. 

Antrame skyriuje autorius veda skaitytoją savo ankstyvos jaunys- 
tės keliais, kai brendo jo tautinė savimonė. Čia aprašoma pirmoji pažin- 
tis su muziejais, pirmieji kolekcionieriaus, senienų rinkėjo žingsniai. 

Svarbiausias ir didžiausias trečias skyrius, kuriame autorių mato- 
me įvairiausiose jau brandaus darbo situacijose. P. Galaunės pasakoji- 
muose iškyla sutikti Žmonės — pasišventėliai kilniam darbui ir apsuk- 
ruoliai, ieškantys tik naudos. Ne vienoje novelėje autorius pasirodo kaip 
puikus meno žinovas ir tyrinėtojas („Belinio originalas“, „Kaulbachas“ 
atvirlaiškyje“, „Netikėtai surastas unikumas“ ir kt.). P. Galaunė buvo 
bene vienintelis muziejininkas Lietuvoje nuo Peterburgo laikų sekęs 
privačių kolekcijų likimą; knygoje šia tema įdomios informacijos sutei- 
kia movelė „Vienos bibliotekos istorijos lapelis“, skirta Lietuvos ikanc- 
lerio J. L. Chreptavičiaus bibliotekai. Svarūs straipsniai —movelėmis jų 
ir nepavadinsi — apie liaudies meną („Lietuvių liaudies meno rinkėjai 
ir rinkimas“, „Susižavėjimas lietuvių liaudies menu“). 

Novelės, teikiančios daug nežinomų faktų, persmelktos šypsena 
ir susirūpinimu, parodo didelę jų autoriaus meilę savo krašto kultūrai. 

Periodinėje spaudoje („Pergalėje“, „Literatūroje ir mene“, „Kul- 
tūros baruose“ ir kt. leidiniuose) P. Galaunė paskelbė nemažai prisimi- 
nimų apie savo amžininkus — dailininkus T. Daugirdą, A. Varną, 
A. Galdiką, P. Kalpoką, K. Sklėrių, V. Eidukevičių, V. Kairiūkštį ir kitus. 

Aptariant P. Galaunės menotyrinius darbus, negalima nepaminėti 
jo bendradarbiavimo Lietuviškojoje, vėliau Mažojoje lietuviškojoje ta- 
rybinėje enciklopedijoje, kurioje jis rašė apie įvairių kraštų dailę, ats- 
kirus menininkus, muziejus, architektūrą ir pan. 

Žvelgdamas iš laiko perspektyvos į gausias P. Galaunės publikaci- 
jas, jauti jose gyvą laiko, jo problemų pulsavimą, autoriaus betarpišku- 
mą, temperamentingą reagavimą į jas, didelę jo erudiciją ir troškimą 
pašalinti visa, kas kliudė meninio, kultūrinio gyvenimo raidai Lietuvo- 
je. Savo straipsniais jis ne tik plėtė visuomenės kultūrinį akiratį, bet ir 
žadino jos tautinę savimonę. Kiekvienu atveju jis primindavo, kad, ne- 
žinodama savo tautos praeities, nepažindama savo protėvių sukurtų 
meno, kultūros vertybių, jų negerbdama, nesaugodama, visuomenė ne- 
pajėgs sukurti išliekamosios vertės turinčių naujų dalykų, nepajėgs 
testi kultūrinio darbo. Tiesa, daug kas, dėl ko buvo skaudžiai sielotasi, 
kovota, 1940 m., pakitus krašto politinei santvarkai, susidarius naujoms 
socialinėms-ekonominėms bei kultūrinėms sąlygoms, prarado aktualumą 
ir šiandien tapo tik istoriniais faktais.Tačiau nemažai anais laikais iš- 
keltų brandžių minčių, pradėtų darbų įsiliejo į šių dienų meno ir kultū- 
Tos gyvenimo srautą, buvo perimta ir išplėtota naujos kartos atstovų. 
Tai ypač galima pasakyti apie mūsų tapybą, taikomąją dailę, knygos 
menines savybes, kultūros paminklų apsaugą, muziejinį darbą, kuriems 
įžvalgiai pagrindus dėjo P. Galaunė trečiajame bei ketvirtajame mūsų 
amžiaus dešimtmečiuose. 


15* 


„DAUG KĄ NUSINEŠIU SU SAVIMIL..“ 


Jis atėjo ir stojo prie darbo tuo metu, kai reikėjo „nusileisti į vers- 
mes ir atkasti šaknis“. Savo darbais jis pasakė daug tiesos apie gyve- 
nimą — kad jis turi būti prasmingesnis, turtingesnis, gražesnis, kad tas. 
grožis yra jame pačiame, tik išbarstytas, paslėptas ar nyksta niekieno 
neįvertintas, nors sukurtas, ir jame užkoduotos gyvybingiausios dva- 
sinės liaudies aspiracijos, tautos siela. Tad rinko, kėlė, rodė, ragino, 
kvietė darbuotis, suprasti, įžvelgti, atrasti ir saugoti kaip laidą to- 
limesniam, dvasingesniam gyvenimui. 

Būdamas veiklos žmogus, turėdamas tvirtą požiūrį į meno beb 

kultūros dalykus, P. Galaunė dažnai susidurdavo su skirtingomis nuo- 
monėmis, patekdavo į kritiškas situacijas; tai liudija to laikotarpio 
spauda, dokumentai, prisiminimai. Jeigu tos jo pastangos kovojant už 
kurį nors kultūros reikalą ne visuomet būdavo pakankamai suprastos, 
tai šiandien, žiūrint į visa tai iš laiko perspektyvos, matyti jo toliaregiš- 
kumas ir pagarba tikrosioms kultūros vertybėms, kurias laiko vande- 
nys anksčiau ar vėliau išplukdo į paviršių. 
* Į praeitį žvelgdamas, jis turi daug ką papasakoti. Jo atmintyje 
užkoduota ištisos epochos kultūros enciklopedija. Atsiminimai, išgy- 
venimai, įtempto darbo metai, kupini veiklos, įvykių, žmonių, datų 1a- 
vinų griūtimis jį prislegia, ir ne kartą, pasakodamas, staiga nutilęs. 
jis beviltiškai mosteli ranka: „Et, mano gyvenimo niekas neparašys... 
Daug ką nusinešiu su savimi...“ 

1962 m. balandžio 25 d. išėjus iš gyvenimo pirmajai žmonai Ade- 
lei, po penkerių metų vienatvės, 1967 m. balandžio 28 d., Profesorius 
vedė savo buvusią mokinę, muziejininkę Kazimierą Kairiūkštytę, kuri ta- 
po ne tik jo gyvenimo palydove, bet ir padėjėja visuose darbuose. Gatu- 
sūs ir spalvingi Profesoriaus atsiminimai, užrašyti žmonos Kazimie- 
ros,— tai didžiulės vertės autentiškas ištisos epochos kultūrinio gyve- 
nimo paliudijimas. 

Artėdamas prie savo turiningo gyvenimo šimtųjų gimimo meti- 
nių, Profesorius yra išlaikęs šviesią ir aštrią mintį. Kad ir nutolęs nuo 

visą gyvenimą jį supusių darbų ir aktyvių rūpesčių verpeto, jis ir to- 
liau tebegyvena savo tautos kultūros reikalais, jaudinasi dėl jos sėk- 
mių ir nesėkmių, domisi pasaulio įvykiais ir aktualijomis, meno gy- 
venimu. Jo neapleido kolekcionieriaus, bibliofilo aistringa meilė kny- 
gai, jis seka spaudos naujienas ir skaudžiai kremtasi, jei negauna rei- 
kiamo leidinio. Nauja knyga — jam džiugi šventė. Į rankas ją ima 
pirmiausia kaip estetinį objektą ir tik paskui gilinasi į jos turinį. Sek- 
damas kultūros naujienas, jis džiaugiasi dailėtyrininkų, kultūros isto- 
rikų, literatų darbais, juos skaito, komentuoja. Kas rytą, prie kavos 
puodelio peržiūrėjęs naują spaudą, laiškus ir taręs visą gyvenimą jį 
lydėjusius sakramentalinius žodžius „Einu dirbti“, jis skuba į savo ka- 
binetą, už rašomojo stalo, prie knygų. Knygą atsiverčia ir naktį nemigo 
valandomis; ant stalelio prie lovos, — šalia literatūros naujienų,— jo mė- 
gstamiausių poetų J. Baltrušaičio, Just. Marcinkevičiaus, M. Martinai- 
čio, A. Bloko eilėraščių tomai. Svečiams mėgsta pacituoti ištisus posmus 
iš Lermontovo „„Demono“. Įdėmiai seka ir skaito Vytauto Kubiliaus, 
Česlovo Kudabos publikacijas literatūros ir kultūros klausimais, mūsų 
menotyrininkų, istorikų, kultūros saugotojų darbus. 

Savo fenomenalioje atmintyje siedamas ištisą epochą su dabar- 
timi, Profesorius — neišsemiamas žinių šaltinis menotyrininkams, bib- 
liografams, kultūros istorikams, muziejininkams, jo dėka į mūsų kultū- 
ros kontekstą įjungiamas ir patikslinamas ne vienas praeitin nugrimz- 
dęs iaktas ar reiškinys, jis padeda iškelti iš užmaršties kuklių kultūros 
darbininkų vardus, senose fotografijose įvardinti blunkančius veidus, 
grąžinti jiems antrą gyvenimą jau dabartinės visuomenės atmintyje. 

Nuoširdūs ryšiai jį jungė ir tebejungia su svetur gyvenančiais 
dailininkais, architektais, meno ir mokslo žmonėmis. Pokario metais 
yra jiems siuntęs daug lituanistinės literatūros. Savo apmąstymus apie 
dailę, nostalgiškus jausmus ilguose laiškuose jam patikėdavo toli nuo 
tėvynės nublokšti jaunystės draugai dailininkai A. Varnas!, A. Galdi- 
kas, jo epistoliniame fonde rasime ir šių dienų dailės bei menininko 
pašaukimo problemas gvildenančių V. K. Jonyno laiškų. 

Sieloje, stipresnėje už fizines jėgas, jis nuolat maištauja, kad 
negali dirbti kaip anksčiau... Bet jį gelbsti gilus humoro ir autoironijos 
jausmas; dažnai savo kokį nors negalavimą ar buities nesėkmę jis pa- 
lydi šmaikščia patarle, priežodžiu, kalambūru ar eilėraščio posmu. Nu- 
grimzdęs į atsiminimus, jis dažnai nuklysta į vaikystę: ant baltai už- 
tiesto stalo juoda duona, kopūstų ar barščių kvapas jam kelia asocia- 
cijas, sužadina ryškius tėviškės vaizdus, tada taria: „Visai kaip Pa- 

„Tavo šviesus rūpestingumas susieti P. Galaunei iš Čikagos į Kauną 


tolimąsias Lietuvos meno praeities 1965, geg.'19). 


geležiuose... “ Su graužatimi nuolat mintys grįžta į praeitį, kai vaikai- 
buvo maži. „Augindami mūsų vaikus Dievainį ir Dalią, nedaug jiems 
skyrėme laiko. Abudu su žmona Adele buvome labai užimti atgimstan- 
čios Lietuvos kultūrinio gyvenimo reikalais“2. Abudu vaikai buvę -mu- 
zikalūs. Dievainis mokėsi skambinti fortepijonu, Dalia turėjo gražų 
balsą: „„...Pamenu, kartą, vokiečių okupacijos metu, kažką dirbau savo 
kambaryje. Durys į koridorių buvo atidarytos. Iš salono, kaip man tuo- 
met atrodė, sklido Gali Kurči dainos. Pagalvojau, kad jas perduoda 
kuri nors radijo stotis [...]. Priėjau prie salono durų ir pamačiau bešluo- 
jančią kilimą ir dainuojančią savo dukrelę... Dalios buvo koloratūrinis 
sopranas, kaip ir motinos. Labai gražiai išvedžiodavo treles...“3 

Vaikams nebuvo lemta pasekti tėvų pėdomis. Ypatingą džiaugsmą 
Profesoriui dabar teikia dukros Dalios Kaupienės-Augūnienės ir anū- 
kų, talentingo rašytojo Juliaus Kaupo vaikų,— Jūratės ir Algio, gyve- 
nančių Amerikoje, apsilankymai. 

Prasmingų darbų nušviestas įo ilgas gyvenimas. Po inteligentiška 
savitvarda ir išorine ramybe slypėjo pilna prieštaravimų meniška pri- 
gimtis. Tik nedaugeliui žinoma, kad jis išgyveno nepasitenkinimo ir 
nusivylimo savimi valandas. Jo vidinio pasaulio nuotaikas ir charak- 
terio bruožus atskleidžia 1967 m. rašyti dienoraščio lapeliai: 

„Dėl ko nepasitikiu savimi? Parašau, patikslinu, ir vis ko nors 
trūksta. Paskaitau paskaitą — ne tą, ir ne taip norėjau pasakyti. Ne- 
įpratimas bendrauti su žmonėmis? Sąžiningumas, egoistinė ambicija? 
Manau, kad čia kaltas auklėjimas, skurdi jaunystė. Auklėjimas? O kas 
gi mane auklėjo? Tėvai, seserys, broliai buvo man labai geri. Gal per 
geri. Bet, be nurodymo gyvenimo pagrindinių dėsnių — sąžiningumo, 
darbštumo, jie man nieko nedavė. Turėdamas būdo savybę — užsida- 
rymą savyje, nesugebėjau net protingesnių už save, nuoširdesnių drau- 
gų įsigyti. Vis kažkokios distancijos. Jau, jau suartėju su kokiu nors. 
draugu, ir tuojau atsiranda siena tarp mūsų: o kam jam žinoti, iš kur 
aš ir koksai esu... Ir taip visą gyvenimo kelią. O tai ne vien baisu, 
bet net klaiku. Atrodo, geras žmogus. Žiūrėk, paima ir padaro tau mo- 
ralinę skriaudą. Kartais labai nedidelę, bet pats ją išputi, ir taip sun- 
ku... Ot, čia ir yra tavo tragedija, kad niekas tau nepadėjo, pats nesu- 
gebėjai susiformuoti išbaigtą, stiprų charakterį. Pačiam atrodo, kad 
esu kuklus, o kiti įtaria, net į akis pasako, kad esu savimeilis, išdidus. 
Kame gi tos mano būdo savybės? Argi kuklumas prilygsta išdidumui? Tie- 
sa, kai pastebiu kito žmogaus neigiamus būdo bruožus, nesugebu to pa- 
slėpti, būti su juo toks pat kaip su kitais. Matau, kaip kiti labai paten- 
kinti savimi. Jie pabrėžtinai tai parodo. Ir man su tokiu žmogumi labai 
nejauku. Nežinau, nei kaip, nei ką su juo kalbėti. Ar tai yra mano iš- 


2290 * P. Galaunės atsiminimai, užrašyti 
K. Galaunienės 1986, spal. 14. 
3 Ten pat. 


didumas? Baisiai nemėgstu, kai kas nors ima man pataikauti. Visuomet 
laikau, kad tai daroma ne iš širdies, kad tuo mane žemina. Ką gi, lai- 
kykime, kad kreiva mano psichika. Gal ji ne tiek kreiva, kiek neišsivys- 
čiusi į tam tikrą pilnumą. Gal iš čia tasai beveik nuolatinis nepasiten- 
kinimas savimi. O juk tas nepasitenkinimas ardo nervus, sveikatą. Vėlu 
apie tai galvoti: jau neperdirbsiu savęs. Turbūt visiems vargas, kuriems 
nebuvo lemta pajusti žmogaus pilnumos. Žodžiu, toks, koks esu, turiu 
baigti gyvenimą...“ 


* P. Galaunės užrašai ant atskirų 
sąsiuvinio lapelių.— 1967. 
(P. Galaunės archyvas). 

PE3FrOME 


Maynioc Uanayme — poxoHauanBHKK NMpodbeccHOHaNBHOTO MY3eŽ- 
HOro AeJa B JlHTBe, HCKYCCTBOBEĮ H KPHTHK, XYAOKHHK H HE/(aTOr, BO- 
de B JIHTOBCKYIO KYJIbTYpY B Hauaje XX B. u cayxxHT ež HeycTaHHo 
BCiO CBOIO JOJTYIO H COJEPIKATeNBHYIO IKH3H5b. 


Il. Panayne pozunca 25 anBapa 1890 r. B A. Ilarengxaž (Ykmepr- 
CKHH paioH) B CeMbe NO4TOBOrO Ky3Hela, GBA MJAAIUMM H3 NATH 
cecTep H ABYX 6paTbeB. OTer; 061141 XYAOXECTBEHHHIMH CKJIOHHOCTA- 
MH — KOBaJ <HeOGBIKHOBEHHHI> 3AMKH, XYJOMKECTBEHHO OKOBLIBAJ CYH- 
ZyYKK IA NPHAAHOTO, CTPACTHO JIOGHA H KOJINEKIMOHHPOBAI  KHHTH. 
Dru NpekpacHhie CBOHCTBA YHaCIeAOBAI H MaajKi CEiH. Emė BO BpeMA 
yue6h B pealbHOM yuHaHųe B IlerepGypre, xe >xHAIH H ONMeKaJlH ETO 
cTapuIHe cecTpB, [Maynioc n0CceMaj My3eH, BBICTABKH, GHGAKHOTEKH, TAM 
OH HauaJ CO6HpaTB FpaBIOpii, 3AHHTepeCOBANCA JHTEpPATYpOK H HCKYC- 
cTBOM. B 1910—1913 rr., Gynyuu cTyxeHTOM IleTep6yprckoro NCHxO- 
HEBPOJOTMUeCKOTO HHCTHTYTA,. OH C61H3HN1CA C JIHTOBCKHMH  XYJĮOKHH- 
KaMH, BOCXHTHNCA TBOPUeCTBOM FeHHaJBHOTOo JIHTOBCKOrO XY/JĮOJKHHKa 
M. K. Uiopačnuca, saunTepecoBaxCA 3CTETHUWeCKOK NMpOrpaMMOK, CTHJH- 
CTHU6CKHMH HCKAHHAMH PyCCKHX XYXOMXHHKOB TpyNNK <MHup HCckyCCTBa». 
Oz nocemai Ilkony oGimecTBa NOOMpenHa HCKYCCTBA, CTA/1 XOPOIIHM 
pHcOBaJIbIŲMKOM. B 1911—1914 rr. BmicTaBA9321 cBoHW rpaduueckue pa- 
GoTHI, CO3AaHHBIC OJ CHJIBHBIM BIASHKeM M. K. Uropačmuca H cTHAA 
MOfEpH, Ha I€epBHX BBICTABKAX JIHTOBCKOrOo HckyCcTBA B BHJLHIOCe. 
DTH BBICTABKH CTAJIH NpOBOAKHTECA C 1907 r. no HHHIMATHBe H3BeCTHBIX 
JIHTOBCKHX XYXOXHKHKOSB Il. Pamma, A. JKuyžnsnmaBuuoca, A. Apomz- 
BHYIOCA H Ap.; B TOM Xe TONY HMHW GbIJO ocHOBaKHOo OGiųecTBO JKNTOB- 
cKOro HckyccTBa. II. Fanayne saaB1AA O ce6e kak XYJOMKHHK H NO3AHeS, 
B 20-€ TOXBI CO3x2B2J1 OGNOXKH JNA KHHT, 3KCJIH6pHCH — BO306HOBHA, 
pa3BH1 H NponaraHAKMpoBaJ 3TOT 2KAHp, 3a65ITEIĖ, HO HMeBIUKHA B JiuTBe 
ĮABHHe TPaxHIHH, BocxOKAIŲKe K XVI B. Ho raaBHoe B ero TBOpUecKOH 
AeATeNBHOCTH — MY3eHHOS AEJNO H HCKYCCTBOBeJEHKE. 

Eme ABaxųaTHIeTHHM Ii0HONeK II. Tanayne onyGxuKoBaj B JIH- 
TOBCKOŽ IEeUNATH IepBHe CTATbBH NO AKTYAJBHBIM JUIA TOMO BpeMeHH 
BONpocaM KyYJIbTYp5I, MpocBenjenHa, NONyIApHsauKH HCKycCTBa. Il031- 
H€e OH HauHHaeT KBa/IHHIĮHPOBAHHO paCCMATpPHBATb IpO061eMEI HCTOPHA 

JIHTOBCKOrOo HCKyCCTBa, >cTeTHKH. B 1919 r., nocenKBimKc> B Kaysace, 
BKJIOUaeTCA B OPraHH3al(HO KYJIbTYPHOH paGoTBI: OH UJ1eH JIHTOBCKOTO 
O6GIxecTBA Co3xaTe1e4 HckycCTBA, paGoTaeT B TocygapcTBeHHOH apxe0- 
JIOrHueCKOH  KOMHCCHH, B KayHaccKOM TopojCcKOM MY36e, 4HHIHATOP 
OpraHHsalKu NMepBHX BKCNeAHIUK, COGHpaBINUX NMpoH3BexeHHA Hapox- 
HOTO MCKYCCTBA, 3a60THTCA4 06 OxXpaHe pa3pyIMamNuxXCa NAMATHHKOB 
KYJIBTYDBI. 

B 1924 r., cTa8 xKpeKTOpoM XyxoxecTBeHHOK ranepen Hm. M. K. 
Uropnėnuca, a B 1936 r. Myseg KkyJ»TypKI! uM. BuTayTaca Benuxoro, 
II. Panayue NOTOBHI 3KCIIOSHIMH H BBICTABKH JIHTOBCKOTO HCKYCCTBA 
(oco6eHHo HapojHoro) B cTpaHax EBponai (B Hrannn, IlBeruu, HopBe- 
rHu, Įlauuu, OpanKhu), COCTABAAJ HaywuHBIe KaTaJIOrH H H3AAHHA — 
NONyJApH3HpPOBA/! JIHTOBCKO6 HCKYCCTBO, 324JI03KHJI IMPOUHBIe TEOpeTHUE- 
CKHe H MeTOJHUeCKHe OCHOBHI MyseHHoro xena B JinrBe. Ero sacnyxxeH- 
HO Ha3BIBAJH NMaTpHapXxOoM MySeKKOro įena. 3HauHTeNBHYO paGoTy 
npozenan II. Uanayme 00 CoxpaHeKHHO HK NMponaraHge TBOpUeCKOTrO 
nacnegaa M. K. Uiopaėnuca — OH c06pax paGoTHI TeHHaJIBHOTO XYXOXK- 
HHKa, NM03a60TH1CA 06 Hx pecTaBpaljKu, COCTABHJ NepByYIO NOCTOAHHYIO 
SKCNO3HUHIO, NOJTOTOBHJI HAYYHBIė KaTAJIOTHW pa6oT XYAOMKHKKA, H3JlaBAJI 
HX IĮBeTHBIe penpozykųun. B 1938 r. BEIIIJO noA pexakuued II. Tanayne 
KpynHoe nsxaHKe «M. K. Uropnėunos, Kyža BONIJIH HAyUHBIe HCCeJIOBA- 
HHA, peNponyKŲuH pa6oT XYXOMKHHKA, BOCIOMHHAaHHA COBPEMeHHHKOB. 

Hlupora uuTepecoB II. TanayKe He n03B019/14 eMY OrpaHHuHBaTbCA 
OnHOH KaKod-NH6O OGJacTHO AeSTeNBHOCTH. B nepuox 1925—1953 rr. 
II. TanayHne npenonaBa1 B KaynacekoM 1 BHJbHiOCCKOM YHHBepCHTeTAX, 
B TocynapcTBeHHOM XYXOJKECTBEHHOM  HHCTHTYTe HCTOpPHHO MCKYCCTB, 
OCHOBBHI MyY36ŽHOTO JeJa; OH BOCIHTAJ HEMAJIO HCKYCCTBOBeNOB, 3THO- 
rpadoB, apXe0JIOTOB, KOTOPBIe HBIHe NPOJOJIKAIOT ETO AEJIO, TPYAATCA B. 
HAayYHBIX YUPeMK/eHHAX, MY3eAX. 

Bynywu cTpacTHHIM GuGauodbHnoM, II. Tanaymė cTax1 OJHHM H3: 
HHHI(MaTOpOB OcHOBaHHA B 1930 T. O6iųecTBa XXVII KKKronoGos, 3a- 
GoTOži KOTOpOro GBIJO yAyUeKKe 3CTETHYECKOTO O(OPMIEHKHA JIKTOB- 
cKOH KHHrH. B Auunož GuGnuoTeke II. Tanayue — Goxee 10 TEICaU: 
KHHr XVI-—-XX BB. IO BONpocaM HCKyCCTBA, HCTOpHH, My3eHHoro AeJIa. 
Ewy rnpHHajzJexKa/NO I(eHHOe CO6paHKHe CTApHHHBHIX TPABIOP, HM GbiJlai 
J06paHa KOJJEeKIHA 3KCIH6pHCOB, HBIH6 XpaHamųasca B KaynacckoM. 
Mysee HM. M. K. Yiopačunca. 

II. Tanayne nanKcan Gonee 400 cTaTe4 0 BonpocaM HCKYCCTBa,. 
HCTOpPHH H KPHTHKH, C6 OxpaKe NAMATHHKOB KYJIbTYPBI, O MY3eHHOM 
nene. OH OnyoAuKOBaJ HCCNeAOBAKHHe O TBOPU6CTBe H3BeCTHOTO JIHTOB- 
cKoro apxuTekTOpa XVIII B. Jlaypunaca Cryoku-TynaBauoca, KHKTH 

«<DkcnuGpuc B JiurBe (XVI-XX cron1eThū)>, <JKuBonnceu, IOosac 
OneimikaBuvioc>, <BHNIBHIOCCKaA MIKOJIa HCKYCCTBa (1793—1831)5>, B koTo- 
pEiX BBeJ H3BeCTHBIX XY/JĮOMKHHKAX IPOMJNOTO B KOHCTEKCT JIHTOBCKOK 
KyJbTyYpBi. B 1930 r. BBI KalHTaJIbHBIK TpyX Il. Tanayme «/JlaToB- 
CKOe HapoXHOe HCKYCCTBO>, B KOTOPOM OH IJIYGOKO HayyHo, 3PYAHPOBAN- 
Ho aHaJHuSHpyeT TeHe3HC pa3JIHUHBIX BH/JIOB HapoJHOrOo HCKYCCTBA, NpO- 
CNe:XHBAeT HX pa3BHTHe, pacCMaTPHBAaeT KOMNO3HŲMIO, OpHAMEeHTHKY, 
1pexJaraeT HAYUKYIO THIIH3AI(HIO, KOTOPAA H CETOjHA CNYMXHT OCHOBOH 
xAA HCCNEKOBAHKĖ APYTHX ABTOPOB H JJA NpaKTHKH My36HHOro Nea. 

IlearenbHOCTB II. Tanayge cBA3aHa C HapoAHBIM HCKYCCTBOM Ha 
npoTS:KeHHH BCeH ero TBOpuWecKOK zxH3HH. B 1956—1968 rr. oH noxro- 
TOBHI K H3XAHHO II6CTb GOJBINHX aAJIB60MOB H3 cepuh «JiuTOBCKOe 
HapojxHOe HcKyCCTBO> («<Pe3b6a 10 xepeBy> (2 KH.), <Kepamukas, 
<CkyJiBNTYpa» (2 kH.), <Upabuka m >xHBOMHCB»). 3a 3TH H3jaHHA B 
1970 r. II. Tanayne yxocToeH FocyxapcTBenHoK npemuK JlnToBcKO4 CCP. 

B 1967 r. BHIAH H3 neuaTK GenjeTpH3HpOBAKHHĖ BOCHOMHHAHHA 
II. Tanayne <HoBenn:i MyseūHoro paGoTHuKa», B 1970 r. — Cc6O0pHHK 
ero cTaTeK «06 HCcKyCCTBe H KYJIbBTYPė>. 

II. TanayKe npHcBoeHBI 3BAHHA 3ACJYKeHHOTO JEATENA HCKYCCTB 
JinrCCP (1960) w Hapozuoro xyzoxxHHxa JiaTBEI (1970). 

B Bo3pacTe CBBuue AeBaHocTa AeT II. Tanayme nocTO5HHO B03- 
BpalįaeTCA NaMATBIO B GoraToe COGEHITHAMH H TPYXAMA INpOoNMuoe, TO- 
TOBATCA K NeuaTH €TO BOCHOMHHAaNKA O My3e9X, BLICTABKAX, O TOBApH- 
(ax. 

Il. Vanayme xOKa3a1 Bcež CBOež >XH3HBIO, KaK MHOTO MO3K6T 
CAeNaTb OJHH UeJIOBEK, NOCBATHBIUMHĖ CBOH HHTeNJEKT H TaJIAHT BEICO- 
KOMY STHYeCKOMY HAeAJY — TPYAY Ha OJIarO KyJbTYPBHI CBOero Hapoja. 
B KHuHre NpexNpHHHMaeTCA NMONMEITKA OCBeTHTb MHOTOCTOPOHHIOJO  A6A- 
TeJIbHOCTb YHHBepCA/IBHOH JIHUHOCTH, KOTOpAA NpOAOMMKAeTCA YxKe 6OJb- 
IU€, UEM TPH UeTBEPTH CTOJIETHI... , 


SUMMARY 


Paulius Galaunė, a pioneer of professional museology in Lithuania, 
art historian and critic, artist and pedagogue, has been tirelessly work- 
ing in Lithuanian culture since the turn of the twentieth century, in 
fact, throughout all his eventful life. 

P. Galaunė was born on January 23, 1890, at Pageležiai (now 
Ukmergė District); being a son of a smith who was employed with 
the post office, he was the youngest of his žive sisters and two brothers. 
His father had artistic leanings: among his countrymen he was famous 
for 'wonder' locks and dowry-chest bindings and he had a passion for 
books. P. Galaunė inherited his father's gilts. As a Realschule pupil in 
St. Petersburg (his elder sisters took care of him there), Paulius vi- 
sited museums, exhibitions and libraries and began to collect engravings 
and to take interest in literature and the arts. During his days as a 
student at the St. Petersburg Psychoneurological Institute, he was on 
friendly terms with Lithuanian artists and became especially interested 
in the creations oi M. K. Čiurlionis, a renowned Lithuanian artist, and 
in the aesthetic programme of the Russian artists rallied around the 
Mir Iskusstvua (World of Art) group. He also attended a sehoo! under 
the Society for the Advancement of Art and proved to be an excellent 
drawer. From 1911 to 1914 he exhibited his engravings, strongly 
influenced by M. K. Čiurlionis and Art Nouveau, in Vilnius at the 
first Lithuanian art exhibitions (started in 1907, organized by 
P. Rimša, A. Žmuidzinavičius, A. Jaroševičius and other artists who 
also founded, in the same year, the Lithuanian Art Society). As an 
artist, P. Galaunė worked most iruitiully in the 1920s and the 1930s: 
he designed books and created bookplates (he had revitalized the 
then neglected genre, with Lithuanian tradition going back to the six- 
teenth century). His main creative domains, however, were museology 
and art studies. 

In his early twenties, P. Galaunė printed his first articles in the 
Lithuanian press concerning urgent problems of culture, education, 
and art. Later he professionally tackled problems of aesthetics and the 
history of Lithuanian art. In 1919 he settled in Kaunas and joined 

the organizational work of Lithuanian culture. A member oi the Lithua- 
nian Art Creators' Society, he worked on the State Archaeological 
Commission and at the Kaunas City Museum, and initiated the first 
expeditions to collect treasures of folk art and to protect and conserve 
neglected cultural monuments. From 1924 P. Galaunė was the director 
of the M. K. Čiurlionis Art Gallery and from 1936, the director of the 
Vytautas the Great Museum oi Culture. During that period P. Galaunė 
prepared exhibitions of Lithuanian art throughout Europe (in Italy, 
Sweden, Norway, Denmark, and France), compiled scientific catalogues 
and art publications, popularized Lithuanian art, and laid theoretical 
and methodical foundations for Lithuanian museology. For this he is 
regarded as its true patriarch. 

Of great importance is P. Galaunė's work in the collection and 
popularization oi M. K. Čiurlionis" artistic heritage. It was P. Galaunė 
who collected Čiurlionis's pictures (till then scattered in various count- 
ries and private collections), initiated their restoration, arranged' a 
permanent exhibition, prepared catalogues, and made Čiurlionis' world 
avaible to the general public through reproductions (in 1938 M. K. Čiur- 
lionis was published, a book edited by P. Galaunė, with colour plates, 
contemporaries' reminiscences of the great artist, and research papers 
on his art). 

A man of wide interests, P. Galaunė was active in many fields. 
From 1925 to 1953, he taught art history and museum science at the 
Kaunas and Vilnius universities, at the State Art Institute. His former 
students — art critics, etnographers, and archaeologists — promote re- 
search at various scientific institutions in the best traditions oi their 
teacher. 

A passionate bibliophile, P. Galaunė initiated (in 1930, with 
others) the Twenty-Seven Book Lovers' Society which cared for the 
guality of Lithuanian books. His personal library contains over 10,000 
books (published in the sixteenth to the twentieth centuries), mostly 
about art, art studies, and museology. P. Galaunė's collection of va- 
luable old engravings and bookplates is at the Kaunas "M. K. Čiurlio- 
nis Art Museum. Among his publications are some 400 articles on art 
and art history, on the conservation of cultural monuments, and on 
museology, a study on Laurynas Stuoka-Gucevičius, the books Book- 
plates in Lithuania (XVI-XX c.), Painter Juozas Oleškevičius, 
and Vilnius Art School, 1793—1831). But ior him the role of some 
famous artists of the past in Lithuanian culture has never been eluci- 
dated. In 1930 P. Galaunė's capital work appeared: Lithuanian Folk 
Art. To modern researchers and museum practice the book is still an 

authority on the genesis, development, and decorative elements of 
Lithuanian folk art and its typical systems. 

P. Galaunė has linked his life with folk art. From 1956 to 1968, 
he prepared six volumes in the 'Lithuanian Folk Art' series: Woodcuis 
(2 volumes), Ceramics, Sculpture (2 volumes), Graphic Art and Paint- 
ing. In 1970, P. Galaunė received a State Prize of the Lithuanian SSR 
for these books. In 1967 Museologist's Short Stories and in 1970 a 
collection of his articles, In the Domains of Art and Culture, were 
published. 

P. Galaunė is the holder of the titles 'Honorary Art Worker of the 
Lithuanian SSR' (1960) and 'Peoples Artist of the Lithuanian SSR' 
(1970). 

A man of his age (98 this year) oiten returns to his past through 
reminiscences. P. Galaunė's memoirs (of museums, exhibitions, and 
triends), recorded by his wife Kazimiera, oiten appear in Lithuanian 
periodicals. 

P. Galaunė's life is one more indication that a man can move 
mountains singlehandedly if he devotes his intellect and talent to a 
noble purpose: to work and work for national culture. An attempt is 
made in this book to assess P. Galaunė's universal personality through 
his 75-year-long activities. 

P. Galaunės motina Emilija Vepriai XX a. pradžioje. Dešinėje | 
Kutkauskaitė-Galaunienė. 1907. namas, kur, lankydamas Veprių | 
P. Galaunės nuotr. pradžios mokyklą, užeidavo ir į 

P. Galaunė Vilniuje. 1903 Sv. Kazimiero (dab. J. Vito) 


P. Galaunės tėvas: Konstūniijias skersgatvis Vilniuje. XX a. pradžia 


Galaunė. 1907. P. Galaunės nuotr. 


P. Galaunė abiturientas su klasės 
draugais Peterburge (P. Galaunė 
pažymėtas Nr. 13). 1910 


P. Galaunė Peterburge. 1910 


Kazimieras Junavičius, Apie 1915 


Vasilijaus sala Peterburge. P. Galaunė 
studijuodamas čia kurį laiką gyveno 


P. Galaunės brolis Jonas. Apie 1930 P. Galaunė su seserimis Stase ir 


Marija Jasinskiene bei jos artimaisiais 


P. Galaunės brolis Mykolas, Maskvos Peterburge. 1910 


universiteto studentas. 1912 


P. Galaunė — Peterburgo 
Psichoneurologijos instituto 
studentas. 1912 


Vilius Jomantas. Apie 1919 
Adomas Galdikas. Apie 1919 


Almanacho „Aušrinės keliais“ 
redakcinę komisija. Sėdi: P. Galaunė, 
B. Sruoga, J. Sondeckis, V. Vilkaitis; 
stovi: A. Sugintis, J. Vilkaitis. 
Peterburgas. Apie 1915 

J. Šileika, A. Žmuidzinavičius, 
P. Rimša. Apie 1913 


P. Galaunės rankraščio faksimilė, 1914 


Unė Babickaitė. Apie 1916 

Užsklanda. Popierius, tušas. 1914 
Pasakų žinynas. Popierius, tušas. 1913 

Užsklanda. Popierius, tušas. 1914 Inicialas „A“. 1914 


Amžina pasaka. Atvirukas. Popierius, Inicialas „K“. 1914 
tušas. 1914 


Prie Mildos aukuro griuvėsių. 
Atvirukas. Popierius, tušas. 1913 


„Iš karo ciklo“. Atvirukas. Popierius, 
tušas. 1914 


Dievaitis Perkūnas. Atvirukas. 
Popierius, tušas. 1914 

Dainiaus kapas. Atvirukas. Popierius, 
tušas. 1914 


Užsklanda. Popierius, tušas. 1914 

Taikos rytmetys. Iliustracija. 

Popierius, tušas. 1914 


Atsklanda, 


Ši Kowno. Blick vom Njemen nach der Siadį 


Kauno senamiestis. Apie 1918 


Kaunas. Vilniaus gatvė. Apie 1919 


„Saulės“ gimnazijos pedagogų Almanacho „Dainava“ viršelis. 1920 
taryba. Trečioje eilėje pirmas 


P. Galaunė, trečias K. Šimonis. 
Kaunas, 1920 


Tadas Daugirdas. Apie 1910 


Kauno pilies griuvėsiai. Apie 1920 


Valstybės archeologijos komisija. 
Sėdi: P. Ruseckas, V. Verbickas, 

K. Šaulys, E. Volteris, V. Nagevičius, 
A. Janulaitis, A. Žmuidzinavičius. 
Stovi: J. Zilevičius, než. asmuo, 

V. Biržiška, P. Galaunė, 

K.. Jablonskis, Kaunas, 1921 

Lietuvių meno apžvalgos paroda. Sto- 
vi (iš kairės) P. Galaunė ir L. Truikys. 


Kaunas, 1920 


Lietuvių meno kūrėjų draugijos 
pirmoji valdyba: Maironis, P. Galaunė, 
J. Naujalis, B. Sruoga, A. Sutkus, 

F. Kirša, St. Silingas. Kanas, 1920 


Lietuvių meno kūrėjų draugijos 


pirmininkas dailininkas Adomas 
Varnas. 1920 

P. Galaunės laiško A. Varnui iš 
Kaune į Vilnių faksimilė, 1920 

Liaudies meno (,„,Ornamentikos ir 
skaptavimo“) paroda. Kaunas, 1921 


Ignas Slapelis, pirmasis 


M. K. Čiurlionio galerijos direktorius. 


Apie 1924 
Kajetonas Sklėrius, antrasis 


M. K. Čiurlionio galerijos direktorius. 


Apie 1923 


Justinas Vienąžinskis. Apie 1922 


Architektas Vladimiras Dubeneckis. 
Apie 1922 

Lietuvių liaudies dailės 
Antrojoje tarptautinėje 


dekoratyvinio 


Moncoje. 1925 


meno parodoje 


M. K. Čiurlionio galerijos laikinieji 
rūmai. 1926 


M. K. Čiurlionio galerijos fojė. 1926 


M. K. Čiurlionio galerijos direktorius M. K. Čiurlionio galerijos ekspozicija. 
P. Galaunė (viduryje), sekretorius 1926 

V. Kuprevičius (dešinėje) ir 

konservatorius A. Rūkštelė liaudies rai- 

žinių parodą atidarius. 1927 


Adelė Galaunienė Margaritos 
vaidmenyje. 1926 


P. Galaunė. 1926 


Namas Kaune, Vydūno al. 22, 
kuriame 1932—1971 m. gyveno 
P. Galaunė 


P. Galaunė su šeima ir žmonos 
motina Karolina Nezabitauskiene. 
Kaunas, 1926 

Atsklanda. 1914 A. Rucevičiaus atsiminimų 

„Laumės“ viršelis. 1920 

Kaunas, Laisvės alėja. Apie 1930 


P. Galaunės rankraščių faksimilės. 

1. Tamošaitis 


Kauno Vytauto Didžiojo universiteto 
Humanitarinių mokslų fakulteto 
profesūra. Pirmoje eilėje (sėdi): 

L. Babianskienė, L. Karsavinas, 

S. Čiurlionienė-Kymantaitė, 


H. Engertas, E. Volteris, V. Krėvė, 
J. Tumas-Vaižgantas, M. Biržiška, M Banevičius: 1. Tariošaiiės; 
A. Janulaitis, P. Augustaitis; antroje P. Brenderis, I. Jonynas, O. Pakštienė, 
eilėje: G. Studerus, B. Sruoga, J. A. Herbačiauskas, P. Skardžius; 
D. Michelis, V. Mykolaitis-Putinas, trečioje eilėje (stovi): P. Galaunė, 
J. Vabalas-Gudaitis, 


M. Arcimavičienė-Rudzinskaitė, 
V. Lazersonas, V. Dubas, J. Štrauchas 


V. Sezemanas, N. Šapira, K. Kepalas. 

Lietuvių liaudies meno parodos 
Švedijoje plakatas. 1931 


P. Galaunė, Svedijos karalius 
Gustavas V, karalienė, karaliaus 
brolis ir Lietuvos pasiuntinys 

J. Savickis Stokholme atidarant 
lietuvių liaudies meno parodą. 1931 


Lietuvių liaudies meno paroda 
Stokholme. 1931 


Lietuvių liaudies meno paroda Osle. 
1931 


„Ars“ leidinio viršelis (dail. 
T. Kulakauskas). 1932 


Adomas Galdikas ir Antanas Gudaitis 


Dailininkų grupė „Ars“ parodą 
atidarius: J. Mikėnas, J. Petrėnas- 
Tarulis, P. Galaunė, A. Galdikas, 

M. Dobužinskis, V. Vizgirda, 

A. Samuolis. Kaunas, 1932, spalio 30 

birželio 11 d. Šiauliuose. Pirmoje 
eilėje (centre) sėdi prof. E. Volteris, 
iš kairės P. Bugailiškis, iš dešinės — 
P, Galaunė ir V. Ruzgas 

P. Galaunė — Vytauto Didžiojo 
kultūros muziejaus direktorius. 1936 


Vytauto Didžiojo kultūros muziejus. 
1936 


Lietuvių skyrius pasaulinėje meno 
parodoje Paryžiuje. 1937. Ekspozicijos 
projekto autorius P. Galaunė 


Vilniaus universiteto Sarbievijaus 
kiemas. Kairėje — Istorijos-filologijos 
fakulteto dekanatas. Apie 1949 


P. Galaunė su savo kolegomis ir 
studentais, Vilniaus universiteto. 


diplomantais. 1951. Pirmoje eilėje: 
A. Mikėnaitė, H. Kairiūkštytė-Jacinienė, 
E. Meškauskas, P. Dundulienė, 


P. Galaunė, R. Kulikauskienė. 
Antroje eilėje: M. Dzingaitė, 

G. Kęstutytė, E. Butkevičienė, 

O. Navickaitė, B. Burokaitė, i 

S. Stulgytė, J. Umbrasas. Trečioje 
eilėje: O. Serbentaitė, I. Butkevičius, 
E. Pranckūnas, V. Milius, S. Juodelis, 
T. Petrulis 


P. Galaunė. 1957 P. Galaunė su Šiaulių „Aušros“ 
muziejaus darbuotojais V. Vaitekūnu 
(kairėje), A. Nezabitausku ir 
A. Pranckūnu. Šiauliai, 1958 


P. Galaunė su M. K. Čiurlionio A. Zmuidzinavičiaus memorialinio 

dailės muziejaus direktoriumi muziejaus atidarymas. Iš kairės: 

P. Stausku. Apie 1956 P. Galaunė, prof. T. Ivanauskas. 
A. Žmuidzinavičius, V. Ruzgas. 1966 


P. Galaunė prie A. Gudaičio eskizo. 


1975 

Pas liaudies menininką Lionginą P. Galaunės laiškas „Vagos“ leidyklos 
Sepką Lebedžių kaime (Rokiškio raj), Dailės leidinių redakcijai dėl 

kuriant dokumentinį filmą apie „Liaudies meno“ grafikos ir tapybos 
P. Galaunę. Iš kairės: režisierius tomo. 1966, gegužės 3 


R. Silinis, P. Galaunė L. Šepka. 1969 

P. Galaunės 1958—1972 m. parengti 
leidiniai 


Minint V. Čiurlionytės-Karužienės 

80 metų sukaktį 1976 m. gruodžio 20 d. 
Iš kairės: P. Galaunė, V. Čiurlionytė- 
Karužienė, J. Čiurlionytė, I. Andrulytė- 
Aleksienė 


P. Galaune ir monogralijos autorė. 
1987, gruodžio 25. A. Žižiūno nuotr. 


Tarp draugų ir mokinių, švenčiant 
90-ąsias gimimo metines. Pirmoje 
eilėje: A. Stravinskienė, K. Galaunienė, 


T. Adomonis, V. Stanikūnas, 
M. Dūdienė, P. Galaunė; trečioje 


eilėje: L. Jasiulis, V. Ciplijauskas, 

K. Bogdanas, I. Korsakaitė, 

Z. Zemaitytė; ketvirtoje eilėje: 

S. Nenorta, K. Ramonas, I. Užkurnys, 
M. Ostrauskas, V. Milius. Kaunas, 
1980, sausio 25 


Savo darbo kambaryje. Apie 1972 


dukra Dalia Vilniuje. 1983. A. Kunčiaus 

P. Galaunė. 1987. A. Kunčiaus nuotr. 


Santrumpos 


CVA — LTSR centrinis valstybi- 
nis archyvas 

CVIA  — LTSR centrinis valstybi- 
nis istorijos archyvas 

CVLMA — LTSR centrinis valstybi- 
nis literatūros ir meno ar- 
chyvas 

CG — M. K. Čiurlionio galerija 

KČDM  — Kauno valstybinis M. K. 
Čiurlionio dailės muziejus 

KIM — Kauno valstybinis istori- 
jos muziejus 


KM — Vytauto Didžiojo kultūros 
muziejus 
LKLIR — LTSR MA Lietuvių kal- 


bos ir literatūros instituto 
rankraštynas 


MAB — LTSR Mokslų Akademi- 
jos centrinė biblioteka 

MMT  — LTSR kultūros ministeri- 
jos mokslinė metodinė kul- 
tūros paminklų apsaugos 
taryba 

VAK — Valstybės archeologijos 
komisija 

VVUA — Vilniaus valstybinio 
V. Kapsuko universiteto 
archyvas 

VVU BR — Vilniaus valstybinio 
V. Kapsuko universiteto 
bibliotekos Rankraščių 
skyrius 

